









u SES po > SSS 
> s SS sma 
Zs =a 

sj PRA 3 

e, H-B 

poe =: S ss: 

Ka > seeeeeg > i 

aa = es === 

=> s mz 

>< s 28 











tiki 
u 
ili 


NR 
EEE 





VNp. 


LJ dpuhteae E gle Zee 
pite a 
E a 


đ y 
Pa B PZ + 
La C Monahre 


o 


Loon, Mr 351 


SELO I GRAD 


ALMANAH 1932. 


IV. GODIŠTE 





KNJIŽNICA OPĆEGA ZNANJA 
UREĐUJE PETAR GRGEC 
PRVO KOLO # 1931 * KNJIGA 1. 
=== PGAOGEeoEEE Eo com 





3 SADRŽAJ IV. GODIŠTA 
Strana 


Dr. V. Dečelić, sin, Majka Božja od Kamenitih vrata . + + 4 4 4 4 + I 
Ivo Lendić, Molitva za svoga oca u sutonu . +4 4 e 17 
Ivo Lendić, Kamo da pođem € . . + 4 aa e 17 
ja trutik, alle s zak karaka ak kuna ssaa:. 
Ivo Lendić, Nemir u predvečerje . . , + 4 + ane 18 
. ' Ivo Lendić, Bolesnik majci u nedjelju . + + + ke 18 
Ivo Lendić, Čežnja i bol . + + + + + 4 20 0 eee ++ E9 
Ivo Grgurev, Igranje . . + + 4 40 +9 
Petar Grgec, Šofer i svećenik , + +444 e neee 20 
Antun Paulić, Umro je.dan . < + 4 4 +25 
Štefa Jurkić, Dvije lipe i učiteljica Marija... +44 ee 26 
Ivo B. Sumić, Rastrgane strofe... 4 + 4+ + 29 
Jeronim Korner, Rad... 2 eee + 30 
Jeronim Korner, Angelus . . + + 404 aa +e 30 
Jeronim Korner, Missa sollemnis +. +44 a 3I 
Jeronim Korner, Samostanici |. 4 2+ RI 
Jeronim Korner, Prije tjelovske svečanosti . . +4 +44 + 4 + 32 
Jeronim Korner, Molitva u danu Svetoga Srca . +. +. 4.444 4+ 32 
Jeronim Korner, O majko vaseljene , . 4 4 4 2+ 4 32 
k Jeronim Korner, Corpus Domini , + + 444433 
Jeronim Korner, Riječ mudrosti... 4 4444 4: 33 
Jeronim Korner, Brodolomac, koji se uhvatio obale , .. +... 34 
Jeronim Korner, Pjesma polagane smrti . . 4+ +4 44444444 34 
Nedjeljko Subotić, Od jutra do mraka . . + 4444444 44 35 
B. Šapina, Mučenici Bosne . . , + + 2 24 40 444 + + 40 
nd Vinko Nikolić, Jaganjčev triumf primorskim selom . +44 +44 45 
Vinko Nikolić, Dolazi srcu mom Krist . . . 4 44 e 46 
Vinko Nikolić, Ah, žeđam veselja i sreće . . . 4 44 4444+ 47 
Vinko Nikolić, O sunčanom jutru . 4.4 4 4 a 44 4 48 
Vinko Nikolić, Čovjekove boli... 0.4. 49 
Jagoda Truhelka, Vodeni čari , +. 4 4 444 aa 44 4 4 4 50 
Ilija Jakovljević, Epitafij mojoj sesiri . . . 4+... ie eta #56 
Hra Gašpar Bujas, Sinoć > «+ 4 sa se oko gogo oso 36 
Stj. Devčić, Krajolik (8 pjesama) . . . .. 444444 57 
Dr Hijacint Bošković O. P., Moral i umjetnost. . +4. 4.4.4... 60 
Grgur Karlovčan, Sumorni zimski dan bez snijega . . . +. +. +... 73 
Grgur Karlovčan, Sunce na snijegu . + 4 73 














JERONIMSKA KNJIGA 
TRISTA ŠEZDESET PETA 




















TISKARA NARODNE PROSVJETE, ZAGREB, TRENKOVA ULICA BROJ 1 





Strana 


Grgur Karlovčan, Na vratima seoskog doma . . . 0.4.4. 74 
Grgur Karlovčan, Otac je donio u grad bolesno ČHJEĆE 4 x eia £ 74 
Hrvoje Bor, Veliki ČOVJEK 4.5 gala ni a o de o os ta 2 75 
Petar Grgec, Ivan Karlović u bjesmi i priči < 4 4 24 4 4 4 a aa u 78 
Želimir K, Gumhalter, o aa i ne a 87 
Ivo Kozarčanin, Prozor koji se otvara samo u sumrak | ,..... 88 
Dr Đuro Arnold, >. ron... 98 
A. R. Buerov, Pjesnikinje domaćeg ognjišta . ..,,...... i 
Ilija Jakovljević, Putovi lutaoca (3 pjesme) . ... 4.4.0... RK via 
Stjepan Hrastovec, Bolesnik velike ljubavi... ,........ 113 
Stjepan Hrastovec, Molitva u bijeloj noći . 4,4... iu». m8 
Valtazar Vijolić, Učiteljeva tetka . , .,., 4.4.4. II4 
Milan Pavelić D, I., Srdžba Jaganjčeva _. . .,. 0.4.4 4.. 122 
Ljubomir Đurić, Postanak slavenskih država: s 43 a aa ea 4 123 
Marko Soljačić, Krunica (dvije pjesme) . ..,.... uaram 126 
Nikola Kordić, Svetište na Humcu . . .,...4.4.4...0.00 127 
Nikola Kordić, Prosvjetitelj fra Didak Bonfići aa ae o koi za 128 
Fra Gašpar Bujas, Uspomena . . .., |, 1... 44, 129 
D. Šimić, Čardak .......... ure ma me pana 130 
Nikola Kordić, Večernja molitva... .....44.... 0.0 . 133 
Marić Đuka, Tiho veče . . . , . |. 4444 134 
Marić Đuka, Maštanja . ...,. 0.0... 4.0.0. +... .. I34 
Mate Meštrović, Žene moga otoka ,.,.... ša KB a sa kog 135 
Mate Meštrović, Podne na ledini . . , ,.....44..4.0. +“ 235 
Ivo Kozarčanin, Umiranje ljeta 4 a dola m ao a o tax 236 
Šime Balen, Zaigralo more . |... ,.. 1... 4 aa 136 
Antun Paulić, Jesen . ........ PA Era, dai telo 137 
Zlata Štromar, Tuga pred zimu |. ........... lag e. “0ME 
Želimir K. Gumhalter, Prosjak . .,.....4.4.....00. 138 
LISTAK 
Riječ biskupa i pjesnika Ivana Ev. Šarića . .,,.,..... prao 
Jubilej šibenske katedrale i književnost . . . . 4.4... 148 
Nedjeljko Subotić, Celestin Medović . . ......4.... bok 150 
Nedjeljko Subotić, Hrvatski pučki pjesnik Ivan Milović . ,,.. 150 
Euharistijske pjesme Serafina Bunića . . ..,...4..... 152 
Mišljenje židovskoga slikara o zadaći umjetnosti . 4... 4... 152 
Dr Ćiro Truhelka, Čifluk ...... Hen tribavlu gola Zea 154 
Dr M. M., Amerika ili Evropa#_. .,, 1,1... 4.444 155 
Errata corrige_. , .. 1, 04.44 i # duwai +. 156 


NASLOVNI LIST OD V, KIRINA, 


MAJKA BOŽJA OD KAMENITIH VRATA 


PUČKA SVEČANA GLUMA ZA DVJESTAGODIŠNJI 
JUBILEJ ZAGREBAČKE GOSPE 


POZORNICA : 

Istiniti stari zagrebački Grič, kojemu je dolje na jugoistoku 
Kaptol. . 
Gledaoci vide trg svete Katarine s crkvom u pozadini. 

Na desno straga je kovačnica majstorice udove Modlarice, 
a više sprijeda isusovačka gimnazija i akademija. Tu u jednoj 
sobici stanuje Preceptor Škvorc, školnik i zvonar. 

S lijeva je uska ulica put Kamenitih vrata i skup purgarskih 
kuća. Jedna između njih je kuća ača-majstora plemenitog ceha 


kovačko ga. ' 
Iza leđa gledalaca je stražarnica na visokoj kuli Dverce. 


: ELICA# 
NIKOLA ČEH BABOČAJ, župnik sv, Marka. 
KRISTOFOR BAPTISTA, zagrebački gradski sudac (načelnik). 
KOVAČKA MAJSTORICA UDOVA MODLAR. : 
DJEVOJKA, KOJA JE NAŠLA NEOZLIJEĐENU SLIKU MAJKE 
BOŽJE OD KAMENITIH VRATA, Modlaričina kći. 
AČA-MAJSTOR plemenitoga ceha švoljarskoga (kovačkoga). 
NJEGOVA ŽENA. 
DEKAN istoga ceha. 
NAJSTARIJI DJETIC u Modlaričinoj kovačnici. 
MLADI KOVAČKI KALFA, 
KOVAČKI ŠEGRT. 
PRECEPTOR ŠKVORC, školnik i zvonar. 
NOĆOBDIJA. 
PRVA SUSJEDA. 
DRUGA SUSJEDA. 
GVARDIJAN FRANJEVACA. 


Zbor kovačkih djetića. Gradska straža. Zagrebački purgari 
i purgarice s Griča. Pogorelci s Kaptola. Franjevci. Isusovci i nji- 
hovi đaci. Klarise i njihove štićenice. Djevojčice u bjelini. Mini- 
stranti. Nevidljivi anđeoski kor. 


Događa se na varošu Griču slobodnoga kra- 
ljevskoga grada Zagreba godine Gospodnje 1731. 


Sveta Katarina, sveta Uršula, sveti Bazilije, sveti Marko i 
sve kapelice zagrebačke varoši Griča odzvonile su Zdravomarijo. 
Mrači se. Čestiti, postovani i plemeniti purgari spremaju se na 
počinak, Žena i djece nema više na trgu i ulicama, a ni muževi 
ne zastaju, nego se žure. ' 

udno je zato i prečudno, što se u to doba čuje još kovanje iz 
kovačnice poštovane majstorice udove Modlarice, Po tri djetića 

kuju »kompanišu«. Udaraju Živo, žurno i Žestoko, Uz kovanje momci 
fućkaju, da rad bude skladan i veseliji. A dok se gvožđe žari u va- 


tri, pa kovanje časkom zastaje, oni uz hukanje mijeha pjevaju iz 


punih grudi kovačku pjesmu. Stara je to pjesma i prastara, pomalo 
pobožna i pomalo sšaljiva, ali je svakako smišljena, zato da diže 
duh i svijest zanatlija. 

ZBOR KOVAČKIH DJETIĆA : 

Kuj, kovaču, kuj, 
svoj zanat štuj, 
jer zanat taj je kruto star ; 
kovačija je Božji dar. 
Ovako veli Mojsije 
u svojoj knjizi Geneze : 
Bat, čekić, malj i nakovanj 
izumio je Tubalkajn. 
Još živio mu Adam-djed, 
kad kovao je gvožđe, mjed. 
Kuj kovaču kuj, 
svoj zanat štuj, 
jer zanat taj je kruto star ; 
kovačija je Božji dar. 
I ovo veli Mojsije, 
u svojoj knjizi Geneze : 
Pred raj je stao anđeo, 
u ruci mač je držao, 
To Tubalkajn je gledao, 
i mač je kovat smislio. 
Kuj, kovaču, kuj, 
svoj zanat štuj, 
jer zanat taj je kruto star, 
. = kovačija je Božji dar. : 

KOVAČKI ŠEGRT malen i bucmast, ražaren i prljav izlazi 
iz Modlaričine kovačnice, da vani raspiri vatru u ručnoj peći. On 
duva u Žeravicu od drvena ugljena velikim mijehom i razgovara 
se i kara sa stvarima i s vatrom kao s kakvim zlopakim znancima : 

Duvaj, miješe, duvaj, 
ili me se čuvaj! 
Žeravo, daj žara, 

da ne bude kara! 


Gori, vatro, gorcem, 
ili ću te kolcem ! 
Gori, vatro, plamenom, 
udrit ću te kamenom! 
Prijeteći se vatri: . 
Ima, vatro, ima i vrh tebe gazda, 
ne možeš, što hoćeš, činit svud i vazda. 
Požarom si htjela Grič oborit nice, 
purgarske si kuće žgala nemilice, 

Bilo ti je malo, pa si pošla dalje ; 
Josipov su zavod proždrle ti ralje. 
Kamenita vrata još si sorit htjela, 
k slici Majke Božje drsko si se pela. 
Harajući ljuto morala si stati, 

jer je tako htjela dobra Božja Mati, 
Majka Božja zlata 

od Kamenih vrata, 


Čudo nam se zbilo! Vatra utrnuta ! 
Slika Majke Božje pepelom zasuta, 
Slika pocrnjela, pepelom zasuta 
ostala nam cijela, zdrava, netaknuta. 
Oltar Božjoj Majci podižemo stoga 
dajući, što znamo, od umijeća svoga : 
Vitice i lišće, jagodice grožđa,  " 
grančice i cvijeće stvaramo iz gvožđa. 
Željezo nek kruto savija se blago, 
kao da i ono moli tiho, drago : 
Čuj nas, Majko zlata 
od Kamenih vrata! 
ZBOR KOVAČKIH DJETIĆA: Kuj kovaču, kuj... 
Dječak s raspirenom žeravom i vatrom ulazi u kovačnicu, i 
odmah odanle ječi kovanje. To su upravo posljednji udarci čekića, 
jer će djelo biti dovršeno. | : 
NEKOLIKO ŠEGRTA I MLADIH KALFI iznose dugačke 
ljestve put Kamenitih vrata, jer će tamo navrh željezne ograde ol- 
tara utvrditi željezni monogram Marijin s pozlaćenom krunom, 
NOĆOBDIJA trubi u rog još iz daljine i pjeva idući sve bliže: 
U, u, u! utrnite luči, 
u svakoj kući! 
Ugasite vatre 
i pohote zle! U, u, u! 
Nek se čuva svak, 
; jer je vani mrak! U, u, u! 
Nasred trga sukobi se noćobdija s momcima, .što nose ljestve. 
NOĆOBDIJA : Oho! Što je to € Kuda € Kamo € Tko je vi- 
dio ovako velike ljestve sada iza zapada sunčanog < 
ŠEGRT kroz smijeh: Ohoho ! Još je veće ljestve iza zapada 
sunčanog vidio Jakob. One su ljestve sezale od zemlje do neba, 
i anđeli su se po njima penjali i silazili ! 
NOĆOBDIJA mahne rogom prema dječaku: Tepče ! 
PRECEPTOR ŠKVORC javio se odozgo s prozora svoje so- 
bice i već poučava i zajeda svojim ženskastim glasom: Ti fakin 
nijedan! Zar se tako govori sa starijim € Tko te je naučio po- 
štenju € Valjda tvoja majstorica Modlarica, kod koje se u kovač- 
nici lupa 1 kuje još poslije Zdravomarije i po mraku i po noći! 
MLADI KALFA učtivo skinuvši kapu: Neka gospoda dostoje 
oprostiti, Sutra se posvećuje, kako je znano, oltar u Kamenitim 

vratima. Oltar, koji čudotvornoj slici Majke Božje daruje naša 
poštovana majstorica... A sasvim gore na vrhu željezne ograde 
treba još da prikujemo krasna, velika slova imena Marijina i po- 
zlaćenu krunu, To smo svršavali. I radi toga nosimo još onamo 
ljestve, Sutra mora biti sve u redu! 

NOĆOBDIJA : Mora! Dakako ! 

PRECEPTOR SŠKVORC : Dakako |! Dakako ! Sutra se posve- 
ćuje Modlaričin oltar, a večeras nije on još ni gotov. Sve u zadnji 
čas. Nigda ništa na vrijeme. I da se oltar posvećuje naredni mje- 
sec, ili na godinu, i onda biste još morali kovati u predvečer i 
noć toga dana, Takvi ste vi zagrebački majstori ! 

NOĆOBDIJA prihvaća: I baš u zadnji čas morate vi s ovim 
nesretnim ljestvama onamo. A ne znate li vi, da se upravo sada 
Kamenita vrata zaključavaju s! 

PRECEPTOR 'ŠKVORC : Pazite, da u zadnji čas ne stignete i 
pred nebeska vrata, pa da vam ih sveti Petar ne zaključa pred nosom. 

MLADI KALFA kao da je sve ovo prečuo: Monogram imena 
Marijina majstorsko je djelo najstarijega djetića, Sad će ga iz- 
nijeti, pa ćete vidjeti! Ača-majstor i dekan našega plemenitoga 
ceha kovačkog bili su jako zadovoljni. Krijesile su im se oči, 
kad su gledali majstorštuk, Potreptali su našega staroga djetića 
po ramenu, pak su rekli: — Čestiti djetiću, jesi majstor! — 

ŠEGRT ponosno: Aha! 

MLADI KALFA : Milo su i pomno poštovani ača-majstor 

dekan motrili željezna slova imena Marijina i onda su rekli: 
— Vidiš, sinko i brate, još ovo ovdje i ovo tu malo popravi i do- 
tjeraj ! Jer tvoje će vrijedno djelo kititi oltar Majke Božje od Ka- 
menitih vrata i biti na diku zagrebačkim kovačima, kada već 
davno ne budu ni nas ni tebe boljele kosti... Eto, zato smo još 
malo dulje u noć radili, I rado smo radili, Sve na veću slavu Majke 
Božje od Kamenitih vrata i na čast našemu kovačkomu zanatu ! 

Stavlja kapu na glavu gotovo nešto prpošno. 

ŠEGRT : Tako _je ! 

PRECEPTOR SKVORC : Gledaj, gledaj crne kovačke ne- 
sreće, kako se nadunula. I tvoj kovački mijeh je tako napuhnut, 
da bi mislio : — Šta li je sve u njemu € — A kad tamo — ništa! 
Prazan zrak ! 

NOĆOBDIJA : Hahaha ! 

ŠEGRT : Nemojte se, poštovani preceptore Škvorče, rugati 
kovačima. Vaša je školska meštrija jako slična našoj, ma da vi 
učite čitati, a ne kovati. Kovaču je cijeli dan u ruci bat, a vama 
batina. Kovač nabija po željezu, a vi po živom mesu, 

Grohotan smijeh. 

Da vide, što se to događa, izvirile su već iz svojih prozora i neke 
susjedice. ' 

PRECEPTOR ŠKVORC : Uuu ! Ćutio bi ti svoje živo meso, 
da ti je gazda majstor, a ne majstorica, ženska, udovica! Ne bi 
on s tobom mile lale, nego bi otpasao remen i remenom te učio 
poštenju. A šta će otpasati Modlarica # Valjda pregaču € I zato 

jest sve zlo u Zagrebu, što cehovi, koji sebe sami nazivaju pleme- 
niti, dopuštaju, da zanat vode ženske, udovice, Modlarica et 
caeterae ! 

ŽENA AČA-MAJSTORA sa svoga prozora: Čujte vi, pre- 
ceptor Škvorc, pustite vi našu poštenu i poštovanja vrijednu 
majstoricu Modlaricu u miru ! Jer ću vam ja, a vi znate, radi čega, 
očitati bukvicu... makar nisam učila čitati u vašoj školi, | 

JEDNA SUSJEDA s drugoga okna: 1 uopće se vi, Skvorc, 
odučite kokodakati o nama ženama. 

NOĆOBDIJA važno i gromorno: Mir! Molim! Miiir! ' 

PRVA SUSJEDA : Molim, mi smo sasvim mirne, ali ne do- 
puštamo, da onaj ondje uvijek i uvijek govori o nama ženama, 
kao da mi nijesmo nitko i ništa ! 

DRUGA SUSJEDA : I pitajte Vi njega : — Ako smo mi žene 
nitko i ništa, kako to, da je sliku Majke Božje od Kamenitih vrata 
(čudom sačuvanu u ugljevlju i pepelu) našla upravo kćerka po- 
Šštovane udovice Modlar, a ne možda koji muškarac, ma da su oni, 
— a među njima i preceptor Škvorc... tri puna dana čeprkali 
po garištu. 

ŽENA AČA-MAJSTORA : I onda još pitajte ga : kamo on 
kani odseliti iz našega slobodnoga i kraljevskoga grada, iz naše 
domovine Hrvatske i iz cijele naše države, kad poslije sadanjega 
kralja zavlada žena, kraljica i carica: Marija Terezija * Ha “ 

NOĆOBDIJA : A zavladat će! U stavu: »Pozor« salutirajući: 
To propisuje pragmatička sankcija! 

PRECEPTOR ŠKVORC sipteći od ljutine: Pragmatička sank- 
cija! Pragmatička sankcija! Pragmatička sankcija ! Zalupi okno. 

ŠEGRT : Zahliknula mu se pragmatička sankcija! Smijeh. 

MLADI KALFA: Pst! Dolazi majstorica! Odmah se svi 
pokupe i prihvate ljestve pa i NOĆOBDIJA se kao ponesto zbunjen 
miče u stranu : 

MAJSTORICA UDOVA MODLAR izlazi iz svoje kovačnice 
u pratnji AČA-MAJSTORA i DEKANA plemenitog ceha kovač- 
koga. Pred njima momčić nosi svjetiljku. Opazivši majstorica 
svoje momke s ljestvama još ovdje potiče ih: 

MODLARICA : Ajde dečki, požurite !... :Svršena je kruna 
Majke Božje od Kamenitih vrata. Svršeno je majstorsko djelo 
mojega najstarijega djetića... do danas vašega čestitog druga, 
od sutra našega brata, novog mladog poštovanog majstora, 

AČA-MAJSTOR: Tako je, kako reče. Amen! 

MOMCI s ljestvama odilaze žurno put Kamenitih vrata. 

STARI DJETIĆ iznosi željezni monogram, svoje majstorsko 
djelo, a za njim idu svi DJETIĆI pjevajući: 

ZBOR KOVAČKIH DJETIĆA: 
Nema ljepšega imena iza imena Isusa 
nema ljepšega imena nego je ime Marija. 


Sama presveta Trojica iz prebogatog zaklada 
sama presveta Trojica odabra ime Marija. 
STARI DJETIĆ pristupa majstorima i daje im u ruke svoje djelo. 

AČA-MAJSTOR uzima željezni monogram, a DEKAN 
svjetiljku, da još jednom ogledaju i odobre majstorštuk. 
MAJSTORICA UDOVA MODLAR križa čelo svome djetiću 
kao da joj je rođeni sin, a on se sagiba duboko do njezine ruke. Sve 
to biva bez riječi, veoma svečano. Tada majstori povrate djelo dje- 
tiću, i on odnosi monogram Marijin na oltar u Kamenita vrata. 
ZBOR DJETIĆA sa lučonošom na čelu prati svoga druga 
pjevajući: Ispred imena Marija sva poklecaju koljena, 
kleče ljudi 1 anđeli, dusi paklenog plamena, 


Ime Marije prekrasno, ime Marije preslatko, 
ime Marije korisno, ime Marije svemoćno. ' 


Pred ovom pobožnom pjesmom i povorkom svatko se poklonio. 
Majstori očinski gledaju za svojim djetićima, onda se rukujući 
rastaju. Modlarica se vraća u svoju kovačnicu. Ača-majstor stanuje 
preko puta. Dekan odlazi nekuda dalje. Zene, koje su bile na pro- 
zorima, tiho zatvaraju okna. 

Noć je. 

Najprije izdaleka, a onda iz bližega čuju se trublje i bubanj 
gradske straže. To se zatvaraju gradska vrata. Prvo dvoja manja: 
Dverce i Poljanska vrata uz Popov toranj, a onda glavna Kamenita 
vrata i najzadnja Mesnička, Noćas će ključ Kamenitih vrata čuvati 
građanin druge gričke inzule, i to upravo AČA-MA JSTOR. Zato 
GRADSKI SUDAC KRISTOFOR BAPTISTA u pratnji dvojice 
pandura, jednog bubnjara i trojice trubljača dolazi pred njegov 
dom. Bubnjar bubnja, a trubljači kratkim zovom dozivaju poštova- 
nog purgara, da izađe. 

AČA-MAJSTOR sa svojim ukućanima izlazi odmah pred 
vrata, držeći se veoma mirno, ozbiljno i ceremonijalno. 

GRADSKI SUDAC : Hvaljen budi Bog Otac, Bog Sin i Bog 
Duh sveti ! 

MAJSTOR : Sveto Trojstvo, jedan Bog, neka je hvaljeno 
sada i u sve vijeke vjekova ! 

SVI : Amen! 

GRADSKI SUDAC : I dobru noć želim, ali ne laku, Počinka, 
spavanja i sna nema noćas kući ovoj poštovanoj, jer vam je bdjeti 
i stražiti. Polag statuta naime starodavnog red je na inzuli drugoj 
i na kući prepoštovanoj purgarskoj vašoj, da ovu noć dostojite 
čuvati ključ od najglavnijih vrata, zvanih Kamenita. 

MAJSTOR : Službu svoju i svih domara svojih varošu Griču 
i purgarima čestitim, poštovanim i plemenitim uvijek sam spre- 
man i pripravan ponizno dati. 

GRADSKI SUDAC: A dužnosti ključara poznate, znate 
i obećajete održati € 

MAJSTOR : Neovlašteni ne će dobiti ključe, doklegod je itko 
živ od doma mojega, a i iz mrtve ruke naše samo će nam ga si- 
lom istrgnuti. 

GRADSKI SUDAC : Tako vam Bog pomogao € 

SVI: Tako nam Bog pomogao ! 

GRADSKI SUDAC predaje ključ: Evo dakle ključa od Kame- 
nitih vrata. 

MAJSTOR preuzima ključ s riječima: Od neprijatelja neka 
nas čuva čestitost i hrabrost građana i tvrde zidine varoši naše, 
a od drugih nevolja, glada, kuge i vatre očuvao nas Gospodin 
Bog i Majka Božja od Kamenitih vrata. 

SVI: Amen! 

TRUBLJAČI otrube pozdrav. I ne hoteći više nitko ničim po- 
vrijediti posljednjih riječi uz tihi naklon odilaze jedni u kuću, a 
drugi dalje put Mesničkih vrata. U noćnoj gluhoj tišini čuju 
se još samo dva ili tri puta trublje stražara. 

Gotovo nečujno dolaze MODLARIČINI DJETIĆI. Posao 
na oltaru u Kamenitim vratima su dovršili, i svi bi brzo pošli na 
počinak, da se oni najmlađi, što nose ljestve, nisu dosjetili, kako 
će PRECEPTORU ŠKVORCU načiniti psinu. 

Začetnik je dakako mali ŠEGRT. On je prstom upro u pre- 
ceptorov prozor i uz kratki šapat dogovor je svršen. Jedni brzo pri- 
slanjaju ljestve prema Škvorčevu oknu, drugi iznose iz kovačnice 
snop slame i neku staru majstoričinu haljinu, i začas je gotovo 
strašilo, koje onda vješaju gore na sam prozor preceptora Skvorca. 
Sve je izvršeno sasvim tiho, da je jedva čujno buknuo koji pridu- 
šen smijeh. Momci uklanjaju žurno ljestve, trnu svjetiljke i sakri- 
veni noću grunu: Uaa! Uaa! Preceptor Skvorc! Preceptor Škvorc ! 
Preceptor Škvorc ! 

PRECEPTOR ŠKVORC nesretnik nasjeda, otvara svoj prozor 
i strašno se prepada. Svijetlo iz preceptorove sobice pokazuje cio 
prizor u sablasnim sjenama na susjednoj stijeni: 

Tko je € Što je # Što je to £... Duh # Vještica € Napast €... 
Svi duhovi Boga slave, slaviš li ga ti € ! Zaklinjem te, reci, što tra- 
žiš od mene € Tko si“ Tko si ti€! 

ZBOR DJETIĆA : Uaa! Uaa! Uaa! 

ova strašna vještica 
zove vam se gospoja 
»pragmatička sankcija.« 

PRECEPTOR ŠKVORC domišlja se jadu i sav se njegov 

strah pretače u gnjev i on viče: Porkulabe ! Noćobdijo ! Straže ! 
BOR : Uaa! Uaa! Uaa! 

PRECEPTOR ciči: Straže nema! Noćobdija drijema. 

> Mjesto straže... krčme su mu draže! 

ZBOR : Uaa! Uaa! Uaa! 

PRECEPTOR : Jao tebi, Grič i varoš Zagreb, 
spremaj sebi odmah grob 1 pogreb, 
bit ćeš takav za malo godina, 
kakva ti je danas omladina ! 

ZBOR zviždi drsko u prste. 

PRECEPTOR : Već ti svijetli naslov rđa rđom, 
mjesto grba sa ponosnom tvrđom 
dobiti ćeš... vidim, da ti prijeti : 
grb sa babom slamnate pameti. 

Na vrhuncu gnjeva Škvorc obara nekom metlom strašilo sa 


ZBOR MLAĐARIJE cikne od obijesti: 
Hoho, hoho, hohoho, 
eto čudo golemo, 

Škvorc se ojunačio, 
u prah te oborio, 

. »pragmatička sankcijo !« Hohoho, hohoho ! 

ŠEGRT zapleše sa slamnatom lutkom, a svi igraju oko njih. 

MAJSTORICA MODLAR zove jasno i kratko: Dečki, noć 
je! Ajde na počinak ! 

p MOMCI odmah slušaju i ulaze u kuću i tišina nastaje još 
tiša i tamnija nego prije. 

Ali sada se iz tišine začuje, kako s kaptolske strane breca 
zvonce »u stranu«. Čuju se daleki povici i graja. I trublja ječi bolno 
i zapomaže. Nebo se nad crkvom svete Katarine zarumenilo. 

GLAS NOĆOBDIJE : s kule na Dvercima javlja kroz doglasnu 
trublju, kao da nariče: Poštovani purgari na Griču! 

Straža s Dverca daje vam na znanje : 
na Kaptolu javila se vatra, 
gori kuća do svetoga Franje... 

AČA-MAJSTOR koji svu noć bdije, prvi izlazi iz kuće, osvrće 
se prema zažarenom rubu obzorja pa opet prema kuli na Dvercu. 
Stavlja ruku na_uho, kako bi bolje čuo što dovikuje straža, 

GLAS NOCOBDIJE: Na Kaptolu gori drvenjara 

uz samostan ubogih fratara. 

AČA-MAJSTOR muklo i mučno: Vatra. Vatra! 

NEKOLIKO DJETICA izlaze iz Modlaričine kovačnice: 
Što to javlja straža € 

AČA-MAJSTOR: Na Kaptolu gori ! 

ŽENA AČA-MAJSTORA kroz otvoreno okno čuvši riječi 
muževlje prestrašeno se krsti: Sveti Florijane ! 

GLAS NOĆOBDIJE:: Zvono jeca. Zapomaže trublja. 

Drvenjara plamti kao zublja. 
Rasiplju se rojevi varnica. 

_ Gori već 1 kuća susjedica ! 

ŠEGRT koji je također izjurio, ma da je drjemovan i čupav, 
Živo: Na zid gradski dajmo se popnimo, 

požar ćemo lijepo da vidimo ! 

SUSJEDICA s prozora: 

Gle klipana! Nijesi pred par dana 
nagledo se požara i vatre, 
kad je oganj htio Grič da satre € 
Međutim se na prozorima javilo već više žena. Ponesto je mu- 
škaraca izašlo na trg. I sada su mnogi graknuli na jadnog šegrta: 
Baš derište! Po Griča je garište! 
PRECEPTOR ŠKVORC ljutit rastvara svoj prozor: 
Na prozoru bio sam maločas ! 
ta je opet“ Kakva noć je noćas € 

AČA-MAJSTOR: Na Kaptolu gori! 
MNOGI GLASOVI: Gori! Gori! 
PRECEPTOR : Aha gori! To je Božja kazna 
za kaptolska nedjela prerazna, 
Hoće oganj zgrijat im tabane!... 
Jeste 1' kada gledali cigane, 
kako uče plesati medvjede “ 
Pričekajte, sići ću i reći. 
Nevoljko meškoljenje. Prigušen mrmor. S kaptolske se strane 
čuje hujanje vatre, sve očajniji zov trublje i brecanje zvona. 
PRECEPTOR ŠKVORC izlazi površno odjeven sa spavaćom 
kapom i golemim suknenim papučama: Plešu oni tamo pred kap- 
tolskom vijećnicom, plešu svake nedjelje, plešu svakog sveca ; 
a sad će još bolje plesati, kad im vatra prigrije tabane !... Ko 
ciganin medvjedu! Dovuče cigo medvjeda na željeznu ploču, 
zapali pod pločom slamu. Ploča vruća, medu peku tabani, pa diže 
noge, jednu, drugu, treću, pa četvrtu! Cigo sviri, a medo po- 
igrava... Poslije medo pleše, kadgod čuje svirku, ko i oni na 
Kaptolu... Sad ih je stigla Božja pedepsa za njihovo bezbožno 
plesanje. Neka, neka sad dižu tabane! 
Rugajući se kaptolskomu kolu podiže noge u golemim papu- 
pučama, kao čas prije, kada je prikazivao medvjeda, i pjevulji: 
Voj lado, lepa lado! 
Jurjevska rosa, lado ! 
ITrojačko vedro, lado ! 
Voj, lepa lado! ' 
Niko pravo ne sluša niti sudjeluje, jer je pažnja upravljena 
na ražareno obzorje, na zvukove iz daljine i na dojavljivanje straže. 
GLAS NOĆOBDIJE : 
Stup plamena visok poput tornja 
prignuo je vjetar na krovnjače. 
Sva kaptolska gori strana gornja. 
Dovle čujem, kako narod plače. 
MLADI KALFA hrlo: Da jurnemo ljudima pomoći! 


ŠEGRT žurno: Kud ćeš proći, kad su preko noći 
gradska vrata sva pozaključana £ 
PRECEPTOR SKVORC gordo: 
Bila su nam vrata zaključana, 
Kad je oganj Gričem haračio. 
Nitko nije k nama koračio ; 
: gasili smo požar sebi sami. 
ŽENA AČA-MAJSTORA : Na Kaptol nas baš ništa ne mami, 
AČA-MAJSTOR : Baš smo požar pogasili sami, 
MNOGI GLASOVI: Sami! Sami! 
Na trg se skuplja sve više ljudi, ali su svi nekako tromi, 
pomalo još sneni i neodlučni za bilo sto. 
PRECEPTOR : Da smo pomoć čekali s Kaptola, 
Grič bi bio sad brdina gola. 

PRVA SUSJEDA : Pasoglavci! Ono nijesu ljudi! 
Od Boga mi nezamjerno budi. 
GLASOVI : Pasoglavci ! Vukodlaci ! Zloće ! 
DRUGA SUSJEDA : Nek pomaže, tko im pomoć hoće ! 
MODLARICA izlazi začuđena iz svoje kuće 1 usuđuje se pro- 
govoriti mirno, ali odlučno: 

Sutra oltar posvetit bi htjeli 

Majci Božjoj od Kamenih vrata, 

da nam Zagreb čuva od svih zala, 

od požara, gladi, kuge, rata. 

Slavili bi Zagrebačku Gospu, 

a srce nam tvrdo priznat ne će 

Zagrepčana s Kaptola za — brata. 


MLADI KALFA : Pravo veli naša majstorica ! 
JEDNA ŽENA : Pravo veli gospa Modlarica ! 


PRECEPTOR ŠKVORC žučljivo: 
Gledaj čuda golema, 
žena da zapovijeda, 
žutokljuncu ptiću 
purgaru na Griču. 
MLADI KALFA s nekoliko djetića jurne prema preceptoru: - 
. Šuti! Stoj! Ni makac! 
ŠEGRT: Škvorac ! Kokodakalac ! 
PRECEPTOR se grdno prepao, pa uzmiče i tugaljivim se 
glasom obraća za pomoć: Što sam takva rekao < 
uvajte me, gospodo ! 
Jer su neki građani zaista pristupili da potisnu mladiće, Škvorc, 
se opet ojunačio, iako ne baš suviše, pa protiskuje kroz zube: 
Otkako je primljena 
Pragmatička sankcija, 
misli svaka ženica, 
da je odmah... gospoja 
Marija Terezija. 
Slabi prigušen smijeh. PRECEPTOR lukavo, povjerljivo i 
uvjeravajući: A što je do Kaptola 
i njihovih nedjela € 
' Znate bolje nego ja! 
GLASOVI : Znamo, znamo. To se zna! 
PRECEPTORU sine misao i odmah je iznosi, kako mu je 
mašta prede: Nego jeste 1' vidjeli 
sliku čudom spasenu 
iz pepela dignutu € : 
Pred Kamenim vratima baš sam bio ja, 
do samoga ulaza samo korak — dva. 
Sliku ja bih našao, ovo znajte svi, 
da je nije podigla Modlarkina kći. 
Zato ja sam najprvi sliku Gospinu 
u rukama imao, pregledao svu. 

Okvir je izgorio — a Gospina slika 
ostala sačuvana ! Slava joj i dika! 
Među platno .i drvo lizao je plamen... 
sliku nije taknuo. To svjedočim ! Amen! 


Al' što žar ne stvori 

i oganj ne sori... 

pogana se ruka . 
drznu da obruka ! 


MNOGI GLASOVI odjedared: Što to veliš * Reci! 

PRECEPTOR : Ako lažem, ljudi, Sava me odnijela. 

Na slici su mnogi ubodi od strijela! 

NAROD : O Bože! O sveci ! 

PRECEPTOR : A otkud na slici, 

otkuda su rane, 
ako ne od strijela - 
sa Kaptolske strane €! Muklo zaprepaštenje. 

MODLARICA sa dostojanstvenom  strogošću: 

Preceptore Škvorče, ne bojiš se Boga 
za to svjedočanstvo na bližnjega svoga * 

Mrtva tjeskoba. 

GLAS NOĆOBDIJE : 

Već izgara zvonik svetog Franje, 

plamen liže samostansko zdanje, 

progutat će svetu izbu onu, 

kud se svetac u Zagrebu sklonu. 
ŽENE pobožno: Siromašak Franjo iz Asiza... 
GLAS NOĆOBDIJE : 

Mukli tutanj i očajna krika ! 

To su pala zvona sa zvonika, 

ŽENE: Smiluj nam se, Isukrste, Bože! 

DJEVOJKA KOJA JE NAŠLA BOGORODIČINU SLIKU 
izašla je iz kuće, javila se na povisokom stubištu kao lik dobrote 
i ljepote: Iz garišta, ugljevlja, pepela, ' 

ruševina, prašine 1 blata, 
netaknut sam Gospin lik iznijela, 
sliku Majke od Kamenih vrata, 
Tri je dana 

bila zapretana, 

sakrivena 

sveta slika Njena, 

Treći dan nam uskrsnu, i tu je! 
Tko je tvrd, pa da se ne raduje € 
Zagrebačkoj dragoj zaštitnici 
hoćemo da sutra oltar damo, 
Srebrn okvir Njenoj svetoj slici, 
ukras, kakav najkrasniji znamo... 


Povrh svijeća, 
nakita i cvijeća 

Gospa traži 

uzdarja još veća: 
Majka Božja od Kamenih vrata 
traži srca zagrebačka zlata. 


Što će Gospi onaj mramor hladni, 
što će ona željezna ograda, 

kad smo tako nevrijedni i jadni, 
puni grijeha, nedaće i gada. 
Vene cvijeće, 

trnu naše svijeće 

od hladnoće, 

našeg srca zloće. 

Svud je studen i pustoš i tama, 
jer ne živi Isus Bog u nama. 


MLADI KALFA prestrašeno spoznaje: 
Grešni smo pred Bogom, 
grešni pred ljudima! 
PRECEPTOR utihne pred ovom svijetlom pojavom, uzmiče 
natraške, dok sasvim ne zamakne nekuda. 
ŠEGRT prestrašeno : Goepodine ! Kriste ! 
NAROD pobožno: Smiluj se! 
DJEVOJKA jasno: Gospodine! Kriste ! 
NAROD : Pomiluj ! 
DJEVOJKA uzneseno: 
Od Kamenih vrata odvjetnica 
ne napušta nikada čovjeka, 
Od Kamenih vrata pomoćnica 
bdije nad njim svuda i do vijeka. 
Tko se kaje, 
prigodu mu daje, 
da, što zbori, 
u djelo pretvori... 
Dobrim djelom dušu iskupimo ! 
Dobrim djelom oltar iskitimo ! 
Pomoć bližnjem dajmo, pohitimo ! 
GRADSKI SUDAC : Amen, amen, sveta djevojčice ! 
Ača-majstoru: Predaj ključe u njene ručice ! 
Cega jošte ne učini žena, 
nek učini sada ruka njena. 
Ona, koja srca nam otvara, 
nek otvori gradska vrata stara. 
Trubljačima : Zatrubite na vatru trubljači! 
Pomoći će — Grič — Kaptolskoj braći ! 
AČA-MAJSTOR sa strahopočitanjem predaje ključ GRAD- 
SKOM SUCU, a ovaj DJEVOJCI, zoni pohitaju prema Kamenitim 
vratima, da ih otvore. Na zov trublje udario je i Lotršćak trinaest 
kobnih udaraca i sve se uskomešalo. Svatko iznosi iz kuća, što bi 
moglo biti od koristi onima, koji polaze gasiti vatru. Čuju se povici, 
Žurni, pokidani i glasni, kao i zvuk trublje: 

Vatra! Vatra! Hitaj! Daj požuri! 
Što je muško, s nama nek pojuri ! 


' Gori! Brzo! Nitko da ne smeta! 

1! Daj kablice! Ljestve! Daj užeta! 

| I za čas su muškarci otrčali na Kamenita vrata, pa prema 
| Kaptolu. Ostale su na trgu samo žene. 


Nastao je tajac, jer su žene suspregle dah, da osluškujući čuju, 
što se u daljini zbiva. 
MODLARICA : Mišica će snagu bližnjemu u pomoć 
R muževi sad dati, 
Žene, mi molimo, bližnjem da pomogne 
dobra Božja Mati! 
ŽENE (sklopile ruke). 
MODLARICA moli: Sveta Djevice, 
Bogorodice, 
naše ufanje, 
daj osvrni se! 
ŽENE: Čuj nam molitve ! 


MODLARICA : Majko ljubezna, 
i dobrostiva, 
Majko moguća, 
premilostiva ! 
ŽENE: Slušaj vapaje ! 
1 MODLARICA: Majko Marijo, 
tužnim utjeho, 
nado potrebnih, 
i pomoć nemoćnih ! 
ŽENE: Spasi nevoljne ! 
MODLARICA: Sveta Djevice, 
h slušaj molitve, 
.čuj nam vapaje, 
će spasi nevoljne ! 
ŽENE: Smiluj, smiluj se! 
Molitva je sve usrdnija i žarča, pa kad se od Kamenitih vrata 
povratila Modlaričina kćerka, mahom ju je zahvatila, prožela i 
uznijela ova divna pobožnost. 
DJEVOJKA zato kao vidovita progovara riječi vjere: 
Grička vrata noću otvorena, 
Grička srca bližnjem ponuđena ! 
Grič 1 Kaptol kao brat uz brata... 
i To je čudo od Kamenih vrata! 
I . Kamenita sveta je Djevica 
jednom gradu jedna Zaštitnica! 
GLAS NOĆOBDIJE : 
Gledam, čega vidio još nijesam : 
Sam od sebe jenja oganj bijesan, 
: X Vatra stala ko ognjena stijena, 
#6 nepomična, mirna, ukroćena, 

DJEVOJKA u zanosu hvalospjeva: 
čudotvorna, 

nepovrijeđena, 

Djevo djevica, 

Majko Kristova, Blagoslovena ! 
ZBOR ŽENA: Blagoslovena 

među ženama, 

Djevo djevica, 

nepovrijeđena, Majko Kristova ! 

Škrinjo zavjetna, 

kućo zlaćana, 

zvijezdo jutarnja, 

vrata nebeska, Bogorodica ! 


MLADI KALFA dotrčavši bez daha, govori i priča poviše- - 


"nim glasom, jer je očima gledao čudo: 
S Kaptola sam trkom dotrčao, 
da vam javim, što se dogodilo, 
što sam svojim očima gledao... 

ŽENE : Kazuj, što je 

MODLARICA vjerujući u čudo: Kako se zbilo € 

MLADI KALFA : Tek što naši na Kaptol su stigli — 

a još nitko ničeg ni taknuo — 
pred nama je požar uzmaknuo, 
Jezici se ognja u vis digli, 
vatra stala ko ognjena stijena, 
nepomična, mirna, ukroćena. 

DJEVOJKA sigurno: To je pomoć sa Kamenih vrata, 

jer je stao složno brat uz brata, 

MLADI KALFA : Da zahvale Gospi na pomoći, 

svi će na Grič sa Kaptola doći. 
Krenuli su. I već amo hode, 
Bosonogi franjevci ih vode. 
Pred svima sam trčao i stigo 
javit, da se cijeli Kaptol digo. 
Uz spasene idu pogorjeli, 
sretni, što su čudo doživjeli. 

Kako je mladić utihnuo, čuju se već iz daljine glasovi onih, 
koji dolaze i glasnom molitvom hvale Gospu od Kamenitih vrata. 
U početku se ti glasovi čuju kao daleko mrmorenje valova, ali svatko 
zna, da je to ponavljanje prošnje: 

Moli za nas!... Moli za nas!... Moli za nas!... 

ŽENE se ne usuđuju više da bilo što izuste i upitaju, Tihe 
su kao u crkvi. Krste se. Sklapaju ruke. Mnoge poklecaju na golo 
tlo. Tada se razabiru već i riječi litanija, što ih predmoli 

OTAC GVARDIJAN : 

Majko Božje milosti, moli za nas! 
Majko nepovrijeđena, moli za nas! 
Djevice moguća, moli za nas! 
Djevice milostiva, moli za nas! 

Utješiteljice žalosnih, moli za nas! 
Pomoćnice nevoljnih, moli za nas! 
Majko Božja od Kamenitih vrata, moli za nas! 
Ovako moleći, sve se više naroda skuplja na trg pred crkvu. 
I kada je tu sav Grič i Kaptol, čitavi Zagreb, ŽUPNIK SVETOGA 
MARKA NIKOLA ČEH BABOČAJ izlazi iz crkve odjeven u 
najsvečaniji ornat, kako se vodi samo tjelovska pa 
GVARDIJAN : Čudotvornu sliku iznesite ! 
Kamenitu Gospu pokažite ! 
Eto ovdje naroda skupljena, 
da pred Gospom padne na koljena ! 
SAV NAROD: Sliku! Gospu od Kamenih vrata ! 
3 Čudotvorku od Kamenih vrata ! 
ŽUPNIK razdragan: Neka bude, što vam srce traži, 
Djevojci : Daj djevojko, sliku nam pokaži! 
DJEVOJKA se pokloni i pohrli po sliku u kuću. Župnik 


je naime dopustio tu veliku čast kući Modlaričinoj, da čuva sveti- 


nju, dok je sutradan ne stavi na oltar pod svodom Kamenitih vrata. 
ŽUPNIK svečano: 


Za sutra su grički purgari 
Kamenitoj Gospi slavu spremili. 


Slici, što nam je sačuvana 


sa garišta trećeg dana dignuta, 
poštovana naša građanka 
rad zavjeta oltar je sagradila. 
A već danas draga Gospoja 
pokazuje, da je vrlo zahvalna. 
U predveče svoje proslave 
milosti nam svoje daje dokaze. 
O kako je brza, dobra plata 
Majke Božje od Kamenih 
vrata ! 


Tako Gospa sve nas poziva, 
tako Gospa sve nas k sebi doziva. 
Sama pruža ruku u pomoć. 
Svatko može k njoj po dobar 
: savjet doć. 
Zalosne će ona tješiti, 
nevoljnima svoju pomoć pružiti. 
Za obilje svojih darova 

malo traži Kamenita Gospoja. 
Ona traži, da se skrušimo, 
da joj na čas svoja srca pružimo, 
da ljubimo svoga bližnjega, 

i dobroga Boga vrhu svega. 


=.-—-. 





KLARISE I NJIHOVE ŠTIĆENICE donose pregršti vo- 
štanica, pa ih razdaju puku, što željan čeka čudotvornu sliku. Dje- 
vojke su kao one mudre djevice, koje su dočekale V jerenika sa užeže- 
nim lučima, pa zato dijele svijeće, da ih narod upali pred Gospi- 
nom slikom. One pjevaju, dok puk prihvata i užiže vostanice: 

Blago onom, tko pripravan čeka 
srca čista i ko vosak meka. 

Blago, kome svi bližnji su braća, 
duša miri mu mirisom saća. 

Blago onom, tko plamti ko svijeća, 
spoznav : vjera najveća je sreća! 

DJEVOJKA je izašla tiho i donijela Gospinu sliku. 

NAROD pozdravlja Gospu s ushitom: 

Zdravo Majko milosrđa, zdravo, 
Majko Božja od Kamenih vrata ! 
Odvjetnice i zaštito naša, 

naša nado, kad nas očaj hvata! 

Svrni oči milostive na nas, 
Majko Božja od Kamenih vrata ! 
Naš živote i ufanje naše, 
a Majko blaga i slatka i zlata! 
Sin Tvoj kralj je svih kraljeva svijeta, 
Majko Božja od Kamenih vrata, 
Zagrebačka čudotvorna Gospo, 
Ti nam budi kraljicom Hrvata ! 
ŽUPNIK : 
O milote 
i Božje ljepote 
Gospu slavi cijeli 
Zagreb bijeli 


Svi u slozi! 
Marijo pomozi, 
u sve dane Sliku odmah 
da tako ostane ! na oltar stavljajmo ! 
Zaštitnica Griča i Kaptola, 
Zagreb-grada i sviju Hrvata 
neka bude sada i navijeke 
Majka Božja od Kamenih vrata ! 

NAROD : Amen! 

Svijet se u najvećoj pobožnosti reda u povorku. Iz crkve 
se iznose svileni cehovski barjaci. Izlaze mali ministranti s kadio- 
nicama i zvončićima. Djevojčice u bjelini s kotaricama cvijeća. 
Svijeće. Mnogo upaljenih svijeća. X 

Na koljenima je dopuzao PRECEPTOR ŠKVORC. ŽUPNIK 
mu bez riječi daje veliki križ, neka ga ponese pred procesijom. PRE- 
CEPTOR ljubi raspelo u sreći pokajnika. 

Na svim zagrebačkim crkvama zvone zvona. ' 

Župnik sa zlatnim krstom u ruci prati DJEVOJKU, koja 
nosi sliku Majke Božje na oltar pod svod Kamenitih vrata. 

I kada je procesija zamakla i otišla, vidi se kroz otvorena cr- 
kvena vrata, da je u Hramu Božjem veliko svijetlo i radost i da tu 
mistični, nevidljivi ZBOR ANĐELA slavi Gospu pojući: 

Vazda hvala i dika i slava 
...pojte ljudi i anđela jata... 
Vazda hvala 1 dika i slava 
Majci Božjoj od Kamenih vrata ! 
Vazda hvala! 
Vazda dika! 
Vazda slava ! 
Hvala! 
Dika ! 
Slava ! 
Amen! 


Od te sreće 
nema ništa veće, 
Ništa nije 

od tog svečanije. 
Ne čekajmo 

i ne oklijevajmo, 


Dr Velimir Deželić sin 
Ova je duhovna drama izvedena u Zagrebu na trgu pred crkvom sv. 


Katarine 31. svibnja 1931, Muzičke je djelove ovom misteriju komponirao dr 
Božidar Širola. Režiju je vodio Dubravko Dujšin uz saradnju Ančice Kernic. 


16 


| 
Li 
| 
i 
H 
t 
i 
| 
LI 
j 


Fr 





MOLITVA ZA SVOGA OCA U SUTONU 


Čini mi se, Majko Božja, kao da slušam očev jecaj ; 
takve žalbe srce moje još ne spozna niti za nju začu... 
Čini mi se, Majko Božja, da na crkvi rodnog mjesta 
ona naša dobra, ona naša slatka zvona plaču. 


Reci mi, zašto taj jecaj budi patnju, Majko Božja! 

Ti, koja primaš molbe i gledaš pred sobom prostrte naše starije, 
što strepe za nas, prosute po svijetu, reci, reci Majko Božja, 
zašto muti večeras moj mir tuga daleke zdravomarije... 


O, Ti, koja si najveće bogatstvo, utjeha siromašnog mi kraja, 

koja bdiješ nad morem, poljem, vinogradom i nad stadima, 

Ti si ostala jedina s nama putnicima u tuđem svijetu 

pa iz naše crkve šalješ za nama blagoslov... Bdiješ i nad 
našim jadima... 


Reci mi stoga Ti, o koje sam dobroti slušao već kao malo dijete 
i padao usrdno k dragom podnožju Tvojemu, 

Zašto su me večeras rastužila Tvoja zvona, zašto taj jecaj boli £ 
Reci mi, Majko Božja, što je to večeras dobrom ocu mojemu# 


Ti znaš, što mi je najdraže na svijetu. Ti znaš, da me ko rana 
peče taj jecaj, kojeg duša moja još ne spozna niti za njeg začu. | 
Reci mi, Majko Božja, zašto dršće mračna zdravomarija 

i Zašto večeras ona naša dobra zvona plaču € 


Ivo Lendić. 


KAMO DA POĐEM ? 


Kamo da pođem €... Vru potoci, 
šume vode... Kad zaklopim oči, 
čujem... vidim mnogo više : 
šapat lišća... granja... korak jelena... 
Oh! zove, zove 
šuma zelena, 
šapće... govori... diše... 


Tek kasno... vrlo kasno... umori se šuma, 
i ne čuje se više šapat lišća... plahi korak jelena... | 
niti se granje svija.., 
šuma zelena 
više ne zove... samo 
nemirno diše 
kolja... 
Ivo Lendić. 

IZA KISE 
(IZ CIKLUSA »KAPELICA U ŠUMI) S 


Sunce ! Sunce !.,, U radosnoj je suzi kliknula 
dolina... rub staze, što je odavna kišu vapila. 

Blista u moru svjetlosti okupano zelenilo drage šume, 
miriše zemlja, dobra naša mati, što se žedna napila... 


Vedri su obrisi planina... pljusak ih snažni umio... 
Ljeskaju se maloprije okisle litice... divne u suncu, 
Kažu seljaci, koji se mokri vraćaju, da na planinama 
diše voda, kamen... Mirišu kiše u popuncu... 


Šuti u bršljanu (pun je krupnih kapalja vode) stara kapela ; 
u nju pobožni ljudi jednom godišnje dolaze... 

Na njoj sada okislo zvono trepti u čežnji da blagoslovi 
oblake, što prosuše sreću... pa u nepovrat polaze... 


Ivo Lendić. 


NEMIR U PREDVEČERJE 


Vidiš li... Sve se ispunja radošću. 
Mlado se granje utapa u sutonski mrak, 
Tako je drhtavo meka cijela prodolina. 
Sve se ispunja veseljem... Samo 

u nečijoj duši — praznina. 





odnekle dolazi noć, puna mira, noć blaga i crna. 
Čuješ li je#... kako tiho stupa kroz šume, 


Osjećaš. li £... Taj zrak miriše. mahovinom, | 
njezin je korak plah kao srna... 





€ 
I tišina sva gorska prisluškuje tihi taj hod, iš 
a mrak joj u zraku plete bezbrojne svilene niti... 6: 
Netko se plaši u grozi... u srcu se rastvara ponor. 
Tko će ga ispuniti €... 
Ivo Lendić. 


BOLESNIK MAJCI U NEDJELJU 


Gledaj... Tama... Bolno titra polumrak 
ko u grobu. 

Prozor rastvori širom, — neka brizne zrak, 
neka sunce poplavi sobu. 


Prozor rastvori... Neka prodre žamor... Bolna je samoća ta 
satrla davno dušu ovu. 

Čuješ li“... Razigrala se zvona sva, 

svečanoj Misi zovu, 

Ne čuješ li orgulje daleke “... Dršće polumrak... 
Sve priča priču o Jobu. 
Oh, rastvori prozor širom, ...neka brizne zrak, 
neka sunce poplavi sobu... 
“Ivo Lendić. 


ČEŽNJA I BOL 


Odlazi noć... i dođe prekrasno jutro, 

i rijeka dođe u more, zvijezde nebu u duboko dno. 
Odlazi mrak... što noću se popne 

na gorske vrhunce, 


“a jutrom siđe u hladan d6... 


Odlazi putnik daleko... i dođe, kud ga srce vuče, 
odlaze mladi dani, život i vrijeme to.,. 
Utjeha dođe i prođe (kako je draga i sitna), 
samo ne će da prođe ova beskrajna čežnja 
i ova silna b6... 
Ivo Lendić, 


IGRANJE 


Majušni Isuse, 

Majčino milje, 

pođimo iz grada 

na tratinu, među sagafilje. 


Dijete sam... maleno dijete, 
koje se s Tobom igrati hoće ; 
igrati lopte, skrivanja, trke 

i poslije sjesti na okrajak ploče. 


O moj maleni — — — dragi, 

objesit ću ljuljačku o višnjevu granu 
i na njoj ću njihati Tebe 

jutrom i po danu, 


Kad mi omlohave ruke, 

Ti ćeš zibati mene. 

Nad glavom će tresti se višnje 
i tonuti u crne mi zjene. 


Trpke će višnje pasti u travu, 
bušinac i trandovilje. 
Naši će ih skupljati prsti 
i trijebiti uz pognuto smilje. 
Ivo Grgurev, 

ŠOFER I SVEĆENIK 


KAO. PREDSTAVNICI SUVREMENIH IDEALA 
IL 


U današnjem društvu imade previše cinika i nesmira kudilo- 
vića, Najveće je njihovo uživanje, kada mogu psovati ono, što 
drugi drže svetinjom. Oni misle, da mogu zahtijevati za sebe to 
povišenije mjesto, što im je otrovniji jezik. Naravno, da kod ta- 
kvih ljudi riječ ideal izaziva samo porugljiv smiješak ili čak psovku. 
Ideali £ I još k tomu suvremeni ideali € Glupost! Tko još može 
spojiti suvremenost i idealnost € To su pojmovi, koji su barem 
tako razdaleko jedan od drugoga kao kolibe pretpovijesnih ra- 
tara od modernih palača. Pravo imade onaj zlobnik, koji u jed- 
noj pjesmi Izidora Poljaka govori : 


»Neka pjesnik plamne himne poje 
Uznoseći svete ideale ; 

Ideali, brate, trice to su, 
Izmišljene samo za budale !« 


No Poljakove su riječi još i preblage. Vidi se, da se pjesnik 
ne slaže s porugom, koju je stavio u usta jednomu svojemu junaku 
namješteno, samo da ga kasnije može to jače udariti po glavi. 
Snažniji je i uvjerljiviji Maksim Gorkij, kojemu su zacijelo izašla 
iz srca mudrovanja njegova skitaoca Promtova : 

»A znadete li vi, što je ideal“ He! To je naprosto štapina, 
izmišljena u ono doba, kad je čovjek postao zla zvijer i počeo 
hodati jedino stražnjim nogama. Dignuvši glavu sa sure ze- 
mlje on je vidio nad njom plavo nebo i bio zablenut njegovom pre- 
krasnom jasnoćom. Tad je on u gluposti rekao sebi : Ja ću ga do- 
segnuti ! I od tog doba on se vuče po zemlji s tom štapinom dr- 
žeći se pomoću njezinom do današnjeg dana na stražnjim no- 
" gama« 

Ovako psuju ideale neke osobe, koje su izmislili književnici. 
No ni u realnom životu nije ništa bolje, nego valjda još gore. 
Preziratelje ideala vidimo svaki dan, kako žvaču otpatke dušev- 
nog nikotinizma i pljuckaju okolo sebe. Njihov je nastup često 
takav, da se dobar čovjek pričinja prema njima slinavim sentimen- 
talcem i zaostalim natražnjakom. Stara je istina, da je riječ pro- 
staka krupna, plastična, zarazna, a vrlina može više puta tek 
da tepa braneći sebe ili da šuti. 

No psovka ne može nikada učiniti krepost zloćom, ljepotu 
rugobom ili istinu neistinom. Protivnici ideala hoće da budu 
premudri, a zapravo su u premudrosti svojoj glupani. Dok je čo- 
vjek čovjek, dotle mora da imade ideala, t, j. uzora, za kojima će 
se povoditi, i točno izrađenih programa, koje će nastojati da pre- 
tvori u svoju krv i praksu. Ljudi nijesu samo nagonski stvorovi, 
koji bi se kretali zemljom onako, kako bi nas zavitlavala oluja 
nerazumnih težnja i strasti. Mi smo bića kulture, a ne instinkta. 
Mi naprijed mislimo i prema promišljenim osnovama udešavamo 

svoj rad. U granicama naše čovječnosti imade mnogo putova, 
kojima možemo krenuti, mnogo djela, koja možemo učiniti ili 
izostaviti. Razum i slobodna volja čine nas vladarima zemlje: 
Pomoću njih možemo podvrgnuti razumnim ciljevima ne samo 
sile prirode, nego i najsnažnije svoje nagone. Zato nije budala 
onaj, tko vjeruje u ideale, nego onaj, tko nema u životu razum- 
nih, unaprijed postavljenih ciljeva. Tu imademo pravo da pre- 
okrenemo i na pravu mjeru svedemo tvrdnju Gorkijeva brblja- 
vog skitaoca Promtova pa da s bezumnom i zlom zvijeri ispore- 
dimo upravo onoga, tko bi zabacivao ideale. Jest, čovjek se drži 
uspravno na zemlji samo pomoću ideala. Pomoću ideala ne samo 
da želi dosegnuti nebo, nego ga i doseže, a inače bi puzio u prahu, 
valjao se u kaljuži i služio kumirima. 

Imade istina, koje tvrdimo 1 neizravno priznajemo i onda, 
kada ih riječima niječemo. Imade i životnih potreba, kojih se ne 
možemo otresti ni onda, kada se gradimo, kao da smo ih svladali 
i preživjeli. Među takve potrebe ide i potreba ideala, Svaki čo- 
vjek imade nekakve ideale. Razlika je u tom, što jedni ideali 
mogu izdržati svaku objektivnu kritiku, dok se drugi mogu na- 
zvati idealima samo u subjektivnom smislu. 

Ideale imadu ne samo pojedinci, nego i narodi, klase, države 
i pojedina povijesna razdoblja. Kad bi čovječanstvo ostalo samo 
jedan trenutak bez ideala, to bi značilo, da se na nas spustila naj- 


strašnija pomrčina, — pomrčina uma i volje. 


IL 


Ne treba mnogo oštroumnosti, da upoznamo barem najgla- 
snije ideale, koji pokreću razvojem suvremenog društva. Kad 
bismo ih mi zatajili, djeca bi nas izdala. Što stara ptica pjeva, 
mlada prima, veli narodna poslovica. Ideali pojedinih povije- 
snih epoha očitovali su se uvijek ne samo u zanimanjima odra- 
slih ljudi, nego i u igrama djece. Kada je čitava Evropa drhtala 
od želje da oslobodi Spasiteljev grob iz ruku nevjernika, tada 
su 1 djeca mislila, da moraju organizovati križarsku vojnu. Kada 
su smioni mornari i svjetski putnici otkrivali nove zemlje i narode, 
tada su i mnoga djeca pošla od kuće u svijet, da se natječu s Kri- 
stoforom Kolumbom ili da okušaju tajinstveni život Robinzona. 
U doba jačih religioznih pokreta djeca grade oltare i služe misu ; 
u ratno pak doba svaki je dječak Napoleon, a svaka djevojčica 
sestra Crvenoga križa. 

A kakve su igre naše djece danas € 

Nije samo jedan književnik i novinar izrekao i napisao po- 
nešto pretjeranu izreku, da naša djeca nauče prije riječ »auto« 
nego »tata« i »mama« Pitamo li naše mališane, šta će koji biti, 
velik će dio njih odabrati kakvo zvanje, u kojem dolaze do riječi 
proizvodi moderne tehnike. Njemački pisac grof Kayserling veli 
u svojem djelu »Novi svijet koji nastaje«, da je najprivlačiviji 
popularni predstavnik našega vremena šofer, a engleski pisac 
1 obraćenik Chesterton naziva našu prosvjetu »motorskom civi- 

lizacijom«. Marinetti i njegovi futuristi nijesu nipošto osam- 
ljeni, kada obožavaju mašine, vrtoglavu brzinu i smrtnu opa- 
snost. Nova evropska i američka pokoljenja udišu svuda isti 
zrak i prihvaćaju jednake ideale. Njima je uzor avijatičar, koji 
. prelijeće oceane, istraživalac zemalja, koji se na sjevernom ili 
južnom polu bori s orkanskim vijavicama, motorski utrkivač, 
koji na trkalištima leti po zemlji ptičjom brzinom, ili barem 
(plebejac među ostalim predstavnicima »motorske civilizacije« !) 
nogometaš, koji svakako ne zaslužuje, da mu se na leđa tovari ona 
zlobna narodna ironija : Onoliko znamo, koliko u nogama imamo. 


U neumornoj jurnjavi postavljaju se rekordi u vodi, na kopnu, 
u zraku. Tek što se jedan otisne 16.000 metara od zemlje u stra- 
tosferu, drugi već javlja, da će se on otisnuti 20.000 metara. Pro- 
padaju pojedinci, propadaju cijele ekspedicije kod vratolomnih 
pothvata, ali ljudska poduzetnost ne poznaje straha. Učenjaci 
otkrivaju u prirodi neprestano nove sile, koje stupaju u službu 
čovjeka, a izumitelji sprava konstruiraju nove aeroplane, hidro- 
plane, cepeline, dizelmotore i druga čudovišta, pomoću kojih 
čovjek pobjeđuje zemaljski prostor i otpor prirode. Zemlja je 
postala premalena za nas, radio nam omogućuje da govorimo 
sa svojim antipodima, i mi već pomišljamo, da nije nikakvo ma- 
štanje, ako se bavimo osnovama o osvajanju mjeseca i drugih 
nebeskih tjelesa. 


Zadivljeni stojimo pred ovim napretkom i želimo mu što 
duže trajanje i što veće usavršenje. Veselo pozdravljamo uspjehe 
ne samo Edisona, Tesle, Markonija, Ekenera, Byrda i Lindberga, 
nego i svakoga plemenitoga sportsmana, koji unosi u naše druš- 
tvo više energije. Najviši duhovni autoritet na zemlji, sveti Otac 
papa, jest također u neku ruku poklonik ove nove »motorske ci- 
vilizacije«. Pokazao je to ne samo knjigom »Usponi« (Ascensioni), 
u kojoj je opisao svoje nekadašnje alpinističke sportske pothvate, 
nego i uklapanjem plemenitih sportova u program društava Ka- 
toličke Akcije kao i bodrenjem pojedinih izumitelja i pobjedilaca 
zraka, neka ustraju u svojem nastojanju. Sveti Otac papa ne bi 
se zacijelo ustručavao, nego bi se s najvećim veseljem latio toga 
posla, kad bi svi drugi uvjeti bili ispunjeni, da proglasi svecem 
1 jednoga avijatičara, motoristu ili šofera. 


III. 


Ipak mnogi mislioci dolaze do crnih predviđanja, kada pro- 
suđuju suvremenu tehničku kulturu i civilizaciju. I bez Božjega 
poziva ustadoše mnogi moderni proroci Jone, koji doduše ne od- 
ređuju roka od četrdeset dana za propast Evrope, ali zato su nji- 
hove riječi još neumoljivije, još tvrđe i apodiktičnije, jer oni pro- 
povijedaju, kao neminovnu nepromjenljivu sudbinu, da će na 
ruševinama današnjih evropskih gradova doskora zavijati divlja 
zvjerad kao na ruševinama Ninive i Babilona. Tu nema po nji- 
hovu mišljenju ni popravka ni pokore. Njemački mislioci Spen- 
gler i Kayserling zadovoljavaju se time, da nam tek apstraktno 

označe buduću propast evropske kulture i civilizacije, a Englez 
Wells, koji imade više mašte, podavao se nekada okrutnoj viziji, 
kako će doći vrijeme, u kojem će razvijeniji ljudi postati ljudo- 
žderi pa će one, koji zaostanu za njima, jesti isto onako, kako 
mi jedemo danas životinje. 

Kršćani, koji vjeruju, da će jednom doći na zemlju Anti- 
krist, mogli bi pasti u iskušenje, da i oni povjeruju ovim moder- 
nim samozvanim Jonama. No kad pogledamo malo bolje u njih, 
odmah ćemo opaziti, da na njima nema znakova pomazanja Bo- 
žjih glasnika. Spengler nam i Kayserling pričaju u drugom obliku 
isto, o čem su nas uvjeravali u prošlom vijeku njihovi sunarodnjaci, 
pesimisti Schopenhauer i Hartmann, koji su učili, da je ovaj svijet 
besmislica i najbolje bi bilo, da ga i nema. A u ljudožderskim sa- 
blastima Engleza Wellsa vidimo crte preživjelog Nietzscheova 
»natčovjeka«, koji je trebao da se drži nauke : »Novu vam zapo- 
vijed dajem: budite tvrdi !« 

Sva mudrovanja Spenglera, Kayserlinga, Wellsa i drugih 
srodnih mislilaca o propasti evropske kulture hramaju u obje 
noge već zato, jer se osnivaju na pretpostavci, da se svijet odr- 
žava jedino materijalnim, biologijskim i intelektualnim ili razum- 
skim dobrima. Ono, što je jasno svakomu našemu selu, nije ja- 
sno ovim. prvim evropskim mudracima. I posljednje naše selo 
znade, da se čovječanska zajednica ne osniva samo na zdravlju 
tijela, na radu ruku i na mozganju glave, nego i na poštenju. 
Uz materijalna, biologijska i intelektualna dobra potrebita su za 
opstanak i napredak kulture i dobra duhovna. Svrha je tim duhov- 
nim dobrima dakako u prvom redu svrhunaravna, ali na njima 
se ujedno obistinjuje Spasiteljeva riječ: Tražite, što je odozgo, 
i sve će vam se ostalo dodati. Sadašnji pesimisti griješe u svojem 
proricanju najviše zato, jer odbacuju iz svojih računa jednu bitnu 
značajku ljudske prirode, naime vjeru. Ne obazirući se u svojim 
računima na vezu čovjeka i Boga upadaju oni u pogrešku, koju 
je obraćenik Chesterton označio riječima : »Uklonite natprirodno, 
i ostat će nam neprirodno.« i 


No da li je vjera doista takav faktor, da bi bitno mijenjala 
rezultat Spenglerovih, Kayserlingovih i Wellsovih računa € 


Imade mnogo mislilaca, koji bi htjeli prikazati suvremenoga 
čovjeka kao areligiozno biće. Kada bi čovjek imao najviše razloga 
da misli na Boga, ako ne u času smrti * Pa gle, kada čitamo Bar- 
busseovo, Remarqueovo, Rennovo, Kischevo ili Dorgeličsovo 
djelo o ratu, vidimo pred sobom ljude, koji se nalaze svaki čas u 
smrtnoj opasnosti, a gotovo nikada ne misle : Šta me čeka na dru- 
gom svijetu, ako sada umrem.“ Nije li to najbolji dokaz, da je 
vjera vrlo slab faktor u ljudskom životu “ — Ne, to nije nikakav 
dokaz. To je prosti falsifikat i ništa drugo. Mi, koji smo također 
prošli strahote rata, mi, koji smo mnogo puta utekli iz predvorja 
smrti, znademo vrlo dobro, da smo na fronti molili, kajali se i 
vjerovali. Molili su i oni, koji danas opisuju svoje ratne drugove 
kao bića bez vjere. 

I u običnom bi nam se životu moglo katkada pričiniti, da je 
vjera slaba. No i taj je prvi dojam varav. Vjera često nije umrla 
ni kod onih, koji se možda izvana diče nekakvim bezvjerstvom. 
Ona živi i u duši velike većine organizovanih bezbožnika, koji su 
okupili na cijelom svijetu, a u prvom redu u Rusiji u svoje redove 
jedno pet šest milijuna pristaša. Konačno o potrebi vjere svjedoče 
na svoj način i oni mnogobrojni lutaoci, koji traže utjehu u teoso- 
fizmu, okultizmu, spiritizmu i drugim iluzijama. 


IV. 


Vjera je duboko ukorijenjena i u duši modernog čovjeka, 
koji služi idealu tako zvane motorske kulture i civilizacije. Ta bi 
kultura urodila bezuvjetnim, neminovnim slomom samo onda; 
kad bi po svojoj biti morala ostati izolirana od duše i od duhovnih 
vrednota. U tom slučaju mogao bi doista ustati kakav prorok 
Jona i zaviknuti, da ga čuje cijeli svijet: »Ljudi Evropljani, ljudi 
Američani, još samo kratko vrijeme i od vaše ponosne kulturne 
zgrade ne će ostati ni kamen na kamenul« Ali ideali tehničkog 
napretka mogu se i moraju upotpuniti idealima duhovnog usavr- 
šivanja. Šofer mora pokleknuti, da nad njim raširi ruke na blago- 
slov svećenik. 


Često se puta i danas dižu napadaji na katoličku Crkvu, 
da ona koči napredak čovjeka, No to je prosta demagogija. Upravo 
katolička Crkva otvara i proširuje granice čovječjemu napretku 
do krajnjih mogućnosti. Kao što je makedonski kralj Filip govorio 
sinu Aleksandru : »Sinko, traži za sebe veću državu, jer je za tebe 
ova premalena« — tako i Crkva govori ljudima : »Sinci, ne za- 
ustavljajte se na ovoj zemlji, ne zaustavljajte se ni na ovom ma- 
terijalnom svemiru. Sve je to premaleno za vaša osvajanja. Duša 
je vaša stvorena, da osvoji neizmjernost, da potuče sve rekorde 
visina i vremena i da se uzdigne u vječnost l« 


Osvajanje vječnosti, pobjeda nad smrću i postizavanje srećne 
besmrtnosti — to je najveći i najsuvremeniji ideal svih ljudi, 
svih naroda, svih povijesnih razdoblja. Težište je naših težnja 
prebačeno u prekogrobne krajeve, ali time nije nipošto zanemaren 
zemaljski život. Put u vječnost vodi kroz carstvo duhovnoga 
. usavršivanja na zemlji. Težak je to put, ali ujedno i vrlo, vrlo 
zanimljiv. Mi se često čudimo romanopiscima i pripovjedačima, 
kako umiju pronaći toliko zanimljivih prizora, kojima privlače 
našu pažnju. A kad bismo mogli izravno 1 cjelovito gledati u dušu 
drugih ljudi, otkrili bismo, da je svačiji život jedan roman, puno 
šarolikiji i zanimljiviji od onih romana, što se nalaze u napisanim 
“ knjigama. Najveću pak vrijednost u svačijem životnom romanu 
imadu oni prizori, u kojima se borimo za pravdu, istinu, dobrotu 
1 krepost, 

U carstvu duše nalazimo jednake uvjete natjecanja za sve 
dobi, sva zvanja, sve narode. Put duhovnog napretka jest za mnoge 
trčanje sa zaprekama. Svaki čas možda padamo, ali se opet di- 
žemo i hrlimo naprijed. Drugi su srećniji od nas, jer se gotovo ni- 

kada ne spotaknu i ne padnu, a treći lete iznad svega tako lako, 
kao da imadu krila. A u toj duhovnoj utakmici nema nikada 
ostarjelosti, nema nikada ni katastrofa. Katastrofa može da 
nastupi samo za onoga, koji ne će da se bori. Starci mogu 
da postizavaju i prestizavaju iste rekorde kao i mladići i muževi. 
Za one, koji časovito padnu, zvuče turobni zvuci pokorničkih 
psalama, a oni, koji su u posvetnoj milosti, uživaju najveći užitak 
— užitak čiste savjesti. Neizmjerno je carstvo duhovne utakmice, 
I nikada se ne može postaviti krajnji biljeg duhovnomu napretku. 
Neprestano otkrivamo u sebi nove nedostatke i zamračenosti, 
svaki čas možemo da promatramo sebe i druge u većoj jasnoći, 

Evropu ne može spasti ni veća proizvodnja materijalnih 
dobara ni jednostrana veća izoštrenost razuma, nego u prvom 
redu veći napredak u dobroti. Tko toga ne razumije, taj nije 
shvatio ni obične istine, koju znade i najzadnja seoska obitelj : 
da se zlikovca moramo bojati to više, što je oštroumniji i školo- 
vaniji. Uzdišemo, vapimo za većom: dobrotom svi, počevši od 
vrhovnih državnika do zadnjega prosjaka. No nemojmo utvarati 
sebi, da ćemo taj cilj postići bez stalna vodstva i programa. To 
bi bilo samo uzaludno rasipanje snaga i novi babilonski metež. 
Do potrebita ćemo se stupnja dobrote uzdići samo onda, ako 
svoju dušu dadnemo — sit venia verbo — vrsnim trenerima. 
Uz vrsne trenere Crkve (nemojmo se stidjeti da ih nazovemo nji- 
hovim pravim imenom, jer to su svećenici !) i uz upotrebljavanje 
tek jednog dijela energije, što ga inače trošimo za svoje zadjevice 
i za smetanje tuđega napretka, moći ćemo da postavljamo sve 
bolje rekorde napredujući prema potpunomu idealu čovječno- 
sti. Duhovni trening izbavlja od robovanja srdžbi, zavisti, mržnji 
i drugim duševnim nemanima te stvara od intelektualnih i ručnih 
radnika superiorne, mirne, pobjedničke ličnosti, koje mogu da 
održe kulturu u trajnom i svestranom napredovanju. 


Petar Grgec. 


UMRO JE DAN 


Umro je dan. Značajna neka strava 
prođe kroz šumu i uzbiba lišće. 
Umro jel... Ruke si lomi i stišće 
Večer tužna 1 plava. 


Na brijegu golom i punom tišine 
raspleće večer svoje duge prame 
i zalijeva ih toplom suzom tame, 
i molitva joj nekud nijemo gine. 


Mir sada!... Na dnu oceana, 
gdje čudno cvijeće rumenih koralja 
niče i cvate i atlas se valja, 
zaklopiše se oči blijedog dana... 
Antun Paulić, 

DVIJE LIPE | UČITELJICA MARIJA 


Stanovnici gradića M. imadu pred crkvom dvije gorosta- 
sne lipe i u školi jednu neobično malu i nježnu učiteljicu, gospo- 
jicu Mariju. I lipe i učiteljicu drže svojom neograničenom 
svojinom. I o lipama i o učiteljici često govore, a rijetko na 
njih misle. Kao što bi rijetko kada koji pogled zaokružio oko 
divnih krošanja zelenih gorostasa, tako se i malo čije oči zaustav- 
ljaju na neuglednoj spodobi učiteljice. Oni dobro znadu, da su 
lipe golih grana u zimi, da s proljećem prolistaju, a u lipnju da 
cvjetaju. Tako isto znadu, da će na učiteljičinu šeširu ovoga ljeta 
biti žuta ruža, jer je prošlog ljeta bio jorgovan, a svakako će slije- 
dećeg ljeta biti vijenac od poljskog cvijeća, pa onda opet jorgo- 
van. U zimi je na njezinu šeširu lastavica od perja, onda ona dva 
crna krila, pa nojevo pero — sve tako stalnim redom. Kao što im 
je naravno, da su lipe zato tu, da ih zaklanjaju u svome hladu, 
kada sunce odviše užeže, i da ih obavijaju mirisom svoga cvata, 
taklo isto je gospojica Marija tu, da preuzme njihovu djecu u 
svoju zaštitu 1 da je uvijek svakome pri ruci, kadgod kome što 
zatreba, Na sve su se to davno bili naučili. Na lipe već od pamti- 
vijeka, a na učiteljicu ima tome i dvadeset godina. 


Dobro je, za lipe su znali, da će ovdje stajati, doklegod ih sta- 
rost ili grom ne obori, ili njihova volja ne makne. Ali — odakle 
im uvjerenje, da će gospojica Marija ostati kod njih sve-do svoje 
smrti € Eto, bijahu i o tome čvrsto uvjereni, Ni da bi naslutili, 
koliko je ona već puta morala moliti, da je ostave ovdje. Nekoliko 
puta išla je i sama u veliki grad, da obrazloži svoju molbu, Si- 
gurno je, da ni to ne bi mnogo koristilo, da ovo nije bio zabačen 
gradić, za koji se nije upravo nitko otimao. Još je bilo nešto, što 
je stanovnicima bilo tako naravno, da mora biti, kao što moraju 
da prolistaju lipe. Svake je godine gospojica Marija obukla u bje- 
linu sve siromašne djevojčice, koje su išle na prvu svetu pri- 
čest. Nitko nije pitao, odakle to učiteljici i kako to ona može da 
uredi. Djevojčice, kojima roditelji nijesu mogli da nabave bje- 
linu, jednostavno bi joj se prijavile, i dva dana prije svečanog 
“blagdana došle su u stan gospojice Marije. Tamo bi dobile sve : 
bijelu haljinu, cipele i čarape, pače i vrpcu za kosu i voštanu 
svijeću. Učiteljica je to sve pripravljala tako skrovito, da nikome 
nije upadalo u oči, te je to bila uvijek tajna, odakle sve to dolazi, 
a u razgovoru je znala da vješto prelazi preko toga. Vremenom 
postajaše to svakome sve običnije i napokon im se činilo, da je 
uvijek tako bilo i moralo biti. Nisu mogli više ni da zamisle drugačiju 
sliku, nego da sve djevojčice posve u bjelini stupaju pred oltar. 

A pred dvadeset godina to je bilo i te kako drugačije. O — 
gospojica se Marija tako dobro sjeća, kako je bilo! Svake godine 
ponovno proživljava sve pojedinosti onoga dana pred dvade- 
set godina. 

Ovaj gradić, to je po redu njezino drugo mjesto službe. Prvo 
bijaše mjestance, u kome su živjeli sami inovjerci, a nije ni imalo 

katoličke crkve. I puna radosti doputovala je u ovaj gradić pa 
kad je izdaleka ugledala toranj i na njemu sjajan križ, oko joj 
se ovlažilo. Ubrzo je zavoljela miran gradić, a najviše one dvije 
lipe pred crkvom. Kad je prvi puta stajala uz njihova moćna de- 
bla, nasmiješila se sama sebi, kako je malena. Visoko nad njezi- 
nom glavom bile su istom prve grane. Onda je lišće upravo bilo 
počelo da žuti. Te prve godine nestrpljivo je iščekivala proljeće 
i da lipe opet prolistaju. A onda * Ispod nove krošnje provest 
će ona svoje djevojčice sve u bjelini u crkvu na prvu svetu pri- 
čest. Koliko se samo tome radovala ! Dok je još bila u samostan- 
skoj učioni u velikom gradu, to joj bijaše najdraža i najmilija 
slika : nevina povorka, sva u bjelini i sa svijećama u rukama 
kreće prema oltaru. Kako je vjeroučitelj bio dobar, a 1 domovima 
je vladao većinom pravi kršćanski duh, bila je uvjerena, da će 1 
njezina djeca kao pravi anđeli ići k oltaru. Da i ona pridonese 
nešto svečanomu raspoloženju na taj dan, nabavila je iz grada 
za sebe lijepu svijetlo-modru haljinu i uz to širok šešir sa modrom 
vrpcom. Da, i ona će se onda pričestiti sa svojom djecom. 

Kada je iza posljednje priprave za svetu pričest izašao vje- 
roučitelj iz njezine školske sobe, pohvalio je djecu, da razumiju 
svete tajne. Da bi djeca malo odahnula, učiteljica Marija nije 
stupila odmah u razred, nego je zastala kod vrata. Iz sobe su se 
čuli jasni glasovi. Jest, ono je glas trgovčeve Anice: 

»Moja je mama naručila iz grada bijele cipele, jer ovdje nema 
tako lijepih.« ' 

»A meni je poslala tetka svilenu haljinu i bijeli vijenac !« 
to je opet rekla ljekarnikova Dragica. 


Djeca, kao djeca, pomisli Marija i u svojoj radosti nije ni 
zamijetila onaj nemili prizvuk u glasu obiju djevojčica. 

Čim je stupila u razred, razgovor presta, sve djevojčice usta- 
doše i pozdraviše je. A šta je maloj Magdaleni € Oči su joj pune 
suza. Već je prišla k njoj, da je upita, zašto je plakala, kad je uto 
netko pozove na vrata. Kada se gospojica Marija povratila, 
Magdalenine su se oči već smiješile, a učiteljica je bila zapravo 
i zaboravila, da su malo prije bile suzne. Ipak kasnije tako se do- 
bro sjetila tih suznih očiju gospojica Marija. 

Bilo je onda upravo na svečani dan. U oči toga dana Marija 
se usrdno molila Bogu, da nebo bude modro i na zemlji mnogo 
sunca, kada ona povede svoje bijele ovčice Dobromu Pastiru. 
I osvanu divan, vedar dan ! Nova joj je haljina izvrsno pristajala, 
samo — kada je na glavu stavljala široki slamni šešir sa modrom 
vrpcom, poželjela je, da joj je lice nešto malo punije i rumenije 
i da je viša makar samo za tri prsta. I nehotice se uzdigla na prste, 
a onda se sama sebi nasmijala, brzo pogledala na sat i izašla iz 
sobe. Uzbuđena od unutarnjega veselja žurila je, samo da što prije 
stigne među djecu. Eno, iza onoga je ugla školski -vrt. A kako će 
mam krasno pristajati ona dječja bjelina ranomu zelenilu i modromu 
nebu. 

Ali kada je stupila iza ugla, zastala je i oslonila se na zid. 
Što je to # Sva su već djeća na okupu, ali nije to ono bijelo stado, 
koje je ona mislila ugledati. Samo po gdjekoja bijela spodobica, 
a sve druge kao obično, pače bilo je i tamnih spodobica kao tamne 
mrlje. Pa kako je mogla da bude tako djetinjasta i da se nije već 
prije dosjetila € Odakle bi svojemu djetetu nabavila bjelinu ona 
Jadna Jelka, kojoj muž boluje već godinu dana, ili udovica Kata, 
koja mora da sama prehranjuje četvero djece € 

U prvi mah htjela je Marija da se povrati. Bilo ju je stid, 
da u ovoj novoj haljini i šeširu stupi među djecu, Ali nije bilo 
više vremena. Samo je usporila korak naprežući se, da savlada 
čuvstvo razočaranja i nevoljkosti. Neka barem djeca ne čitaju 
s njezina lica, da se ne raduje njihovu svečanomu danu. I uspjelo 
joj je, da je smiješećke prišla k djeci, koja je radosno pozdraviše, 
Djeca su s udivljenjem promatrala njezinu haljinu i šešir. To je 
opazila učiteljica Marija. Razabrala je nepriliku i prikrivenu tugu 
u očima onih, koji su bili najbjednije odjeveni. Da zaboravi na 
svoje i dječije neugodne osjećaje, započela je da se s njima dogo- 
vara, kuda bi popodne pošli na izlet, 

Uto je zazvonilo i prvo zvono. Sve po četvero u redu pore- 


dala je djecu tako, da su sva slabije odjevena djeca došla u sre- > 


dinu, Znala je, da je i njima tako draže 

Upravo kada su prolazili ispod mladih krošanja starih lipa, 
došla je učiteljici jedna misao: do godine to ne će biti ovako, 
ne, sama će se za to pobrinuti ! To je bila samo nejasna trenutačna 
misao, koja je preletjela mozgom i opet se izgubila, 

Upravo ju je zaboljelo i rastužilo, kada je opazila, da se u 
crkvi slabije odjevena djeca stiskaju u kut, da traže mračnija 
mjesta, kako bi ih ljudi što manje vidjeli, Nije htjela da to zapriječi, 
pustila je da se djeca sama smjeste. 

Međutim, kada je svećenik tako lijepo govorio o tom sve- 
čanom danu, učiteljica je Marija zaboravila sve neugodne osje- 
ćaje. Obuzelo ju je svečano raspoloženje. To raspoloženje kao da 
je prešlo i na djecu, jer su ova iz polumraka jedno za drugim 
prilazila bliže k oltaru, da bolje čuju, Bližio se onaj najsvečaniji 
čas! Marija je izašla iz klupe, da svrsta i poreda djecu. I opet joj 
se srce stisnulo, jer je vidjela mnogo malih, rumenih obraščića, 
koji nijesu porumenjeli samo poradi radosnog uzbuđenja, nego 
se tu primiješalo i rumenilo stida. Kao da je čitala u onim očima, 
koje su je tužno pogledale: a zašto naš Isus ne dođe k nama 
tamo u polumraku, kada znade, kako su nam poderane cipele, 
kako su nam izblijedjele haljine i okračale i suzile se € A morala 
je da ih izvede na najjače svijetlo, zato je neprestano stajala 
uz one najbjednije, samo da im bude lakše. I ponovno, ali već 
posve svijesno, odlučila je, da ne će tako biti druge godine, ne će više. 

Sa smiješkom na licu i sklopljenim rukama vraćala su se 
djeca od oltara. Nestalo je rumenila stida. Ona blaga i najčistija 
rumen prekrivala je drage, nevine obraze. Kada se pričestila 1 
učiteljica Marija, ponovila je iza pričesti u duši onu odluku. 

Druge godine bijaše sve onako, kako je ona željela: sva su 
djeca bila u bjelini, sva bijahu jednako radosna. Nijedno se nije 
u crkvi stiskalo u kut, nijedno nije tražilo tame. Samo je njihova 
učiteljica bila u jednostavnoj sivoj haljini, a na glavi je imala 
šešir od lanjske godine. Ali ona je tako malena i neugledna, da 
toga nije nitko ni zapazio. , , naka 

Najčudnije je od svega toga bilo, da se nitko od roditelja 
nije nimalo iznenadio. To im bijaše tako naravno, da nisu učite- 
ljici ni zahvalili. “ 

Doći će svakako dan, kada će stanovnici gradića M. uzalud 
tražiti one zelene krošnje, da se zaklone od sunca, ali ih ne će više 
biti. A još će prije doći dan, pa će njihove oči tražiti onaj šešir 
sa Žutom ružom ili granom jorgovana ili poljskim vijencem, il 
onda će se čuditi, kako je to, da nisu sva djeca u bjelini, kada idu 


na prvu svetu pričest, Štefa Jurkić. 


RASTRGANE STROFE 


I. 
Razbiše se snovi kao magie rane, 
Utihnuše pjesme nikad nepjevane ; 
Zamro nam je vrisak na usnama svelim, 
Ne stupamo više onim putem bijelim, 


Ostavismo duše pod vrbom u selu. 

I pročosmo prazni kroz krajinu cijelu, 
I nogama bosim gazili smo draču 

I ljubili ljude ko rođenu braću, 


M 
Kroz maglu naši se koraci gube “ 
I zamiru .polako u gustome mraku, 
A mi stiskamo šake, stiskamo zube 
I bježimo iz magle k suncu i zraku. 


Muči nas prokletstvo vlastitih htijenja, 

Teret nas tišti nesretnih pređa ; 

Godine se teške survaše na nas 

Pa što htjedosmo jučer, ne ćemo danas, f 


III. 
Izgubismo veze od Danas, Jučer i Sutra, 
Jer padoše na nas prazna i bezbojna jutra, 
Puna jezivih muka i umiranja mladih 
I pritiskoše nas ko sedam godina gladnih. 
Preko nas prođoše dani u svinutom luku 
I ostaviše nam, kao suzu, uzdisaj tužni; 
A mi šutimo u plaču i plačemo u muku 
Dok nad nama plaču vjetrovi južni. 

Ivo B. Sumić. 

RAD 


Zvoni, zvoni pjesma rada. 
Osmijeh rada sakrio je bol. 
Zvoni zasijani žuto-valoviti dol. 
Šapće pero u sobama grada. 


Ritmom srca pune se naša! 

Ritmom, što buji ko prebujna rijeka. 
Tihim ko veče, što u gori čeka. 

Mirna il' burna veselja je čaša ! 


Iz srca uvijek presipa se mir! 
Mir se blago razlijeva po duši 
u sobi, gdje pero zida i ruši, 
na polju, gdje žita slave pir... 


A dobri Bog šalje blagoslov, 
Ruka Mu po žulju prelazi blago, 
navorano čelo Njemu je drago, 
On odani nam uslišava zov!.., 


Jer dobar Njegov blagoslov 

obilje milosti na nas lijeva. 

Oh, obilje.nam buja i pjeva 

po duši 

ko rijeka po ravninama. 

Oh, obilje natapa polja zasijana beskrajem želja. 
Zvoni, zvoni pjesma iskrenog veselja... 

u selu, gradu, na polju, u planinama!!! 


Jeronim Korner. 


ANGELUS 


Kroz hrbat poluotvorene knjige prodire podne : 
na stolu je pruga prašna, blijedo-žuta. 
Nad stolom jedna glava, velika 1 bijela, 
knjižicu neku čita — ko zna kojeg puta. 


Jer sad se moli Anđeoski Pozdrav : 
zvoni zvon zvonkog zvona. 

Starac uvijek molitvu čita, 

jer sveti spomen knjižica je ona. 


Njegova kći je čitala iz nje Angelus. 

Ona je bila mala, sasvim mala — 

uzimala je u ruke knjigu, premda je Angelus 
napamet znala. ' 

Bilo je vrijeme kratko a dugo... Ko noć u vihoru, 
Jer on je osto sam, sam posvema. 

Nekog je zaboravio, al' zaboravio nije 

jednog malog djeteta, kojeg više nema... 


Kroz hrbat poluotvorene knjige prodire podne : 
na stolu je pruga prašna, blijedo-žuta. 

Nad stolom jedna glava, velika i bijela, 
knjižicu neku čita — ko zna kojeg puta. 


Jeronim Korner. 


MISSA SOLLEMNIS 


Saberite se pred veličanstvenim portalom katedrale. 

Nek vaša malenkost zadršće 

prolazeći kroz ambiz glomazan portala, 

I priđite ponizno — željno, kao siromah bogatoj večeri, 
gdje se pjevaju riječi velike a ponizno — male... 


I utapajte svoje nemirno srce u savršeni Mir. 
Mir će obvijati vaše duše, 

kao san iznurene od bolesti. 

Oh, neka to bude vaše sreće beskonačan vir, 


Vratite se kroz visoku prostranost nasmijani, 
ko siromašni mladići s gozbe bogataša, 
jer katkada su trenuci 
radosni, besmrtni dani! ... 
Da, katkada su trenuci 
radosni, besmrtni dani !.., 
Jeronim Korner. 


SAMOSTANCI 


Kroz šutnju prostranih hodnika čuje se Ššuštanje tvrdog 


sukna i klepetanje ritmično, tiho i ko zamišljeno drvenih san- 
dala. 


5 bijelim rukama smeđih mantija poluotvorene lebde male 
knjižice — ukočeno, kao od straha, da se ne zaklope. 

. Oči se blijedih lica lako nadnesenih nad knjižicama jedva do- 
diruju crvenih slova u njima, kao tiho, mistično nadahnuće kla- 
virskih dirki. 

: Te oči, predane smirenu zanosu molitve, govore, kako je sve 
iza tih velikih hladnih zidova pokopano — sve, sve, osim onoga, 
što sadrže te male knjižice u bijelim rukama smeđih mantija... 


Jeronim Korner, 

PRIJE TIJELOVSKE PRIČESTI 


Nesigurno baka koraca po dugom, vijugavom putu. 
Ide u grad, ' 
U ranom se zelenom jutru uzobijestio cvrkut ptica. 
.Oči samotne bake zanose pašnjaci zeleni, 
na kojima krotko jagnjad pasu po cijele dnevi. 
S pašnjacima njive se izmjenjuju, 
talasaste, hrapave i slegnute od kiša. 
Iz njiva izmiljiše usjevi... 
Rodne su njive ! 
Bijele su paše! ... , 
A još je bjelije u očima njenim Jagnje na ponjavi snježnoj, 
položeno u kolijevku zlatne čaše !... 
Sve se to u čarobnu pjesmu sliva, 
koju tka zahvalnost i sigurna, radosna želja : 
to dijete u zlatnoj kolijevci ono će kao i dosada 
njive i pašnjake da blagosliva. 
Jeronim Korner. 


MOLITVA U DANU SVETOGA SRCA 


U ovome danu, kad budu oči mnoge, oblivene sjajem mut- 


nim, gledale u blistave oltare, Bože, daj da se i ja sjetim, što su 
sjajne sitne zvijezde djetetu na mračnom nebeskom zvodu, Spo- 
meni mi, da one kriju Srce, dobro, dobro Srce, isto onakvo kao na 
slici, koju mi je majka u davne večeri djetinjstva davala cjelivati. 


Bože moj, sjeti me toga dana, kako su bljesci radosti, sve 


krvave pratnje i tjeskobe snova o sreći (kao neznatna igračka 
uz velik, sjajan hram) maleni prema uzdahu — bezazleno-rado- 
snom mojih djetinjih večeri — upravljenom sitnome Srcu slike 
obješene nad dječjom posteljom. 


Jeronim Korner. 


O, MAJKO VASELJENE 1... 


O, Majko moja, Majko vaseljene, 
večera ovog majčinim smiješkom 
smiješi se na mene!... 


Zaboravi, zaboravi na svaki grijeh moj 
i na svaki bol, što sam ti ga nanio, 

i budi mi majka! 

Ja sin bit ću tvoj. 

Ja nemam majke! — 

I večera ovog tuga mi srce ovi: 

uveče, moja Majko, zamjenjuju stvarnost 
sjećanja i snovi... 
' Jeronim Korner. 

CORPUS DOMINNI 


Kleknite ponizno ! — Spustite glave ! 

Pustite Ga da prođe kroz vaše redove, 

kao kroz dušu najljepši san... 

Sve drugo zaboravite, osim možda djecu, 

što prosipaju pred Njim cvjetove bijele i plave. 


I predajte se tišini čekanja Njegova blagoslova. 
Blagoslov taj sići će na vas poželjno — tiho, 

kao blaga kiša na suhe, užarene njive. ' 
Oh, neka u srca vaša ureže neizbrisiva i dobra slova !... 


Kad gledam, kako ste bojažljivo, krotko spustili glave svi, 
kao djeca u čekanju cjelova majke, 

za koji se ne usuđuju moliti, jer su kriva, 

meni se sažalite — i pitam se: 

»Zašto ikada pomislih, da ste zli € 


Oh, zašto ikada pomislih, da ste zli s« Jeronim Korner. 


RIJEČ MUDROSTI 


Ima jedna riječ... moja mudrost cijela, 
što je svakoj mudrosti osmijeh prezrenja. | 
Ona ima velike moći, | 

da u očaja mog samoći 

prolijeva niz moje lice 

suze pomirenja. 


Oh, znam, što je očaj: 

kad je srce stisnuto tvrđavom, 
koja nas dijeli od ljudi. : 
Uzalud, uzalud uzdišu grudi 
za utjehom, — pa i malom, 
«najmanjom ! 


Ja ne dam srcu da prepukne... 

Ja otvaram tajna vrata jednog vrta, 
Novi se u njem otvaraju svjetovi : 
veliki mistični cvjetovi 

dišu balzam iscjeljenja u dušu, 

koja je pred njima razastrta. 


Razastrta, sva predana riječi, što mi muti zjene : 
»Moj Bože, moj Bože, zašto si ostavio mene s« 
Te je riječi rekao Spasitelj Bog, . 
dobročinac onima, što ga mučit staše. 

I moje bi srce bilo valjda prazno, 

kad ne bih poznavao očaja log, 

kad ne bih znao, što je 

ne moći odvojit usne od gorke čaše!... 

A On se ponizio za oproštenje, 
kao naš dobri Otac, 
dobri, svemočni Otac, svih nasli... 
O, svi mi u Njega vjerujemo! — 
mi, kojima se u samotne, tjeskobne dane 
u Njegovoj ruci kao očinski dar 
sjaji spas ! 
Jeronim Korner. 


BRODOLOMAC, KOJI SE KONAČNO UHVATIO SVOJE OBALE 


Došao sam k tebi i mislio sam, da ću naći sestru, 

a ja nisam našao sestru, nego tugu! 

Došao sam k tebi i mislio sam: naći ću majku, 

a ja nisam našao majku, nego okrutnost ! 

Došao sam k tebi misleći, da ću naći dragu, 

a ja nisam našao dragu, nego siromaštvo ! 

Došao sam !... A veče je tada bilo! 

Došao shrvan, ja brodolomac, k tebi, obali... 

a u meni je gorjela žudnja za sestrom, majkom. Ali ja njih 
nisam vidio ! Mene su čekali : tuga, okrutnost i siromaštvo osame, 
što je ispunjala obalu. 

A ta osama krila je u sebi javu budućega dana, I ja sam se 
nje bojao |... 

Moje su usne zadrhtale molitvom. 

Primakao sam k svojim grudima ruke u bojazni. 

U bojazni, da smo se pripijali jedno uz drugo: ja i moja 
molitva, Pripijali jedno uz drugo, kao dvoje djece u strahu! 


Jeronim Korner, 


PJESMA POLAGANE SMRTI 


Znam! — moje će se oči ugasit polagano — tužno 
i bit će tada mirnol,,, ' 

Dva bijela kandila vijorit će plamičak nad mojom glavom, 
čas kao u groznici, a časak prezirno. 


Cvijetom će nečujno disati oko mojeg odra 
i sumornu predat ću se muku, 

Jecaji bit će grčeviti, 

a tihe riječi obavezno tužne, 

što će nicati iz sklopljenih ruku, 


Doći će k meni i moji neprijatelji, možda, 

i bit će tihi i tužni u sobi, gdje duh samrti lijeta... 
Ja ne ću pripadati svojoj okolini 

nijednom kretnjom ni mišlju... 

Moje će lice ronit u tajne jednog drugog svijeta, 


Jeronim Korner. 

OD JUTRA DO MRAKA 


Blizu je podne. Još samo tri četiri minute, dok bat na seoskom 
dobniku udari dvanaest puta po zvonu. 

Međutim je domaćica Jele, žena Matije Maće, koji je zabav- 
ljen u svom dućanu, zgotovila još otprije objed i stavila pliticu 
raskuhana pirinča na trpezu, Osjeća se, da u domu domaćice 
Jele vlada nestrpljivost, žurba, a domaćina još nema, Zna se 
zastalno, da mora drugi put otkucati podne na tornju.*, dok 
Matija Maća stigne svojima kući da ruča... Bez njega nitko ne 
smije okusiti. Bože sačuvaj! Ali danas € Danas, barem danas 
morao bi doći malo ranije kući radi gosta, koji se sa svojom lađom 
žuri u Primorje, i radi sina, koji odmah po ručku odlazi paro- 
brodom u Trst. A i dvije se kćeri, Tiha i Mila, uzvrpoljile, loma- 
taju rukama, jedva čekaju čas, da nešto založe — već su od ra- 
nog jutra danas bile zaposlene u podrumu na žalu ribanjem ka- 
menitih pilova za ulje krpajući ujedno vreće za otpremu buhača 
na brod ,,Bože pomozi'"', što je sutradan imao odjedriti na Rijeku. 
Ogladnile jadne pa se ljute na svoga oca, koji nikako ne će da pri- 
spije doma za objed. 

— Joj meni, kako naš tata ne dolazi! Ja sam gladna! — 
tuži se umorna Tiha. 

— Tvrdoglav je! — javi se Mila. — Kad bi more imalo 
progutati vas Pelješac, ne bi naš otac ni za jedan trenutak do- 
šao prije kući ! To je njegov pusti red, koji nas mori od jutra do 
mraka. ' 

— Hajde majo, zovi oca, neka dođe odmah, zakasnit ću, 
ostavit će me parobrod — moli svoju majku sin Iko, koji je imao 
da nastavi četvrti razred trgovačke akademije u Trstu. Najgore 
je bilo sa obrtnim i vjernim pomagačem Maćine kuće, Barom 
Mašklinom, koji je bio stari prijatelj Matije Maće i služio mu 
kao zakupnik i posrednik u trgovini ulja po Primorju. Njega iz- 
gubiti značilo bi izgubiti svoju desnu ruku. Nije on samo u trgo- 
vini pomagao Maćinu tvrtku i dovozio ulje iz Primorja sa svo- 
jom trabakulom, nego je i slijepački bio odan njegovoj obitelji, 
donoseći razne poklone u naravi, kao trešanja, kajiša, grožđa, 
sira, pršuta, pa ga je i Matija Maća volio kao svoje čeljade. Baro 
je Mašklin bio pošteno seljačko čeljade, vješto i motici i jedru, 
pa nije nikad pomišljao na to, da bi ga Matija Maća htio iskori- 
stiti samo za svoju ličnu korist. Jutros je iskrcao iz svoje traba- 
kule na žalu nekoliko bačava ulja za Matiju Maću pa je pozvan 
na objed, a sada eto puše od uzrujanosti, što mora toliko čekati, 
ja tamo 1 amo po blagovaonici, kao da bi volio uteći i oplesti 

UCI 3; 

— Ne mogu ja, kuma Jele, da čekam ; maestral je jur zapu- 
hao, pa bi trebalo da krenem lađom, da se na vrijeme uhvatim 
Neretve, Ja odlazim. Pozdravite šjor Matiju, ko zna, kad će on 





*) U nekim primorskim mjestima imade starijih ura, koje otkucavaju 
svaki sat po dva puta. 

kući, znam ja njega! Na brodu imam dobra primorskog sira i 
slanine, dobre pogače, u tikvici vina, lako ću ja za ručak.,.. 
Idem!... 

— Ne, ne, Baro, ne idi, ostani, pomogo te -svetiLiberan ! 
Što bi reko moj Matija! Evo ja ću poslati sluškinju po Matiju, 
da dođe što prije, zna on, da si ti kod nas! — tako je govorila 
Jele u strahu, da ne bi Baro odletio preko vrata. 

Sluškinja je do tri puta usopljena dotrčala u dućan do Ma- 
tije zaklinjući ga u ime gospodarice, da se već jednom makne, 
jer se svima Žuri, najviše Baru, a da se menestra već ohla- 
dila na trpezi. Nije bilo moguće umoliti Matiju. On ostaje na 
mjestu. Sve kad bi htio; ne bi mogao da posluša i ode kući. Ne- 
umoljivom strogošću od jutra do mraka čuva on svoj adet i dnevni 
red, koji je postao krv njegove krvi. š 

— Ma perbako, što je to, da me uznemirujete € Koji 
je antikrist danas u vama “ Na objed se ide tačno o podne! Ne 
može biti, ne šmije biti drukčije ! Neka vidim na uri... aha, eno 
fali još tri minuta, a vi imate smionstva, da me zovete, da ho- 
ćete sada na objed, Ma to je strašno ! Sikter tamo! — — 


Još jedan minut do podne. Matija Maća, možda najugledniji 
trgovac u mjestu i njegovoj okolici, čeka na pragu svog dućana, 
da dočeka podne. Međutim evo i Jele, da zove muža na objed : 

— U što si se dao, Matija, evo podne, brzo će zazvonit, a 
tebe nema! Što činiš više, hodi kući, vrat i nogu slomio ! Umorio 
si nas svojim regulamentima! — — 

— Sikter tamo! Ma čekaj, ne mogu, još nije podne! — — 

. Podne udara. Jele viče: 

— Bože slava ti! Sad možeš da se makneš! Hodi odmah. 

— Ne mogu! Valja da udari dvanaest puta, Čekaj ! Neka 
izbrojim : jedan, dva, tri... dvanaest... Va bene! Jest, upravo 
je dvanaest zvonilo ! 5 ' 

I Matija Maća mirno, tiho i zadovoljno zatvara vrata svoga 
dućana i polazi kući na ručak. 


Uprkos svim mogućim zaprekama Matija Maća sjedi za sto- 
lom sa svojom obitelji sve do jednog sata. Taj je sat razdijeljen 
ovako : pola sata se blaguje, jedan četvrt se čita po jedno ili dva 
poglavlja iz biblije (kako je to i njegov pokojni otac običavao) 
1 važnije vijesti iz jednog tršćanskog dnevnika — čitanje obavlja 


jedna kći ili stariji sin Branko, koji pomaže ocu u trgovini, dok | 


zadnji četvrt Matija prolazi u razgovoru sa svojim ukućanima. 

U jedan sat Matija se polako diže i odlazi na šetnju, koja 
ima da traje okruglo pola sata, i kroz to vrijeme mora da popuši 
jednu cigaru. Tačno je izmjereno, gdje, na kojem će je mjestu 
pripaliti i gdje će je na kraju udunuti... 

Na vratima svoje kuće šjor Matija izvadi cigaru, namjesti 
je između dva prsta desne ruke, a lijevu drži u džepu svoga p a- 
letuna, gdje se nalazi kutija šibica. Danas ga slučajno sreo pri- 
jatelj Marin Kokorić pa zajedno s Matijom ide u poznatom 
pravcu — do Babinmosta. To je most na kraju sela preko potoka, 

što se izlijeva u istočnu morsku dragu, I Marin hoće da zapali 
svoju već savijenu cigaretu i videći nataknutu cigaru u Matiji- 
noj ruci, zapali šibicu i ponudi : 

— Zapali, Matija! — — 

— Ne mogu! 

— Kako ne možeš € Da zašto si pripravio cigaru # Hajde, 
evo! — — ' . 

— Ne mogu, ostavi me ! Sad bi tobio»un disordine«! 
Malo kasnije! — 

Marin ostavi Matiju, koji proslijedi put. Upravo na ćošku 
Jerićeva dvorišta, ondje, gdje put skreće put. uvale Dračevca, 
Matija se zaustavlja, grize svoju cigaru i vadi šibice. s Ali baš 
danas pobjesnio jaki široko. Grješni Matija kreše šibičinu 
glavicu — jednu po jednu — o hrapavu plohu pune kutije, Ali 
vjetar ne da pa ne da, da se upali cigara, To opazila stara Anica 
sa terase poviše korte, pa mu dovikuje, neka skrene lijevo u dvo- 
rište i tu u zavjetrini izvrši svoj posao i proslijedi svoj put, Ma- 
tija ne sluša, nego dalje kreše glavice. »U dvorištu« — misli Ma- 
tija — «bit će dobro, u redu, ali nije ono«. 

Malo dalje na desnoj strani ulice dovikuje s vrata svoga du- 
ćana Sabo Ivetić : .. 

— Ti si lud, Matija, kad misliš da ćeš odoljeti Bogu i vjetru ! 
Ala amo malo bliže, u moj dućan, pa ćeš upaliti cigaru 1 . 

Matija sluša i ne čuje. Tekar u zadnji čas, kad je Matija 
utrošio gotovo sve žigice i čučnuo na tle napravivši neko zaklo- 
nište proti vjetru, uspjelo mu je da upali cigaru, Tada ode s nekim 
smiješkom  pobjedonosnog zadovoljstva naprijed kroz ulicu do 
Račinove kuće pa naprijed do Babinmosta, vazda istim korakom. 
Upravo na mostu dogorjela je cigara i Matija baca u potok po 
svome običaju upaljen čik, zadnji ostatak svoje mile cigare. 

Na povratku neki namjernici navaljuju na Matiju, da ga 
nešto zamole ili upitaju. Ne ide to tako. Matija se boji, da bi 
za nesreću mogao stići na prag svoje kuće koju minutu kasnije, 
a to bi — Bože sačuvaj — bilo grozno. Matija kroči naprijed, 
a rukama siječe zrak, kao da tjera dosadne muhe: 

— Impossibile!... Pustite me, vragovi jedni! Znate, 
da bih mogao zakasniti doma! Nije sada vrijeme da govorim. 
Dođite u moju butigu u tri sata! Sada nikako! — 

Fakin Bariša se okaša iza Matije : 

— Idem u Nikole popit jedan žmulić vina! Plati mi, što sam 
jutros iskrcavao bačve na žalu! Što bi reko amen, isplata će biti 
gotova ! Potreba je, šjor Matija, jedan trenutak! — — 

— Perbako, muči, idi doma i vrati se k meni u tri sata! — — 

I zbilja u tri sata došulja se Matija u svoj dućan, da zamijeni 
sina, koji polazi na obalu u magazin, gdje ga čekaju drugi posli. 

Matijina se pisarna sakrila na dnu dućana kod jednog pro- 
zorčića, koji gleda u Žakulinu terasu. Ograđena je ormarom i 
staklenom pregradom. Kad prođeš mimo dućan poslije tri sata, 
opažaš odmah kroz staklo u pisarni obrijanu Matijinu glavu sa 

kratkim brcima a sa nataknutim očalima nad širokim nosom. I 
vazda opaziš, kako je Matija svoj pogled upro u veliku trgovačku 
knjižurinu, na kojoj neprestano škriplje njegovo pero. Matija 
obrće listove i pregledava stranicu po stranicu i svuda nalazi 
po kojeg starog prijatelja, mušteriju ili dužnika, s kojima kao da 
se tiho razgovara. To su sve više manje poznata čeljad iz sela 
i okolice pa ih svaki dan u to doba Matija svrstava u četu, koja 
kao da se muštra pred njegovim očima i kao da kaže: Evo nas 
Matija, što hoćeš od nas# — A Matija ih rado gleda i htio bi 
da vječno žive u njegovoj knjizi. Svakomu ima da na dnu ili na 
početku stranice nešto napiše, koji broj, koju ništicu, ili vrstu 
prodane robe, i sve to ide tako kroz dva sata poslije podne. 

— Evo me, gosparu Matija, da ti platim i podmirim dug, — 
javlja se pokorno stari Ilija Prlendić iz Krušice. 

— Dužan si 56 forinta — — — 

— Evo ovdje svekoliko, briši dug! — — 

— Ne tako, prijatelju Ilija!... Jematva je bila slaba, u tebe 
dosta djece, valja platiti porez i sto drugih stvari, tebi treba, 
siromah si, potreban, zašto da sve ujednom platiš“ Ne tako, 
nego evo, ja ću ti uzeti samo 30 forinta, i evo brišem odmah taj 
iznos, a ostalo, dragane, nek stoji ! 

Ilija se uvjerava, da je tako najbolje, plaća trideset forinta, 
a ostalo neka pjeva na papiru. I Matija je zadovoljan, što mu 
Ilija ostaje vjeran mušterija i dužnik, pa tako redom udesi sa sva- 
kim svojim dužnikom, koji je time i stalan mušterija Matijine 


kuće, Ne umire se lako u Matijinoj knjižurini. Ako si jednom ušao, 


ne izlaziš iz nje više kao ni sv. Grgur iz korizme. 

Na tornju zvoni sedam sati. Matija se diže i zatvara dućan, 
uZimlje limenu čuturicu, u kojoj je spremljena večera za imačku, 
pa odlazi odmjerenim i sigurnim korakom na obalu. Tu pregleda 
magazin, zovne mačku, pogladi je, iskrene joj hranu, zatvori 
magazin i odlazi na lukobran, koji se proteže od juga prema sje- 
veru i zatvara krasnu seosku luku sa zapada... Matija po svome 
receptu mora da obiđe lukobran sve do kraja. 

Nego malo prije zapuhao široko, oblaci se prikučili zemlji, 
prijeti oluja, Grmi. Sijeva. Počinju padati prve kaplje kiše, pa sve 
jače i jače, dok nije navalio pljusak. No je li moguće da Matija 
izostavi posjet lukobrana € Ne, jer te noći Matija zacijelo ne bi 
usnuo. Kao svaki dan tako i večeras mora Matija na lukobran, 
jer toj večernjoj šetnji uzduž zapadnog dijela ove luke Matija 
pripisuje krepčinu svoga zdravlja. Stoga se vraća u magazin, 
navlači mornarske čizme, uzimlje inceradu i uprkos vihru 
i pljusku odlazi na lukobran. Ali straga po srijedi nasipa udaraju 
snažni valovi, koji se razbijaju i skaču visoko na drugu stranu. 

Matija stoji pred tim valovljem, dršće mu svaka Žilica, 
pogibao je, da će ga zanijeti val u luku, a ipak se mora do kraja, 
Vidio je on dosta uragana na morskom putovanju kao kape- 
tan svoga broda »S v. Roko« pa se nada, da će i večeras odo- 
ljeti ovoj morskoj sili. Valovi urlaju i skaču, Matija čeka zgodan 

čas, broji : jedan, dva, tri ! Bože pomozi ! — i hitro potrči na drugu 
stranu držeći se konopa, kojim je tu privezan jedan brod. Prođe 
1 ostade živ i zdrav. Polazi na kraj lukobrana i vraća se natrag, 
a voda s njega curi kao potok, Ništa zato, Matija je izvršio duž- 
nost, Dolazi kući, da promijeni odijelo 1 osuši se u — krevetu. 


Na ovaj način postao je Matija za sve seljane neki živi dob- 
nik, Ako se za koji dan pokvarila ura na tornju, a čovjek nema 
džepnog sata, dosta je da izađe na ulicu i gleda, šta radi Matija 
Maća, i znat će po prilici, koji je sat. I službenici se služe 
Matijinim dnevnim radom. Na pr. župnik u nedjelje i blag- 
dane zaviri na dno crkve ispod crkvenog kora: ako zabijeli 
ćelava Matijina glava, znak je, da je tačno deset sati... Po vrsti 
se postola, koje nosi preko godine, jasno znade, koje je godišnje 
doba. Onaj dan, kad izađe na ulicu s postolima visokim sa crnom 
lastikom, počinje proljeće, i Matija tačno u 6 sata polazi sa moli- 
tvenikom na uskrsnu sv. ispovijed i pričest, ili — kako narod veli 
—idesenarediti. Kad obuče niske platnene postole i stavi 
na glavu slamnati klobuk, počinje ljeto. I sve tako naprijed. 


Uprkos svojoj odmakloj dobi Matija Maća hoće da radi, 
i to po strogo određenom redu od jutra do mraka bez ikakve pro- 
mjene. Nije se nikad razbolio, jer tvrdi, da nema vremena da se 
zbog bolesti zabavlja u postelji. On uopće nema pojma, što je lijek. 
Čak je u nekim prigodama istjerao šibom iz postelje ženu i djecu, 
koji su po njegovu uvjerenju pokušali da se razbole i bacili se u 
krevet sa jačom ognjicom. 


U poslu bi ga lijepo mogli sada zamijeniti mlađi, ali on toga 
ne će pa ne će. Misli grješnik, da će brod njegove kuće potonuti 
onoga časa, kad se izvrne dnevni red, i on ne bude više na kormilu. 
Zamislite, da nešto po kući, nešto po dućanu i u magazinu dolje 
na žalu ima svega tridesetipet ključeva razne veličine od raznih 
vrata, spremišta, ormara, ladica, škrinja. Svi su ti ključevi pore- 
dani u njegovoj pisarni na zidu, svaki ključ i ključić ima po jednu 
malu vrpcu sa natpisom, čemu služi. Niko dakle u njegovoj kući 
ne može da što uzme i potroši bez njegova znanja i dopusta, sve 
se smije otvoriti u stanovito vrijeme i u stanovitoj prigodi. 


Za vjerski život svakog pojedinca u Maćinoj obitelji, za 
njegu zdravlja, čistoću, prehranu, odijelo, stan i ostalo Matija 
je odredio posebna pravila, kojima se podvrgava svak u njegovoj 
obitelji. Sve to ide strogim slijedom i redom kao na dobniku ili 
u jednom živom stroju. Matija se Maća još kreće živ, zdrav, 
zadovoljan u našoj seoskoj sredini, okružen od lijepo i zdravo 
užgojenih sinova i kćeri pored svoje Žene, koja u svemu slijedi 
način života svoga muža i rijetko, rijetko kad protuslovi, da od- 
bije od kuće kakvu nepriliku radi Matijine nepopustljivosti. 


U narodu se često čuje, da svi zakoni ovoga svijeta imaju 
po koju iznimku, samo je nema Matijin dnevni i godišnji red. 


Nedjeljko Subotić. 

MUČENICI BOSNE 


Pravo je napisao lanjske godine urednik »Sela i Grada«, da 
su bosanski Hrvati obogatili našu povijest najvećim brojem 
mučenika. Drugačije nije ni moglo da bude. Od najstarijih svojih 
dana Bosna je bila pod različitim utjecajima. Ona je bila plodno 
polje i rasadište raznih kultura pa i raznih vjera. Gotovo i nije 
poznato u historiji, da je ikada stanovništvo Bosne ispovijedalo 
jednu vjeru. Nakon poganstva ilirskoga, rimskoga i slavenskoga 
dolazi kršćanstvo, Ali ni kršćanstvo nije bilo jedinstveno, jer jedni 
primiše krst sa zapada, dok drugi pristadoše uz istok. To je mogao 
biti jedan uzrok naše podvojenosti, nesloge te konačno i trvenja. 
Kasnije se šire bogomili, i tada dolazi do većih vjerskih borba. 
Bogomili ne trpe katolika, a ovi ne trpe njih, te tim daju povod 
križarskim vojnama, koje su vodili ugarski vladari na Bosnu. 
Nakon dugog perioda trvenja katolika i bogomila pomalo se uvlači 
u naše krajeve i Turčin, a s njime i borba krsta i polumjeseca. 
Bogomili su, da sačuvaju posjede i da se osvete, naglo prelazili 
na islam, i tim opet ostadoše suparnici katoličanstva, S Turčinom 
katolička vjera u Bosni dobiva mnogo jačeg neprijatelja, nego 
što su to bili bogomili. Samo žilavom ustrajnošću i uvijek svježom 
nadom u pobjedu te s Božjom pomoću moglo se kršćanstvo u 
Bosni sačuvati za četiristogodišnje borbe i progonstva. Plod ove 
duge borbe jest čitav niz mučeništava, koja su podnijeli bosanski 
kršćani, a posebno franjevci. Oni koji su potekli iz naroda, za na- 
rod su živjeli i nisu ga napuštali ni onda, kada je trebalo s njim 
i umirati. 

U razdoblju od krštenja Slavena do pada Bosne pod Turčina 
nije nam poimence zabilježeno, je li bilo većih progona i borbi 
za proširenje i održanje kršćanstva u Bosni. Ali kada vidimo 
velik napredak bogomila i pogledamo na križarske vojne, koje 
su poduzimali ugarski vladari, možemo gotovo sa sigurnošću 
reći, da su se patareni osvećivali katolicima u Bosni, kada nisu 
mogli onima u Ugarskoj i Hrvatskoj, koji su protiv njih ratovali, 

Prvi, koji su nama poznati, da su prolili svoju krv za Krista, 
(ako izuzmemo mučenike za rimskih progona) bili su visočki 
mučenici. Ovi mučenici mogli su pasti još za slobode bosan- 
skog kraljevstva oko god. 1450., dok neki pišu, da je to bilo poslije 
pada Bosne oko godine 1465. Ali po svoj prilici da je Bosna bila 
još svoja, kada se to dogodilo... Radi progona, koje je poduzeo 
Toma kralj bosanski protiv patarena, počeše ovi kriviti franjevce, 
koji su tada bili dvorski kapelani, da su oni uzrok progonima. 
Njihova mržnja na franjevce počela je upravo kipjeti. Da dadnu 
oduška svojoj srdžbi, provale u visočki samostan, pretvore ga u 
prah, a petoricu franjevaca pogube. To je ujedno prva krv sinova 
Franjinih, koju su oni prolili na bosanskom tlu. Krv će njihova 
u budućim vjekovima mnogo obilnije teći, samo da se sačuva 
sjeme Kristovo, koje je tu posijano. Ovu petoricu mučenika pri- 
znala je i Crkva te ih je proglasila časnima za čitav franjevački 

red. Spomendan im je 26. ožujka. Tu gdje je nekad prolivena prva 
mučenička krv, diže se danas, može se reći, središte bosanske 
franjevačke provincije. Odatle izlaze i izlazit će generacije mladih 
boraca za istoga Krista, za koga su prvi bosanski franjevci dali 
život. Krv mučenika jest sjeme novih boraca. š 

Iza pada Bosne 1463. počinje se njezina krvava povijest, 
jer se otada ne prestaje prolijevati krv bijedne raje. Osmanlija 
nije priznavao u praksi druge vjere osim Muhamedove i radi toga 
sve što nije te vjere, njemu je raja (stado , S kojim on može da 
postupa prema volji 1 potrebi). Istina je, da je u Bosni bilo malo 
Turaka, i prema tome ne bi bilo velike nevolje za kršćane, ali je 
bilo mnogo poturica, a narod veli, da je gori poturica nego pravi 
Turčin. Padom Bosne većina bogomila prevrnu vjerom 1 primi 
muhamedovstvo, ali uze sa sobom svu onu staru mržnju 
na sve, što je katoličko, 1 tu je uzrok gonjenju 1 nevolja- 
ma kršćana. , ' . 

Nakon palih žrtava kod Jajca dolazi čitav niz progona po 
srednjoj Bosni. Uzrok ovim nevoljama oko god. 1524. jest mržnja 
i neuspjeh konjičkog emira, koji je pod svaku cijenu htio, da 
Bosna bude turska. On javi u Carigrad, da u Bosni nema mjesta 
muhamedovstvu, dok bude u njoj katoličke crkve i dok se budu 
franjevci trpjeli u Bosni. Sad nastade fušenje samostana 1 ubija- 
nje franjevaca U to doba oplijenjeni su i razoremi samostani u 
Konjicu, Visokom, Sutjesci, Kreševu i For 
nici,auSarajevu su, kako sutješki nekrologij kaže, ubijena 
desetorica braće radi toga, što su nevjernici mrzili vjeru njihovu 
(in odium Religionis), Nešto kasnije s istoga razloga ubijena su 
šestorica franjevaca u Rami, a njihov samostan oplijenjen i 
spaljen. I jedne i druge mučenike spominje 1 martirologij Reda. 
Za toga bijesnoga gonjenja kršćana i u Duvnu poginuše dva 
franjevca na taj način, da su im svezali noge za konje i tako ih 
rastrgali. Godine 1557. poginu i bosanski biskup fra Blaž 
Kovačić, jer je bio osumnjičen, da kani izdati Bosnu papi. 
On želeći umaknuti Turcima, koji su ga gonili, skoči s konjem u 
Drinu, da prepliva, ali ga zateče smrt u valovima brze. Drine. , 
I njegova nasljednika fra Tomu Skorojevića Turci uhva- 
tiše i umoriše. > 

Uz progone u Bosni Turci gone kršćane i franjevce 1 u Her- 
cegovini. Tako u Konjicu poginu od udaraca noža fra Jure 
Zaostrožac. Mrtvo tijelo objesiše o koplje kraj mosta, a 
kasnije ga baciše u Neretvu. I u Mostaru Turci baciše Četiri 
franjevca u Neretvu svezavši im za vrat teško kamenje, da ne is- 
plivaju. Fra Martin Martinac bio se sakrio s nekim 
kršćaninom u pećinu, ali čim su to Turci opazili, zatvoriše ulaz 
slamom i drvećem i to sve zapališe tako, da su bijednici unutra 
uginuli od dima i vatre. U bijegu prema Dubrovniku poginu fra 
Filip Ljubušakis njim pet novaka. Godine 1563. u Lj u- 
buškom su ubili Turci duvanjskoga biskupa fra Danijela 
Radimirovića. 

Progoni nisu gotovo nikada prestajali, nego su samo bili 
sad jači, sad slabiji. Osobito je kršćanima bilo teško, kada bi Tur- 
ska ratovala bilo s Mlečanima bilo s Hrvatskom i Ugarskom, 
jer bi tada nevjernici bjesnili na sve, što je kršćansko. Kada nisu 
mogli da iskale svoju srdžbu na neprijateljima, onda su to činili 
na domaćim kršćanima. Osobito velik turski bijes morali su 
kršćani podnositi za rata, što su ga vodili Mlečani s Turskom 
1645.—1669., a potom za drugoga rata 1683.—1699. između 
Habzburgovaca i Turske. Kroz to vrijeme franjevci su bili uvijek 
pod sumnjom, da kane oteti Bosnu ispod turskog gospodstva. 
Za prvog rata poginu fra Pero Bukovacu Cetini, a potom 
ifra Miji Perkoviću odsjekoše glavu i izložiše je na grad- 
skim zidinama kao strašilo kršćanima. U Rami poginu i 1663. 
turskim vjerolomstvom gvardijan fra Bernardin Ć alijaš. 
Za drugog rata u Gradovrhu zaglavi gvardijan od bodeža, 
a župnika fra Luku živa ispekoše, U isto doba sasječen je vikar 
uModriči, aSaraje vo izgubi dva kapelana, koji izdahnuše 
pod turskim udarcima. God, 1688. poginu fraLuka Kreše v- 
ljak prevarom nekoga age, koji mu je simulirao prijateljstvo. 
Iste godine u Iloku gvardijana iz Šarengrada živa 
sadrše, vikara natakoše na kolac, a ostalu braću mačem sasjekoše. 
Godine 1693. 5. lipnja poginuše u Šamcu fra Nikola i Au gu- 
stinOlovčanin (iz Olova) i fra Grgo Jakšić, a nešto 
kasnije na strašan način smaknuše Turci na Rači fra L ovru 
Tuzlak a (Soljanina). Za toga istoga rata (1695.) Turddu Rami 
poubijaju u samostanskoj blagovaonici više franjevaca, a malo 
zatim zapališe im i samostan, Braća, koja su izmakla smrti, spa- 
soše se bijegom u Sinj. Dne Ir. svibnja 1700. nakon groznih muka 
bi ubijen s još nekim kršćanima fra Simon Vladi mirović, 
koji preminu kao pravi mučenik, Nakon toga kroz kratko vrijeme 
poginuše u Slavoniji fra Nikola Ogranić, biskup bosanski, 
i fta Nikola Novljanin, a kasnije 1747. poginu biskup 
fra Marijan Maravić iz Olova. U Kreševu 1769. 
nastrada novički meštar, dok je boravio u vrtu sa mladim nova- 
cima. Ubio ga neki podmukli janjičat, i to se tako naglo dogodilo, 
da je jedva mogao primiti sakramente umirućih. Dvije godine 
kasnije ubiše Turci fra Andriju Čavlin u, župnika u Vo- 
dičevu. U Volaru 1783. poginu fra Tadija Tomi ć, a 17568. 
u Bihaću bi ubijen fra Jozo Valentić, pošto je bio potvoren, 
da opći s kršćanskom vojskom (rat austro-turski za Josipa 1I.). 
Zato ga Turci uhvatiše te svukavši ga ubiše ga iz pušaka. Mrtvo 
tijelo razniješe na noževe i baciše u jezero, koje je bilo u blizini, 
dok ga nijesu kršćani pokupili i sahranili. 


Kakva su se sve nasilja događala u Bosni, može se vidjeti 
i iZ ovih primjera. U Tuzli Turci fra Franu Blazića tako 
štapom izudaraju i buzdovanom namecaju, na zemlju obore i 
nogama pogaze, da su mu sve kosti satrli, te ga najposlije bace 
u tamnicu, da je malo iza toga preminuo. »U Livnu silili neki 
katolici župnika, da vjenča brez navještenja, a kad ovaj ne htjede, 

tužili ga gradskom kapetanu, koji ga izšamara, izgrdi i sa psima 
zatvori, naredivši da mu se daje što i Šštenadima, niti ga puste iz 
zatvora, dok mu ne dade 15 dukata». U Fojnici turska .djeca 
potvore vikara, da im je opsovao vjeru, .dok je izgonio njihova 
goveda iz samostanske njive. »Na taj zločin pobuni se cijela Foj- 
nica, vikara uhvate, dovedu na sud i stanu zahtijevati, da mu 
se odreže jezik ili glava odsiječe. Nađe se ipak nekoliko muhamedo- 
vaca, koji su uviđali opću pretjeranost i zlobu, te obnoć zaključe, 
da toli grozno ne kazne vikara, već jedino da ga tabaju, dok mu 
ne otpane meso s nogu, I ova okrutna osuda izvrši se sutradan 
na očigled silnoga mnoštva Turaka i kršćana, te dočim su ovi, 
a osobito žene im gulile kose i prosile pomilovanje, Turci su _va- 
pili : »Neka pas krepa« Tako Batinić navodi riječi biskupa Dra- 
gičevića. (Batinić : Djelovanje franjevaca u Bosni i Hercegovini. 
II. sv., str. 120—121.). 

I u devetnaestom stoljeću nijesu Turci pustili franjevce na 
miru, nego su i dalje nastavili s krvoprolićima. Dne 3. veljače 
1807. poginu fra Lovro Milanovi ć, župnik u Tremo- 
šnici. Ubio ga neki subaša kapetana Gradaščevića: Grob ovoga 
franjevca štuju ne samo katolici, nego i inovjerci kao grob mu- 
čenika, jer je poginuo radi toga, što je neprijatelj mrzio vjeru, 
koju je on ispovijedao, Godine 1833. na kapitulu u Kreševu odre- 
đen je za kapelana u Modran-Zelenike fra Jozo Cigić. Kod 
slabih saobraćajnih prilika nije se moglo putovati na drugi način 
osim na konju. Tako je 1 on krenuo iz Sutjeske preko planine 
na određeno mjesto. Ali ga Turci dočekaju blizu sela Ratiš i iz 
zasjede ga ubiju. Iz puške su ga tako pogodili »da mu je u tili čas 
zrno grkljun kano britva prioštra prikinulo, i jur mrtva po crnoj 
zemlji s konja prostrlo, da nije mogo ni prislavno Ime Isusovo 
na pomoć zazvat« Tako piše sutješki ljetopis (Jelenić : Ljetopis 
franjevačkog samostana u Kr. Sutjesci str. 186). Kad krivcu nije 
ništa bilo, nego su samo Turci tražeći krivca oplijenili sela u oko- 
lini, dodaje : »ali što ćemo, kad suda nije, ne buduć' Bosna još 
sasvim caru podložna« Na sličan način poginuo je dvije godine 
kasnije fra Petar Čujić, On je krenuo iz Guče Gore u Ku- 
pres, ali ga na putu do Čipuljića uhvatiše i ubiše Turci. »Pošavši 
odanle (Čipuljić) daleko po prilici pola sata bude od napadača 
uhvaćen i, dok mu je njegov drug vodio konja, natovarena njego- 
vom prtljagom, bude neoboružan odveden malo postrance od 
javne ceste i najokrutnije kuršumima iz dviju pušaka po prsima 
unakrst izrešetan : iz treće pak puške bio je ustrijeljen njegov pra- 
tilac.« Tako izvješćuje fra Marijan Šunjić provincijala Kujundžića 
o umorstvu fra Petra Čujića (Jelenić: Izvori za kulturnu 
Povijest bosanskih franjevaca str. 149.). 


Kod ovakvih umorstava redovito bi Turci oplijenili bliža 
sela, gdje se zločin dogodio. To su činili, da tobože pronađu krivca, 
ali se to redovito nije događalo, jer su krivci često bivali oni isti, 
koji su ga tobože tražili. I kod ovoga slučaja piše Šunjić : »Dva- 
deset su kesa od njih tražili (od bijedna i nedužna stanovništva 

pet sela), a čini se, da je stvar završena sa osam kesa«. Kakve su 
prilike kršćana u to doba bile, možemo vidjeti iz slijedećih riječi 
istoga pisma : »A svi smo u najvećem strahu i kamogod idemo, 
strepimo bojeći, se da drskost previše ne naraste i da se naše žrtve 
ne umnože. Nekažnjenost će okrutnosti zacijelo poništiti naše 
i osokoliti neprijatelje, a lagana nada plijena moći će lako izazvati 
na nove zločine, ako božanska krepost moću svoje desnice ne obori 
njihova prkosa.« 


Jedna od posljednjih turskih žrtavabiojefraLovro Kara- 
ula, veoma ugledna osoba svoga doba u Bosni. On je 20. srpnja 
1875., pošto je rekao misu na seoskom groblju Vašarovine kod Livna, 
išao kući u Ljubunčić, gdje je bio župnik, Jašeći na konju molio 
je krunicu, kad pred njega skoče tri livanjska muslimana : Nu- 
rija Dizdar, Avdibeg Corbadžić i njegov sin. »Oboriše ga s konja 
i počeše ga daviti. »Nemojte me dobri Turci« — povika starac. 
Krvnici se nisu dali smesti. No kad su vidjeli, da je teško starca 
zadaviti, okrenuše ga na prsa, glavu mu turiše u pijesak, a zatim 
sva trojica sjedoše na njega. Starac je kratko vrijeme pomagao, 
dok se nije zagušio« (Badrov: Fra Lovro Karaula str. 41—42.). 
Kad je bio već mrtav, krvnici odoše, kao da ništa nije bilo. Sve 
ovo gledali su čobani, ali nisu smjeli ništa učiniti. Kolika je bila 
podlost turska, vidi se i iz toga, što je kasnije njihova komisija 
konstatovala »po nalogu i zdogovoru«, da je pokojnik umro od kapi, 
premda je očito bilo, da je ubijen. I opet po turskom običaju 
krivci nisu kažnjeni, nego se istraga zatezala na sve moguće na- 
čine, dok konačno nije stvar zamrla. Ogorčen na ovakav postu- 
pak piše Vladić : »Ujeo vuk magarca, a ni potjere za vukom. Ubo- 
jice niti je tko tražio, niti zatvarao. Turci ubili Vlaha, jedan kr- 
mak manje.« Tokom one kratke istrage doznalo se, ko ga je ubio, 
i da je ubijen u dogovoru, a kasnije se saznalo i to, da je umor- 
stvo Karaulino poteklo od same turske vlade u Sarajevu. Tako 
»u svoje sijede dane, u dobi od 45 godina, iz ljubavi za svoj narod, 
koga je stenjajućega pod igom azijatskim žarko ljubio, pade žr- 
tvom turske zlobe«. (Ljetopis livanjskoga samostana). »Tako svoja 
slavna djela za Crkvu katoličku okruni krunom mučenikah.« 


Iz ovog oskudnog prikaza mučeništava u Bosni vidi se, da i 
Bosna poznaje svoje Nerone, Domicijane... i Kaljese, koji su 
nastojali zatrti ime Kristovo. Ovaj tek malen broj imena kazuje 
nam samo nekoliko primjera mučeništava, a koliko je mučenika 
bilo, to sam Bog zna, koji im je podijelio vijenac i palmu muče- 
ništva. Vidimo samo to, da su kršćani u Bosni radije trpjeli svako 
nasilje, nego da promijene vjerom otaca. Bilo je snage u njih, 
da podnesu sve muke, pa i samu smrt, samo da sačuvaju vjeru 
Kristovu, a s tim i nadu u bolji život, gdje se ne će suditi sabljom 
i kolcem, nego gdje će primiti nagradu vjernosti. Mi se danas 
možemo samo diviti snazi Kristovih boraca i ujedno se edificirati 
na njihovim primjerima predajući njihova djela iz koljena u ko- 
ljeno kao svoju najljepšu tradiciju. ' 

' B. Šapina. 


+4 


JAGANJČEV TRIUMF PRIMORSKIM SELOM 


Tihane večeri lipnja u plamu zapada sunca 
motrih čarobnu sliku :| 

bajniju, no što je snimi 

genija slikarskog kist. : 

Nju su krvave niti kroz oblačke meke ko runce, 
zlatne ko sunce, 

u harmoničnoj rimi 

vezle i splele, 

tamo daleko 

gore i preko 

gordog vrhunca | 

jer imo proći je Krist. 


Srebrena planinska zvonca 
uz bleku ovaca 

i pjesmu pastira, 

što kući koraca, 

brenčahu. 


Laticu jednu po jednu ružično sipaše grmlje — — — 
a vlat je spuštalo zeleno klasje, 

i miris je pružao javorov list, 

kud imaše proći Krist. 


I Krist u sjaju monstrance zlata, 
u grimiznom ruhu 
stupi na crkvena vrata. 


Sunce je posljednji pozdrav šiljalo svojemu Bogu 
kroz lišće zelenog granja. 

Skrušeni padaše narod nice 

pred Gospodnje lice, ' 

da Tvorcu svome se klanja ; 

i ljubi mirisne pute 

i svećenikove skute 

i moli 

Žarče za ono, 

što teže ga boli. 


Slavuj na grančici niskoj preludij noćni bigliso... 
Pamučno tkivo blijedi mjesec svud prosu... 
Srebrom biserja svoga 

uresi Boga, 

što blagoslov pružao puku 

i blagoslivlj& mu muku, 

i polje 

i lijevao čelične volje, 

melem na rane, 

blagi ko jutarnju rosu, 
liječio mane, 

i pružao sebe za hranu: 
svetu nebesku manu ; 
dijelio nebesko piće 

za čovječje žiće. 


Pokajan narod padaše nice : 

Jaganjcu čistu 

Božanskom Kristu 

pred lice, 

da Mu se skrušenjem duše i srca i uma 
ponizno klanja... 


Selo se njihaše tiho u mekoj kolijevci sanja... 
Vinko Nikolić. 


DOLAZI SRCU MOM KRIST 


Svakoga jutra, 

zora kad svane, 

sunašce plane, 

dolazi srcu mom Krist. 


Melem mi grudima pruža: 
Božansko Tijelo. 

Traži on prijesto od ruža ; 

srce bijelo : 

da budem čist 

ko ljiljanov list, 

Ali se sjećam, 

da svježih ruža 

svagdano nemam, 

ipak obećam 

i danju ih spremam. ' 
Ruže se moraju trnjem da beru, 
kada se daju najljepšem Lijeru. 


Ružice mirisne moje, 
kako ste krvave boje ! 


Svakoga jutra 
dolazi srcu mom Krist, 
I ne će da pođe, 
prije no šapnem, 
sutra da dođe, 
i da ću ostati čist, 
ko mirisan ljiljanov list. 
Vinko Nikolić. 

AH ŽEĐAM VESELJA [I SREĆE...! 


Žeđam, košto još žeđao nisam : 
veselja i sreće | 

Htio bih brati mirisno cvijeće 
i biti čedo žarkoga sunca, 
dijete bijeloga vrhunca ! 


Ali svagdano osjećam jače, 

da u meni nešto gorko plače, 

i da se ruši 

u mojoj mlađahnoj duši, 

i da bih postati mogo čedo bola, 
dijete tugaljivog mola 

i plakati... 


A kad mi u srcu bude se krila nesavladiva čežnja za 
srećom, 

kad oćutim, da se kraj mene radost prošeće, 

i pođem brati mirisno cvijeće, 

brat ću tad trnje, 

i kud prolaze ljudi, 

kupit ću sićušno zrnje, . 

košto je ono, 

što čovjek prosjaku nudi. 


Bude li moralo biti, 

vidjet ćete me nasmijana, 

i lice će se moje ko s radosti sjati, 
ko u času najljepšega dana. 

Ja bol ću svoju u svome srcu kriti, 
jer tko bol svakom otkriva, 

veća biva 

1 gorče je pati. 

I moja će se bol staložit u meni 

sa smirenjem u Bogu, 

i ja ću je trgat, gdje budem znao da mogu ; 
jer ja žeđam silno 

svijetla, poleta, vedrine, 

puno veselja i žara, 

jer mladost 

od tame i patnje lagano gine... 
nesreća mladost obara... 


Trgnuti bar ću se u času, 
kad budem jak, 
najjači, 
i kriknuti! 

ut ćete po mojem glasu, 
da 1 kliče bol il' radost, 
pjeva li miadost, 

Ah, hoću bar časak veselja i sreće, 
da uberem bar svježu laticu, 

kad ne mogu da berem cvijeće! 
Oh, ja vruće želim biti čedo sunca 
i vrhunca, 

i snježnih gora, 

i mora, 

i svuda crpsti radost, 

da opajam mladost ; 

da sreća Životom mi vre... 

kad bude konac, 

da budem znao, zašto se živjelo 

i zašto se mre... 


No ja bih htio vječno ostati nasmijan 
ko mirisni proljetni dan ; 

sačuvati netaknutu mladost, 

na svim stazama života 

crpsti sreću i polet i radost! 


I znam, da sve to mogu 
u Bogu!!! ' 
Vinko Nikolić. 


O SUNČANOM JUTRU 


Dugi pram 

meke, svilene, vilinske kose 

u dražesti nijansa ' 
istočnog čara, 

ognjem kad sunčanim istok se spali 

1 požarno plamsa, 

tamu obara, 

jutro sunčano stvara, 

zemljom se sali 

ko rastaljen draguljni kam... 


I svojim čarobnim žarom 
kupa 

na gorama visoke jele 

i oblaka pahulje bijele 

i poljane cvjetne, 

i zlatom sve rubi, 

i redom ljubi 

lozovo zeleno pruće 

i suze vruće : 

seljak ih sinoć na rastanku proli... 
na koncu dnevne si muke 
o suhom hljebu 

digo je uvele, zemljane ruke 
k plavome nebu, : 
da žarko se Gospodu svome moli... 


Sunčani plamen vatreno ljubi 
jutarnju rosu, 

od biserja ljepšu i čišću, 

što oblak je prosu 

po zelenom lišću... 


I sunce se dražesno igra, 
svojim čarobnim zlatom kupa svete jadranske vale 
i miluje koraljne, pješčane žale... 


Vinko Nikolić 


ČOVJEKOVE BOLI 


Svaki čovjek ima nešto, 
što ga bolno peče ; 

ima misli, 

kojih nema 

komu da reče, 

Ima ljudi, koje voli 

i za koje moli, 

ali uzvrat žeđa ; 

to ga vrijeđa 

iu srcu boli. 


Gorko boli, 

kada čovjek ima lijepih snova, 
koje voli : 
neorano polje 

mladenačke volje, 

kad sve srušit mora, 

il mu drugi ruše, 

il se sami mrve 

silom 

ili milom, 

i kad mora 

počet nešto nova. 


Teško je i gorko 
kao čovjek živjet posred ljudi, 
a ne biti spreman : 
na boli, 
prezir 
1 mržnju, 
i ne imat bar ranjene grudi, 
Vinko Nikolić. 

VODENI ČARI 


IZ NEŠTAMPANE IV. KNJIGE: »ZLATNI DANCI«. 


— Ne može se. Nijeste li čuli neki dan bubnjara, kako je 
čitao, da je zabranjeno djeci kupanje u otvorenoj Dravi € pri- 
mijeti jedan iz junačke družbe na junačkom ročištu »za crkvom«, 
— I svuda su postavljene straže, s kraja na kraj rijeke. 

— Pa da šta ćemo onda * zabrine se Dragoš i sklopi ruke 
na trbušku, ' 

— Ja bih već znao, odjednom će Janko tajanstveno. 

Zagrajaše, neka kaže.! 

— Preko mosta, na drugome kraju! Onamo ne seže gradska 
vlast. Tamo ima jedno prekrasno mjesto. Kao stvoreno za ku- 
panje. Divna pličina. Sam pijesak, čist 1 mekan, Možeš šetati 
daleko u vodu, dok dođeš do dubine. Pa iz vode u pijesak, legneš, 
valjaš se, sušiš se, pa opet u vodu, 

Eh, sad više nije bilo stanke, Zaurlikaše djeca, da su se grad- 
ski golubovi razletjeli sa crkvenoga krova na sve strane. 

— Reci, gdje je, na kojoj li strani, kamo se ide, kuda treba 
da se krene “ udaraju pitanja kao tuča po Janku. 

— Stante! zapovjedi Janko i digne ruku kao general sablju. 
— Ne ćemo svi zajedno. Nego jedan po jedan. Preko dravskoga 
mosta, kako znate, a na drugoj strani dočekat ću vas ja. Samo 
se čuvajte mostara. Osobito ti Dragoš. On tebe sigurno pozna još 
od proljetošnje vožnje po Dravi. 

Čuvat će se Dragoš. Kako ne bi! 

Pri objedu se jelo samo bacalo u usta. Ne možeš dočekati, 
da se svrši pa da mogneš otići. Uopće vrijeme je iza ručka naj- 
zgodnije za dječje pustolovine, koje treba kriti od starijih. 
Jer onda sve, što je postarije, voli malo da zadrijema, da u miru 
prospava najveću žegu, pa se onda sasvim nehotice popuštaju 
uzdice dragoj mladeži. A to ova dobro zna, pa spram toga vješto 
udešuje svoje posle. 

Uznojeni, sprženi žegom sunčanom, prašni ali sretni pro- 
Šuljali se zavjerenici pored svih opasnosti, straža i čuvara, pre- 
koračili bez zaustavljanja most, pa nastavili jurišati niz rijeku, 
za Jankom, koji ih je na drugom kraju dočekao, ieto tiihu... 
no, recimo, u raju zemaljskom. 

Brzo skinuše haljine, sakriše ih nekamo pod grmlje, objesiše 


ih na staru vrbu ili sklonuše pod panjeve što se ondje poispružilo | 


uz obalu. I onda u vodu. Kao žabe poskakali plivači u lagane 
talase, a koji ne znaju plivati, naučit će ih brzo veći drugovi. 
A to svak nauči kao mlada paščad i druga stoka, bez učitelja 
i bez konopca. 

Bogo dragi, tko da opiše to uživanje ! Haj, kad te ovako voda 
ponese niza struju, samo ruke raskriljuješ, grliš Dravu, nogama 
odguruješ talase od sebe pa poput ribe šikneš strelimke kao po 
svili, a voda kliže pokraj tebe, liže preko tebe, miluje, gladi, mazi 
ko majka rođena mekanim kao pamuk rukama. Ili se razobijestiš 

pa udri pljuskaj po valovima, pršte slapovi, zapljuskuju mlazovi, 
i srebrna kišica zaprskuje na sve strane po drugovima, A ovi vri- 
šte, kriješte, stane ih graja i ciktanje pa brže bolje vrate pljuskom 
ili — ko umije — zaroni pod vodu pa bjež dalje, ili uštine koga 
za noge, pa se porvaju, potuku slatko i bijesno i obijesno. Onda 
kad se umoriš igrom i plivanjem, rvanjem i pljuskanjem, lezi 
na mekani pijesak, a pijesak samo što ne žeže, bijeli se kao stučen 
biser, sja se kao sedef i golica kao svileni mravi. Te sad se pospi 
sipom, sav se zakopaš, samo glava viri, Oči zaklopljene, šutiš 
i slušaš, kraj tebe šušti voda i glogoće, skližu se Dravini talasi 
i tanko popijevaju, gude tajanstvenu pjesmu, što dolazi iz nepo- 
znatih dubina. Iz daleka klopoću vodenice, više tebe titra usijani 
zračak. Onda se opet skače po debelim panjevima, što ih je voda 
proljetos nanijela i tu istovarila. Nekad se proveze niz vodu ča- 
mac, vesla tuckaju po vodi. Djeca dovikuju, veslači odvikuju. 
Onda opet uzmu na nišan kojega između sebe. 

— A, Ćiro, zar ti ne ćeš u vodu # pitaju drugovi, 

Ćiro doduše ne će u vodu. To jest, on sam još ne zna, hoće 
li ili ne će. On uopće i nije puno mario da pođe na tu ekskurziju, 
nego se više poveo za drugima. Ne haje on puno ni za vodu. Ne 
kao da bi je se on bojao. Bože sačuvaj. Zar se on ičega boji € 
Tek onako, nije mu po ćeifu, pa mir. 

— Nije nimalo hladna, samo da vidiš, kao da je na vatri 
ugrijana, mame drugi. 

Pa nije ona njemu ni hladna. Samo, samo nekako suviše 
— mokra. Eto, to je, da se pravo kaže. 

Ćiro uopće nije bio velik prijatelj kupanja. To osobito dobro 
znaju mama i Kristina. To mu je bila osobina još iz mala, Da. 
Kadgod su ga umivali ili kupali, Bože pomozi — čitav kijamet. 
Šta ćete. Osjetljiva koža. Gdjegod ga se takneš vodom, vrišti, 
golicaju ga mravci, No još hajde de, kad se miju ruke, noge, prsa 
1 drugo, ali kad dođu na red uši! Jeste li gdjegod već vidjeli dijete, 
koje je mirno podnijelo, kad su mu se prale uši * Sigurno je, da 
se takvo dijete još nije ni rodilo. Dakle i Ćiru ništa pod suncem 
nije toliko vrijeđalo, kao kad su mu umivali uši, To se ne da ni 
kazati, kakva je to pokora i mučeništvo. Da ste mu samo gledali 
lice, kako ga je iskrivljivao i natezao. Ne biste poznali dobroćud- 
nog Ćire, onako pomalo bucmasta, glavata. A što se dere ! 

— Šta za Boga radite s Ćirom “ dotrčao bi tata subotom s 
večera, kad se obavljalo veliko umivanje. i kupanje. — Valjda 
ga ne koljete € i 

— Ništa. Ne da uši da ih mijemo, ljuti se mama, 

— Ne tako, ne tako | jauče Ćiro i brani se rukama'i nogama. 
— Muha zvrnda, buha skače u ušima. Huhuhu!... 

Od onih dakle još davnih vremena Ćiro se nekako držao 
neprijateljski spram vode. I to je možda i razlog, da on ne zna 
plivati, No dakako, plivati možeš naučiti samo onda, kad se spu- 
stiš u vodu. Ali voda nema grede, da se za nju hvataš. Pa i inače, 
tko zna, što joj sve zijeva na dnu i vreba, kad se spustiš u nju, 

pa ti odjednom nestane tla pod nogama, Voli zato Ciro da se na 


svoj način pozabavi. Izuo cipele, skinuo kaput pa se baš šeta po 


pijesku, staje časkom na pličinu pa pušta, da voda kliže i kvasi 


prste. Onda čučne pa počinje da kopa rovove i jame, propušta 
potoke i gradi daščicama svakakve majstorije... 
— Gle, Ćiro napravio vodenicu. Vidite točka, kako se vrti. 
Sjatila se djeca oko Ćire pa gledaju, čude se i dive. A Ćiri drago, 
jer ga je ipak malo kao stid, što on jedini nije pošao u vodu. 


Tako u igri i pustome plandovanju djeca 1 omrkla. Počelo: 


da zalazi sunce. Sva se Drava zapalila i zažarila od sunčanih 
bakalja, kojima bješe zavitlalo sunce rastajući se sa zemljom. 


Valja da se misli na povratak, Pa onda javljao se i glad, Že- 


ludac poželio večeru. 

Stanu da se oblače. Janko ne može da nađe svoje odijelo. 
Objesio ga je o onu vrbu, a sad nema ni krpe tamo. Mislio je, 
da su mu od šale sakrili odijelo i umalo se ne potuče sa svima. 
Stanu svi da traže, prevrću svaki grm, svako drvo, čeprkaju po 
travi, zavire u svaku izdubinu., Ništa. 


— Da ih nije tkogod ukrao € vikne jedan. 


Pa dabome, šta bi drugo i bilo € Ali tko € Sad se sjeti ovaj i 
onaj, da su vidjeli dva momka, koji su prolazili, baš kad su oni. 


bili svi u vodi, a Ćiro zaduben u svoju gradnju, 
— Da ih tražimo < 


Al tko će ih stići € Bog zna, kud su oni već odmakli. Ima si- 


gurno dva sata, što su prolazili. 

Što će sada Janko € Čučnuo, ruke smotao oko koljena pa se 
snuždio. Prošla ga vrućina, trnci ga hvataju, 

Tata! Hu, šta će on sada € Ni pomisliti ne smije. 

Oko njega se drugovi svjetovali, mudrovali, opominjali. 


— Eto, ja ću ti dati svoju košulju, ponudi napokon jedan, 


a drugi dat će mu gaće, trećemu ne treba pod kaputom prsluk, 
četvrti može u cipelama i bez čarapa... 

Ali što je to sve bez kaputa, bez hlača 1 cipela. Još šešir bi 
se lako i pregorio, K 

Najednoć vrisne Dragoš pun požrtvovanja : 

— Ja ću brzo otrčati tvojoj kući pa ću ti donijeti haljine. 
To će biti najbolje. A 

Jest, tako će biti najbolje. Janku malo odlanulo, 

— Ali treba jako da se žuriš. U nas je večera u osam sati, 
a sada je sigurno već sedam. 

— Ih, kako ne bih! Za tri četvrt sata i još prije tamo i amo, 
pohvali se Dragoš i odbije se kao strijela sa tetive u trk. 

— Čekaj, zadrži ga Janko. — Gledaj da se ušuljaš neviđen 
u kuću pa samo reci staroj Roziki, ali tako, da nitko drugi ne sazna. 

A šta treba Dragoša puno učiti * Zar on ne zna, kako se to 
radi, kad treba da prođeš gdje, a da te nitko ne vidi € 

Leti Dragoš kao vjetar. Ni sam ne zna, kako je prošao dugi 
put do grada. Jurio je cestom, preskakivao jarke, pretrkivao ljude. 
1 pse, pred njim je sve bježalo na sve strane. U znoju okupan, 

bez duše upane u kuhinju pa Roziki, I sreća je htjela, nitko ga nije 
vidio. Rozika zalomi rukama, kad je sve saznala. Odmah je razu- 
mjela, da se ta stvar. mora vrlo oprezno rješavati, Brže bolje 


iznese zavežljaj s haljinama i turne ga Dragošu u ruke, Dragoš 


jurne na vrata. Ta još malo i mrak će. Ima više od sedam i po. 
Kad li se najednom otvore vrata pred njim, a on nosom — no na- 
ravno —ni u koga drugoga, nego koga je u taj hip najmanje trebalo, 

Jankov tata! Pozna on Dragoša. A tko Dragoša u gradu ne 
pozna i po dobru i po zlu € 

— Kamo ćeš € Šta to nosiš € 

Dragoš bi htio, da ga proždre zemlja, da je nevidljiv, da se 
pretvori u maglu, u pticu, u ništa, 

— Kamo ti je sila“ pogleda Jankov tata sumnjivo u Dragoša. 

Bio je Jankov tata sudac, a u sudaca je oštro oko za krivce. 

Dragoš hoće da se protisne pokraj gospodina napolje. Ali 
gospodin je debeo pa ne propušta ni iglu kraj sebe, kamoli Dragoša, 

— Šta si tako znojan i vruć € Šta dršćeš € 

Dragoš se trese kao prut. Bože moj, zakasnit će, Samo da može 
izmaći na trijem. Ali što je suđeno, tome se ne izmače. Iz zave- 
žljaja ispane jedna cipela. 

Eh, sad se više nije dalo ništa sakriti. Dragoš doduše taji 
junački, pregorno, ali suze izdaju. Gospodin Jankov tata sve je 
sam pogodio. Začudo, tate i mame uvijek sve unaprijed pogode. 
Bog bi znao, otkuda im to. 

Rozika izbavi Dragoša iz najgore neprilike. 

— Ta Janko je živ i zdrav, gospodine, rekne odlučno, — a 
ovaj mali došao samo po haljine Jankove. 

— Tako, Janko je živ i zdrav, zagrmi gospodin sudac glasom, 
da su se Dragošu koljena presjekla, — Živ izdrav, — ponovi strogo, 
dok mu je strahovit pogled probadao Dragoša skroz i skroz, — a 
ovaj mali došao po haljine, dotrčao, dojurio, Bog te pita, odakle, 
oznojio se, umorio, je li * Sad pričaj, more, ili ću ja otići tvome 
tati, a onda... 

Dragošu se pod nogama zaljulja zemljica. Hoće da spase 
prijatelja, ali zar sebe da pogubi £ Nema se kuda, te s istinom 
napolje. 

Dakle bilo je tako i tako, išli se kupati, a Janko sad sjedi 
s druge strane Drave bez haljina i čeka, dok mu ih Dragoš donese. 

I tu Dragoš dovrgne iz svoga, da bi gospodin sudac opro- 
stio Janku. Svi su oni zajedno išli i jednako su krivi, i neka ne bi 
Janka pokarao ni tukao, jer Dragošu je Janka žao, i Janko bi mi- 
slio, da je Dragoš izdajica... ' ' 

Još mora Dragoš da priča, gdje je to mjesto zlokobno, a onda 
Zagrmi gospodin sudac : 

— Večeru, brzo i kola! A ti hajde kući. Ili čekaj, evo, ovo ćeš 
podati svome ocu, pa me onda kod svoje kuće čekaj. 

I Sudac napiše nekoliko redaka na cedulji i poda Dragošu. 
Dragoš odjuri kući sretan, što je ovu prvu vatru tako sretno 
preturio, I kod kuće bio je dobre sreće, upravo pola minute došao 

je prije tate. Odmah on tati pisamce u ruku. Tata čita, mršti 
obrve, strahovito mu se krijese oči. 

— Tako zar * No to je lijepo! Koja vas je nevolja... 

I počne da tutnji. Ali Dragoš se okuraži i propišti kroz prvu 
grmljavinu : 

— Tata, čitaj sve. Jankov tata... 

Tata pročita sve. Onda ga stane rogobor, mrmor ; grmljavina 
pomalo prolazi. 

— No, vidjet ćemo sjutra. A sada k večeri ! 

Za večerom su svi. I Ciro na vrijeme prispio. Tata je mami 
nešto njemački prišapnuo, mama odgovara skrbno, ali mirno. 
Ta hvala Bogu, živi su i zdravi. A to je glavno. 

Najednoć pred kućom zalomoće kočija. 

— Idi, vidi, je li to Jankov otac * Možeš se s njim odvesti, 

Dragoš skok — stane i zine. Šta je to opet # Ha, on će se 
zar voziti € Kamo *“ Ha, odmah je sve razumio, Nekad i djeca sve: 
razumiju. Kao šilom uboden izleti, 

— Šešir! graknuše za njim. 

Dakako, šešir. 

Pred vratima kočija, u njoj Jankov tata, razgovara se s tatom 
i mamom, koji su na prozoru, Lete riječi amo tamo. Brinu se da- 
kako, samo neka su živi i zdravi. Trebalo bi im ipak malo turove 
isprašiti. Ne bi škodilo. Doista ne bi, Ali što ćete, mladost ludost. 
Stražu bi uz Dravu trebalo pojačati. A zar vi mislite, da bi to 
što koristilo € — Da je nanižemo ne znam kako gustu, ta bi se 
bezočna dječurlija provukla i pred nosom joj odvela rijeku drugamo. 


Kola jure kroz mračljive ulice gradske. Dragošu je jednako, 
kao da sanja. Ovako se gospodski još nikada u životu nije vozio. 

Na velikom sjedalu kao kakav velik čovjek, kraj njega go- 
spodin sudac, Morao je pričati sve potanko, što je i kako je. I 
Dragoš je to izveo, što je ljepše mogao, i iskitio kako treba, Go- 
spodin sudac puši cigar, naduva obraze, tare znoj sa čela, hladi se 
rupcem. Jer još i noć je vruća i sparna. A mračak sve gušći, Samo 
zvijezde trepte na nebu, kao srebrna dugmad na junačkoj dolami. 

— Siromah Janko, hoće li se bojati u mraku onako sam € 
završi Dragoš svoje pričanje. 

— Neka samo. Bit će mu pravo, smrsi mu tata među zubima. 

Janka nađu na istom mjestu. Čuči na pijesku, naslonio se o. 
naplavljen panj, ruke smotao oko koljena i bulji u noć. Istina, 
ako ga pitate, on se ne boji. Čega da se i boji # Samo što je to sve 
tako neobično. Po danu se vidi, što je što: panj je panj, drvo je 
drvo, magla je magla, a voda voda. Ali po noći, u mraku sve ne- 
kako drugačije izgleda, Panjevi i drveće kao kakve aveti i strašila, 
gotovo da se obore na živu dušu, da te guše, dave, mrve. Magle 
se rastežu i stežu, skupljaju i šire, ko vještice pružaju dugačke 
ruke i hvataju za tobom. A voda i nije više ona stara pitoma 
Drava, već nekakva silna zmijurina, što se podmuklo valja i plazi 
i samo neka se makneš, smjesta će skrenuti, da te k sebi odvuče i 
u svome zagrljaju da te zaduši. I onda su tu kojekakvi glasovi 

i zvuci, što se čuju samo noću, ine znaš, otkuda dolaze. Je li ptica 
kakva, što u snu cvrkuće, ili je šušnula gušterica u travi “ A mogao 
je biti baš i zec, što se plaho vere po guštari 1 hoće k vodi, da se 
napije. Sve on to zna, da nema ni sablasti ni duhova, to su samo 
bablje priče. Ali ipak, strava te hvata i zubi cvokoću, a Znojiš se, 

Ih, ludost. Samo da je već Dragoš jednom tu. Sto ga tako 
dugo nema. Ne sumnja Janko, da će Dragoš izvršiti, što je obećao. 
Zna ga. Ali ako ga ipak nekako spriječe * Pa ne će ni doći € Šta 
zato $£ Otići će on ovakav, kakav je, u gaćama i košulji. Mrak je. 
Nitko ga ne će vidjeti. : 

Ali otac # Tu se Janko počeše za uhom. Bome otac, ako sazna, 
on ne zna za šalu. Odmah Janka polije hladan znoj. B 

Ali šta je tof Tamo podaleko po mostu zaklopoće nešto. 
Kola su. Kočija, jer samo kočija tako lako odskakuje na daskama. 
I eto je ovamo, a ma baš namjerila, gdje Janko sjedi, I kao da su 
bijelci zapregnuti. Martinovi bijelci, kojima se tata uvijek vozi 
po komisijama. . ' 

Tata je, nema sumnje. Teško meni! Janko turi glavu među 
koljena. Sad da se može stvoriti nevidljiv. Ng 

Al što mora biti, mora. Sve se slučilo, kako je bilo suđeno. 
I Martinovi konji i tata, I još netko, No neka je i Dragoš. Tata 
šuteći dobaci sinu haljine. Dragoš pomaže oblačiti. Šuteći sjedoše 
opet u kočiju. Dragoš opet pored tate, a Janka otac prstom posadi 


“na neudobno malo sjedalo ,,preko puta". 


Janko ne mari. Može on i poprijeko. Noge prebacio na stranu, 
vise niz kočiju, drži se za kočijaševo sjedalo. Ništa ne govore, 
Mrak je gušći, ali zvijezde sjajuckaju i bliješte. U gluhoj noći 
čuje se kopitanje konja.i kotrljanje točkova po kaldrmi, . 

Što je lijepo voziti se ovako, pošto si se trkom i kupanjem 
umorio, pomisli Dragoš i udobno se nasloni u mekom sjedalu, a 
ruke smota na prsima. Ih, da ga sad vide ostali njegovi drugovi. 
Ljuljaš se na mekanim perima kao na majčinu krilu. Glava klamiće 
amo tamo, konjsko se kopitanje i kotrljanje točkova pretvara 
u nekakvu prijatnu svirku, koja se sve više udaljuje i sve tiša biva, 
dok se najposlije ne izgubi u preugodnoj, toploj sjeni, koja te za- 
kriljuje od svake brige i straha. 

Zaspao Dragoš. Kod kuće ga stovarili s kola kao vreću, Kako 
se našao u krevetu, nikada nije saznao. 

Ali sjutra bilo je svašta. Sreća, što su bili praznici, jer bi 
i škola htjela da se podijeli u brezovoj sestrici s kućom. Tako se 
neovlaštenim izletnicima sudilo samo s jedne strane, makar 
boli, s koje god strane biju. KK 

No od svih je Dragoš izvukao najbolji dio. Vozio se u kočiji 
i nije bio bijen na naročitu molbu Jankova oca. I Ciro nekako 
sretno izišao u istrazi, Ta on je pošao s drugima samo zato, da pazi 
na Dragoša, jer je on malen i još lud. A njemu samome, Ciri, i 
nije baš do kupanja, i svi mogu posvjedočiti, da se Ciro nije ni 
do glave pokvasio Dravom, a kamoli bi se kupao u njoj. 


Jagoda Truhelka. 

EPITAFIJ 
. (MOJOJ SESTRI) 


U ovom grobu jedna majka spava, 
i troje djece s njome slatko snije. 
U mračnoj raci, podno trula križa 
cijela prošlost stidljivo se krije, 


Ja poznam onu, što se ovdje skloni, 
sita Života i varoške buke, ' 
i troje djece, tri anđela mala, 
u svoje primi materinske ruke. 


Kad zadnji put joj pomilovah čelo, 


ona mi reče: Idem djeci, brate. 
I nasmiješi se. A suza se spusti 
niz oči dobre, blage, umiljate. 


Zovnuh je glasno. Vidjela me nije. 
Njezin je pogled u daljini nesto. 
I dok sam klečo kraj njezina loga, 
jedan je Život nenadano presto. 


Kasnije bješe, kako uvijek biva: 
Ridanje mnogo i praznina pusta. 
U staroj sobi, gdje usnuše mnogi, 
još jedan život, u mladosti, susta. 


Opusti kuća. Ugasi se vatra, 
Ni pelin više u vrtu ne cvate. 
Nad grobom samo križ drveni trune, 
i tužni bratac moli, sestro, za Te. 


Ilija Jakovljević, 


SINOĆ 


U trenutku svjetlosti sva mi duša bila 
Ko anđeo dobra, ko grlica bijela.,. 

Sinoć s glasom večernjim bolesna i svela 
Moja duša melem je izliječenja pila... 


Sinoć ona opet je sretna, zdrava bila. 


Sinoć, kad mi klonula moć i snaga tijela. 
Na krilima duša mi u oblak se vila, 
Sinoć, noći krvave šum ognjenih krila 
Znoj i suzu sušio s mog umornog čela. 


Sinoć duša moja je u eteru snila. 
Fra Gašpar Bujas. 

KRAJOLIK 
PEČAL 


Zvoni to staro zvono od mjedi, 
a toranj, starac sijedi, 
u zvukove roni ! 


Razilazi se svijet. 

Zvuk se posljednji proli.' 

A što me to stalo da boli € 
Kuda to zurim bolno blijed € 


Kakva je to mora € 
Što tako kobno 
zvone € 
Što tako žalobno 
tone 
u sumrak groblje kraj cintora € 


Stj. Devčić. 


SMIRAJ 


Prolazim tiho : NOTRE 
šumska stazica, bijeli komadići trijeska. 
Vjetar je grančice ponjiho, m 

i žalobno se ganuli strukovi vrijeska. 


Zvuci frulice lutaju i ginu, 
dimovi po drveću plaho lijeću, 
Šutim, 2 
Ko da nešto dobro u meni preminu, 
sudbinu svoju mutim, 
Noć je vrh jele užgala samrtnu svijeću, 


Stj. Devčić. 


JESEN 


Vjetar jesenji sakuplja otpalu listinu, 
Osušeni tragovi krvi 
blijede po živicama. 


Gole vrbe stisnule se u zavjetrinu, 
pustoš se budi po ivicama. 
To jesen prostire čistinu, 


a zima dolazi preko drvene brvi, 


Stj. Devčić. 

MRAK 


Vjetar večernji plovi po zelenom talasju, 

gasi suncu ugljevlje na krhkim stapkama maka, 

njiše dozrela zrnca po užarenom klasju 

i hladi povorke mrava, što romare preko mravinjaka. 


A ja zapravo ne znam, da li to dolazi mrak, 
ili to Runja raspleće svoje teške pletenice 
pa se nešto stidi i rumeni ko mak 

i začuđena zaklapa plahe, duboke zjenice. 


Negdje u mekoj sjeni ona se topla kiti, 

trešnja se uz nju prošeće nožicom rumenom, bosom 
vjetar joj mrsi mrke, garave niti, 

a mjesec zrcalo pruža orošeno srebrnom rosom, 


Stj. Devčić, 
VRBE 


Snuždene vrbe 

ko sirotne majke, pletenice im se rijede, 
leđa polako grbe, 

niti u kosama sijede. 


To magla mrene nabire, 
od mraza prede povjesma, 
to se tužna jesenja pjesma 
u krošnjama prebire... 


I eto na svakoj vrbi 

i posljednji listić puzne, 

sve jedna do druge se grbi, 

i svima ko od teške skrbi 

grane su tužne i suzne. Stj. Devčić. 


AKACIJE 


Sjedine od inja 

i skršeno granje. 

Krošnjama praminja 

snježno tumaranje. 
Mrzne suza cvijeću 
sitnomu ko vaši grozdovi, 
već na vas ne lijeću 
ni sjenice ni drozdovi. 

A što ste mi blijede, 

dok leden snijeg praminja, 

a ivica uz drvorede 

u paučini plavoj tinja € 


Stj. Devčić. 

JASENI 


Moji dragi jaseni, 
što ste žalosni, zašto ste pusti klonuli # 
-Plove magle jeseni, . 
a vi im pružate ruke goli, oronuli ! 


Zar ste nadu čekali, Vrbe, vaše sestrice, 

pa vam je srce puklo“ = sivi plašt je previo, 
Ili ste pregorko plakali u pjesmu tužne frulice 
pa se žalite muklo € netko je sumor prelio. 


A sada su vlakna ispucala 
na vašoj blijedoj kori, 
To je jesen sa mrazom pokucala, 
nešto vas okrutno kori. 
Stj. Devčić. 


ZIMA 


Hrastovi, mladi hrastovi ! 
Sada se vaše krošnje 

bijele 
ko i vaše sestrice jele ! 
Hrastovi, viti hrastovi, 
kako su svečane vaše nošnje ! 
Vi ste ledeni, snježni plastovi, 
visoki ko i sestrice jele ! 


Kraj vas maleni borovi 
ko sitne ovčice pasu, 
i kada šume vjetrova korovi, 
pred vama se svijaju breze 
u tankome pasu, 


Snijeg krošnje zasu. 
Daleko neko pali lampione. 
Daleko, daleko 

lete saone, 
a zvončići u hitrome kasu 
prate ih i zvone. 


Zima, nestašna djevojka, 
sva stabla bijelim okiti runom 
ko lane, 
zima, netaknuta djevojka, 
sa dva bakrena uvojka, 
bijelom se zavila vunom, 
u pasu nosi ljiljane. 


Stj, Devčić. 

MORAL I UMJETNOST 


I. 


Možda se ni o jednom pitanju u estetici nije tako dugo, tako 
često i tako strastveno raspravljalo kao o odnosu umjetnosti 
prema moralu, Činjenica, da se različiti estetici još i danas na- 
vraćaju na ovo zapleteno pitanje, pokazuje, da ono krije u sebi 
posebnih poteškoća, koje se ne mogu svladati bez detaljne psi- 
hologijske analize. Poteškoća problema izvire iz same naravi 
predmeta, koji nam još i danas nijesu potpuno bistri i poznati. 
Pogotovu to vrijedi, kad se radi o definiciji umjetnosti, s kojom 
mnogi mođerni kritičari nijesu na čistu. A nije moguće praviti 
paralelu predmeta, koji nam nijesu potpuno poznati i o kojima 
nemamo istinitih i detaljnih definicija, To je i razlog, da se_struč- 
njaci teško snalaze u ovom pitanju i da su sve do danas međusobno 
nesuglasni, kad se radi o moralu umjetnosti ili umjetnika, 

Pitanje se može postaviti na različne načine, već prema tome, 
da li se stvar uzima sa subjektivne ili objektivne strane. Naj- 
običnija i najjednostavnija forma, kojom se predstavlja ovaj 
problem, a u kojoj izbija jasno i očito sva njegova težina, jest 
relativno upoređivanje objekta umjetnosti i morala. Na taj na- 
čin nastojimo riješiti narav samog objekta umjetnosti i postav- 
ljamo si za zadaću, da odredimo bit umjetničkog stvaranja, ne 
baš u njezinoj sveopćoj širini, već u specijalnom odnosu sa mora- 
lom. To pitanje postavljamo na ovaj način : da li pojam ljepote 
uključuje u sebi pojam dobrote € Drugim riječima : da li ono što 
je lijepo jest ujedno i dobro # Ulazi li pojam dobrote tako intimno 
u pojam ljepote, da ovaj uopće ne može biti bez njega  . 

Problem se može još akutnije zaoštriti kad se stavi ljepota 
u odnos s onim, što nije dobro. Možda nije teško shvatiti, da je 
svaka dobrota po sebi ljepota, i protivno da je svaka ljepota 
dobrota, ali je teško odgovoriti, kad se postavi pitanje : da li su 
ta dva pojma tako usko povezana, da jedno ne može biti bez dru- 
goga € ' 

2, 

Tako postavljeno pitanje izgledalo bi, na prvi mah, jedno- 
stavno i lako, a njegovo rješenje svakome jasno i očito. Barem 
za one, koji poznaju tomističku metafiziku, pa znaju, da ono 
što je lijepo mora biti i dobro, i protivno : ono što je loše ne može 
biti lijepo. Već time, što je neka stvar loša, nije dobra, a jer nije 
dobra, nije ni lijepa, budući da ono, što je lijepo, jest ujedno i 
dobro. 

S druge strane je neshvatljivo kako bi se uopće moglo nazvati 
umjetničkim nešto što je u sebi loše. Umjetnost, taj uzvišeni dar 
. Božji, koju Dante s pravom zove : »di Dio nipote«, teži samo za 
onim, što je lijepo i što je čovjeka dostojno, i što može to Bo- 
žje stvorenje oplemeniti i usavršiti. Ona je među prvima, koja su- 
gerira našoj duši plemenita čuvstva i koja nas podiže k izvoru 
ljepote i dobrote, pa nas prenosi u krajeve dobra. A ta plemenita 

čuvstva, koja nas znaju duboko i svestrano oduhoviti, ne može 
pobuditi u nama ništa od onoga što je loše, što je nisko 1 što je 
ispod čovjeka. Uzvišenu i nadmaterijalnu dušu čovjeka može uz- 
dići samo ono, što je uzvišeno i samo ono što je plemenito. Pa ako 
je umjetnost od najuzvišenijih manifestacija ljudskih, ako opet 
ona najljepše oplemenjuje čovjeka, to zacijelo ne može biti zato, 
jer pokazuje nešto loše, što može čovjeka samo poniziti i oblatiti. 

Sjetimo se, da je umjetnost manifestacija ljudskog uma i 
da s njom umjetnik unosi u svoje djelo harmoniju snage razuma, 
Umjetničko djelo nastaje, kad čovjek tako uredi umjetninu, da 
potpuno odgovara postulatima njegova razuma. Radi toga je 
svaka umjetnina manifestacija pravilnosti razuma, A to ne može 
biti nego dobro. To više kad i moral opet nije drugo, nego razum- - 
ski uređaj naših sklonosti i naših unutarnjih želja. I jedno i drugo + 
moral i umjetnost imaju svoj izvor u razumu, u tom pravom sre- 
dištu dobrote i ljepote. Kako bi moglo iz tog središta proizaći 
nešta, što bi se zvalo dobro, i nešto drugo, što bi bilo loše € Ako 
je umjetnina zato lijepa, što je razumna, što je naime manifesta- 
cija razuma, a opet ako je moralnost zato dobra, što je skladnost 
razuma, tada umjetnost i moral nikako ne mogu voditi oprečnim 
manifestacijama, niti mogu dati nešto, što bi u sebi moglo biti 
oprečno. Drugim riječima : i moralni čin mora biti u sebi lijep 
i umjetničko dobro mora biti u sebi dobro. Jedno i drugo imaju 
isti izvor. Zato im mora biti isti konačni cilj. 


23. 

Ipak ne smijemo biti naivni pa lakoumno prijeći preko po- 
teškoća, koje zapažamo u našem pitanju. A te su poteškoće to 
teže, što dublje zasijecaju u samu bit umjetničkog stvaranja, 
pa pokazuju da mogu opstojati, i da u istinu opstoje umjetnine 
koje prikazuju nešto loše. Ne možemo prešutjeti činjenicu, da ima 
mnogo umjetnina, koje nam prikazuju svakojake stvari, koje se 
protive našem ćudorednom osjećaju i koje su u neskladu s našim 
moralnim i religioznim principima. Sjetimo se samo zamamlji- 
vih rimskih i grčkih Venera, lascivnih i nemoralnih njihovih pje- 
sama, da i ne govorimo o nekim modernim romanima, u kojima 
se ne samo ne pazi na religijozni osjećaj, već se ruglu iznosi sve 
ono što je dobro 1 plemenito, I danas se ta djela ubrajaju među 
umjetničke tvorevine, pa bi nerazborito bilo, barem za neke od 
njih, zanijekati im svaku umjetničku vrijednost. 

. S druge strane mi svi vrlo dobro znamo, kako se danas mnogi 
umjetnici emancipiraju od kršćanskih moralnih istina pa u svojim 
djelima zastupaju i propagiraju sve drugo, samo ne ono što se 
može nazvati istinitim i dobrim. Uzimlju se za pjesničku obradbu 


“kojekakve svinjarije, polazi se s liberalnog i areligijoznoga gledi- 


šta, zastupaju se poganski krivi principi, i od sve te mase laži i 
pogrešaka prave se umjetnička djela. Koliko samo ima idejnih 
smjerova u modernoj literaturi, a od svega toga vrtloga ideja 
može biti samo jedno stajalište dobro i ispravno. O nekom 

posebnom događaju, o nekoj stanovitoj stvari može se razviti 
samo jedno istinito i ispravno stanovište. Ipak se mi ne ustruča- 
vamo da sva ta djela, tako oprečnih smjerova, svrstamo u lijepu 
književnost i dademo im ime umjetnina, pa premda samo jedna 
od njih može da bude na pravom stanovištu. 

Mi mislimo, da nitko ne će biti tako naivan, pa zanijekati 
opstojnost »loše literature«. Barem će dopustiti, da takva litera- 
tura opstoji i da većina kritika drži umjetninama neka djela, 
koja, iako se ne slažu s našim religioznim principima, ipak imaju 
svoju literarnu vrijednost, koju im ne možemo zanijekati. Tim 
djelima se i mi divimo, unatoč tomu, da se ne možemo potpuno 
složiti s idejama, koje zastupaju. Zato i velimo višeput, da nam se 
dopada način obradbe, ali da ne možemo odobriti u svemu nauku, 
Dopuštamo, da je djelo lijepo napisano, iako se protivi našem 
nazoru, 

4 ' 

Uostalom, to nas ne bi smjelo nipošto začuditi. Takvih izraza 
u običnom životu susrećemo mnogo, pa u različnim zgodama 
znamo pohvaliti spretnu vještinu i onih, koji inače griješe. Zacijelo 
nitko od nas ne će odobriti čin krađe, kojom oduzimamo drugome 
ono što je njegovo i griješimo proti kreposti pravednosti. A ipak 
višeput se divimo okretnosti lupeža, kojom je znao izvesti svoje 
“zlodjelo, Ta njegova spretnost nas upravo zadivljuje pa ne mo- 
žemo, da je ne pohvalimo i da joj se ne divimo. U tome vidimo 
nešto oštroumnosti i razumne lukavosti, koja po sebi nije ništa 
loše. On je znao i u zlodjelu pokazati neko dobro svojstvo, pa mu 
je uspjelo da u lošem djelu očituje bistrinu svoga uma, koji radi 
sve skladno i razumno. To je neke vrste umijeća, 

Ako pomnjivo analiziramo psihologiju ljudskih manifesta- 
cija, uvjerit ćemo se, da je umjetnička sposobnost bitno različna 
od moralne, U toj filozofskoj analizi opažamo, da umjetnost 
ima sasma različan posao od morala, Istina je, i jedna i druga 
su bitne manifestacije razuma, koliko obadvije unose intelek- 
tualni sklad u djelo, ali to one čine u različnim slučajevima. Dok 
moral uređuje unutarnje naše djelovanje, umjetnost ima posao, 
da stvori sklad u samom vanjskom djelu. Time se djelovanje 
našeg razuma odvaja na dvoje i dobiva dvostruku formu. Ta 
potreba izvire iz toga, što razum — ta najviša ljudska moć, koja 
mora stavljati red u svim ljudskim djelima — ima da rektificira 


nesamo vanjsko djelo, već i unutarnje djelovanje. A to je dabome 


međusobno različno. Jer jedno je sposobnost kojom ćemo vješto 
igrati na klaviru, a drugo je krepost, kojom svakome dajemo ono 
«što je njegovo. Ali jedna i druga vrlina jest takova zato, što se u 
njima manifestira razumska intelektualnost. 

Naš razum nema samo tu zadaću, da upozna istinu, već je 
njegova dužnost i ta, da, prema upoznatoj istini, upravlja živo- 
tom. Doduše, prva je zadaća razuma spekulativna : upoznati 
i razmatrati istinu, ali, poslije toga on ima praktičnu zadaću : 
da prema toj istini živi, 

Narav je dala čovjeku razum  nesamo zato, da se dovine 
do istine, već i zato, da prema toj upoznatoj istini uredi svoj život 
i svoje djelovanje. Čovjek vrši tu drugu zadaću tada, kada sva 
svoja djela stavi u kontrolu razuma, i kada tako obuzda svoje niže 
sklonosti, da one dođu u svemu potpuno poslušne toj navišoj 
ljudskoj moći. Tako i one niže manifestacije čovjeka dobiju ka- 
rakter razboritosti: postaju u pravom smislu ljudske djelatno- 
sti, čime se opet razlikuju od Živinskih manifestacija. Životinji 
se ne može pripisati u grijeh nikakvo djelo, jer ona nema u sebi 
neke više norme, po kojoj bi morala udesiti svoje djelatnosti. 
Ali čovjek, to racionalno biće, ima razum, i po razumu mora ži- 
vjeti, a sva njegova djela moraju biti razumska. To znači, da 
razum mora davati direktive i voditi djelatnosti ljudskoga života, 


Ali ljudske su djelatnosti dvostruke : nutarnje i vanjske, 
i upravo tu leži razlika između umjetnosti i morala, A budući 
da su naše djelatnosti dvostruke, slijedi, da i razum ima dvostruki 
posao : upravljanje nutarnjeg života i vanjsku djelatnost, Zaista 
u našem vanjskom svagdanjem djelovanju opažamo, da čovjeku 
potrebuje dvostruke razumske kontrole : on mora urediti nutar- 
nje svoje osjećaje i vanjska djela. 

Prije svega unutarnje svoje osjećaje. Čovjek osjeća u svojoj 
duši mnogo različnih, a i oprečnih poziva: niža narav se buni 
proti duhu i hoće da se emancipira od razuma pa stavi disharmo- 
niju u ljudskom životu, A_i sama volja — po sebi inače slijepa — 
sklona je, višeput, na zlo. Razum mora kontrolu nad tim voditi 
i sav taj organizam postaviti u sklad i red, Kad je to postignuto 
— djelatnosti su moralne. . 


Ali to nije dosta! Čovjek živi nesamo nutarnjim životom — 
već mu je narav dodijelila da opći sa materijom i da se s njom služi. 
Ali ta ista narav nije odredila način, kako će se time služiti i kako 
će materiju upotrebiti za život. Dok su životinje determinirane 
na određeni način života, čovjek mora svojim umom da smišlja 
način, kako bi upotrijebio materiju i kako bi je, što zgodnije, sta- 
vio u službu svojim potrebama. Tu izvire potreba da izmišlja 
način, kako da što zgodnije i što lje pše skuči materiju, i uopće 
sve što ga okružuje, u svoje intelektualne svrhe. Te svrhe mogu 
biti i mehanične (materijalne) i umne (intelektualne). I eto po- 
trebe umjetnosti. 

Evo, kako bismo mogli shematizirati ljudske djelatnosti : 
sjetilna : ' 
intelektualna i voljna 


Djelatnost i 
spoznajna i 


spekulativna 


praktična i moralna 


umjetnička 

Tu se vidi bitna razlika između morala i umjetnosti. Dok jedna . 
i druga ima svoj izvor u razumnoj spoznaji, nije im cilj zajednički, 
Moral naime upravlja nutarnjim životom, a umjetnost je speci- 
jalna neka vještina, koja se bavi vanjskim djelom, 

. Kako sama riječ označuje (tehne — umjetnost — umijeće) 
umjetnost jest neko umijeće, kojim čovjek obavlja spretno i har- 
monijski neko djelo. U njoj čovjek pokazuje svoje tehničke spo- 
sobnosti i umne vrline, kojima majstorski izvađa djelo i čini, 
da bude u harmoniji s razumom. Prema tome u umjetnosti 
se radi o umnim, a nipošto o moralnim sposobnostima i vrlinama. 
Umjetnik pokazuje svoju vještinu, a ne svoju dobrotu. 

Radi toga moramo lučiti umjetničko djelovanje od moralnoga, 
isto kao što lučimo umjetničku sposobnost od moralne sposobno- 
sti. Time što je umjetnik učinio krasno svoje djelo pa pokazao 
izvanrednu svoju sposobnost, još se nije posvetio. Njegov rad 
oko djela nije rad oko njegova posvećenja, nastojanje da harmo- 
nijski izvede svoju umjetninu nije nastojanje da uredi unutarnji 
svoj život. Drugim riječima : sklad, koji postavlja u djelu, ne tiče 
se njegova života. 

Eto, tu je razlika između morala i umjetnosti. Dok umjetnost 
nastoji lijepo učiniti vanjsko djelo, moral stavlja red i sklad u 
našim  subjektivnim težnjama i porivima, Nastojanje umjet- 
nika jest to, da vanjsko djelo učini: onako, kako je zamislio, On 
zato kleše marljivo mramor i nastoji, da bi sve linije na njemu bile 
skladne i harmonijske, Njegovo nastojanje jest isključivo oko 
uljepšavanja i ukrašivanja djela, koje mora potpuno odgovarati 
zasnovanoj ideji i postavljenom idealu. Kad je umjetnik s time 

“gotov, njegovo je djelo dovršeno. 

Naprotiv, moralist ima sasma drugu zadaću, Njegov je posao 
da uredi ljudsko djelovanje i da postavi sklad u svojim 
strastima i u svojim željama. On će to učiniti, kad suzbije svoje 
strasti i ne dopusti, da one išta učine preko i protiv razuma, A 
onda, kad one budu razumne, t. j. kad budu odgovarale zahtje- 
vima razuma, one će biti moralne. Zato će čovjek kao moralno, 
a ne umjetničko biće suzbijati strasti i ne će dopustiti, da one 
nadvladaju razum, već će ih skučiti pod gospodstvo te svoje 
najviše moći, On će sustezati svoju srdžbu, krotit će svoje po- 
hote, stavljat će pravdu u svojim djelima i ne će u ničemu dopu- 
stiti svojim željama, da bilo što urade protiv razuma, Ali u svim 
tim djelima čovjek će pokazati svoje moralne, a nipošto umjetničke 
vrline. 

Radi toga u svakom vanjskom djelu trebat će dvostruke 
vrline zato, da ono bude savršeno i neprijekorno. Prije svega 
čovjeku je potrebita tehnička vještina, kojom zna urediti djelo 
lijepo i skladno. I to pripada umjetnosti. Ali osim toga čovjek 
mora biti razborit i uopće moralan, kako bi se mogao dob ro« 
služiti onim umjetničkim vrlinama. Umjetnička sposobnost 
po sebi je indiferentna za dobro i za zlo. Bl. Angelik se njom 
služio da privede duše kontemplaciji Boga, a Carducci da ih pri- 
vede verigama đavla. Jedan i drugi bili su umjetnici. Ali zato ni 
jedan ni drugi nije bio moralan zato, što je posjedovao tu specijalnu 
vještinu, Po sebi ta vještina je amoralna, t. j. ona apstrahira 

od dobra i zla. Zato je bl. Angelik morao imati drugu krepost, 
koja će ga usavršiti nesamo u ovoj ili onoj vještini, već uopće 
u najvećoj vještini života. I dominikanski umjetnik ne bi bio 
nikada postao svecem, da se samo vježbao u svojoj umjetno- 
sti, a pritom zapustio vježbu u najvećoj i prvoj kreposti života, 
opslužujući točno i marljivo svoja redovnička pravila. Toga drugi 
umjetnici nijesu učinili, pa se zato nijesu ni posvetili. 

Radi toga zgodno veli sv. Toma na jednom mjestu, da samo 
moralna krepost čini čovjeka uopće savršenim. Dok druge vje- 
štine i vrline usavršuju čovjeka u ovom ili onom, dok razviju u 
njemu ovu ili onu sposobnost, moralna krepost mu daje da bude 
uopće savršen kao čovjek. Matematika čini dobra matemati- 
čara, filosofija dobra filosofa, umjetnost dobra umjetnika, 
a moralna krepost dobra čovjeka. Matematika ne će nikada 
dati čovjeku da bude uopće dobar čovjek kao takav. Tako isto 
i umjetnost. S njom će postati dobar slikar, dobar klesar, dobar 
glazbenik, ali nikada moralan čovjek. Da on to bude, potrebito 
je, da ima drugu, višu vrlinu, koja će biti nad tim pojedinim spo- 
sobnostima i koja će zato upravljati njima i davati im svoj 
vlastiti žig. Potrebno je, da umjetnik bude moralan, da glazbeno 
djelo bude moralno, da umjetničko djelovanje bude moralno. 
To svojstvo moralnosti ne dolazi od samog umjetničkog stvara- 
nja, već nadolazi od druge više vrline, koja upravlja svim na- 
šim sposobnostima i koja ih stavlja u sklad s višim moralnim 
principima, 

Sasma je pogrešno tvrditi, da bi jedna te ista sposobnost 
ili vrlina davala da djelo bude i dobro i lijepo. Dok ljepota djela 
spada na umjetnost, moralnost djelovanja spada na razboritost. 
Dok umjetnost uređuje lijepo i skladno vanjsko djelo, moral 
upravlja samim našim nutarnjim djelovanjem. Dok glazbenik 
nastoji, da simfonija bude po zakonima harmonije, moralist 
gleda na to, da ta glazba ne bi nikome u ničemu škodila, isto kao 
ina to, da sam čin skladatelja bude u potpunom redu sa razumom. 


6. 


Ne mora nas ništa začuditi to dijeljenje i umnožavanje ljud- 
skih sposobnosti. Veli sv. Toma Akvinski, da je cilj, kojemu čovjek 
teži, tako uzvišen, da potrebuje mnogo sposobnosti. U naravi 
vidimo, da one sitne životinje, koje imaju nisku i neznatnu životnu 
zadaću, imaju malo i sposobnosti. Neke čak nemaju ni svih pet 
sjetila. Kako se one više razvijaju, tako od naravi dobivaju više 
sposobnosti. A čovjek je najsavršeniji među njima i on je određen 
najvišem i najuzvišenijem cilju, koji postizava kontemplacijom 
prve Istine. Da dođe do tog uzvišenog cilja i da svlada bezbroj 
poteškoća na tom intelektualnom putu, potrebuje čovjek mnogo 
različnih sposobnosti i različnih vrlina, po kojima dolazi do ko- 
načne svoje svrhe, Reći, da čovjek može suzbiti sve te pote- 
škoće i doskočiti svim tim mnogobrojnim potrebama isključivo 
jednom jedinom moći, znači : izjednačiti čovjeka sa prvim Bićem, 

koje u sebi i u svojoj djelatnosti nema djelivosti ni razlike. Dok 
Bog jednim činom, koji se. opet istovjetuje s njegovom naravi, 
stvara i dobrotu i ljepotu, čovjek ima posebnu sposobnost, kojom 
postaje dobar i kojom čini moralnu harmoniju, a opet posebnu, 
kojom čini djelo lijepo i skladno. Zato potrebuje dvostruke aktiv- 
nosti, da savršeno dokonča svoje djelo: i moralne, kojom ure- 
đuje svoje personalno djelovanje, 1 umjetničke, kojom uređuje 
samo vanjsko djelo, i 

. Veliku pogrešku pravimo, kad hoćemo pobrkati te dvije raz- 
lične djelatnosti. Nema veće zablude u psihologiji nego kad uči- 
nimo pogrešku u formalnim objektima pojedinih kreposti i sposob- 
nosti uopće. Kazati, da ljepota spada na moral, značilo bi isto 
što i reći, da slušanje spada na oči. I oni, koji iz postulata ljepote 
ili umjetnosti izvode potrebu morala — potpuno uništavaju 
dostojanstvo i ljepotu moralnog života, koji je kud i kamo savr- 
šeniji, nego što je to umjetnost ili ljepota. Pogotovu kad se to 
radi o kršćanskom moralu, koji poslije objave spada nanadna- 
ravnire d, do kojeg umjetnost ne će nikada doći, pa bila ona, 
ne samo umjetnost genijalnoga Michelangela i kontemplativnog 
Angelica, već i sama nemoguća umjetnost anđela. 


Svi, bez ikakve rezerve, dopuštamo, da svako ljudsko djelo 
mora biti ne samo lijepo, već i moralno, Ali je nelogično izvoditi 
postulat moralnosti iz umjetničkog ukusa, Još i danas nekima 
se. dopada praviti te arbitražne skokove iz estetike na moral, 
misleći da se tim, inače štetnim i nepotrebnim moraliziranjem, 
pravi usluga moralu 1 religiji. Kazati, da umjetničko djelo mora 
biti moralno zato, što je umjetničko, znači po prilici isto, kao 
kad bi netko počeo svoga druga uvjeravati, da mora racionalno 
Živjeti tobože zato, što se kreće i vegetira kao, recimo — magarac. 
Krepost morala je uzvišena vrlina, kojom postajemo u svakom 
pogledu dobri kršćani, pravi sinovi Oca nebeskoga, baštinici neba 
i dvorjanici nebeskih ugodnika, Ona nam daje da živimo životom 
pravednika, koji život proizlazi od Boga i duboko prodire u našu 
dušu, čini nas sličnima presvetom Trojstvu i daje nam pravo, 
da ga možemo jednoć uživati zauvijek u raju. Ona je početak 
vječnog života, koji po ulivenim krepostima već počinje da se 
ostvaruje u nama. U jednu riječ: moralne kreposti čine čovjeka 
dionikom Božje naravi, 

Što ima da čini umjetnost s tim uzvišenim moralnim živo- 
tom € Ona, koja nas uči, kako ćemo klesati kamen ili kako ćemo 
spajati boje, upravo je ništa, kad je uporedimo s veličinom nad- 
naravnog kršćanskog moralnog života. Jer dok je jedna umijeće 
spretnog bojadisanja i crtanja, druga je životno umijeće krepo- 
snog življenja; dok nas jedna uči, kako ćemo imitirati narav i 
kombinirati blijede slike prirode, druga nas uči, kako ćemo naslje- 
dovati Boga i praviti u nama živu sliku presvetog Trojstva. 
Zato je nespretno miješati ove dvije različne ljudske manifesta- 
cije i pridati jednoj ono što spada na drugu, pa uvjeravati umjet- 


nike, kako moraju moralno raditi zato, što su umjetnici. Kao da 

kršćanski moral nema u sebi dovoljno opravdanosti, da bismo 
ga morali braniti nekakvim drugim postulatima, koji ne spadaju 


na moral i koji su mnogo ispod njega. Umjetnik dabome mora 
moralno djelovati, i svako njegovo djelo mora se podudarati 
s moralnim zakonima, pa biti u skladu sa razumom. Ali to mora 
biti tako ne zato, što on zna dobro klesati ili majstorski skladati, 
već zato, što je i on, kao i svi drugi ljudi, razuman čovjek, koji 
mora živjeti razumno, što znači moralno, ' 

Čudnovato, da se neke stvari tako teško shvaćaju uza 
sve to što imamo mnogo dokaza i mnogo uvjerljivih primjera ! 
Zacijelo nitko ne će pokušati da identificira moral, recimo, s ma- 
tematikom. Mi smo svi svijesni, da matematika nema ništa s mo- 
ralom, i da najvredniji matematik može biti najnemoralniji 
čovjek. I što je važno, matematik može biri nemoralan u samom 
činu tretiranja svoje matematike, Zamislimo vrijedna poznavaoca 
svih matematičkih zakona, koji neobičnim spretnošću rješava 
najteže probleme, i to najvećom točnošću 1 preciznošću, Ali, 
u samom činu rješavanja krije se u njegovu srcu mnogo lažnih 
i nemoralnih težnja, kao želja za samodopadnošću, volja da 
svojim radom zavede osobe u bludnju ili namjera da svojom 
znanošću uskoleba u drugima vjeru u istinu, Nitko ne će zanije- 
kati ovom pokvarenom i nemoralnom čovjeku neobičnu sposob- 
nost matematike. A ne može li se ovo dogoditi i kod svih osta- 
lih znanosti i umijeća # A onda zašto činimo iznimku s umjetnošću€ . 
Zar ne vidimo svagdano na svoje oči, kako se njome mnogi služe 
za zlo, isto tako kao što se drugi služe za dobro, pa jedni 
kvare, dok drugi odgajaju! 

Umjetnost je, dakle, kao sva druga umijeća i kao sve 
znanosti. — amoralna, t. j. ona apstrahira od morala. Zato 
ona može biti loša i dobra, katolička i liberalna, božanska i pogan- 
ska. Ona apstrahira od morala radi jednostavnoga razloga, što 
ona nije moral i što je ne možemo identificirati s moralom, A 
budući da umjetnost nije isto, što i moral, to se ona ne smije iden- 
tificirati s moralnim zakonom. Isto kao svaka formalnost kao ta- 
kova ne može da bude nešto drugo, pa je zato oprečna ili bar 
različna od svake druge formalnosti. Strašna je to oprečnost 
formalnosti! Zamislimo čistu i odjelitu formalnost topline, pa 
je usporedimo sa svim drugim mogućim formama : bojom, miri- 
som, hladnoćom itd. Ima li što da čini toplina s tim formama € 
Ima li kakve sličnosti, kakve identičnosti među njima € Ili opet: 
hoće li kada toplina, formalno kao toplina, dati nešto što će spa- 
dati na miris € Time bi ona prestala biti toplina, i dogodilo bi se, 
da neki učinak nema svoga uzroka — što je dabome apsurd. A 
zar nije još veći i očigledniji apsurd, da umjetnost, formalno kao 
umjetnost, dade nešto drugo osim umjetničkog, ili da moral, 
formalno kao moral, prouzroči nešto, što bi prelazilo granice mo- 
rala, a zalazilo u formalnost umjetnosti € Ne možemo zato od umjet- 
nosti kao takve tražiti, da djelo bude moralno, kao što ne možemo 
od razboritosti iščekivati, da njezino djelo bude umjetničko. To su 

dvije sposobnosti, koje se ne smiju poistovjetovati, već se _ mo- 
raju oprezno razlučiti. Te dvije sposobnosti zajedno pridonose . 
da djelo bude potpuno savršeno, i da ljudskom djelu s nijedne 


strane ništa ne fali, Među njima vlada politička a ne despotska 
harmonija — kako bi se to izrazio sv. Toma, Ali zato to političko 
suglasje se može razbiti, i umjetnik se može odvojiti od moralnosti pa 
prezreti njezina načela. On će se u tim momentima ogrešiti o moral- 
ni, a nipošto i estetski zakon. Njegovo djelo će biti nesavršeno s mo- 
ralne strane. Ali nikako ne slijedi, da bi njegovo djelo moglo trpjeti 
nešto s estetske vještine i umjetničke dotjeranosti. Djelo će njegovo 
biti formalno lijepo, iako prikazuje loše, — jer kako lapidarno govori 
sv. Toma — lijepo se spasava u prikazivanju 
stvari, pa bila ona i loša, 


sk 
Ostaje ipak važna poteškoća, koja se kroz vjekove proteže 

u knjigama estetskih kritičara, a koja još i danas mnoge zavarava, 
da ne mogu bistro vidjeti u naš problem i tačno ga riješiti. Po- 
teškoća je to teža, što dublje zahvaća u korijenje metafizike, te ne- 
odoljive filosofske discipline, koja svojom preciznošću i sigurnošću 
upravlja svim drugim granama ljudskog znanja. I jedan od naj- 
temeljnijih principa te nauke jest, da se lijepo poistovjetuje sa 
dobrom, i to tako, da samo i isključivo ono može biti lijepo što je 
dobro. A iz toga slijedi, da loše nije nikada bilo lijepo. 

. Ne može se kazati, da ovaj primjer vrijedi samo za metafi- 
ziku ili možda za moralku, a da se ne može primijeniti na estetiku, 
Takva bi zakučica pokazivala krajnje nerazumijevanje metafi- 
zičkih principa, koji, što su stalniji i sigurniji, to su universalniji 
i nužniji. Evo, kako bi se to moglo na najjednostavniji način 
pokazati : 

Ljudski je um takve naravi, da može ovaj svemir i predmete 
u njemu promatrati i partikularnije i universalnije. Najprije 
se možemo zaustaviti na pojedinim predmetima i promatrati 
odjelito jedan od drugoga. U tom prvom stepenu raspravljamo: 
n. pr. o suncu ili o mjesecu, ili o konju itd, Iako je ta spoznaja 
specijalna, ipak je omeđena na određeni predmet, tako da njom 
upoznajemo samo tu pojedinu stvar i nijednu drugu. Ali mi mo- 
žemo apstrahirati od svih partikularnih bića, ne osvrtati se na 


njihove osobine i materijalna svojstva, pa zahvatiti sve ono što ' 


jest i promatrati sva bića: koliko jesu nešto U tom 
promatranju zahvaćamo uopće sve što opstoji, i nema bića, koje 
ne bi bilo uključeno u tom zahvatu. Sve ono što bilo na koji 
način opstoji, uključeno je u tom konceptu, i ništa ne izmiče uni- 
versalnosti toga promatranja. A to znači, da principi, koji nužno 
slijede iz te koncepcije, vrijede za sva bića i za sve stvari. I upravo 
jedan od tih principa jest onaj, po kojem znamo, da se lijepo 
istovjetuje s dobrom, i da je lijepo samo ono, što je dobro i 
uopće ono što jest. Dobrim nazivljemo ono, za čim sve teži. A 
to mora biti neko biće, jer nitko ne može težiti za — ničim. I obratno 

koliko nešto jest, toliko je dobro, jer ono što jest, može biti 
predmet,-za kojim se može težiti. Isto tako lijepo ne može biti u 
ničemu. Da nešto bude lijepo, potrebito je, da ono bude nešto. 
Sve, šta je loše, ružno je — negacija bitka. Prema tomu lijepo, 
dobro, istinito poistovjetuju se s bitkom. Radi toga nešto što je 
loše nikada ne može biti lijepo. 


8. 


Prije nego odgovorimo na ovu klasičnu poteškoću, možemo 
postaviti jedno pitanje svima onima, koji operiraju ovom 
argumentacijom. Zamislimo umjetnika, koji hoće da uzme za 
obradbu svoje umjetnosti nešto što je u sebi sama zloća i grijeh. 
Uistinu, taj umjetnik, visokih umjetničkih sposobnosti, nastoji 
da što vjernije i što življe prikaže odabrano zlo. On u tome i 
uspijeva, te je svojom sposobnosti polučio da dotičnu stvar prikaže 
zorno istvarno i baš onako, kako ona u istinu jest. Onda se pitamo : 
Da li je umjetnik nešto učinio svojim umjetničkim djelovanjem € 
Sad se ne pitamo, da li je to lijepo ili ne, već tražimo samo, da li je 
svojim pomnjivim radom nešto učinio * Ima li uopće taj njegov 
rad neki učinak ili ćemo reći da se taj umjetnik bavio cijelo vrijeme 
nekom stvarnošću, koja — ne opstoji * Nema dvojbe, da po- 
sao toga čovjeka ima neki učinak i da ono, šta je isklesao, napisao, 
naslikao nije — ništa. Radi toga to je neko biće. A kad je to biće, 
zar nije i — dobro # A ono, što je dobro, jest lijepo. Barem tako 
naši protivnici argumentiraju. Prema tomu svaki umjetnik u 
svakoj radnji dat će nešto što će se zvati — lijepo. Inače ćemo 
morati dopustiti da ima ljudi, koji poslije dugog i ustrajnoga 
rada dođu do toga, da sa svim svojim djelovanjem ne učine ni- 
šta, A svak vidi koliki je to apsurd, i nije teško shvatiti, da efekt 
kojega mu drago djelovanja mora biti neko biće, A kad je biće, 
onda je i dobro 1 lijepo. 

Već po ovome vidimo, kako se malo razumiju u metafiziku 
oni, koji upotrebljavaju ove principe, da dokažu svoje teze o ne- 
mogućnosti umjetnosti u prikazivanju lošega. Zapravo ti ljudi 
potpuno uništavaju najtemeljnije principe filozofije i dolaze do 
zaključaka, koji podrmavaju same temelje velike znanosti meta- 
fizike. Jer, ako se dobro zadubemo u ove principe, jasno ćemo 
vidjeti, da baš oni pokazuju ispravnost naše teze i u njima ćemo 
naći rješenje našega problema pa ćemo vidjeti, kako se može 
loše prikazati kao lijepo. 

Da nam to bude što jasnije analizirajmo umjetničko djelo- 
vanje u izradbi bilo koje umjetnine, pa istražimo sve one elemente, 
koji su potrebiti da djelo bude gotovo i savršeno. Bez poteškoće 
mi odmah opažamo, da svaki umjetnik, prije nego što počne 
izrađivati svoje djelo, ima u svojoj svijesti zasnovanu neku ideju, 
ili neki doživljaj koji kani izvesti u djelo. Književnik najprije 
zasnuje sadržaj novele, prije nego odredi njezinu formu i stavi 
se na pisanje. Slikar najprije izabere predmet, pa, ako je religiozan 
čovjek, uzet će za obradbu nešto religiozno, isto kao što će netko 

drugi odabrati stvar laičku. Grčki kipar poseže za bogovima 
svoga naroda, dok rimski barem redovito, bira predmete iz mito- 
logije svoga carstva, Uopće svaki umjetnik najprije odabere pred- 


met svoga stvaranja, pa redovito izabere ono što odgovara 


njegovu temperamentu, kulturi i običajima, Ali za nas je svejedno. 


kako umjetnik bira sadržaj svoje radnje, glavno je, što ističemo, 


da je svakom umjetniku najprije potrebna ta mentalna determi- 


nacija, kojom se odredio za neki posebni predmet te bira neki 
sebi simpatičan objekt, 

Ali time, što se on odredio za objekt, još nije umjetnik, jer 
svaki čovjek, pa i onaj, koji nije umjetnik, može u svojoj duši 
zasnovati nakanu, da će nešto, recimo, naslikati ili barem bi želio 
ovaj ili onaj pejzaž na platnu izraziti. Ta želja, pa došla ona i 
do odluke, još nije umjetnost i ona ne očituje ni najmanje umjet- 
ničke vrline, koja sastoji u sasvim nečem drugom nego što je 
to idejno određenje. Posao umjetnika, glavna njegova radnja, 
jest u tome, da on izrazi tu ideju ili da izvede tu nakanu. I tek tada 
kada je majstor počeo da bira sredstvo, kojime će manifestirati 
ideju, očituje se njegova umjetnička sposobnost. On dakle nastoji 
da izvede onu ideju i da sjetilnim načinom manifestira nakanu, 
koju je zasnovao. Uspije li u tome, njegovo će djelo biti savršeno. 
To će biti tada, ako mu uspije da izvede zorno i realno zasnovanu. 
ideju, pa je prikaže tako, da je i mi možemo gledati zorno i sli- 
kovito, 

a: Zato moramo lučiti u svakoj umjetnini idejnu stranu od umjet- 

ničke obradbe. Svaki umjetnik jest misaoni čovjek prije nego što 
je umjetnik, I kao misaon čovjek, on se odredio za neku svoju 
individualnu nauku i zauzeo svoje stanovište. On to stanovište 
zauzimlje po svojoj naravnoj filosofiji. On je dakle u tome filosof, 
a ne umjetnik. ' 
' Radi toga, ako hoćemo disputovati s njime o tom stanovi- 
štu, moramo se poslužiti filosofijom, ane umjetnošću. Upravo. 
bi bilo smiješno, kad bismo se oborili na njega radi tih ideja, 
kao na umjetnika, i umjetnički ga pobijali. On je u tome filosof. 
Šta više, on ne će biti nikada umjetnik radi toga. Da to postane, 
potrebno je, da se. on stavi na drugi posao i nastoji prikazati 
lijepo to svoje stanovište. I to nastojanje spada na umjetnika, 
a ništa drugo : to svojstvo, kojim majstorizrazuje već od prije 
zasnovanu ideju, I to je ono »biće«, koje umjetnik stvara. A baš 
zato, što je to biće, to je dobro, zato je i lijepo. 

. Kad se dakle hoćemo služiti metafizičkom argumentacijom 
poistovjećivanja dobrote, ljepote i bića, ne smijemo pobrkati 
umjetničku bitnost: ono što daje umjetnik, s ideološkom, ono. 
što određuje čovjek kao filosof i uopće kao misaoni čovjek. To su 
dvije stvari različne, kao što je različna ideja od njezina prika- 
zivanja. A budući da je i jedna i druga neka bitnost, slijedi, da je i 
jedna i druga ljepota i dobrota. Ali to su ljepote odjelite jedna 
od druge. Staviše one mogu biti i rastavljene. To se događa kad 
umjetnik nastoji prikazati nešto loše, On se dakle odredio na zlo, 

a to je negacija bića. A svaka je negacija bića negacija dobrote 
i ljepote. je ; . 
Ali ipak on tu lošu stvar prikazuje. A to znači, da on stvara 


, neku formu. On dakle nešto daje. A to je biće. I dosljedno to je 
“ dobrota i ljepota. 


Umjetnik, dakle, formalno kao umjetnik proizvodi umjetničku 
bitnost. To je ono, što on daje kao umjetnik i čime zaodijeva svoju 
nauku i svoju ideju pa joj daje izražaj. Taj izražaj, zapravo, on 
stvara, .i tu je sva njegova vještina : da nađe što prikladniju i 
što izrazitiju formu ideji, koju je već zasnovao. A budući da čo- 
vjek može stvoriti istiniti i krivi sud, t. j. budući da se on u svom 
suđenju može odrediti na istinu i laž, na dobro i zlo — slijedi, 
da on može dati izražaj i onom, što je dobro, kao i onom što je loše. 


9. 

To je onoj fatalni nesklad, koji umjetnik stavlja između 
svoga umjetničkog stvaranja i istine, pa daje svoje visoke spo- 
sobnosti u službu grijehu, poji se poistovjetuje s ništavilom. To 
je robovanje nebiću, služba laži, gramženje sa grdobom. Čovjek 
je izgubio svoj ponos, ostavio pravu istinu i poklonio se idolu. 
Grijeh je to velik i gadan, Ali, zato što je grijeh, ne ćemo posumnjati 
u njegovu mogućnost, nego ćemo osuditi one, koji ga čine, isto 
kao što osuđujemo svakoga koji bezobzirno postavlja nesklad 
u svojim djelatnostima pa ne čuva harmonije u svojim sposobno- 
stima. 

I mi bismo željeli, da nema ni mogućnosti grijeha, ali nam 
svagdanje iskustvo govori, da ima slabića, koji se dadu sasma 
lako zavarati blještavim dobrima pa odbacuju samu dobrotu 
i zanose se za varavom umjetničkom formom. To se zgađa i u ru- 
žnoj i u lijepoj formi. To obožavanje forme i njeno služenje is- 
praznim i varavim dobrima još je fatalnije, što je uzvišeniji dar 
umjetnosti, kojim nas je Bog obdario. : 

Zacijelo svi vidimo i priznajemo, da je umjetnost izvanredna 
ljudska sposobnost, kojom razumno i harmonijski uređujemo 
neku stvar. Ona je dakle neki odsjev razuma, tračak njegove. 
svjetlosti, koju prenosimo na tvar i činimo, da se na njoj zabli- 
sta svjetlost razuma. Taj odraz razuma spasava se i u lošoj umjet- 
nosti, jer i u njoj odskače bistrina razuma. I nije idejno loša umjet- 
nost tobože u tome, što bi ona bila manjak umjetničke harmonije, 
već njezino zlo izvire iz toga, Što se umjetnik služi tim svojim 
Božjim darom, da huli na Boga i na njegove istine, pa tako kuša 
da stavi u harmoniju istinu i neistinu, svjetlost 1 tamu, To je 
umjetničko odvojenje od centralnog principa jedinstva razuma, 
u kojem se inače nalazi prvi uvjet za harmonijsko i ljudsko djelo- 
vanje. Dopuštamo zato, da je umjetnička sposobnost odsjev 
razuma isto kao što je to i moralna djelatnost. Ali nam svi moraju 
dopustiti i to, da čovjek mora nastojati spojiti i staviti u harmoniju 
te dvije odjelite ljudske manifestacije i da nemamo nijednog 
razloga poistovjetovati ono što je u sebi različno. Posao dobra 

umjetnika će biti u tome, da spoji te dvije manifestacije, dok će 
imoralni umjetnik staviti svoje sposobnosti u službu zlu, Katolički 
je umjetnik svijestan svoje visine, i on ne će nikada pokušati, 
da opravda grijeh i da ga prikaže kao neko dobro djelo, dok će se 
drugi staviti na protivno stanovište pa odobriti najgore prljav- 
štine. Oni se međusobno razilaze. Ali njihovo razilaženje nije 
umjetničko, već idejno. Jednoga ćemo osuditi, dok ćemo drugomu 
odobriti. Ali to će biti samo s idejnog stanovišta, dok je moguć- 
nost da se dogodi sasma protivno u umjetničkom stvaranju. 

Dobar katolik, ali slab slikar, pokuša da prikaže divne linije 
Krista. Ne uspijeva. Imoralan čovjek, ali vrijedan slikar, bavi se 
prikazivanjem preljubnice. I uspije mu da je prikaže zorno i sli- 
kovito. Drugi je dao umjetničko djelo, dok prvome, uza svu mo- 
ralnost, to nije uspjelo. 

Ili još zornije: Slab majstor, a pokvaren čovjek, hoće da 
svojom umjetninom zavede gledaoce na najgore grijehe. Nespret- 
nim radom i nesposobnošću uspije mu sasma protivno : slika po- 
buđuje dobra i plemenita čuvstva. — Drugi, isto tako pokvaren 
čovjek, ali izvrstan majstor istu osnovu izvede sjajno i faktično 
zavodi mnoge svojom umjetninom. — Što se tiče umjetnosti, 
drugi je uspio, a prvi nije, i drugi se boljim umjetnikom nego 
prvi pokazao. To je ono, što lapidarno veli sv. Toma : U umjet- 
nosti je od onih, koji griješe, bolji onaj, koji svijesno griješi. 


Zakoni morala nijesu zakoni umjetnosti, i na ovu ne spada 


da zalazi u domenu moralnih principa. Radi toga pogreška u moralu 
nije pogreška u umjetnosti i protivno : nespretnost u umjetnosti 
nema šta da radi s moralom. To su dvije ljudske manifestacije 
različne jedna od druge, koji se, istina, moraju u suglasju razvijati, 
ali koje se mogu nažalost, međusobno i odijeliti. A budući da je 
moral uzvišenija i više ljudska manifestacija, na nju spada, da 
dirigira umjetnošću i da je svede u svoju službu, Moral vodi 
čovjeka sveopćem dobru i čini čovjeka dobrim, dok umjetnost 
usposobljuje čovjeka samo u nekoj pojedinoj sposobnosti. Zato 
moral, kao viša sposobnost, ima zadaću, da tu specijalnu našu 
moć, isto kao sve druge naše vrline, stavi u službu višim život- 
nim ciljevima. Jedino će se tako stvoriti ne samo lijepo djelo, 
koje će svojom ljepotom biti možda kadro da pobudi koje ugodno 
čuvstvo, već će se stvoriti prava umjetnička djela, koja će moći 
uistinu zadovoljiti čovjeka i oplemeniti njegova čuvstva, 


Dr Hijacint Bošković O, P. 

SUMORNI ZIMSKI DAN BEZ SNIJEGA 


Danas je horizont uzak ko soba bolesna pjesnika, 


koji uzalud čezne za plavom daljinom neba, 
i sve je tako blizu : kuće, drveće, brda, 
i nebo je danas rukom dohvatljivo. 


Jablan je kraj druma stao i nekoga strpljivo čeka, 
kao kljuse pred krčmom gospodara, 


Udarac drvenim batom, kao nepozvan gost, tišinom se šulja. 


Iz crvenih dimnjaka vijore svilene zastave dima, 
Na vrh bagrena crni gavran je sjeo 

i metnuo glavu pod krilo 

i šuti ko crna slutnja. 


Danas su teretni vagoni kroz tišinu prošli, : 
kao mrtvačka kola kroz turobnu pjesmu posmrtnog marša. 


Ljudi su spustili glave... ' 

Blizina je sapela njihove sumorne poglede, 
kao čelični obruč bačvu, 

u kojoj se smrznulo pjenušavo vino. 


Danas je netko neku sumornu misao 
u uho kestenova šapnuo, . R 
i oni odjednom zastaše na dugoj blatnoj aleji. 


Grgur Karlovčan. 


SUNCE NA SNIJEGU 


Čežnja je zapovjedila ptici, da pjeva 

u kavezu pjesmu slobodi. m . 
Sunce je probudilo u snijegu hiljadu zvijezda. 
Široka nas bjelina danas daleko vodi. 


Gle ! ' 

U prisoju jedan je čovjek zastao, 

opio se danas plamenom novoga sunca, 
Grana je bacila grudu snijega na dijete, 
i ono od miline bunca, ; 

a snijeg se na vrelom obrazu topi. 


Stupovi na kapiji u bijelim kapama 
slušaju nijemo gradsku buku, 
Ja sam danas sam sebi stisnuo ruku, 
slušajuć, kako mi plave daljine šapću : | 
— Ti ćeš naskoro s nama u skitnju poći. 
Grgur Karlovčan. 

NA VRATIMA SEOSKOG DOMA 


U oknu se ljuljaju sjene. 
Na mreži novoj pauk stari. 
Radosno šire se zjene. 

Na licima vatra se žari. 


Zapećak tajnu djetinjstva čuva. 
Nad glavom se tavanica ljulja: 
po njoj valjda netko koraca. 

Za mnom se dim s ognjišta šulja. 


Bose noge čupave djece 

po zemljanom podu tapkaju, 
Rasušene stolice stare 

umor ovlašno primaju 

i bolno pjevaju, pjevaju... 


U kutu mačje oko sijeva. 

Pogled drage zjenice traži, 

a sad će prijateljski stisak 

ostaviti na mome dlanu 

od žuljeva žigove časti. Grgur Karlovčan. 


OTAC JE DONIO U GRAD BOLESNO DIJETE 


Prozori rumeni od zore. 

Na telegrafskim žicama laste 
od novorođenog sunca gore 
u prvo proljetno jutro, 


Otac je donio u grad bolesno dijete, 
u oku pejzaže sela, 

pogled maloga prepun sjete 

i lice, na koje žalost je sjela. 


On nije putem spazio purpurne boje maka, 
nije osjetio miris rascvjetalog gloga, 

on nije čuo pozdrav ševe iz zraka 

niti je danas pozdravio koga. 


On nije vidio šume ni livade zelene 
ni goluba kako guguće i grca: 

on je slušao samo kroz dječje pelene 
bolesni kucaj maloga srca, 


Otac je donio liječniku bolesno dijete, 
u oku pejzaže sela, 

pogled maloga prepun sjete 

1 lice, na koje žalost je sjela. 


Otac je donio u grad bolesno dijete, 


T4 


Grgur Karlovčan. 

VELIKI ČOVJEK 


I 


Da mi je zagrabiti mekog mraka s naših bregova oko pola 
noći ! Ja ništa drugo ne mislim, nego se pitam, kako to svibanj- 
ska noć tako udobno traje. Da ona do vijeka lebdi, ja bih se nalak- 
tio i pustio, da me svega obuzme pa da, kao sama noć, stojim 
nad krivudavim horizontom... ' 

Nijesam znao, da u tamnoj noći hodaju anđeli i povezuju 
oči umornih i vode ih nekuda, kud jedino dospije san i zaborav 
svagdanjih zvukova. 

Bijaše prostrta livada, prekrasna ispod svibanjskog neba, 
Bila je ograđena mramornim, nedoglednim zidom, koji se bijelio 
kao šećer. Mjesto je bilo za one, koji vole cvijeće i koji nijesu 
željni putovanja i vesela društva. U prvi mah otkinuo sam ne- 
koliko cvjetova, i ti cvjetovi bijahu kao raj utješni i blagi. Ali 
nijednog čovjeka nije bilo tu i zato je izgledalo pusto. I pošto 
sam osjetio pretešku šutnju odasvud, obazirao sam se i vidio 
sam otvor na zidu. Prolazeći kroz mirise i gazeći mekanu travu 
dohrlio sam do otvora, a odmah ispod njega pljuska tihi ocean. 
Za bedem privezana lađica, jedno veslo u njoj, i samo čuješ klo- 
kot vode, što se prelijeva u rupe i opet izlazi. 

Rekoh : idem na istok ! 

Skočim u čamac, otrgnem ga i zaveslam. Košulja od lanena: 
platna bila je mjesto jedra. Tako se otiskivah cijepajući valiće 
danju i gledajući, kako prskaju smaragdi u srmi, a noću, kako se. 
lome skupi crni i modri kamenčići u kapljicama, Kuda sam išao, 
nijesam tačno znao, a bilo je tako samotno, da je srce u sebi mi- 
slilo, kako je ono samo na svijetu, kako je tužno, no ipak je bilo 
duboko uvjereno, da je besmrtno i da se pred njim proteže da- 
ljina — čista vječnost u božanstvenom miru, 

Ne sjećam se više, koliko dana putovah tako i koliko je noći 
plovio sudbonosni čamac. Ja sam na njemu bio živ, pocrnio, 
sasušen, i jedino su oči bdjele. 

I lupnu potmulom bukom čamac o cementnu luku nekoga 
velegrada, i popeh se uza skaline i gotovo mrtav opazih u do- 
lini nebodere, kako se cakle i ruše nebo svojom visinom. 

A ja stajah nad tom kotlinom, niti je dan bio niti je bila 
noć, ni java, ni zbilja. 

Pojavi se najednom kraj mene div, a bijaše dobro odjeven, 
sit i umna izgleda. Po obrvama, koje su bile kao gusto grmlje, 
prosulo se nešto dobrote i samilosti. Ništa nije imao u gorosta- 
snim rukama, a viši je bio od sviju kuća. Ni sjene nije bilo oko 
njega, takvo je čudno osvjetljenje blistalo 1z ljudskih naprava, 
koje su već sasvim ugušile tamu. Ipak se nijesam strašio, jer sam 
računao, da čovjek može biti uvijek silniji od djela ruku svojih, 
i da je on viši od sviju smrtnih vrednota na tom svijetu. Ja sam 
se radovao, što mogu gledati taj grad, koji preda mnom tutnji 

od dizala, drndanja kotača i od šuma golemog prometa. Gledao 
sam ta čudesa i onog silnog čovjeka i zaboravio sam na umor 
i glad, 

Spuštah se prema najprometnijim središtima, a niko nije 
pješice išao osim mene. Jedni su se vozili mostovima i zrakom, 
drugi po zemlji, a neki su izlazili iz podzemnih vozila. Čitaju svi 
iz novina, a misli svoje saopćuju očima i kretom, sve nekako 
naglo, vješto, čuvajući vrijeme. I mene uvukoše neke milosrdne 
gospođe u auto i dadoše mi dva dukata. Ipak su one gospođe 
nešto govorile, kao da su bile neke Slavenke, što mnogo izgovaraju š. 


Oko dvanaest sati jedna jedina strašna truba najavila je: 


podne. Veliki čovjek hodao je periferijom, i glava mu je bila 
kao gora. Još jednom sam ga vidio, zatim sam ušao u zrakoplov 
i odletio izvan grada na gorsku visinu, gdje sam u nekom parku 
duboko zaspao. Eukaliptus šumorio je nada mnom i bdio kao 
anđeo čuvar, Moj san bio je kao san potonula kamena u najdub- 
ljem moru, 


No kad se probudih, potražim ona dva dukata i čitah natpis : 
»Bogovi čovječanstva« Na drugoj strani stoji : »Ljudi, vi ste naj- 
veća sila !« 


II. 


Nadvirih se nad nepregledni grad, i groza me potrese. Učini 
mi se kao novo snivanje, ali to ne bijaše nikakvo snivanje : potop- 
ljen čitav grad, a onaj div zagazio, da spasava. Množina mravi 
objesila se o velikoga čovjeka, a to su bili ljudi. Jadni gorostas 
kročio je prema sredini i sve više tonuo i domalo vidjeh, gdje je 
podigao divovske ruke i stao se topiti. Ta poplava nije bila kao 
obična, da je nastao prolom oblaka, nego su iz zemlje provalili 
izvori kao katran, blatni i teški kao glib, Užas me je zdrmao i 
žignulo me : »Zašto i spasitelj tolikih ljudi mora da pogine #« 
Kako bih pomogao € Ja, koji sam bio manji od kažiprsta 
onog diva, kako bih pomagao nebrojenima što se guše € Radi toga 
sam i pobjegao s one cvjetne bašče, da dođem k ljudima, a ljudi, 
braća moja, pogibaju pred očima mojim. I ja potrčim, kao što 
bi svako učinio, ko traži pomoć, potrčim tamo, gdje su ljudi 
sigurni, Doletim u neko selo te uskočim u crkvu. Zlatari tu po- 
zlaćivali oltare i slike, pa se začudim, kako su mirni i spori, šute 
.i mažu. 
»Jeste li čuli za nesreću £ Što vam je # Spasavajmo !« krik- 
nem. 
». , .Bezbožnici umiru, ne možemo im pomoći, šta smo mi €« 
»Hajdemo, Bog će pomoći, još je On živ,« zavapim, a zapravo 
mi je anđeo šaptao, šta ću govoriti, 
Oni odmah pođoše, i meni čudnovato bi : sveci naime siđoše 
s oltara, i mnogi anđeli ispod nogu Djevice poletješe, i tako po- 
vorka pođe. U nekoliko časaka spustismo užeta, (ja sam dakako 
samo malo pomagao, a išao sam naprijed, da pokažem, gdje je 

tamo div i ljudi). Zapravo malo nas je bilo, no posao je nevidljivo 
i brzo tekao, i neko je upravljao poslom, neko vanredno dobar, 
koji voli opraštati i koji voli svoje neprijatelje... 

I povukosmo ljude s obale, i div se iskopa iz guste one te- 
kućine, otrese se, i mnogi još živi siđoše iz kose, iz džepova, ru- 
kava njegovih i s ramena, a s vrata silažahu cijele čete kao niz 
obronak. 

Mi smo stajali, kad pred župnika istupi jedan od onih spa- 
senih ljudi, pozdravi ga, nakloni se: 

»Vi ste nas spasli $« 

»Bog vas je spasao«, odvrati župnik. 

»Hvala vašem Bogu i vama... mi u vijeću odlučismo, da 
slijedeće noći porušimo vašu crkvu, jer je to još jedina crkva 
u našoj državi. Svi su glasovi bili za to, da se »kuća tame« poruši, 
osim jednoga glasa, a to je bio glas ovog najmoćnijeg i najve- 
ćeg čovjeka, ovoga diva, koji je uvijek nešto govorio o ljubavi, 
Dakle, prečasni oče, vjera će biti odsele slobodna i zaštićena. Vaš 
će se Bog ovuda moći šetati. A koji su to presjajni mladići “« 
obrati se onaj čovjek župniku, 

»Ovo su anđeli; naši čuvari, glavni pomoćnici u spasavanju.« 

»Šta su anđeli “« upita radoznalo izbavljeni poglavar, | 

»Anđeli su sluge Svevišnjega i prvi članovi Carstva Božjeg.« 

»Carstva Božjeg * Kakva carstva f« 

»Da, carstva, mističnog, duhovnog, uskrsnulog i vječnog.« 

»Sve je to nerazumljivo, .« ' 

»Razumljivo, . .« 

»Hvala vam, neizmjerno sam vam svima zahvalan kao pred- 
sjednik ove države. Velim vam ponovno, bit ćete nagrađeni,« 

Međutim onaj se div spustio na koljena, raširio ruke, i tako 
je ogromne oči uperio prema nebu, da su izgledale kao kugle, 
kao globusi velikoga promjera... Veliki se čovjek molio stra- 
hovitom molitvom i priznavao Boga, priznavao Stvoritelja, i 
činilo se, kao da Zemlja s tim čovjekom leti k Bogu... I Bog 
je vidio čovjeka iskrena, i čovjek je vidio svoga Boga i Bog mu 
bijaše najveći Prijatelj — — — 

* 


Ni zvijezde nijesu znale te noći, kuda me je odveo moj čuvar, 
a ja sam vidio takav prizor, takav prizor, te bih želio uistinu 
umrijeti, da spoznam drugi svijet i vidim Upravitelja svijeta. 


Hrvoje Bor. 

IVAN KARLOVIĆ U PJESMI I PRIČI 


Svi su hrvatski povjesnici, i stariji i noviji, morali u svojim 


djelima spomenuti na vidljivu mjestu patnika, četnika i bana 


Ivana Karlovića, Živio je na prekretnici hrvatske povijesti: u 


ono doba, kada su stara hrvatska plemena na Cetini, na Nere- 


tvi, na Krki, na Zrmanji, na Uni, Vrbasu, Savi i Dravi bila ve- 
ćim dijelom raspršena po obližnjim i udaljenim krajevima i kada 


su se stvarali osnovi novoj plemenskoj grupaciji i novoj jezgri 


naroda, 

U starijoj hrvatskoj umjetnoj književnosti dolazi ime Ivana 
Karlovića dosta rijetko. Spominje ga Ivan Tomko Mrnavić pje- 
vajući o njemu u »Životu Magdalene od knezov Zirova plemena 
Budrišića«: 

»I knezi i bani roda hrvatskoga, 

Stvoreni, nazvani zob gnjiva turskoga, 

S Derenčinom banom koji poginuše, 

S Karlović Ivanom najzad se smaknuše,« 

Još je kraći spomen o Karloviću u dugoj latinskoj odi, koju 
je g. 1572. spjevao u Safinim strofama kanonik Juraj Wyrffel 
u čast biskupu i banu Jurju Draškoviću. U jednoj se strofi slavi 
utemeljitelj Draškovićeve porodice Bartak kao vjeran pomoćnik 
bana Karlovića. Karlović je dakle spomenut u pjesmi tek uzgredno 
(Kercselich, Hist. cathedr. Zagrab. str. 252.). 

I Kačić slavi Karlovića također dosta kratko i kroničar- 


ski u svojoj »prvoj pismi od vitezova ugarskih i hrvatskih« pje- 


vajući : 
»Još ti kažem dva silna junaka, 
Kojino se ne boje Turaka, 


Dva hrvatska bana i plemića, 
Koji bihu srca Kraljevića.« 


Srećniji je bio Ivan Karlović u novijoj hrvatskoj umjetnoj 


»Jedan biše Mlišljenović Marko, 
A drugi je Karlović Ivane, 
Oba turske glave odsicaše, 
Oba sablje krvce napojiše.« 


književnosti. Iza svjetskoga rata obradili su njegov lik naročito 


* Napomen a, Ovo je zaključna glava iz monografije, koju sam o Ivanu 


Karloviću napisao prigodom 400. godišnjice njegove smrti, Budući da će mono- 


grafija u posebnoj knjizi izaći istom do godine, navodim ovdje iz nje glavne doga- 
đaje. Karlović je u životu veoma mnogo patio, zato su mu na grob stavili natpis 
iz knjige o Jobu. Rodio se između g. 1475. i 1479. U bitki na Krbavskom polju g. 
1493. izgubio je oca Karla, koji je bio zarobljen i nije se više vratio iz sužanjstva. 
Od 1409. četuje Karlović protiv Turaka, Podupiru ga Mlečani kao i Žarka Dražoje- 
“vića, Kožulića i Marčinka. 1501. provaljuje u vojsci Ivaniša Korvina u Bosnu. 
1506, ratuje u vojsci Maksimilijana protiv svojega kralja Vladislava. Iste godine 
postaje turski haračnik te putuje prvi put u Mletke i u Rim. 1509. pobjeđuje pod 
svojim gradom Mutnicom vojsku Mirka Tureka i Franje Berislavića. 1509. sklapa 
sa svojim svakom Nikolom Zrinskim ugovor o uzajamnom nasljedstvu. Iste godine 
dočekuje i prati mletačkoga poslanika Paskvaliga. 1510. odbija zadaću, da bude 
jedan od zapovjednika vojske u oslobađanju Dalmacije od Mlečana, I5II. šalje 


s Bernardinom Frankopanom poslanike kralju Vladislavu tražeći od njega, neka 


vrši svoja obećanja. 1512. postaje hrvatski podban. 1513. postaje ponovno turskim 
haračnikom, ali se iste godine iza pobjede kod Dubice pridružuje banu Beri- 


slaviću. Godine 1514. odgone Turci iz Like i Krbave 3.000 ljudi, Io do I2 


hiljada krupne stoke i 80 hiljada sitne stoke. Karlović robi s Kožulićem Bosnu 


i razara predgrađe Prusca iznad Bugojna. Njegovi podanici bježe na sve 

dr Fran Binički u romanu »Ivan Hrvaćanin« i Nehajev u »Vucima«, 
U obadva je romana Karlović uzgredna osoba. No on je tako za- 
nimljiv čovjek, te zaslužuje, da bude prikazan u romanu i kao 
glavni nosilac radnje. 

Inteligentniji i uopće svi građanski hrvatski slojevi brzo 
su zaboravili Karlovića, Čak i remetski pavlini pođoše općom 
strujom nezahvalnosti pa barbarski razoriše Karlovićev grob 
upotrebljavajući njegove nadgrobne ploče za crkveni tarac. Ista 
je sudbina snašla u remetskoj crkvi i grob znamenitog Ivana 
Česmičkoga, Danas bismo s poštovanjem vodili u Remete svoju 
omladinu, da joj na grobu te dvojice znamenitih Hrvata pripo- 
vijedamo o književnim i ratničkoobrambenim pothvatima na- 
ših djedova koncem T5. i početkom 16. stoljeća, a ovako je remet- 
sko svetište izgubilo jednu veliku atrakciju neznanjem ljudi, 
koji su u vijeku pomračenja hrvatske svijesti zaboravili na čas 
svoju dužnost prema povijesti i tradiciji. 

Veliki povjesnik Radoslav Lopašić naziva u svojem djelu 
»Oko Kupe i Korane« Ivana Karlovića velikim tlačiteljem ličkih 
i krbavskih seljaka. U tom će biti toliko istine, što su lički i kr- 
bavski kmetovi radi vječnih napadaja Turaka morali prinositi 
veće žrtve za obranu svoje kneževine nego njihovi drugovi na 
sigurnijim imanjima, a u vezi je s time trebalo poduzimati i o- 
Štrije mjere za održanje discipline među njima. Karlović nije bio 
borac, koji bi se otresao feudalnih tendencija svojega vremena. 
Znamo, da je kušao i turopoljske plemiće skučiti pod kmetski 
jaram, ali sve je to bilo u granicama tadašnjega duha vremena, 
Nema nikakvih dokaza, da bi Karlović postupao s kmetovima 
onako kao kasnije Tahi. Držao se u dobroj vjeri sistema, kojemu 
je služilo tadašnje društvo, a u tom je sistemu podnio velike pat- 
nje i on i narod, koji mu je bio podložan, 

Pa upravo taj narod, koji je često osjetio tešku ruku svojega 
kneza, sačuvao je trajnu uspomenu na Ivana Karlovića. Svi 


strane, a neki i u samu Tursku. 1517. moli od Mlečana jedan grad u Lombardiji 
za njegova tri grada. 1519. dolazi sa 50 konjanika u Mletke. Njegov kapelan Stje- 
pan Posidarski traži u isto vrijeme u Rimu pomoć od Leona Desetoga. 1519. ili 1520. 
Karlović se ženi nećakinjom ostrogonskoga kardinala Tome Bakača. Turci mu po- 
ručuju, da će mu svakih petnaest dana robiti kneževinu, a 1520. iza Berislavićeve 
smrti daju mu ultimatum, da se za dva dana imade pokoriti sultanu, Hoće da bježi 
na mletačko zemljište. 1521. protestira, što mletačke lađe prevoze njegove poda- 
nike u Apuliju. Od 1521. do 1524. postaje prvi put hrvatski ban. 1521. spasava 
Kegleviću hrad Bužim. 1522. pobjeđuje Turke dva puta, jednom kad su se vraćali 
iz Kranjske, a drugi puta pod Krupom, 1523. gubi izdajom Ostrovicu. 1524. nudi 
Mlečanima svoje gradove, neka ih oni brane. 1525. vjerojatno sudjeluje u pohodu 
Krste Frankopana prema Jajcu. 1526. ide s Krstom, Frankopanom na Muhačko 
polje, ali dospije tek do Zagreba. Iza smrti Ljudevita II. najprije se slaže s Krstom 
Frankopanom. Kasnije se raziđu, jer Krsto postaje vođa zapoljevaca, a Karlović 
vođa ferdinandovaca. Karlović zaostaje u sposobnosti za Krstom. Iza Krstine 
smrti on nastavlja borbu kao ban protiv zapoljevaca. Pobjeđuje Turke više puta, 
ali oni već 1527. zauzimaju Obrovac, ostatke Like i Krbave i Jajce. Dobiva Med- 
vedgrad, Lukavec i Rakovec. Pao je g. 15321. u nemilost Ferdinandovu, jer nije htio 
harati imanja protivnika onako kao krvolok Pekri. Umro je 9. kolovoza 1531. na 
Medvedgradu. 

iseljenici, koji su s Karlovićevih imanja pobjegli u Bosnu, u Ugar- 
sku i u Italiju, pjevali su o njem već za njegova života kao o le- 
gendarnoj osobi, Ne znamo, kakve su to pjesme bile, ali imademo 
pravo zaključivati, da ih je bilo već tada. Kad bi naime sve narodne 
pjesme o Karloviću nastale istom u kasnije doba, teško bi nam 
bilo protumačiti, kako to, da o Karloviću pjevaju i iseljenici u 
Abrucima, koji su nakon svoje seobe prestali dobivati duševne 
poticaje iz domovine. Zaključak je jasan : oni su u Italiju odnijeli 
sa sobom razvijenu sposobnost sastavljanja pjesama, a pored 
toga uz ostale pjesničke sadržine i sadržinu o Ivanu Karloviću, 
koja je već tada bila stavljena u epske ili lirske stihove. 

Kao kod svakoga junaka, koji se trajno održao u narodnoj 
pjesmi, tako je i kod Ivana Karlovića maštovito tkivo sve više 
zastiralo povijesnu osnovu. Razdoblja, koja su prethodila veli- 
kim katastrofama, dobila su u narodnoj uspomeni nimbus zlat- 
nih vremena, a predstavnici tih vremena postadoše nekakvi di- 
vovi. Veličina Kraljevića Marka uvjetovana je psihologijski 
u glavnom crnim posljedicama kosovske bitke. Sibinjanin Janko 
i kralj Matijaš izađoše još svjetliji likovi radi sukcesivna kontra- 
sta onih jadnih prilika, koje su iza njih kulminirale u muhač- 
koj katastrofi. Ivan Karlović ostao je u narodnoj pjesmi također 
predstavnik zlatnoga doba, jer je iza njega mrak sužanjstva 
i siromaštva pao na bogate nekada i obilno napučene krajeve 
oko Cetine, Krke, Zrmanje, Une i Vrbasa. Unuci su počeli čeznuti 
za povratkom Karlovićevih vremena, koja su im se u svakidaš- 
njoj bijedi pričinjala puna sunca, bogatstva, slobode i ljepote. 

Bit će da su već.majke i bake onih rijetkih kršćanskih, porodica 
koje su u Lici i Krbavi ostale i nakon turske poplave, pripovije- 
dale svojoj djeci i unučadi pokazujući im ruševine Karlovićevih 
gradova : »Vidiš, dijete, to su svjedoci naše stare slave i nekadaš- 
njeg bogatstva l« Kasnije, kad su lički i krbavski krajevi bili oslo- 
bođeni od Turaka, ta je priča postajala još slikovitija, dok nije 
dobila onaj oblik, u kojem ju je pisac Devčić slušao od svoje majke. 
Devčić je zapisao o bogatstvu Karlovića ovo: 

»Više sela Komića u Lici uzdiže se brijeg istoga imena, Na 
vrhuncu toga brijega vide se i danas ruševine nekoć slavnoga 
i ponosnog grada porodice knezova Kurjakovića, nazvanih po- 
slije Karlovića. 

Posljednji potomak toga slavnog roda bio je Ivan Karlović, 
ban hrvatski, koji je umro g. 1531. na Medvjedgradu kod Za- 
greba. O Ivanu banu priča narod mnogo toga i drži, da je on 
sagradio grad više Komića. Čvrst i dobro branjen bio je taj grad, 
što ga je narod okrstio Karlovića dvorima, U gradu je bila dvor- 
ska kapelica i nekoliko zdenaca. 

Karlović je bio — priča narod — veoma bogat. Njegova 
mnogobrojna stada pasla su po obroncima i dolinama Ivanove 
planine više Mutilića kod Udbine. Mlijeko se otpremalo u Karlo- 
vića dvore sa Ivanova vrha kroz žljebu te je teklo u jedan od 
onih zdenaca. 

U drugi zdenac salijevao je Karlović vino, koje su dono- 
sili konji u mješinama iz Dalmacije. Jedne bi konje tovarili u 
Dalmaciji, dočim bi druge rastovarivali u gradu; dakle je od 
Dalmacije do Karlovića dvora bio konj do konja vinskim mje- 
šinama natovaren« (Devčić, Ban Ivan Karlović, štampano 
u Mađerovoj antologiji »U pjesmi i priči«, str. 136-7.). 

Priča o kanaanskom, krezovskom i babilonskom bogatstvu 
Ivana Karlovića došla je do nas i u onoj krasnoj narodnoj pje- 
smi, koja se počinje stihovima + 

»Gradi dvore Karlović Ivane, 


Dvoja vrata od suhoga zlata, 
A pendžere sitnoga bisera.« 


Naravno, isti se motiv pripisuje i drugim junacima (a koji 
se motiv pripisuje samo jednomu junaku € 1), ali u pjesmi o grad- 
nji Karlovićevih dvora taj je motiv najbolje razrađen. Sve, što 
pripada uglednoj kući, sve je to narodna pjesma dala Karloviću 
ne starajući se mnogo, je li to u granicama povijesne istine. Prema 
tomu Karlović nije mogao ostati jedini sin u majke, nego je do- 
bio devetero oženjene braće, Tako snažan dom razveseljuje još 
i sestrica Jelica, a posvećuje ga također stara majka, koja se brine 
za to, da učini što više dobrih djela. 

O Ivanovoj izmišljenoj braći narodna pjesma dalje prilično 
šuti, ali zato su se narodni pjevači vrlo rado zaustavljali kod 
Karlovićeve sestre Jelene. To je naša Amazonka, koja vitla ko- 
pljem i mačem mnogo vještije nego mnoga muška glava. Hvalisavi 
je Tadija Popović izlanuo, da joj je oduzeo djevojačku čast, ali 
sestra Karlovićeva ne poznaje šale, već mu za tu klevetu odsijeca 
glavu. Kada se diže devet Popovića, da osvete svoga brata, 
delidjevojka skida i njima glave s ramena (Matica Hrvatska V, 
str. 372.—375-). 

U starijim pjesmama nije Karlovićeva sestra takav mej- 
dandžija, nego se više odlikuje lukavošću. Neki je sabirači narod- 
nih pjesama nijesu prepoznali u poznatoj Bogišićevoj bugar- 
štici, koja se počinje stihovima : 

XTurčin dvorbu dvoraše u Iva Hrvaćanina, 
Hvaljena junaka X 

Ipak je odaju druge varijante s istim motivom, gdje se iz- 
ričito veli, da je to Karlovićeva sestra. Ime Hrvaćanin ne daje 
povijest banu Ivanišu Horvatu, nego Ivanu Karloviću, kojega 
već njegov suvremenik mletački kroničar Sanuto, naziva također 
»conte Zuane Corvatod* t. j. Ivanom Hrvatom ili Ivanom Hrva- 
ćaninom. Bogišićevu bugaršticu možemo svesti na njezinu po- 
vijesnu osnovku samo tako, ako pretpostavimo, da se u njoj 
pjeva o Karlovićevoj sestri Jeleni. Nju odvodi Turčin iz Hrva- 
tije u tursku zemlju, ali mu ona uteče izmamivši domišljato 
njegova konja i oružje (Bogišić, pjesma 38.). 





* Kukuljevićev Arkiv VI, str. 437. 

Valjda je isto tako stara pjesma, koja se pod brojem 79. 
nalazi u Erlangenskom rukopisu. Sestra Ivanova tamnuje u tam- 
nici jajačkoga serdara Alije i piše bratu, neka pošalje za nju kao 
otkupninu tri konja srebrom potkovana, tri šarena čultana i tri 
roba Radivoja. Ivan Karlović ne će da tako učini, nego se oblači 
kao carev aga te dolazi u Jajce i traži od serdara Alije, neka po 
njem šalje Ivanovu sestru sultanu, Serdar se protivi tomu, a Ivan 
ga baca u lance, oslobađa svoju sestru i bijući Turke Jajčane 
polazi sa serdarom Alijom kao sužnjem i sa svojom sestrom kao 
oslobođenicom u »kaursku zemlju«. U Bogišićevoj se bugarštici 
spominje, kako se sestra Ivanova izbavila »bez otkupa« a dese- 
teračka pjesma u Erlangenskom rukopisu završuje se stihovima : 


I otkupi dragu sestru svoju 
Brez otkupe i brez dugovanja.« 


Motiv, kako Karlović izbavlja sestru, obrađen je na svoj 
način i u 110. pjesmi istoga Erlangenskog rukopisa. Navikli smo 
da oslobođenje grada, opsjednuta i ucijenjena od Arapina, 
pripisujemo Vukovu bolanomu Dojčinu, koji je premješten iz 
ciklusa Sibinjanina Janka i kralja Matijaša u Solun. Međutim 
još prije bolanog Dojčina doveden je u vezu s tim motivom Kar- 
lović Ivan. Pjesma pripovijeda, kako je Karlović oslobodio S o- 
lin i svoju sestru od Arapina. Nijemac Gesemann, koji je štam- 
pao Erlangenski rukopis, dodaje kod stiha, u kojem se spomi- 
nje Solin, a ne Solun, ovaj komentar : »Priča je prenesena iz So- 
luna na Solin u Dalmaciji, i od bolanog Dojčina na primorskog(!) 
Iva Karlovića.« Ovakvo je zaključivanje posve neznalačko i osno- 
vano na neodrživoj pretpostavci, da je Vuk zabilježio svagdje 
najstarije oblike motiva narodnih pjesama. Pjesma u Erlangen- 
skom rukopisu o Karlovićevoj obrani Solina zabilježena je gotovo 
sto godina prije Vukove pjesme o bolanom Dojčinu, Kako se 
dakle tu može misliti, da je Ivan Karlović došao na mjesto bola- 
nog Dojčina i da je mjesto Soluna uzet Solin “ Prije bi se moglo 
dokazivati, da je bolani Dojčin istisnuo Ivana Karlovića 1 da se 
a a govorilo o Solinu, pa je istom onda motiv prenesen na 

olun. 


Dokazi bi mogli biti ovi: 1) Historijski je Dojčin u mnogo 
slabijoj vezi sa Solunom nego Karlović Ivan sa Solinom. Za 
vrijeme banovanja Karlovića Ivana g. 1524. razbijeni su Turci 
pod Solinom od Petra Kružića, a za vrijeme Dojčinova života 
ne znamo ni za kakvo djelo pod Solunom, koje bi se usjeklo du- 
boko u narodnu maštu, 2) Narodna pjesma dovodi u starije doba 
u vezu sa Solinom Ivana Karlovića, a u novije doba Ivana Zori- 
čića, Solinjanina Ivu i Solinina Niku (Matica Hrvatska, I. knj. 
str. 576.-578.). Naprotiv Solun je doveden u vezu s Arapinom samo 
u jednoj, i to vremenski vjerojatno kasnijoj varijanti. Ne bi dakle 
bilo čudo, kad bismo preokrenuli Gesemannovu tvrdnju i kazali : 
»Priča je prenesena iz Solina u Dalmaciji na Solun u Grčkoj i od 
krbavskoga Ivana Karlovića na bolanog Dojčina.« 

To bi bila hipoteza, koja bi se dala barem nekako braniti, 
no tko dublje poznaje narodno pjesništvo, morao bi i nju zaba- 
citi. Isti motiv, koji se pripisuje Ivanu Karloviću i bolanomu 
Dojčinu, pripisan je povrh toga ne samo malo prije spomenutim 
junacima, nego pored mnogih drugih i bolnomu Daničiću, koji 
oslobađa Tekličane i svoju sestru (V. Blažinčić, Narodne 
pjesme, str. 40.-42.), Ivanu Kvadratinu, tomu našemu Martinu 
Krpanu, koji oslobađa Prag (Istarske narodne pjesme str. 
21.-23.), pa naravno i Kraljeviću Marku, koji oslobađa Stambol 
(V u k II, 65.). Komu dakle od njih pripada taj motiv * Svakomu 
i nikomu. Prema zapisanomu dokumentu najstarije bi pravo 
na nj imao Ivan Karlović, ali već je dr Đuro Šurmin u »Viencu« 
g. 1900. u raspravi »Mitologične narodne pjesme« upozorio, da je 
taj motiv došao k nama s legendom o sv. Jurju, koji oslobađa 
grad i izloženu djevojku od zmaja. 

Gotovo kod svih narodnih junaka popraćena je ženidba: 
strahovitim prolijevanjem krvi. Kod Karlovića je već i sam nje- 
gov život mogao dati podlogu za isto takvo pripovijedanje. Nje- 
gova majka Doroteja zacijelo ga je nagovarala više puta, da se 
Ženi. No on je odgađao taj čin, po svoj prilici radi vječnog rato- 
vanja s Turcima. Kad mu je bilo trideset godina, pročuo se glas, 
da se oženio nećakinjom Andrije Bota, bana Hrvatske i Slavo- 
nije. Ne zna se, radi čega nije došlo do te ženidbe. Svakako su se 
Mlečani veselili, kad su saznali, da Karlović nije stupio u rod- 
binsku vezu s Andrijom Botom. Sam Bot nije radi toga zamrzio 
Karlovića, nego ga je pače učinio izvršiteljem svoje oporuke. 
Osam godina poslije glasa o ženidbi s Botovom nećakinjom pro- 
žulo se, da se Karlović oženio nećakinjom ostrogonskoga kardi- 
nala Tome Bakača. No turska su četovanja bila uzrok, da je Kar- 
lović i ovoga puta odgodio ženidbu te je istom iza navršene če- 
trdesete godine osnovao svoj dom. Narodna je pjesma mogla 
dakle kod ove ženidbe s tolikim zaprekama da natopi morem 
krvi čitav put od Budima ili Ostrogona do Udbine. Ona nije toga 
učinila, nego je odabrala mirniji način, koji ipak nije bez okrut- 
nosti. 

U Bogišićevoj zbirci nalazi se pod br. 33. bugarštica : »Kad 
se Ivan Karlović vjerio za kćer kralja budimskoga« Tu se vidi 
klasičan primjer, kako pjesničko maštanje prerađuje povijesnu 
istinu. Karlović zacijelo nije ostavio nećakinje bana Bota (pita- 
nje je, da li ju je uopće ostavio), da se oženi deset godina kasnije 
nećakinjom najbogatijega madžarskoga velikaša. Ipak je narodni 
pjevač stvorio zaplet od tih dviju činjenica, koje nijesu bile ni u 
kakvoj uzročnoj vezi. Karlović u Bogišićevoj bugarštici ostavlja 
sestru »bana slovinskoga«, s kojom je zaručen, i obećaje budim- 
skoj kraljici, da će uzeti za ženu njezinu kćer, Kada se vraća s 
Kosova, gdje je pogubio na mejdanu dva careva zatočnika, otruje 
ga u Slovinu brat ostavljene zaručnice, »slovinski ban«. No majka 
»Dorotija Karlovica« izliječi svojega sina, i on se najposlije ženi 
kćerkom budimske kraljice. 

Poznata je još jedna Šštampana narodna pjesma o Kariovi- 
ćevoj ženidbi ili bolje reći o pokušaju ženidbe. To je motiv o oslo- 
bođenju Karlovićeve sestre iz turskoga sužanjstva, koji je sple- 
tanjem s drugim motivom dobio poseban oblik. Karlović hoće 
da se ženi nepoznatom robinjom, koju je otkupio od Turaka, 
ali upozoren nebeskim znakovima pita svoju odabranicu za nje- 
zino podrijetlo i saznaje, da je otkupio i htio uzeti za ženu svoju 
sestru. Pjesma je kratka i dosta mršava obradbom (Istarske na- 
rodne pjesme, str. 117.). No zato je puno bujnija obradbom i sadr- 
žajem druga jedna pjesma, koja nije još nigdje štampana, a na- 
lazi se u golemoj Matičinoj rukopisnoj zbirci Balde Glavića Mel- 
kova pod natpisom »Periman đevojka« 

I Periman je djevojka nekakva naša Amazonka, koja polazi 
u Stambol, da mjesto oca služi vojsku u turskoga cara, Na putu 
se susreće sa svojim zaručnikom Karlovićem Ivom, koji putuje 
u Stambol također u sultanovu vojsku. Narod je pustio slobodne 
uzde mašti, da ispriča, u kakve je situacije zapao Karlović u Ca- 
tigradu sastajući se s preodjevenom zaručnicom, koje nije pre- 
poznao sve dotle, dok mu se ona nije na koncu odala. Pjesma je 
pomalo i lascivna kao i ostale pjesme s istim motivom. Na koncu 
se, naravno, sve svršava prosidbom i ženidbom. 

Narod nije morao vidjeti ništa neprirodno u tom, što je 
Ivana Karlovića učinio vojnikom sultana, Karlović je više: puta 
sklapao s Turcima ugovor, da im plaća harač, zato su i kršćanski 
narodni pjevači u Turskoj mogli da prikazuju svojega miljenika 
u gdjekojoj zgodi kao lojalna sultanova podanika. 

Uopće žestoka se protivuturska karakteristika u mnogih 
naših junaka razvila istom kasnije, kad je između južnih Slavena 
i Turske nastao rat do istrage. Ali u 16. i 17. vijeku jedan se dio 
našega kršćanskoga naroda bio pomirio s turskom državnom 
idejom. Pod turskim barjakom ratovali su i mnogi kršćanski 
junaci, o kojima je nastao cijeli tako zvani turkovlaški niz narod- 
nih pjesama. Bilo je među tim turskim četnicima ne samo hrvat- 
skih muslimana, nego i hrvatskih katolika, Sanuto govoreći na jed- 
nom mjestu o turskim četama, koje provaljuju na mletački teri- 
torij, naziva ih »martolosi e altri Croati« t, j. martolozima i dr u- 
gim Hrvatima, Hrvat i katolik Damjan Klokotić bio je jednako 
u turskoj službi kao i opjevani »turkovlasi« : harambaša Perla, 
tucak Manojlo, Kaica Radonja i mnogi drugi. Zato nije nikakav 
falzifikat, kada muslimanski pjevači slave neke kršćane kao za- 
točnike šultana. O Kraljeviću Marku, koji je i inače poznat kao 
udvorica turskoga cara, veli čak i sam sultan u jednoj musliman- 
skoj pjesmi iz Travnika : 

' »Kojino je za mene sultana 

Sedamdeset dobio mejdana.« (Hčrmann I, pj. 14). 


U Glavićevoj se zbirci nalazi podulja pjesma i o tom, kako 
Ivo Karlović udaje sestru za budimskoga kralja. Ime je sestri 
u toj pjesmi Mara. Ta je omaška to razumljivija, što su i neki 
kroničari i povjesnici zamjenjivali ime »Jelena« imenom »Ivana«, 

pobrkavši pri tom očito ime brata i sestre. 


I kod ugarskih Hrvata sačuvala se o udaji Karlovićeve se- 


stre pjesma, koju je štampao Kurelac u svojim »Jačkama« na str. 


160. No tu se ne svršava sve tako povoljno kao kod Glavića. 
Početak pjesme glasi: 


»Poručil je Nimac Ivi Karloviću : 

»U tebe je, Ive, devet belih gradov, 
Va devetom gradi rožica divojka. 
Ako li mi ne daš tu rožicu ubrat, 
Porobit ti hoću tvoje bele grade, 
Zarobiti hoću rožicu divojku.« 

Na to odgovori Ive Karloviću : 

»A ti mi si dojdi po J elu sestricu « 


Sestra ne će nikako da se uda za Nijemca, no brat je silom pri- 
morava na to. Jelena se tada obraća »hrvatskim divojkam«, neka 
mole Boga, da je on uzme s ovoga svijeta, prije negoli je Nije- 
mac dobije. Bog uslišava njezinu i njihovu molitvu, i ona prije 
polaska u ložnicu pada mrtva. 

Velik dio narodnih pjesama stavlja Ivana Karlovića u Kar- 
lovac pripisujući njemu postanak toga grada, Devčić u spomenu- 
toj priči o Karlovićevu bogatstvu spominje i to, kako narod 
vjeruje, da je Karlović sam zapalio svoje dvore, kad je uvidio, 
da se ne može održati proti pretežnoj turskoj sili. Nakon toga 
otputovao je na sjever prema Kupi, gdje je zamolio, da mu dadnu 
toliko zemlje, koliko je uzmogne zahvatiti jednom bivolskom ko- 
žom. Pristali su na to, a on je razrezao kožu u uske remenčiće 
i opasao toliko zemlje, da je na njoj mogao osnovati grad, koji 
je prozvao Karlovcem. Starinska dakle priča o kraljici Didoni 
i osnovanju Kartage prenesena je na Ivana Karlovića i na Kar- 
lovac. Narodna pjesma, koja također priča, da je Karlović osno- 
vao Karlovac, ne zna za Didoninu kožu, nego veli, da je Karlo- 
vić iza pada Bišća (nov anahronizam!) potražio za sebe drugi 
zavičaj i da je osnovao Karlovac na ovaj način : 


»Bane ide Slunju bijelome Pa on sije proso i šenicu. 
Pa od Slunja Kupi vodi ladnoj. Kad je dobro luga iskrčio 
Kad je došo Kupi vodi ladnoj, I vidio Karloviću bane, 
Pao s vojskom u zelena luga, Da mu rađa proso i šenica, 
I on krči luga zelenoga On kod Kupe šanac načinio 
Pokraj Kupe, pokraj vode ladne, I Karlovac ime mu nadao.« 


(Lopašić, Karlovac, str. 18.) 


Posebnoga je Ivana Karlovića izmaštala pjesma, koju je 
poznavao već Pavao Ritter Vitezović, a kasnije su je zabilježili 
i mnogi drugi sakupljači. Početak te pjesme glasi gotovo svagdje : 

»Kuliko je u Liki gradova, 
Sedamdeset i sedam gradova, 


Ni ostalo snahe ni divojke...« 
(Kukuljević: Nar. Pj. 164-5.) 


Karlović nije tu simpatičan junak, nego ženskar i zavodnik, 
koji u nekim varijantama uspijeva do kraja, a u drugima biva 
najposlije osramoćen od lijepe i čestite Mandaljene. U prijaš- 

njim narodnim pjesmama, koje pjevaju o Karloviću, nalazimo: 


uvijek neku jezgru povijesne istine, ali za ovakvoga Karlovića 


nemamo nikakve historijske potvrde. Šta više, povijesno je svje-- 


dočanstvo o Karloviću potpuno oprečno. Znamo, da je on bio 


osobit štovatelj Majke Božje, što je dokazao darivajući najprije. 


Bogorodičino svetište u Zadru (Kukuljevićev Arkiv VI, 


str. 420.), a kasnije svetište u Remetama, Kapelan na njegovu. 
dvoru Stjepan Posidarski, koji je kasnije postao i zagrebačkim 


kanonikom, pomno je pazio, da kneginju Doroteju i njezina sina 
učvrsti u vjerskoj revnosti. Ne možemo dakle zamisliti Ivana 


Karlovića kao Don Juana. A da je on bio Don Juan, zacijelo bi 


to bili zabilježili Mlečani, koji su pazili čak i na to, pred kojim 
se fratrom njihov štićenik ispovijeda. 

Razbludnikom su Ivana Karlovića kao i Ivana Senjanina 
učinili po svoj prilici raskalašenici 17. i 18. vijeka. To su oni isti 
krugovi, koji su inspirirali neke bestidne pjesme Frankopana, 
pa 1 samoga Pavla Rittera Vitezovića. Njima je savjest bila 
tako otupjela, te nijesu opažali, kako veliku sramotu bacaju na 
ličke žene i djevojke, kad ih prikazuju sve kao Karlovićeve lju- 
bovnice. Njima se ta stvar pričinjala posve prirodna i u grani- 
cama njihova bontona. Mislili su : Karlović je po pripovijedanju 
bio silno bogat, pa ćemo mu dodati još i to, da je cijela Lika bila 
njegov harem, jer inače njegova sreća tobože ne bi bila potpuna. 
A kad je jednom brat postao predstavnikom Don Juana, onda 
je i njegova sestra postala predstavnicom milosnica, Tako je 1 
priča o Tadiji Popoviću, koji se besramno hvasta, da je Karlovi- 
ćevoj sestri oteo djevojaštvo, ispala u novoj varijanti posve dru- 

“gačije. Karlović pita sestru, je li istina, čime se Tadija Popović 
hvali, a sestra mu drsko priznaje, da jest, ne pokazujući ni naj- 
manje volje da se popravi i pokaje. (Ova se pjesma nalazi u Ostoji- 
ćevoj rukopisnoj zbirci Matice Hrvatske). 

“> Možda je kakav otisak ovoga iznakarađenoga Ivana Kar- 
lovića i onaj Karletić Jovan, koji je još besavjesniji zavoditelj 
Anice djevojke (Marjanović, Hrvatske narodne pjesme I, 
Str. 143.-145.). A možda nije daleko od njega ni onaj Ivo od Kar- 
lovca, koga je probuđena ćudoredna savjest naroda osudila, 
da za svoja skvrnjenja i umorstva trpi najveće kazne, što ih 
poznaje narodna pjesma (Pjesma 58. s naslovom : »Kazan i oča- 
jana smrt velikoga grešnika Iva od Karlovca« u rukopisnoj 

Glavićevoj zbirci Matice Hrvatske). 

Sa smrću mnogih znamenitih ljudi spojio je narod svakojake: 
legende. O banu Jelačiću na pr. pripovijeda se i danas, da ga je: 
otrovao austrijski kralj. Ljudima nije išlo u glavu, kako je Jelačić 
mogao iznenada od spasitelja habzburškoga prijestolja postati 
običan čovjek, koji nije više utjecao na narodnu sudbinu. Osim. 
toga bila im je nerazjašnjiva Jelačićeva smrt u punoj muževnoj, 
snazi. Tu mora da se dogodilo nešto neobično. I po logici svojega 
domišljanja narod je zaključio: Jelačić je otrovan, a otrovali 
su ga oni, koji su se bojali njegova velikog ugleda. Na osnovu. 

iste psihologijske varke nastala je 1 priča, kako je Karlovića otro- 
vao budimski dvor. Možda se ta priča širila od usta do usta od- 
mah iza Karlovićeve smrti. Karlović je umro ne navršivši ni 55 
godina. Narod nije mogao protumačiti sebi tako nagle smrti, 
pogotovu gdje su mnogi još nedavno vidjeli svojega bana, kako 
ih pun snage vodi u bitke protiv Turaka, Netko je morao biti krivac 
toj prijekoj smrti. A_tko bi to drugi bio, nego stranka budim- 
skoga kralja Ivana Zapolje, s kojom je Karlović vodio rat već 
pune četiri godine € Kasnije su se prvomu dojmu pridružili .novi 
elementi, jer je narod zapamtio i to, da je budimski kralj Ljude- 
vit vodio istragu protiv bana Karlovića i da ga je pače jedamput 
otjerao sa svojega dvora, a kasnije je taj isti kralj tragično za- 
glavio! Sve se to spojilo u jednu psihičku. asimilaciju, koja je 
vremenom izgubila neke elemente, i tako je vjerojatno nastala 
priča, koja je pretočena i u pjesmu te pripovijeda, da je budim- 
ski kralj otrovao Karlovića radi toga, da se dočepa njegove žene 
Ane, ali je to zločinstvo i sam platio glavom, jer je Karlovićka 
Ana osvetila smrt muža otrovavši budimskoga kralja. (M. H. V, 
str. 378.-381). ' 
Petar Grgec. 


SANJAR 
(GOSPOJICI PAVI J.) i 


Na obzorju prolaz sutonskog je časa, 
i u zadnjem ćuhu oproštaj je zvona 
i srebrne sanje, što se toplo glasa 
u laganu ritmu predvečerja bona, 


Sada silno volim nejasne daljine, 

što ih s mirom nosi čežnja ove noći, 
kad je mjesec mutan ko lik iz davnine 
kao neka tama, što još ne će proći. 


Ulice su sada kasnih sjena pune, 
čeznuća za ciljem hrle neizmjernim, 

kud srebrni vode obrisi ih lune 

s akordima toplim — srcu tako vjernim. 


I ja opet žudim — Što već nisam dugo! 
— neke dobre riječi — da se srcem zbori, 
i ništa ne želim, ništa, ništa drugo, 

no da mi u duši sad se spokoj stvori! 


Želimir K. Gumhalter. 

PROZOR KOJI SE OTVARA SAMO U SUMRAK 


Svaku večer, kad Ivan Ivanović odlazi na šetalište, otvara 
se prozor u kući na uglu. To se dešava uvijek u isto vrijeme, dok 
modar sumrak puže s bregova i krošnje se rumene pred mrak, 
stidljivo i uplašeno. 

Čiji je to prozor € 

Toga Ivan Ivanović ne zna. Ne zna toga vjerojatno nitko 
od svih onih prolaznika, koji u isto vrijeme prođu uza nj. Svi 
poznaju samo modru, istočnjački izrezbarenu vazu, punu bije- 
lih karamfila, i blijedo, paničko lice djevojčice s tamnim očima 
i zamršenom kosom, što se u isto vrijeme pojave na prozoru. 
Ali to gotovo nikoga ne zanima ! 


Moguće samo Ivana Ivanovića od svih onih mnogobrojnih 
ljudi, što svaku večer prođu ulicom. 

U večer on uvijek prolazi ispod prozora. Tada su brda umo- 
tana ljubičastim maglama i na rubovima rujna, nebo modro i 
teško, a krošnje, koje je jesen već polila žutim, crvenim i riđim 
bojama, šumore uvijek turobno i šuplje. 

On ide ulicom i svaku večer pogleda gore. Njegov se po- 
gled susreće s tamnim pogledom djevojke s prozora, kojoj je lice 
zakopano u karamfile. ' 

Što želiš € 

To pita pogled običnu, neznatnu figuru Ivana Ivanovića, 
koja nije čak ni loše odjevena. 

Ne! Ja ne želim ništa! 

Zašto onda gledaš tako napadno € ' 

To sam ja sasvim slučajno pogledao. Prolazio sam pa sam 
se zagledao. Ne želim nikomu smetati. 

Zar svaku večer slučajno pogledaš € 

Pogled djevojke se ruga. Figura Ivana Ivanovića odlazi 
pokunjeno dalje, jer ne zna, što da odgovori, još neznatnija i 
običnija među gomilom prolaznika, koji su isto tako obični i 
neznatni. : 

A što bi uopće bilo osobito na Ivanu Ivanoviću, da bi mo- 
glo privući pažnju djevojke na prozoru $ 

Zar moguće to, što je Ivan Ivanović visok i dosta dobro 
odjeven s 

Takvih ima na stotine. 

Ili moguće to, da Ivan Ivanović radi cio dan u zatvorenom, 
a ima ranu na plućima i loš stan na mansardi € 

O, takvih ima mnogo. Osim toga to se ne može pročitati 
na njegovu čelu, a on sam nerado o tome govori. Vjerojatno je, 
da se stidi, Budući da nije lijepo, ako se netko stidi svoga siroma- 
štva, jedina njegova osobina jest dakle negativna. 

Zašto onda da se pogled djevojčice s prozora, koji se otvara 
samo u sumrak, da ispusti iz sebe svu tamu po uglovima i za 
karnišama, zaustavi na njemu kod tolikih i tolikih drugih lica, 
koja u-isto vrijeme prolaze, koja isto tako neznatno izgledaju 

i kojima se isto tako ne može iz čela čitati ono, što u sebi nose 
kao svoju sudbinu€ 

Zar bi bilo moguće, da bi ona zaustavila svoju pažnju na 
Ivanu Ivanoviću samo zato, što on svaku večer, uvijek u isto 
vrijeme prođe ispod njena prozora i zagleda se u nju € 

Tko još za takvo što mari € 

Ivan Ivanović više se ne bavi tim pitanjima. On sada samo 
zato prolazi svaku večer uz prozor, jer se već priučio, i bilo bi mu 
neobično, kad ne bi jednu večer prošao ispod njega, kao da je ne- 
što vrlo važno propustio učiniti. 

Vrijeme prolazi i zamata sve u svoje paučinasto tkivo, koje 
zovu zaboravom. Sad Ivan Ivanović voli samo jesenje vjetrove 
i rujanske večeri, što mu blagim dlanovima miluju meke kose. 

I moguće voli još blijede, na rubovima ružičaste zore, što 
su na njegovoj mansardi uvijek vlažne i magleno prozirne. 

I vlakove, što odlaze uskim, mrkim tračnicama i odnose 
i dio njegove mladosti u daljine. 

I moguće još koga. 

Ali tko će to znati € 

I tko još za to mari 

*k 

Ivan Ivanović ima šest instrukcija i radi od ranog jutra 
do pet sati uvečer, tada se vraća kući, da večera i ujedno ruča, 
jer na ručak ne dospije doći, Njegove se instrukcije nalaze na raz- 
nim dijelovima grada, i odmor od po sata, koji si je uzeo između 
dviju instrukcija, ne dostaje mu, da može ujedno 1 otići kući na 
ručak, 

Ali on nije gladan. 

Na prvoj instrukciji ponude ga gotovo svaki dan čajem 1 
keksima, kojih ima toliko, da nikako ne može ostati gladan, Na 
drugoj opet dobiva dnevno sendviče ili pecivo s kavijarom i me- 
dom. Vjerojatno da bi ga i na svima ostalima ponudili čime, da nije 


odmah prvi dan odbio sve, i sada mu samo katkada donesu koju 


krušku ili grozd. ' 


Osim toga on se gotovo “i ne umori na tih šest instrukcija, 
Svi su njegovi đaci vrlo daroviti, i samo su nepravdom, ne- 
srećom ili pukim slučajem zapali među loše. 


Bar su tako rekle Ivanu Ivanoviću sve majke, kad ih je prvi 
put pohodio, i kad su ustanovili sate i vrijeme za obuku, a on je 
odviše pristojan, da bi sumnjao u ono, što mu vele starije gospođe, 
koje po svoj prilici znadu, što govore, 

Tako Ivanu Ivanoviću prolazi dan, da ga gotovo i ne osjeti. 
Na prvoj instrukciji doduše sam učenik nije nimalo zabavan, 
ali za vrijeme obuke uvijek dolazi njegova sestra, koja priča 
Ivanu Ivanoviću o časnicima mornarice 1 pitomcima vojne aka- 
demije. Na taj način može se besplatno diviti sjajnim vojničkim 
uniformama i doznati mnogo novosti, kojih inače ne bi nikada 


doznao. 

Na drugoj instrukciji nema doduše nikakve sestre, aa 
mu pričala zanimljive stvari, ali tu je sam učenik prijatan. Bu- 
dući da je strastven sportaš, a i Ivan je Ivanović nekad bio u? 
san u jedan nogometni klub, zadaje mu zadatke, kad hoće da 
mu stvar naročito objasni, po prilici u ovom obliku : tri nogome- 
taša i četiri boksača, koliko je to zajedno < .. 

Na daljnjim je instrukcijama gotovo isto tako, s manje ili 
više zanimivosti, što sve ne dolazi baš previše u obzir. Na rai 
njoj, gdje poučava Lii mladu ono dolazi čak u priliku 

j jete za odabiranje zvanja. ' 
ia a o ne će da pusti dalje u školu, a ja bezuvjetno 
hoću da nastavim nauke. Ne znam, što da uradim € 

Na čas se Ivan Ivanović teško zamisli, a onda mu odmah. 
lice radosno zablista. Zna on, da očeva protivljenja ne bi bilo, 
samo kad bi njegova kćerka pokazivala više pravoga zanimanja 
m ME oteo se silom. Kad već jedamput budete upisam, bit 
će mu žao da vas ispisuje. 

Djevojka se sjaji od sreće. 

— Tako sam već i ja mislila. 

— je najbolje. 

nr dla rije Ivanu Ivanoviću od ranog jutra do pet 
sati poslije podne, bez ručka doduše (ali on. nije gladan, jer ga na 
toliko mjesta ponude jelom), i bez odmora, (ali on se ne umori, 
jer su mu svi učenici daroviti, i jer se vrlo dobro zabavlja). ; 

Katkada samo osjeti, da ga malo boli u vrhovima pluća, 
i kad zakašlje, navali mu nešto slano i crveno u usta, Tada pro- 
blijedi i brzo prekriva usta maramom, ' nae 

— Što vam je... gospodin instruktor * — pita učenik 1 
gleda pažljivo na njega. m 

— Ništa. Samo sam malo zakašljao. , 

Ivan Ivanović skriva crvenu maramu u džep. 

— Da vam nije zlo * . 

Ali on se već svladao i sad se samo polako smije. 

Konačno, tko bi još mario za takve sitnice, kao što " ba- 
canje krvi, koja sigurno ne bi izlazila iz pluća, kad ne bi bila su- 
višna. A ono što je suvišno treba izbaciti. Ine smije se žaliti za tim, 
j ra biti! ' ' Ma 
me g Ivan Ivanović kući poslije pet sati, kad je svršio 

i posljednju instrukciju, a sunce se već malo nakrivljuje 1 sjene | 


drveća postaju dulje i e 

Već se i vjetar javlja. PORE 

I krošnje se rumene, kao što se rumene svake večeri, stidnim, 
blagim rumenilom. Da li se i one moguće rumene od suvišne krvi, 
koju su neki stvorovi izbacili na njih, kao što se rumeni njegova 


4 
marama 5 S 


Stan Ivana Ivanovića nalazi se na mansardi, i vjetar cijeli 
dan zavija i udara o prozore. Kad pogleda iz prve sobe, crne se 

pred njim silhuete gradskih kuća i zvonika. Pogleda li iz druge, 
modre se gore i šumi suha kukuruzovina i aleja jablanova s du- 
gim jezivim rukama, A otvori li prozore u obadvije sobe, nastaje 
veličanstven propuh, nakon koga mu je glas uvijek tamniji i oporiji. 

Najteže je Ivanu Ivanoviću u noći, kad mjesečina dopuže 
kroz zavjese i razlije se niz ormar s knjigama. Tada su jablanovi 
u aleji veliki, riđi gorostasi, što paraju žutim, dugim rukama 
nebeska rebra, i njegove se raspletene kose kupaju u teškom, kr- 
vavom srebru. Smeta ga samo kašalj, što ga u noći uvijek. žešće 
napada, A smeta ga i mati, koju muči besanica, 

Spavaš € pita on majku, 

Ne mogu, Guši me. Uzduha nemam. 

Mamin je glas jeziv i hrapav. Ona se već dva mjeseca liječi 
pneumom, ali je ipak iz dana u dan sve slabija. Katkad se Ivanu 
Ivanoviću čini, da ona uopće nije biće od ovoga svijeta. Samo 
joj još oči gore, velike i blistave. 

I postaje u noći sablasno, Mati diše teško, i čuje se _ kako 
joj osušena strana pluća škripi, A mjesečina curi i jesenji vjetar 
zavija uz prozore. 

Zašto smo mi osuđeni na smrt € 

Tko to zna € 


Kome smo što skrivili “ Uvijek smo bili tihi, povučeni, ne- 
znatni. Nikada nije nitko za nas znao. Još dok smo bili djeca. 
Za svačiju se djecu u kući znalo, samo za nas nije. Uvijek blijedi, 
uvučeni u se, plahi. Ipak umiremo jedan po jedan. Najprije je- 
dan brat. Pa otac. Zar je to prokletstvo # Možda smo i mi neka 
ukleta kuća davnih priča, koje sam u djetinjstvu čitao, osuđena 
na smrt € Ili € 

Tko to zna € 

Mati je sudbinski mirna i ukočena u jednoj spoznaji: da 
mora umrijeti! Ide na liječenje samo za volju djece, Ne toliko 
radi Ivana Ivanovića. On je već velik i lako je za njega, Ali tu 
je još dvoje malih, koji ne znaju ništa o životu i koji nose pitanja 
u očima, Radi njih, Oni su još zdravi i mladi, Oni imadu pravo 
na život. 

A ipak im nešto ne da živjeti. 

Sto je to € 

Što ima takvu kobnu moć € 

Zar se protiv toga ne može boriti “ 

I stisnuta u klupko pod teretom spoznaje, da se ne može 
i ne može, ona postaje sudbinski ravnodušna za sve. Nije joj 
ni žao života, Šta je imala od njega £ Četrdeset godina patnje 
i napora, skrivanja od susjeda, borba sa sirotinjom i svađa s 
pijanim mužem. Smirit će se bar konačno i ona. A tako bi divno 
lijepo bilo smiriti se ipak jedamput! Doći će na drugi svijet, i 
Bog će joj biti milostiv. 

Ali što će onda djeca € 

Puže mjesečina po ormaru i blistaju se slova na knjigama. 
Teško je mami od mjesečine i boji se vjetra, što bije izranjenim 

grudima o prozorska stakla. Podsjeća na zimu, koja se bliža. I 
ona traži topliju odjeću, drva, Smeta je i ta paščad u dvorištu, što 
ne miruju cijelu noć. Zašto baš pod njihovim prozorom zavijaju € 

Ivan je Ivanović tješi. On još ima nešto upliva na mamu, i 
katkad mu uspije, da je sasvim umiri. Ali pri tom često postaje 
grub. I mama onda još gore tuguje. Oh, kako je onda njemu žao, 
što nije nesavladivo jak u dobroti. 

Nema njoj više života, otkad je muž umro. Kakav je bio, 
takav je bio, ipak je bio njen. A djeca su djeca. Mladi su. Ona 
im možda smeta, Ne znaju oni, kako će im teško biti, kad i nju izgube! 

Mama počinje da plače. Tada joj disanje postaje još sporije. 
Bude se djeca u drugoj sobi. 

Tko plače € 

Mama plače. 

I dolaze u dugim, bijelim košuljama, kao aveti. Otvaraju 
vrata, i propuh zahvaća obje sobe. Zalupi prozorom i vjetar je- 
zivo zajauče. A mjesec sad cijelim licem viri u sobu. Isceren je. 
Srebrnim, krvavim prstima plete dugu, studenu kosu. On natapa 
modre konture planina, i sve se mrtvački žuti. I paščad u dvori- 
štu, kao uplašena, zavija još jače, mrtvački, baš pod samim pro- 
zorom. Propnu se na stražnje noge, kao vukodlaci ! 

Tako prolaze noći. 

Prolaze i dani. m 

Svakog petka dobiva majka novu količinu uzduha. Taj dan 
leži u krevetu, žuta i prozirna, kao mrtva. Kad se djeca vrate iz 
škole, sjede cijeli dan uz nju. A u noći opet zavija paščad i vjetar 
tuguje. 

Misli Ivan Ivanović : 

O, živote! Kako su slične riječi život i Životinja. Druga je 
samo malo produljena prva. Vjerojatno je i nastala od prve. 
Vjerojatno i isto znače. 

Ali život nije samo obična životinja. 

Život je zvijer! 

A ipak nam je taj život tako drag. 

I Ivan Ivanović u sumrak uvijek odlazi na šetalište, da prođe 
uz prozor na kući na uglu, koji se baš u to vrijeme otvara, pošto 
je cijeli dan snivao zatvoren i zabarikadiran zavjesama. 

* 


U nedjelju poslije podne otišao je Ivan Ivanović u park, 
Prozor je bio zatvoren, kad je prošao ispod njega. Kao uvijek. 
Obješeno o vedru modrinu sijalo je sunce. Letjeli su ždralovi 
na jug i crvenile se krošnje. Sav je park bio crven i samo se po koji 
bor zelenio tiho i intimno. Prošli su vojnici i toplo propjevali : 
U jesenji danak | 
sastat ćemo se mi... 


Našao ju je u aleji, kako bere posljednje ciklame, sama i 
sva crvena kao ciklame u njenim rukama ili kao šuma oko nje. 
Samo joj kosa pada niz ramena, teška i tako crna. Ista ona nje- 
gova djevojčica s prozora. 

Sretoše se pogledi. 

Ti si to € 

Odmah sam te poznala. 

Zar si me zapamtila 

Noge same prilaze. Oči se traže. Već su jedno uz drugo, 

I ojunači se Ivan Ivanović i nagovori je : 

— Da vam pomognem brati € 
š On ne zna udvarati, ali ona toga i ne očekuje, Smije se bije- 
im, blistavim zubima. Prviput se gledaju licem u lice, 

— Molim vas. 

To veli ona. 

Ona ga je zapamtila. 

Ona ga zove. 

. Ivan Ivanović blista od sreće. On bježi po džbunju kao sa- 
2 maja če lišće šušti pod nogama. Zastanu oboje pod rumenim 
asenom. Zapeše o granu, i jasen se strese, Osu ih ila lišć 
riđeg i mirisavog. ; Nm 

— Volite li jesen € 
— Najviše. 
— Večeri su tako lijepe. I j 
k . I popodneva. Sunce kao da je umo- 
tano u svilenu paučinu. Pogledajte ga. , 
Gledaju kroz oblak lišća, tako rujna. Sunce je uistinu umo- 
tano u prozirnu paučinu, I plašljivo je, kao da se boji. 
— Pogledajte brda, Zar nisu i on je nji 
E, la 4 a umotana # Samo 
paučina tamnija, modrija. pEnam 
— To ih jesen umata. 
— Cime < 
— Pređom, koju prede. Jesen j ij 
n, + je baka sa sijedom kosom i 
a očima, Ona voli Žute sumrake i plašljivu mjesečinu 
pre : oluju. Noćiva u porumenjelim krošnjama. Jutrom se umiva 
u o rujanskim sko Zato su zore uvijek blijede. 
miju se jasnim, blistavim smijehom. Prosipaj i 
miju I istavi ć u ciklam 
male i rujne. Njena kosa šumi kao vjetar, i ok 
— na je z pripovijedao * pita ona. 
2. — Io je istina. Znam sigurno, Pogledajte samo š- 
nje. Vidjet ćete je jedanput, s pm 
— Zar se ona sakriva € 
— Boji se ljudi. Da je ne jeraju 1 joj nj 
2 oj ć protjeraju i ne otmu joj njenu 
. haljinu, satkanu od uvela lišća. Jesen je dobra, plačljiva 
aka, koja voli ljude, ali ih se boji. 
* — Vi ste je vidjeli 
Moskoak znam, da postoji, 
ježe dalje. Cipele se skližu po lišću, Krošnje š ij 
će Hlapi kao rosa, ž s Čile 
rojure sav park, Uzbune samotne parove 
. Projure sav, e po klupama 
koji izbjegavaju ljude. Razljute starce, koji ne vole buke. I o: 


se u grad, sav radostan i čerj i 
io : i topao u predvečerje, kao blistav, modar 


Pruži mu ruku, 

— Do viđenja ! 

— Do viđenja ! . 

Naglo uzmiče Ivan Ivanović. ' 

— Zašto su vam jagodice tako crvene * pita or. 

— i vaše su, odgovara ona. : X 

I pje, sa e: on Njena kosa pjeva. Puna je hk 
lišća. I haljina joj je, crvenkasta 1 laka, sva puna < zg .. 
kao jesen, samo vrlo, vrlo mlada. Moguće je takva bila jes 
pred tisuće godina £ . 

— 1 vaše su jagodice crvene ! rekla je ona. 

Boji se Ivan gdije . 

i zrcalo i ogleda se o njega. . . . 

M ISlČE, Sve ia je lice blijedo, samo se jagodice rujno cr- 
vene. Baš kao i njene. Kao dvije ciklame. i 

Strepi Ivan Ivanović i razbija zrcalo u pločnik. 

Sunce se igra krhotinama stakla. 

A već je koso, i sjene su kuća duge i crne. 


* 


Šest dana nije Ivan Ivanović prošao ispod prozora. ia 
je sumrak i odlazio. Otvarao se prozor 1 opet zatvarao. Djevojka 
na prozoru postala je tužna. 

Gdje je € E ' dia 

I sneveselila su se dva crna oka i dvije teške, tamne p 
ao dana nije Ivan Ivanović došao na instrukcije. oro 
je uzbuna i strka, Razbjesnile su se gospođe s darovitom pe 
koje su ga nudile čajem i keksima. Uplašili su se učenici, koj 
nepravedno svrstali među loše. 

Gdje je q daa 

stan $ ' 
jih nezadoviljiti. bijes i revolt među dobrim mamama, 


Plaćaju ga, a on im ovako zahvaljuje ! 

Kakve su to manire € : 

Seljačina ostaje seljačina, makar ne znam kakav kaput obukao 
i išao ne znam koliko u školu ! 


: mr db 

Što taj gospodin misli * Jesmo li mi njegove sluškinje € a 
li mi plaćamo njega ili on nas € Hoćemo li ga ići tražiti1 om 
da dođe € Ako je bolestan, zar ne zna javiti $ Ili ako mu se n 
desilo € Ba ; 

Ali Ivan Ivanović nije bio tako bolestan, da me . md 
doći. Šest dana umirala je već mama, 1 on je, s dva a i. ra : 
sjedio uz njen krevet. Zaboravio je instrukcije 1 prozor, Koji 
otvara u sumrak. pa . ; . > 
ik Mati je savjetovala, a bila je sve tanja, lakša, bestjelesnija, 

Da mi ne zaboraviš na djecu! Oni sad nemaju nikoga osim 

a 2 ni 
ebe ! Svi su ih ostavili! . : : 
3 Dolazio je svećenik i unio neobičan mir u mamino ni 

Dolazio je doktor, mjerio toplinu i opet odlazio. : m. 

dana tako dolazio i opet odlazio. Šest je dana Ivan Ivan 

slušao majčine opomene, svaki dan iste i svaki dan sve grozni- 
čavije. 

Pazi na njih ! 

Imaju još samo tebe! 

Sedmi je dan mama umrla, Njih troje je već bilo klonulo 
od neprestanog plača i sjedenja uz krevet, Bio je isto takav sun- 
čani dan kao i u prošlu nedjelju, koju je Ivan Ivanović proveo 
u parku, 

A ipak je sve bilo tako drugačije. 

Pokopali su je i teške grude muklo su zasipale lijes, Dva su 
groba ležala u neposrednoj blizini, svaki s jedne strane: grob 
muža i sina, Malo je koso bilo sunce i svijetlo je padalo nakrivljeno 
ponosa. Neveseli su bili i ždralovi, što su prolijetali nad grob- 

jem. 

Kuda ćete, ždralovi € ' 

. Posljednji put je zaškripao lijes, Pomakle su se daske, Kao 
da je još jedamput htjela mama ustati i opomenuti Ivana Ivano- 
vića, da pazi na braću. Da ih ne zaboravi. 

Ne boj se, mama. 

Sprovod se razilazio. Palo je cvijeće u jamu, i čule su se još 
samo lopate grobara, što su zasipali grob. One su zvonile olovno 
1 muklo u toplom popodnevu, što se primicalo kraju. Mukle su 
bile i riječi rođaka, što su stajali iza Ivana Ivanovića i tješili. 
Sad su najednom postali dobri, prijazni, gotovo mili. 

Neka se on ništa ne brine, dok su oni još tu! 

A dok je mama bila živa € a 

Nisu oni znali, da je mama bila tako bolesna. A osim toga 
on zna, kakav je odnošaj bio između njih i mame. Ona ih nije 
mogla vidjeti žive, Nije govorila ni s jednim. Tjerala ih je od 
sebe kao okužene. Ali da su oni znali, da je tako zlo, pomogli bi 
ipak, uza sve to. Ima ih dosta, svaki ponešto. A sad će se to već 
urediti. Jednoga će brata uzeti ovaj, drugoga onaj. On se valjda 
može sam izdržavati € Ako ne može € 

Može. 

Je li zadovoljan € ' 

Jest. Zahvaljuje im za sve. 

. Zalazilo je sunce i zarumenilo vrhove krstova i jesenje kro- 
šnje. Silazila je večer, Moguće se začudila, kad mame više nije 
našla među živima < 

A što on sada kani € 
Ivan je Ivanović zakašljao i opet ovlažio maramu krvlju. 

Doktor mu je rekao, da mora poći na liječenje, negdje u planine. 
Sad će to moći, ako oni uzmu braću k sebi. Otići će kome prija- 
telju, koji je u brdima, i ostati tamo nekoliko mjeseci, Kad se 
vrati, bit će sposobniji da nastavi rad. Napravio je već molbu 
za mjesto negdje vani, daleko od grada, gdje nema prašine i 
gdje je zdrav uzduh. 

A hoće li to sve pomoći # 

Doktor veli, da hoće. 

Sprovod se razišao, šutke i bez riječi. Tek kad je došao kući 
i kad su ga ostavili u sobi sama, zakopao je Ivan Ivanović glavu 
u dlanove i zaridao. U noći je opet curila žuta mjesečina kroz 
prozor, sada već rijetka i zelena, jer je mjesec nestajao, i zavijala 
paščad. Ali to više nije bilo negdašnje zlokobno zavijanje, puno 
slutnje, već žalobni, tužni plač. 


* 


Tišina je ušla u Život Ivana Ivanovića, Dopuzala je konačno 
i na mansardu, gdje su bile njegove dvije sobe. Otišla je mama i 
otišla su braća. Prestali su i psi zavijati u dvorištu. Mjesec se sav 
rastopio, i ni vjetar više nije udarao o prozore. Otkazao je svima 
instrukcije. To doduše baš nije prošlo tako tiho, 

— Zar vi niste znali već i prije, da ste bolesni € Kako ste 
se mogli primiti instrukcija, a znali ste, što je s vama € Ili mo- 
guće niste znali . 

Ivan je Ivanović dokazivao šest puta jedno te isto. 

— Znao sam, ali sam mislio, da će to sve već proći. Osim 
toga sam i morao. Novaca je trebalo, a mjesta nikako nisam 
imao, makar sam napravio molbu. No sad je, mislim, već došio 
kraju. Ne mogu više i ne mogu! Zar bi vama bilo milo, da vam 
zarazim djecu € 

Tada su se mamice zgrozile. Njihova darovita djeca, pa da 
tako jadno stradaju. Nikada ! Radije neka idu dvije godine u 
isti razred. 

To je dakle bilo uređeno. Trebalo je svršiti još neke sitnije 
stvari. Onda će kaput preko lijevog ramena, kovčeg u ruke i ot- 
putovati. Nekud u brda. I ostaviti sve za sobom, kao da nikada 
ničega nije ni bilo. ; 

Zaboravio je šetnje na šetalištu i knjige na ormaru. 

Zaboravio je prozor, koji se svaki sumrak otvara i čeka ga. 

Zaboravio je priče o jeseni, što noćiva u crvenim krošnjama 
i umiva se svako jutro u plitkim, bistrim potocima. 

Sve je to potonulo u bezdanom ponoru zaborava i nestalo, 
kao kap rose na suncu, 

Da mu je samo mnogo tišine, mnogo uzduha i da taj kašalj 
već jedamput prestane. I krv da više ne baca! : 

Peti dan iza majčine smrti spremio je stvari u kovčeg. Pre- 
bacio je ogrtač preko ramena i pošao na kolodvor. Bilo je pred- 
večerje ; moguće posljednje predvečerje sa zarumenjelim kroš- 
njama € Rujan je prošao i doskora će započeti trajne kiše. 

Koja je to ulica, kojom prolazi € 

Kakav. je to prozor, što se tek sada otvara < 

Zamislio se Ivan Ivanović. Nekad je on poznavao jedan 
takav prozor. Ali to je bilo tako davno, ion je sve to već zaboravio. 

A ipak postoji jedan takav prozor ! Da se samo malo zami- 


sli! Da malo popostane. 
I tko ga to sada zove € 

o a iii glas. Gdje ga * samo čuo “ I tu kuću pozna. 
( ovato. Je li on to sanjao ili sada sanja “ I ta djevojka š 
ide k njemu. pin 
Što želi od njega € 
— Gdje ste bili € 
Zastao je Ivan Ivanović. Začudio j j 
Z ; .se. Ta 
M to je ona, njegova 
— Kuda ćete « 
Polako naviru misli, Sjećanje postaje jače. Pa to nije bilo 
tako davno. To su one iste tamne oči i meka kosa. 
— Putujete € 
— Putujem. 
— Na dugo € i 
— Ni sam ne znam. Na nekoliko mj i 6 ij 
X h jeseci. Moguće S 
— A zašto # Zašto € * ii 
i. E a Bila je navorana i zakrvavljena. 
ošli su tada zajedno. Razumjela je odgovor, Ušli su 
( mje 5; u park: 
pod sjene drveća. Kao nekad, Sjeli su na njegov či 
nili se na kovčeg. siki išli s 
— A jas pita ona. 
Ivan se Ivanović sad već sve j i 
. : 1 ć svega sjećao. To su one iste rumene 
jagodice. I oči, I kose, tamne i teške. Kako je to mogao zaboraviti < 
— Ja ću se vratiti. ' 
— A ako se ne vratite € 
Padao je mrak, gust i crn, i krošnj šumj 
. š ; ošnje su šumjele. Moguće se to 
jesen oprašta s lišćem, koje joj je satk j ježeći 
u saka » koje joj j alo odjeću, bježeći pred 
— Doktor je rekao, da ću se vratiti ! ' 


Otpratila ga je na kolodvor. Šuštalo je lišć 
g: r. je lišće pod noga 
am su ostavljali park. Turoban je bio grad, i oni su bili baeabah 
asoptala je mašina i prosula oblak varnica uvis. 
— Do viđenja ! 
— Čekat ću te! 


I tek tada, kad joj j ži io j 

, ti j je na rastanku pružio ruku, oćutio je, da 

oo e stoje jp Z od sE i otišao, miran i spokojan, one 
X; za ona ne će uzalud čekati. Nekoliko joj j - 

nuo za oproštaj maramom. m Pe ima 


Ivo Kozarčanin. 

ISELJENIK 


»I ti se zbilja spremi preko mora 

Pa starog oca ostavljaš 1 majku € 

U ludu onu zar vjeruješ bajku, 

Da tamo zlatom rodi svaka gora € 

Ti valjda ne znaš, sinko: našim ondje 
Da rijetko sreće rascvati se gondže, 

I mnogi para tek toliko zgrnu, 

Da dragome se zavičaju vrnu.« 


»Ja znadem, oče, to, — al znam i više, 
Da gdjekomu su kadšto poput kiše 

U torbak znali padati dolari — 

Pa sada žive svi pod novim krovom, 
Dok naš se trajno eto ruši stari.«« 


»E pa kad tako ti odluči veće — 
Svak neka bude kovač svoje sreće — 
Ti putuj, sinko, s našim blagoslovom !« 


I otišo je — da se ozro nije, 
Jer gled mu samo u dalj mutnu grezno... 
Gdje čarobno se ono blago krije, 
Za kojim on je već od mlada čezno. 
* 


I stiže tamo, gdje se jedan smije 

Od preobilja zlatna, što ga kruži, 

A drugi s dnevne nestašice mrije — 

Već kako komu slijepa sreća služi. 

Sad nema nego: trči, pitaj, traži, | 
Za poso da li možda ljudi treba ; 

Jer svijetom još se uvijek šire laži: 

Ko ondje svakom sve da pada s neba. 


I našo posla u rudniku jednom, 

Gdje sunca zraka nikada ne sinu; 

Al zato mu po trošnom tijelu bijednom 
Od rana jutra znoja mlazi pliju. 

A u baraku večerom kad zađe, 

Na tvrdom logu da si pokoj nađe — 
Tek kratak san ga zavarava zlatom, 
Jer trudan je ko isprebijan mlatom. 


Tu izdržo je ipak ljeto dana, 

I ako ne bje zemlja obećana... 

Al kad je nato starom ocu piso 

Pa uz znoj mnogu i suzu si briso — 
Oživje pred njim slika rodnog kraja: 
I kućica do selske ceste sive, 

A iza kuće mala pleter-staja, 


. Pa onda vrt pun povrća i hlada; 


A tamo dalje dobar komad njive, 
I na brdašcu parče vinograda... 
»Pa sve to« — šapće — »držah ja u redu, 
Da štedim svojih starih glavu sijedu; 
A kako u tom — svog djetinjstva carstvu — 
Naučih baš se cijelom gospodarstvu, 
U sličnom, držim, poslu meni treba 
Od rudarskog da boljeg tražim hljeba.« 
* 


I doista se skoro on ujarmi 
Na imućnoga gazde veljoj farmi. 


Za praznika je nekog tamo stigo, 
Da svoje novo ogleda to igo, 


* I sve što vidje, umah ga očara: 


Množina zgrada, staja i hambara, 

Pa zemlje, što se tu u svakom smjeru 
Ko u nedogled oko zgrada steru... 

»A gdje je« — zbori — »ono drugo blago : 
Ovaca krda, stoka, konja rulja * 

I tu će biti dašto znoja, žulja... 

Al da sam amo došo — baš mi drago f« 


Tu silne staje dnevno čistit treba, 
Timarit, hranit, pojit blago živo — 
I gdješto drugo, o čem nije snivo 
Ko ni o stezi, koja na sve vreba. 
A rad u polju kad mu opet zapo, 
Što drag mu i najteži doma bio: 
Tu nikad nije od ruke mu htio, 

A kad je išo, uvijek samo na po. 


Stog sveđ na svoje misli selce milo, 
Gdje sve je njemu nekud ljepše bilo ; 
Gdje svak je poso začinjala pjesma 

I sladila ga kao gorska česma. 

Tu ne čuje se nikad »Lijepe naše...,« 
Ni »Gine, vene srce u menika...« ' 
A uz pune 1' se pjeva kadgod čaše, 
To pjesma nije, nego cika, vika, 


Pa ipak i tu izdržo je eto 

I razočaran cijelo dana ljeto — 
Dok ne uskipi srce mu do sloma 
Od gorde čežnje, da se vrati doma. 


I pođe, da se pita ponajpreče : 
Koliko li mu štednja dosle vrijedi — 


Al u tom nekud samrtno problijedi, 

Jer štednja jedva za dug put dotječe. 
Iako sam bi povratak zacijelo 

Razdrago starce i rodno mu selo, 

Na upit ipak : Gdje ti, sinko, zlato “ — 
On ne bi znao što da kaže na to... 
Stog slijepu kušat on naumi sreću 

U stranom svijetu godinu još treću. 


I tražio ju po tržnijem lukam, 
Gdje radnici se s masnih hvale plata — 


Jer zašto — smišlja — ne bi snažnim rukam'" 


I on se mogo dostanuti zlata € 

I našo ju i mnoštvo joj hambara 
Nagomilanih robom, što je stvara 

I priroda i ljudska ruka vješta 

Za izvoz što je ona tu i smješta... 


I s dana u dan sada prti, vuče 

Tu robu, gle, na lađe gorostasne — 
Pa sve to snosi strpljivo i muče, 

Da želje bar mu ispune se strasne... 


I tako opet ljeta pol odsluži, 

A da se nikom bližnjih ne potuži : 
Da nešto teško prsa mu probada 

I noćni pokoj da mu s kašlja strada. 


Al jedno veče — baš kad poso svrši — 
Uz kašalj krvi grumen se pojavi, 
Protrne sav i promuca u stravi: 

»Zar u tuđini da me poso skrši 

I baci ovdje među hladne sjene < 

To nit će bit, nit smije biti; ne, ne! 

O, hrvatska me mora zemlja kriti, 
Pod drugom ne bih mogo mirno sniti! 


I pohita da prtljag svoj uredi 

I vidi, je li dosta te uštedi — 

Kad u sumračno prozorje se prene, 

Put dragog umah da se doma krene... 
ik * * e 

Za jesenske je noći trudan pao 

Pred kolibicu roditelja dragu, 

Sa zvjezdanog je neba mjesec sjao 

I svoje srebro sipo joj po pragu. 

Već htjede s čežnje lupati na vrata — 

Al čemu starce trgat iz sna slatka, 

Kad nojca vijek im i onako kratka, 

A izmorenim vrijedi više zlata ! 

I skine prtljag pa na nj leže omah 

“Te usne tvrdo shrvan s puta teška — 


Kroz san se samo trenutačno smješka 
Ko s velje sreće, što je opet doma. 


Al već o zori oda sna ga trže 
Kopača marnih pjesma umiljata... 

I on se diže s loga vjetra brže 

Pa gromotno baš pokuca na vrata, 

No kako s' niko ne odazva na to, 
Saletilo ga crnih misli jato, 

Pa zirka krugom, ne bi 1' tkogod stigo 
I zastor s ove kobne tajne digo. 


I, gle, baš susjed neki cestom hita 

A on će nekud plaho da ga pita: 

»Zar ovdje nema nikog od domara “« 
»Baš nikog« — reče — »Sin im već se dugo 
Za zlatom ganja — Bog bi znao kuda — 
A kako usud s tog mu se narugo, 

I slutim, to mu spriječi pamet luda ; 
Jer majčicu mu trajno san je bježo 

I s tuge skoro posta prva žrtva... 

A oca, koji sam je zemlju težo — 

Na plugu ljetos dovezoše mrtva.« 


Na vijesti te on nije niti pisno 

Tek suze su mu licem tekle žurno 

I susjedu je nijemo ruku stisno 

Pa cestom je ko obezumljen jurno. 

A kud će jadnik “ Kuda no na groblje, 
to vjerno čuva tužno svoje roblje... 

Sad i brežuljku niskom već se bliži, 

Po kome trošni ređaju se križi... 

A sada njim se kašljucajuć penje, 

Od truda, muke znoji se i stenje — 

Med humcima pak traži onaj samo, 
Rad kojeg savjest dognala ga amo, 
leto ga... »Ah, tu ste, moje zlato !« 
Izmuca pokajnički ko u plaču, — 

Zaljuljao se nekud čudno. nato 

I klono groba u duboku draču... 


A, gle, iz drače prhnu plaha ševa 

I sve se brže u vis eno diže, 

Pa tužne glase nježna grlica niže, 
Da pokajniku zadnji pozdrav spjeva! 


Gjuro Arnold. 

PJESNIKINJE DOMAĆEG OGNJIŠTA 


k 


Posljednje godine prošloga stoljeća i prve sadašnjega nosile 
su u književnom životu kod nas velike preokrete ne samo u pro- 
mjeni književnih vrsta, nego i u zamašnim i dalekosežnim pi- 
tanjima Života i odnosu naravnog prema nadnaravnom poretku, 
Romantizam i. realizam izgledali su dakako samonikle pojave 
na našem tlu, koje su doduše osjetile neki vanjski utjecaj, ali 
su ipak zadržale strogo narodni značaj i nijesu posegle za dub- 
ljim i značajnijim pitanjima, što zasijecaju u Život. Međutim 
zadnje godine oteše djelima pravu narodnu zanimivost i gurnuše 
književni Život u izvanživotna pitanja, koja nijesu sezala i po- 
kretala narodnim duhom. Moderna književnost bačena iz- 
van narodne interesne sfere porodila je među književnicima 
mrzovolju, a kod čitalaca odvratnost, jer se sve dalo na neko lu- 
tanje i svesvjetsko skitništvo. Književnost je kao rijeka, koja 
zadire u sva pitanja, da ih što bolje i u što pristojnijem ruhu 
riješi. Kad se tome pristupilo, porodio se strah ne samo o valja- 
nosti pitanja, nego 1 vlastitog prikazivanja, jer je sve bivalo bez 
dovoljne spreme i volje. Život je izišao naravno sitan, bijedan, 
neodređen i zdvojan. Kad bi ovo bio plod prave književne ustrp- 
ljivosti i radinosti, ne bismo se iznenadili nad tim iznašašćem, ali 
se u čudu pitamo : Koja je razlika između pravog života i ishi- 
trenog književnog € Tako je književnost postala neodređeno 
polje istrkivanja i nabacivanja pitanja bez dovoljne srčanosti, 
da im se dadne pristojno rješenje. Ovo je bio odsjev duševne 
iznemoglosti i iživljenosti Evrope, i to je preneseno na naše tlo, 
a nimalo nam nije odgovaralo. Kad su neki skorojevići, vjerski 
i ćudoredno uskolebani, upoznali zamršen život u Evropi, htjeli 
su nasilno proglasiti isto stanje i kod nas. Počeli su iznositi za po- 
tvrdu takve stvari, koje su daleko od svake zbilje, a kad su uočili 
razliku između sebe i stvarnog života, upadoše u zdvojnost, Zdvoj- 
nost je prazna riječ i uklanjanje pravomu životu. Zato, da oprav- 
daju takvo držanje, a sebi pripišu književni tobožnji preporod, 
izmisliše običnu frazu o životu i pridignuću poslije pada. Sve- 
opća zdvojnost urodila je lijenošću, duboka osjećajnost bolešću, 
a otpad od vjerskih istina moralnom i materijalnom krizom. Ovo je 
zanimljivo opažanje, koje se dade napipati. Moralo je tako biti. 
Nemajući čvrste vjerske zgrade i ispravljajući davno utvrđene 
istine umislili su sebi, da izdržavaju gigantsku borbu u traženju 
životnog mjerila, a zapravo su tražili ono, što su davno znala 1 
u Život provodila dobro odgojena djeca. U tom naprezanju nijesu 
imali uspjeha, nego su se zapleli u još maglovitija naklapanja, 
iz kojih će se izroditi razne struje bez podloge i s nerazvijenim 
programom. Neodređenost i idejni nered bitne su oznake svake 
ovakve struje. U razmahu mladih poletaraca bilo je nešto i zdravo, 
da se dalo svesti na pravu mjeru, ali razorni pojedinci, koji su 

se nalazili u strujama, uništiše programe. Jednima je kriv dru- 


štveni poredak pa se naprežu, da bi ga popravili, ali ovi u svom 
brižnom radu zapadoše u mreže davno zabačenih sistema osla- 
njajući se na socijalizam, komunizam. Ovi se i danas potežu 
okolo kao propovjednici društvene pravde, ali sami ne mogu 
izmjeriti svojih pojmova. Strogo treba lučiti dalje podrazrede, 
koji se mogu svrstati u grupu bolesnih, okljaštrenih i oronulihi 
ljudi, koji se ne mogu snaći, i svojevoljno se proglasiše nemoć- 
nima za ikakav uspješan pothvat. Treba i među njima lučiti 
samotne pustinjake, koji zavučeni u se, dadoše književnosti ne- 
što vrijedno i dragocjeno, i one, koji su zdvojili o moći mozgov- 
nog aparata, ali su ostali nedosljedni svojoj nauci. Druga je grupa 
revolucionarno-herojska, koja stupa u život s velikim nadama, 
pa iako se u njihovoj buntovnoj i koprcavoj psovci zapaža ne- 
moć, koju na razne načine zatomljuju, ipak rade s mnogo živah- 
nosti i žilavosti. Pjesnici su to bune, nezadovoljstva i psovke, 
na način njemačkih Stiirmera i Dringera, koji bi se rado postavili 
u puščanu cijev pa se sami ispalili, pače koji bi u svom idejnom 
zamahu presezanja svih zemaljskih vrednota preskočili na mje- 
sec i odanle prezirno pljuckali na zemlju i njen poredak. Ovo je 
značajna crta, koja se provlači kroz djela nekih proslavljenih umjet- 
nika. Ovi su naravno ostali bez naziranja i idejne kičme, koja 
bi im pomogla, da ostvare sistem.i skrenu s puta lutanja i sanja- 
renja bilo u kojem valu impresionizma, ekspresionizma i već kako 
se zovu. Neki pak nezadovoljni s dosadašnjim umjetnicima htje- 
doše sami sebe postaviti mjerodavnima u rasuđivanju pače i 
stožernicima, od kojih će se računati nazad i unaprijed. Od ovih 
neki uvidješe uzaludni pothvat i nemoć vlastite rasudne moći, 
a drugi se rano pokopaše ne vidjevši konačnih posljedica svog rada, 
kao toliko poletni i žestoki, donekle simpatični moj zemljak A. 
B. Šimić. Ne ulazeći u dalekosežnost njihovih smjernica možemo 
reći, da su oni zdvojili o stvaralačkoj snazi, a ono, u čem su us- 
pjeli, pripisujemo ne nastranosti njihovih nazora, nego dijelu 
talenta, koji se nije pokvario, 
Borba svih vrsta i podvrsta nije se usredotočila čvrsto oko 
stalnih programa, nego je ostala rasijana i među pojedincima, 
Bez sumnje; ovako se nije moglo dalje ostati. Neki iako su htjeli 
izbjeći životu i njegovim poteškoćama, ne mogahu to učiniti, 
jer se uistinu to ne može, i povratiše se s puta lutanja i traženja, 
kamo ih je gonio prvotni talenat i pođoše od nemirnog Andrija- 
ševića do Krste Frankopana; svakako najveća opreka među 
karakterima, a prilike sasvim točne i određene. Prije je bilo lu- 
tanje i traganje, a sada dobro izrađeni karakter bije boj u opasnom 
razdoblju za jasne i lijepe ideale. Ovo je onaj skok, koji je mogao 
nastupiti kod pravoga čovjeka, jer je prirodan obzirom na sve 
prilike, Većina ih i sada luta u sanjama i programima, koji isklju- 
čuju stvarnu realnost, pače premašuju očevidnu mogućnost. 
Pocjepkanost nazora, prerano istrčavanje, nemir, uokvirivanje 
Životnih pitanja u pogrješne snove pojedinaca, blatnost i nevalja- 

nost života bez višeg i plemenitijeg značenja, sve je to unišlo 
u bit književnosti. 

. Krivo bi mislio, tko bi držao, da je sva književnost postav- 
ljena na krivo stanovište i na tome se razvijala. Bilo ih je, koji 
su uvažili iskušane smjernice života i na njima dalje izgrađivali 
zasijecajući u još netaknuta pitanja. Ovo je bilo dosta rijetko, 
Većinom se išlo sa stanovišta, da je pojedinac, makar kakav po- 
četnik, i dočetnik svih pitanja, jedina priznata vrednota, a sve 
njegovo dobiva vrijednost opet od samog pojedinca. Zaista bi 
ova rasparčanost bila vrijedna genija, ako bi se ovi negdje sa- 
stali i priznali neke osnovne principe, ali se to dosad nije dogo- 
dilo. Zašto € Zato što nijesu imali dovoljno ugleda, da se dru- 
gima nameću, a sami se programi nijesu dovoljno poklapali s 
davno utvrđenim istinama, s kojih ljudski razum ne će nikad po- 
puznuti. Zato se književnici ljute na čitaoce radi nerazumijevanja, 
a čitaoci se tuže, da su književnici nepristupačni običnim mozgo- 
vima. Možda bi netko to sve prezreo, ali se mora s uvjerenjem 
primiti, da su i čitaoci suci djelu. Čudno to zvuči, a stvarno je 
tako, samo se to slabo uočuje, jer općinstvo ne piše protiv ni za, 
a ipak sudi. 


IL 


Makar kako se o tome sudilo, bez straha se priklanjamo 
tome, i kažemo, da smo daleko od potcjenjivanja pravih vrednota, 
ali se ograđujemo od onih, koji bi htjeli postaviti težište književ- 
nosti na sklizav i opasan put, po kojem su dosad hodali i na se pažnju 
svraćali kao na nešto vrijedno nasljedovanja. S uvjerenjem, da 
je život vezan za književnost, i da ona kao takva ovisi o sređeno- 
sti života i životnih pitanja, tvrdimo, da je daleko od vrijednosti 
svaka književnost, koja zabacuje sve istine s druge strane doka- 
zane i stvara nešto novo na prvi mah pogrešno ili barem u da- 
ljim posljedicama, jer je u tome korijen današnjeg idejnog 
lutanja. Ako se hoće ići dalje, mora se biti na čistu, što je stvorilo 
to lutanje i gdje su krivo postavljene pretpostavke, da je Život 
izišao tako grdan. Danas se svodi čitava pogreška na neke nebitne 
tačke, a pravi se uzroci nikako ne napominju. Mislim, da bi bilo 
zgodno zaviriti u to pitanje. Govori se često o moralnoj i mate- 
rijalnoj krizi lica, koja izlaze ispod umjetničkog pera, a da se 
i ne misli, kolika je snaga u ta dva pojma postavljena. Da li je 
materijalna kriza nužna posljedica ćudoredne ili obratno, razno 
se tumači, Ne isključujući neku vjerojatnost na prvom pogledu 
u gornjoj tvrdnji opet moramo reći, da materijalna kriza ni u 
kojem slučaju ne prijeti moralnim slomom, nego naprotiv da se 
moralno načelo, koje je uskolebano, osvećuje 1 na materijalnom 
polju, jer tko hoće, može naći dovoljno uporišta u svom životu 
uz najgore materijalne prilike. pod 

Uzmimo slučaj, da se netko nalazi u velikoj bijedi, zar se tu 
ne može naći dovoljnih smjernica, koje će život zadržati u pra- 
voj kolotečini usprkos toga, što je s druge strane život uskoleban, 

pače da će doći s pomoću toga do bogatog unutarnjeg života i 
zadovoljstva. Ovo je kršćanski idealizam potvrdio mnogim pri- 
mjerima. Dotakao sam se ovoga pitanja stoga, što se sve nedaće 
svode na materijalno pitanje, a literatura se tako reći socijalizi- 
rala i uživjela u strogo materijalno pitanje, da na temelju nje- 
gova riješenja ide dalje. Ovo je sigurno najočiglednije pitanje, 
ali se na njemu ljudi razilaze. Neki postavljaju na prvo mjesto 
materijalno pitanje i dalje grade prema volji ćudorednu zgradu, 
i tako ćudoređe postaje uvjetovano materijalnim poboljšanjem, 
a drugi naprijed stavljaju moralno pitanje, kudikamo uzvišenije, 
da dođu do materijalnog poboljšanja. Rijetko se kad ovo nagla- 
šava, a uistinu su ova dva pitanja, ovako izražena, od tolike va- 
žnosti, da se danas provlače kroz čitavu književnost. Čini se, 
da nemaju spoja sa Životom, a kad se zadubemo malo bolje u 
njih, vidimo, da su to dva glavna pitanja, a sva su druga spo- 
redna. Evo zašto. Zamislimo nekoliko pitanja, koja redovito 
ulaze u književnost, na pr. odnos ljudske naravne strane prema 
Bogu i uopće prema nadnaravnome, odnos bračnih drugova iz- 
među sebe, napose prema djeci, odnos čovjeka prema čovjeku 
i ljudstvu kao zajednici, odgoj djece i t. d. Nijesu li to dnevna 
pitanja, a rasčlambom njihovom doznajemo, da su tu u zadnjem 
stupnju moralna i materijalna pitanja usko skopčana i na njih 
se sve svodi. O njihovu rješenju ovisi čitava idejna zgrada čo- 
vječanstva, a kako se šaroliko: rješavaju, doznajemo danas. Jasno 
je, da se to ne da lako riješiti, jer je život tako mnogostruk, da 
jedna strana utječe na drugu ili ulazi u drugu kao sastavni dio. 
Oni, koji su postavili materijalno pitanje, zna se, da su došli do 
poraznih činjenica, a oni koji su učinili protivno, nijesu doduše 
zalutali, ali su naišli na poteškoće, ne radi toga što su dali prven- 
stvo moralnom pitanju, nego radi težine primjenjivanja u poje- 
dinim konkretnim slučajevima. 

Kako su se razilazili spisatelji, tako su se razilazile i spisate- 
ljice. I one su zapale u teške duševne borbe, ne znajući zapravo, 
gdje je ključ riješenju. Kako su daleko od života i stvarnosti 
vampirske pojave u Zagorkinoj »Gričkoj vještici« Kolika razdi- 
ranja, perverznosti, neusklađenosti kod tih lica. Čitava građa, 
i duševna i tjelesna, ne odgovara ljudskim tražbinama. Sva pi- 
tanja, koja plivaju na površini, ostaju neriješena, a taknuta su 
samo sporedna. Kad se pak dadnu upravo na natprirodnu stranu, 
iskrsavaju strašna pitanja, pa iako ih žele rješavati u sumračju 
samostanskog hodnika i pod prozorom gotske katedrale, među 
licima. Bogu posvećenim, ostaju opet neriješena, a ako su 1 rije- 
šena, riješenje je protivno najbitnijim vjerskim istinama. Ovo 
je slučaj kod Isidore Sekulićeve. 

Daleko bi me zavelo, kad bih sve spisateljice nabrajao, ali 
je stalno, da su mnoge dosta maglovite uza sav prirođeni dar za 
ovakva pitanja. Pa i one s visokom obrazovanošću ostaju u nekoj 
dalekoj uzvišenosti, a na stvari su Ženska izjedanja i niobski 
pogledi na sve pokušano a neriješeno. Pjesnikinje, koje su znale 

u ovom vrtlogu pomiješanih ideja naći sebe i sa zadovoljstvom 
pristupiti k pitanjima, iako su veoma rijetke, ipak su sa zamjer- 
nom spremom uskladile lični nazor s vječnim istinama ne izgu- 
bivši na umjetničkoj strani ništa, pače su tu umjetničku stranu 
oplemenile i dotjerale. Umjetnička im je sprema poslužila da su 
znale onako majstorski složiti prirodni i natprirodni poredak, 
odbaciti lutanje i nemir i smjestiti se na određenim istinama, 
iznositi ljepote djetinjske sanjarske prirode, divnu ulogu nad- 
naravne milosti u zemaljskom carstvu, izgradnju ličnosti u vatri 
iskušenja i»pasivnih kreposti«, napokon prikazivati iz domovinske 
povijesti svijetle časove i druge za njih oduševiti. To su one, 
koje su znale, u čemu se sastoji istina i mir, izgradnja ličnosti 
i potomstva, ljepota svijeta, ako se on promatra na određen na- 
čin. IvanaB.Mažuranić,Jagoda Truhelka,Štefa 
JurkićiSida Košutić s pravom se mogu nazvati pje- 
snikinjama domaćeg ognjišta, jer su znale u svim pitanjima naći 
dovoljno pomoći na sigurnom mjestu, postaviti časnu tradiciju 
i učvrstiti domovinske ideale, koji se sastoje u izgradnji dječaka, 
isklesavanju pravih portreta pod utjecajem kršćanskih krepo- 
sti, koje najviše pomažu. 


III. 


No koliko su gore spomenute pjesnikinje osamljene, toliko 
su dale u svom zasebnom svijetu nešto lijepo i uzvišeno, različ- 
no od svojih drugarica i uopće pjesnika. I one se same ne nalaze 
na istoj liniji, jer je svaka izgrađena ličnost i posjeduje svoj za- 
seban svijet, duševni i umjetnički, ali se negdje daleko na tajno- 
vitim putovima sastaju. Nije tu samo neko naročito umjetničko 
naklapanje, koje bi ih razlikovalo od drugih, jer i kod njih ima 
radnja i preokreta, zapleta i raspleta, ali se to zbiva na svoj na- 
čin, Ovo daje romanu gibivost,ali je razlika u psihološkom obraz- 
laganju, u pozadini, doličnoj i nedoličnoj svrsi i t, d, U romanima 
Zagorke zapleti su zamršeni, odvijanje, ako ga promatramo s 
jedne strane, obrazloženo, ali gledajući punim očima u srž t. zv. 
duševne građe romana opažamo u tom odvijanju grdnu praz- 
ninu. Sve se ravna na mig požudnog pogleda i tjelesnih stra- 
sti. Na taj način duševnom i tjelesnom stranom upravlja nedo- 
voljan pokretač na štetu duševne strane, a sve izgleda kao na- 
pravljeno i ishitreno za pojedini slučaj. Čovjek se pita, da li je 
dovoljan tjelesni mig, da ravna tajnovitim putevima i sredstvima 
duše pri postizavanju zadnje svrhe. Koja razlika kod Zagorke 
i Štefe Jurkićke na pr. u sudbini Desirće u »Čipkamacili S. 
Košutić u sudbini Romane i Lucije u»Portretima« Ovdje 
je razvijen plemeniti osjećaj nasuprot ogavnom i prostom osje- 
ćaju; uvećana duševnost, koja spasava ne samo ličnost, koja 
trpi, nego i onu, koja navaljuje. Romana i Lucija postavljene su 
u tako jezivu sredinu, da bi kod drugoga svršilo sve pod utjecajem 
otrova i ubijstva, a Košutićeva zna naći u bogatoj duševnoj 
zakladi sredstvo, da se opasnost prebrodi i da se radnja pomoću 

utjecajnih kreposti svede na lijep zaključak. Ovdje je divno rije- 
šen moralni i materijalni problem. Romana je znala, kako treba 
postupati u svojoj opasnoj ulozi i velikom siromaštvu, znala je 
»sačuvati nedvoličnost u vrijednosti duha i tvari«, spasti Luci- 
jinu majku i dobiti njena muža s pomoću »jedinog blaga Isukr- 
krstove  slike«, jer je »ljubila neprijatelje, činila dobro onima, 
koji su na nju mrzili Romana je znala, da je »krvno srodstvo 
neznatno jamstvo za dobročinstvo, jer duša, koja ljubi, jedina 
je neovisna, da ne kaže, dajem bratu, jer je brate. Da se sačuva 
ravnoteža između tijela i duha, Romana opet crpe snagu iz ne- 
presušnih izvora. Jedino će pomoću njih steći naklonost Lucijine 
majke i ljubav svoga muža, u čijoj se kući osjeća kao tuđinka. 
Za nju su »dva bitna obilježja čovjeka : tijelo i duh, koji ulijevaju 
neprocjenjivo smirenje, kad usporedno i skladno ispunjuju nalog 
određenja svoga«, (Portreti str. 73). Sudbina Desirće kod Š. Jur- 
kićke išla bi sigurno nesigurnim putem, kad nebi natprirodna 
sila pratila trajanje radnje i njenu sudbinu. Čudotvorka iz Li- 
sieuxa preporađa još neoplemenjenu ličnost i podaje uzvišeniji 
značaj bračnoj ljubavi, koja se ne smije tako lako svesti na labavi 
zalog proste tjelesne sveze. Sve je to izatkano iza vidljivog toka 
radnje, a tako očigledno i uvjerljivo, da priklanjamo razum i 
slažemo se s unutrašnjim pozivom. Kolika tek duhovnost u »L e- 
gendi u bojama« gdje se sve ravna nevidljivom rukom, 
tako uvjerljivo is malo poteza, da se zapanjujemo nad majstorskim 
raspletom, bisernim opisom i dubokim značenjem riječi, a ni- 
šta ne izgleda romantično ili neprirodno. Ovdje je život izvan 
Života, opstoji vidljivo sredstvo u ruci nevidljivoga pokretača, 
koji ravna rukom sretne umjetnice sestre Albe, da se u djetinjoj 
iskrenosti poda tajnom osjećaju i zagleda ne više u oči veselog 
Isusa, nego u najbjednijem stanju smrti na križu. Nadmoćnost 
prirodnog utjecaja dovodi Tomasea do blaženog fra Angelica, 
a Mihal izmiruje Davida 1 Saula. Nevidljiva milost obraća Rim- 
ljanina Valerijana i približuje negdašnjoj grešnici Mirjam, Jai- 
rovoj kćeri. 

J. Truhelkau»Pipo i Pipa« isklesala je Hanu tako 
lijepu i uzvišenu, da je sretnija od Nine, koja gramzi za dobitkom, 
a kad je zavikala na glavni zgoditak u lutriji : »Svih pet«, odjed- 
nom se srušila za kaznu. Hana je u svojoj ljubavi sagradila sestri 
i sebi od tih novaca grobnicu, o kojoj je kroz čitav život sanjala 
Tako se nenadano naglašuje prevlast Hanine duševnosti nad Ni- 
ninim sitnim zemaljskim pogledima. 
= Nevidljivi čimbenik, što ravna sudbinom lica, daje podjed- 
nako jamčenje za tjelesni i duševni mir, zato se opaža na kraju 
naročita. mirnoća, hotimično predanje u sigurne ruke Providno- 
sti. Ta lica hlepe za svojom i tuđom srećom, do čega im je mnogo 
stalo, jer su oni kao posrednici. Ova je razlika između lica spo- 
menutih književnica i lica ahasverskih i lutalačkih ostalih spisa- 
telja i spisateljica. Zaborav, koja je opsjenila lica ostalih knji- 
ževnika, nije časovita, nego značajni izliv umjetnikA, koji su bez 

stalnog životnog mjerila, pa tražeći određeni put i ne nalazeći 
ga padaju u neopravdan očaj i zdvojnost. To je uzrok, zašto 
pokvarena Glembajevska krv navire u ludom zamahu, zaoštruje 
napetost još više 1 okaljana roditeljska krv ostaje do kraja ne- 
čista ne našavši cjedila, kroz koje bi se procijedila i spasla život 
Leonu i njegovoj majci. Sudbina je Lucijina u »Portretima« S. 
Košutićeve slično postavljena, a kolika razlika u rješenju. Krleža 
je nehotice pristao uz slom, jer je tako zahtijevao vez radnje, 
a obrat je u njegovu svijetu ideja nemoguć, jer bi se morao uteći 
nekomu, koji može svakome pomoći. To se ne dopušta u ime 
ličnog uvjerenja, i čitava zgrada, žalosno postavljena, još žalo- 
snije završuje. Dokle će se to ponavljati * Dok se god ne očisti 
krv u vatri drugih sredstava i ne nađe konačna sreća. Spokoj- 
nost, koja se mora postići, ne da se nadaleko uočiti, a kod Košu- 
tićeve se nagoviješta u simboličnom bljesku, dok na kraju ne osvane 
željeni cilj. Ove su tri književnice uočile sukobe 1 izgladile sudare 
bez naročitih bezuspješnih lutanja, u tišini, ali sigurno. 


IV. 


Ovaj duboki svijet i tajni usud, što ravna licima, ne bi bio 
podesan da uravnoteži doseg protivnih i povoljnih razloga, da 
to nijesu lica doduše gibiva, samovoljna 1 slobodna, ali uzgo- 
jena od djetinjstva kao zgodno sredstvo, mekana ilovača, u ko- 
joj će se otisnuti dalji događaji ili volja pokretača. To mora biti 
u doba djetinjstva, u kojem se pripravlja budući čovjek, da se 
lako sagiba i prima dobre savjetea Doba je to, kad sanje rade, 
a pričanje majke utiskuje u srca djece duboku pokornost. U ovaj 
vas svijet uvodi J. Truhelkailvana B. Mažuranić, 
Koliko su lijepi radovi, što izilaze iz njihove ruke, ne da se reći, 
Nevinost djetinjeg osjećanja, iskreno iskazivanje najmilijih po- 
riva, čistina i naivnost pri zapitkivanju sve je to zaseban djetinji 
svijet, kako ga djeca sebi predstavljaju. Čini nam se, da bi negda 
trebalo suzbiti te dječinje snove, razvaliti im kulu maštanja, 
ali nas obuzima strah, da bi to bilo neumjesno, pače i okrutno, 


zato ih puštamo njihovu sanjarenju i uskom vidokrugu, samo ih 


treba zgodnim sredstvima pripraviti, da znaju čekati životnu 
zbilju i gorčinu. Pa djeca to i znaju kod Truhelke. Ne znam, 
imade li onako divne djetinje epopeje kao kod nje u licima Dra- 
goša, Anice i Ćire, Imaju oni svojih mušica i hirova pa bi htjeli 
zbog male neugodnosti pobjeći »u Ameriku« ili »na kraj svijeta«, 
ali im nenadano iskrsne roditeljska ljubav i vraćaju se k njima sa 
suzama. Truhelka je znala izlučiti ono najglavnije kod djece, 
da se čudimo, kako poznaje dječinju psihu. Koliko nas dira slučaj 
s Đorđem drvosječom, kojemu su se djeca rugala, a kad ih uči- 
telj izgrdi primijenivši na njih priču o proroku Elizeju, onda se 
javlja glavni krivac i priznaje grijeh. Koliko je dirljiva brižlji- 
vost djece kod bolesne majke pa naivnost kod zavjetovanja Majci 


Božjoj za majčino zdravlje. Nenadmašive su to stranice djeti- 
njih pothvata, koji nose u sebi milinu i naviještaju dobrotu zre- 

lih dana, jer će ostati čista srca, makar se razbio svijet sanja o 
vilama i razbojnicima. Priče I. B. Mažuranić i J. Truhelke ne 
izgledaju romantične, nego se sa svim pomirujemo u onom car- 
stvu milinja, gdje mora sve progovoriti pa i mačka i bilje. One 
nehotice nagovaraju, da svak mora biti dobar kao Kristina, 
radljiv kao Đorđo i mudar kao mali kadija Halid. Ivana B. Ma- 
žuranić tjera čitaoce, da poštuju roditelje i odvraća od zavisti, 
jer se to osvećuje kao u priči o Regoču u »Pričama iz davnine« 
Svi, koji pročitaju njezine priče, osjećat će poziv, da budu bolji. 

Nije slučajno, da su ove spisateljice posegnule za ovakvim 
pitanjima. Znaju one, od kolike su važnosti dani djetinjstva, te 
kako se može mnogim sredstvima na djecu djelovati odgojno. 
1. Mažuranić poučava ne samo malene, nego i odrasle, jer su njene 
priče od višeg dosega te prekoračuju mlade dane, a da i na mla- 
dost djeluju, opet je zgodno iznijeti koju misao u finom tkivu 
priče. Pa kad djeca upiju ćudoredni osjećaj, onda im iz stare 
slavenske mitologije prepričava priče i zagrijava sitne glavice 
za domaću povijest i rođenu grudu. Ovo je zgodan način, da 
djeca dobiju neki, iako poetičan ali svakako lijep pojam o domo- 
vini. Pojam, koji će se poslije izljuštiti i razviti u pravi i iskreni 
domovinski žar. 

M, 

Dok se drugi natežu s kojekakvim pitanjima, koja se ne tiču 
narodnog života, niti će mu ikada biti blizu, dotle gornje spisa- 
teljice uzimaju u obzir narodni život i prošlost, da ih iznesu pred 
mladež i zagriju za sve lijepo i plemenito u kulturnoj povijesti. 
U tome je ljepota pripovijedanja J. Truhelke i 1, B. Mažuranić, 
da su znale uhvatiti koje razdoblje, iako sporedno, ipak lijepo i 
iznijeti ga u priči. Prva se obazire na svoje doživljaje, a druga 
na temelju sitnih podataka i imena iz slavenske mitologije stvara 
divne priče. Lijep je i zahvalan posao uljepšavati stranice narodne 
prošlosti, ne na štetu povijesti, nego da se djeca zagriju zasve 
narodno. Kako je Truhelkin rad autobiografijski, dotiče se oso- 
bito kulturne povijesti njena razdoblja, pa je i pričanje intimnije 
i žarče. U svojim pismima svjetuje Truhelka svoju učenicu, da 
živi životom Tuge i Buge i one junakinje Katarine Frankopanke, 
Kad baka čita unučadi iz »Nevena« i »Naše gore lista«, makar 
da su listovi požutjeli i oglodani, djeca se zanose i hoće da pro- 
dulje zlatne danke djetinjstva, a kad čita o blagostanju za doba 
Zvonimira 1 Krešimira, Anica bi voljela da je tada živjela, pače 
u doba mučenika, jer u njima vidi heroje kršćanske kreposti. 
Kad Anica odraste i sama uči Smail-agu, te ga deklamira i pred 
banom-pjesnikom. U »Dusima domaćeg ognjišta« 
gleda Anica sliku posljednjeg hrvatskog kralja, žalosti se, jer je 
velika pokora za jedan narod, kojim ne vlada domaći kralj, nego 
tuđin. Učiteljica ju je tješila, da će i pred naša vrata jednom si- 


nuti sunce slobode, samo treba raditi, 


Truhelka zna zagrijati djecu za divnu i sunčanu zemlju 
Hrvatsku. Kako je divna povijest Đorđa drvosječe, koji. je pred 

Talijanima priznao da je Istranin, a kad su mu rekli, da je Istra 
talijanska kao i Dalmacija, nazvao ih je otimačima. Đorđo je 
pričao, kako su se u boju na Visu odlikovali hrvatski mornari, 
a Krković je strgao talijansku zastavu i donio je Tegethofu. Vrhu- 
nac je pripovijedanja, kako su Hrvati presjekli »Re d' Italia« i 
konačno potukli Talijane. Ovim i sličnim zagrijava Truhelka i 
Mažuranićka omladinu, da ostane u duši čista s iskrenim osjećajima 
prema domovini i njenu probitku, Ovakav je rad najuspješniji 
i najsvetiji, a tkogod pročita njihove radove, uvjerit će se o bla- 
gotvornom utjecaju. ć 

Značajne strane, koje vežu ove književnice, nijesu kod poje- 
dinih podjednako zastupane, a to je gotovo i nemoguće. Bilo bi 
i uvreda ne priznati im zasebnu umjetničku ličnost, kad je dosada 


svaka izgradila lični nazor, svijet ideja i vanjštinu umjetničku, . 


a sastaju se negdje na istinama, gdje se svi moraju sastati, koje 
su istine svakome jednake, Blizu ovih stoji skromna Bernar- 
dina Horvat, koja ima sve odlike gornjih književnica, k tome 
je znala postići uzvišeni spoj legendarnog s otajstvenim ili euha- 
ristijskim Isusom. Truhelka pak ima lijep i ugodan način pričanja, 
privlačivu građu rečenica za djecu s jakim domovinskim i vjer- 
skim prizvukom, Ivana B. Mažuranić posjeduje djedovsku misao- 
nost, koja se rasplinjuje na običnoj priči, pa nam se čini obična 
stvar, kad su tamo obrađene na prilazan način stranice slaven- 
ske mitologije s poučnom namjerom poput Lafontaineovih basna. 
U Truhelkinoj dječjoj epopeji lica nijesu izmišljena, nego izdje- 
lana prema modelu, a I. Mažuranić posjeduje dar uživljavanja 
u proizvode, i tako nam se obje neodoljivom snagom nameću. 


0Š. Jurkić izdiže lica iz djetinjstva te snažnim opisom, lakoćom 


izraza, težinom riječi nadomještava u priči duljinu velikih ro- 
mana. U svijetlu nadnaravnosti zapleti su s malo riječi naprav- 
ljeni i lako rješavani, ne da ona ne bi znala zaći u dulju pripo- 
vijetku, nego zato, što joj je to prirođeno osobito u njenoj i od 
nje stvorenoj književnoj vrsti legenda. S. Košutić u tome lakom 
izražaju kao da sve previsuje, kao da je sve kod nje od pahuljica 
izatkano, paučinasto, tajnovito, odijeljeno i samotno, zaseban svijet, 
nježan i liričan, pun sanja i svijetla sunčanog. Značajna je u tome 
njena dramska simbolična igra »K svitanju« Truhelka se 
davno ustalila kao priznata književnica,a Ivana B. Mažura- 
nić mnogobrojnim prijevodima i priznanjima inozemstva dobiva 
časni naslov »hrvatskog Andersena«, Druge dvije još nijesu dale 
konačnih i zaključnih radova, i od njih još mnogo očekujemo. 
Ako je Čirikov mogao reći, da su djela I. B. Mažuranić po 
idejnoj strani čisto slavenska, a Matoš, da je njena poezija 
umjetnost u najsvetijim oblicima : ljubavi prema djeci i ljubavi 
prema domovini, mi možemo reći, da je to nešto slavensko, jer 
idejna strana odgovara slavenskim tražbinama, ali i naše u užem 
smislu riječi, jer je priraslo našemu srcu, vezano uz našu pro- 
šlost, puno kršćanskog idealizma, zato ih s pravom sve nazivamo 
čuvaricama i pjesnikinjama domaćeg ognjišta. A, R. Buerov. 

PUTOVI LUTAOCA 
FRAGMENTI IZ VECEG CIKLUSA 


BORBA 


Noć je. I svijetla su ugasla. 
Lampa tek po koja gori, 
Duša je tužna i krvava. 
S Tobom se, Gospode, bori. 


Ulica. Netko je vrisnuo. 
U mrak je pružio ruku, 
Poznaš li, svevidni Gospode, 
lutanje moje i muku € 


Susto sam, Nijem sam se srušio 
negdje na tuđem pragu, 
Zašto sam, Gospode, zašto sam 
dušu zapisao vragu < 


Hoće li, reci mi, naći se 
netko da vodi me domu # 
Kad ćeš me, Gospode, svladati, 
podvrgnut zakonu Svomu € 


Noć je. A mjesec me crveni 
sablasno plaši i gleda. 
Pred Tobom, Gospode, klekla je 
smrvljena moja bijeda. 


NOĆ 


Ruši se tiho, polako, 
stoljetna gradina trula. 
Kostur se tužno svinuo : 
nekada ponosna kula. 


Stara je ura zaspala, 
Šuti i sate ne broji. 
— Kuda su, Bože, nestali 
daleki putovi moji € 


Zvižduk i štropot. Vlak se to 
s umorne stanice kreće, 
Mjesec je s neba prosuo 
bijele žalosti cvijeće. 

Ruža u bašči miriše, 
Propjeva slavuj na grani. 
— Zašto su, Bože, svenuli 
djetinjstva mojega dani € 


Srce mi bučno udara, 
prošlost i kajanje zvone. 
Kako je bolno živjeti 
mladost kad svene i klone. 


Al, šta će, Bože, mladost nam, 
sumrak nad život kad pada € 
Šta li će, Bože, život nam, 
kad smrt je jedina nada < 


Jedan se oblak nadvio, 
i mjesec više ne svijetli. 
Teško je zoru čekati. 
Nijemi su jutarnji pijetli. 


TIŠINA 


Skrušen sam danas kao malo dijete. 
Oblak mi tuge obavio čelo. 
Prošle su sumnje. Ugasle su mržnje. 
U mojoj duši sve je dobro, bijelo. 


Umorno tijelo na klupi se svilo, 
Večernja rosa na me tiho pada. 
Kako je lijepo, kad je srce mirno, 
bez čežnja, strasti i lažljivih nada. 


Prve su zvijezde izronile stidno. 
Nebo je vedro, a tišina svuda. 
Zričak se javlja pa utihne opet. 
Miriše slatko draga rodna gruda, 


Kako je sada ugodno i lijepo 
na groblju našem, gdje se mirno snije. 
Kako je dobro, kad se čovjek smiri, 
a hladno srce kada zemlja grije. 


O, samo da se jošte zvono javi, 
da sklopim ruke i prošapćem sveto : 
Uzmi me, Bože, i pozovi Sebi, ' l 
a ubij tijelo, jadno i prokleto ! 

Ilija Jakovljević. 

BOLESNIK VELIKE LJUBAVI 


Koliko si puta, Gospode, križ taj teški ponio, 

a da ja nijesam shvaćao, kako Ti ranjava leđa, 
i dok si cijelu noć za me najžešće suze ronio, 
ja sam ostao dijete, što Te nezahvalno vrijeđa. 


Tvoju je molitvu čula pustinja žedna i suha, 
po kojoj su se stada pustinjskih zvijeri klatila ; 
na sve Tvoje boli duša mi je bila gluha, 

u svome je grijehu dalje lutala 1 patila. 


Kako si mnoge noći u kanaanskim gorama 
probdio, Gospode, i za me se toplo molio, 
kaplje su Ti se krvi prosule čeonim borama, 
od velike ljubavi k meni Ti si obolio. 


Stjepan Hrastovec. 


MOLITVA U BIJELOJ NOĆI 


Bože, molim Ti se za sve, koji u glasu punom 

viču k Tebi u nebo za dijelak blagoslova, 

koji hodaju zemljom s patničkom na glavi krunom, 
za njih Ti se molim ispod ovog nebeskog pokrova, 


Za ovu bjelinu noći, što ravnine natapa sumorne, 
za stabla, što su cijela zamotana u snijegu — — — 
Molim Ti se za onu zvijer, što oči sklapa umorne 
negdje na uzvisini na jednom toplom brijegu. 


Za sve ovo Ti se noćas tako volim moliti 

ko i za svu onu dragu i nevoljnu braću, 

kojima mora duša od očaja kao strn ogoliti, 

jer Tebe traže, gdje Te nema, i tješe se u plaču. 


Za njih Ti se, Bože, Tvoj grešnik noćas moli 
u društvu svijeća, koje se u korovima gase, 
toplo se moli za njih, a sve patnje i boli 
uzima na se. 


Stjepan Hrastovec, 

UČITELJEVA TETKA 


Rade Orhanovićeva nemirno je provela noć. Probudila se 
još prije ponoći, i nikako san nije mogao više na njezine oči, Teške 
misli poput olujnih oblaka uvlačile su se u njezin mozak, Tamo 
su se nagomilavale, kovitlale i rasle su u nedogled mučeći je bez- 
brojnim tjeskobnim slutnjama, 

emu ta učiteljica tako često dolazi k mome sinovcu € Is- 
tina, ona mu je kolegica, no to je ipak previše, Da, previše. Mo- 
žeš kazati, eto ti k nama dnevno gospođice Velene. A Velena 
je zamamljiva, razapinje mreže kao pauk... Moj Ivo, oh, i on 
je od kosti i mesa... Ne može to da ide tako dalje. Možda ju je 
Ivo i zavolio. No to je upravo ono, s čime ne mogu nikako dase 
složim. On je još djetinjast, a nije ni bogat. Ne, za njega još nije 
ženidba, — Pa još s takvom... Pelješki težak kasno se ženi, 
jer treba prije kućica pa onda ženica, a kamoli impjegat i još k 
tome pučki učitelj s njegovom plaćom. — Eh, Bože pomozi ! 
Jedva da skučiš kraj s krajem... 

Sračunavala je mjesečni trošak, Toliko za mlijeko — kavu — 
šećer — meso — ribu — ulje — drva — stan i drugo. Pa onda 
za njegove knjige i novine, A koja mu korist od njih €! — Truje 
njima svoju lijepu kršćansku dušu, I otkada sve to čita, zbilja 
je postao sasvim drugačiji. Ne mili mu se više ni crkva, kao prije. 
Malo se krsti, Veli za Rusiju, da je to obećana zemlja, gdje vlada 
pravda, a blagostanje se nalazi na pravoj visini. Dok danas znade 
svatko, da se u Rusiji zacario pakao. Crkve su pretvorili u kaza- 
lišta, dućane, kine, Pale samostane Ubijaju na milijune ljudi, 
Glad, oskudica, bolesti, progonstva to je u Rusiji kruh naš svag- 
dašnji. A on mi hvali tu nesrećnu zemlju... Bože prosvijetli 
pamet mome Ivu! 

Da se digne iz groba pred svetim Spasom njegov djed kape- 
tan Baldo Orhanović, pa da čuje svoga unuka, što sve govori... 

Rade se okrenula na krevetu, Ispod razasute prosijede kose 
probijale su joj iz čela kaplje znoja. 

U kutu sobe na stalku pričvršćenom o zid svjetluca se čaša 
pozlaćena zlatno-rumenkastim plamenom svjetiljčice, što gori 
nepomično zamišljeno pred slikom Gospe »Delorite«, Sjeća je ona 
njezina rodnoga kraja, onih surih klisurina, nad kojima se diže 
veličanstveni Deloritin hram sa zvonikom, koji se vidi nadaleko 
i zove pobožna putnika, što prolazi pelješkim poljima i brdinama, 
da skine kapu i da se pomoli. Nešto nebesko, što umiruje dušu, 
što u očaj lijeva nadu... Tako je mornaru, kad s uzburkanog 
Sredozemnog mora ugleda pozlaćeni kip marsiljske Notre Dame 
de Garde — Naše Gospe Čuvarice. Sjeća se, ona je u ranoj mlado- 
sti bila u Marsilji pod veličanstvenom kupolom Naše Gospe 
Čuvarice. Sve je tamo svečano. Divno. Rekao bi zlatna kiša 
struji blistavim svodom. Brod u plavom valovlju lebdi gore na 
stijenama kupole — pauni s diademima na raširenom perju — 
liljani — ptice — anđeli — cijeli raj... Otac joj je utisnuo zlatni 


114 


napoleon u ruku, i ona ga je spustila u škrabicu, kad su oc 
iz crkve. Bilo joj je tada petnaest godina, upravo, kad je ima a 
koleđ. Minulo je otada trideset godina, a to putovanje uz a 
na golemom parobrodu, kojim je upravljao njezin otac, usadilo 
joj se zauvijek u dušu kao najsvjetlija tačka njezina ee — 
Nakon tri duga decenija sjeća se svega, kao da je to i jaa 
nekoliko mjeseci. Oplovili su najljepše evropske obale, vidje 4 su 
tolike velike lijepe gradove. U njima su stanovali ljudi različi- 
tih narodnosti i običaja, no sve ih je ipak vezao jedan vez, a to je 
bila vjera. U svim gradovima, gdje su se zaustavljali, naišli ka 
na veličanstvene crkve, u kojima se veličao zajednički pa ib 
Krist i Njegova božanska Majka. Kako ju je to odušev: nai 
i veselilo. Cijeli taj svijet činio joj se njezinom so a on 
njezin otac i mati netom bi izašli na kopno u ma bilo kojem gradu, 
najprije bi pohađali crkve, molili i dijelili milodare, To su zu 
činili ne iz običaja, već iz uvjerenja, jer njezin otac, koji je 2 
mrk i opor — pravi »lupo di mare« (morski vuk) — u takvim bi 
se časovima sasvim promijenio. Njegove bi oči postale tihe i do- 
bre, a cijelo mu se lice zalilo blagošću, Doista, on je vjeru ee 
osjećao. Svake večeri dok bijaše s njime na brodu, molili su s jupa 
večernju molitvu, a u njegovoj kabini visjela je eto ta Delori- 
tina slika, i pred njome je gorjela svijeća. A danas unuk kapetana 
Baida Orhanovića da otide stranputicom, da ohladni u vjeri, 
koja je njegovu djedu bila najveća utjeha u najtežim časovima 
života.... ' 
Nešto je strašno preletjelo Radinom pameću, Stresla se i 
duboko uzdahnula, Sjetila se lika svoga pokojnog oca, kad je 
jednog dana ostrag osamnaest godina neočekivano stupio na prag 
njihove vile u tihom pelješkom selu. Visok stas bio mu se sagnuo, 
Nešto olovno pritiskalo mu je atletska ramena. Duga sijeda brada, 
Tastresena po jedrim prsima, tresla se od časa do časa, a oštar 
orlovski pogled, koji je toliko puta prkosio smrti na širokom 
oceanu, bio je tup, zamagljen, slomljen. Kad je zaprepašćena 
mati istrčala prema njemu, zagrlio ju je i poljubio. ka 
— Ženo, rekao joj je, sjeti se Gospe od Sedam Žalosti. Nje- 


. zine boli bijahu neopisive, kad je izgubila svoga presvetoga Je- 


dinca. I naše su slične, I naš je jedinac, naš Pero, mrtav. Neka 
nas ona utješi... ! . . | 

Mati je vrisnula. Izustila je nešto nerazumljivo i klonula 
onesviješćena na njegova prsa, or toj 

Duševna vanredna snaga nadvladala je njegovu bol. On 
je digao mater u naručaj i odnio je u sobu za primanje te je polo- 
Žio na divan. ' . . 

Dok je otac osvješćivao mater, prihvatila je Rade njegov ka- 
put i odnijela ga u obližnju sobu. Kad ga je vješala o vješalicu, 
u džepu mu je zašuškao papir. Izvadila ga je. — Bila je to sudbo- 
nosna brzojavka : ' 

»Baldo Orhanović kapetan S/S Carintia — Gruž. 

Časnik na S/S Baron Gautsch Petar Orhanović jutros je pre- 
minuo ovdje u bolnici od upale pluća.: ' 

Direkcija Austrijskog Lloyda — Trst,« 

U njezinu je obezumljenu dušu istom tada palo svom žŽesti- 
nom krvavo oštro svijetlo bola. Osjetila je strašan nenadoknadljiv 
gubitak svoga jedinoga brata. Zalamala je rukama, zateturala 
i naričući vratila se k ocu, kojega je suspregnuta bol i prava kr- 
šćanska resignacija stvarala divom. 

Nekoliko dana iza toga došla je iz Trsta žena pokojnoga 
brata i donijela u naručaju sinčića — maloga Ivu. 

Nevjestin dolazak i mali sirotan, koji je bio nalik na svog 
pokojnog oca, još je više ožalostio majku. Nakon kratkog vre- 
mena umrla je majka od srčane kapi. 

Otac je opet otišao u službu — bilo je to zadnje njegovo 
pomorsko putovanje, no nakon nekoliko mjeseci vratio se shrvan, 
silno postaran, oronuo. 

— Došao sam, da zaklopim oči među svojim pelješkim go- 
rama, rekao je na povratku. Otada je dnevno prisustvovao 
svetoj misi u Deloritinoj crkvi, Često se ispovijedao i pričešćivao 
pripravljajući se na smrt, 

Dva dana prije nego je umro, prihvatio je kćeri ruku, zagle- 
dao se svečanim pogledom u zaplakane njene oči te rekao : »Rade 
moja, i ti nevjesta Fanny, uzgajajte mi maloga Iva. On je jedini 
naš potomak. Neka me mrtva ne osramoti. .. .Obećaješ li mi... . Ša 

Njegove su riječi bile tihe, ali svečane, svete kao najsvetija 
nepromjenljiva oporuka. 

— Obećajem, ćaćo, i kćer obliše suze. 

—.Ne plači, i ja i Pero i mati molit ćemo za vas gore u raj- 
skim visinama. 

Koliko se patnja survalo otada na njezinu dušu, Što sve nije 
pretrpjela strepeći nad životom maloga Iva *! 

Najljepše zlatne kolajne pokojne joj majke, njezino dijaman- 
tno prstenje, očev zlatni lanac, sve je to odnijela na Deloritin 
oltar, da joj ga ona očuva živa i zdrava. 

* 


Smrt — ah smrt bila je upravo pohlepna za žrtvama njezine 
kuće, I Fanny je, draga F anny umrla, kad je Ivo svršavao drugi 
razred preparandije. Ostao je Ivo sirota bez oca i majke. Ona 
mu je, tetka Rade, bila sve na svijetu, Što nije sve Žrtvovala, 
da iskupi obećanje, kojim se obvezala ocu na njegovoj smrtnoj 
postelji €! — Bolje o tome da niti ne misli... 

Pa nakon svega toga da njezin Ivo prezre nju i obeščasti 
uspomenu svoga djeda, ,. #1! Zar je i za njezinom glavom segnula 
pohlepna strašna smrt... €! 


— Ivo, pa da me upravo ti baciš prije vremena u njezine 
ralje €! 


* 


Rade je ustala, upalila svijeću i otišla u Ivovu sobu. On je 
spavao mirno u najslađem snu. Nadnijela se nada nj i osvije- 

tlila mu lice. — Isti Lori otac u vije mladosti, kada se vra- 
tio poda: a = pda i od ultime. Bi | 

S Pa očne Poije. di soo pe ! Sagnita se i poljubila 
ća io je lice bilo dibro — oleknsriteć, U zaklopljenim 


. njegovim očima naslućivala je svoju i njegovu sreću. — Ivo, 


j j im j la po sobi. Na sje- 

vo moj ! — uzdahnula je. A zatim je. pogleda c š 

dala > ležala rpa knjiga. Na jednoj je stajala Velenina fotogra 
fija. Opeta joj je nešto zamračilo pamet i rastužilo joj dušu, 

— Dakle on je voli... Oh, kako se ova djevojka uvukla u 
intiman život vjerne obitelji... € U 2% a 
i Izišla je iz sobe svoga sinovca, Bacila- je pogled na Delori 
tinu sliku. Kleknula je preda nju i molila žarko. 

nula se... ' . 

i da, treba da pitam Veleninu stanodavku, kakva je 
Velena. Ona je kod nje već dvije godine. Jamačno će me šjora 
Mare, koja je prilično domišljata, izvijestiti najbolje o svojoj 


stanarki, : 


Hijacintova boja osvijetlila je prozor kao ERE aki 
selu su se raspjevali pijetli, a magarci su se oglašiva Še im 2 
štala veseleći se novome danu. Na zvoniku je skrih ju arnje 
pozdravljenje. Rade se prekrstila i pred Deloritinom slikom mo 
lila Anđeo Gospodnji. Zatim se obukla i otvorila meg ma 

U sobu je ulazila svježina s rosnog lišća velikog duda, im 
se granao pod prozorom, i rashlađivala ljetnu sparinu zgusnutu 
za vrijeme noćnih satova u ne baš prostranoj sobi. Ki 

Nakon malo vremena čula je pam gdje prolaze seljaci. 

šljali su i čvrstim se koracima Žurili na radnju. | E 
s oo je dan rastao i razlijevao se blagom svjetlošću poput 
oceana u neizmjerje. Na hodniku u. krletki zalepršao je pi 
nac, skočio na malu staklenu kupelj i lupkao kljunom kra 
šcima po vodi osvježujući glavicu i grudi. Rade mu se približila, 
a on je veselim očicama pogledao svoju a 
kljunčić i nešto joj nježno pričao. A onda je stresao vodene a 
što su mu se svjetlucale na perju, počešljao se kljunom, skočio 
na kolobar, što je visio na sredini krletke, zanjihao se, podao 
glavicu te izvio nekoliko snažnih cvrkuta, koji su se proširili u 

nosnu pjesmu. aa 

so je sifalal, nekoliko trenutaka svoga maloga prijatelja. 
Njegov glas, pun mladosti, smjelih skokova i bizarnog ard aj 
nja, pa pomisao, da je i taj kanarinac ugledao: m prvog 
svog dana u jednom proljetnom jutru na njezinu po idi 
izazvala joj je u duši neko osobito raspoloženje. Bolna nosta gia, 
vesele i tužne uspomene, čudne tjeskobne slutnje i zamisli, me 
.bi ona htjela da se svakako ostvare — sve se to slijegalo kao slat o- 
gorki talog u njezino srce. kod 

Uljuljana kanarinčevom pjesmom u neko čudno snatre- 
nje vidjela je svoj rodni Pelješac, sur, silan, golem poput fanta- 
stičnog kita, što je pružio rašireni rep ispod starih stonskih utvrda, 
1 njime se prihvatio kopna, dok je u Lovištu zario glomaznu 
glavu u morsku pjenu, kao da vreba iz potaje na prekomorskoga 
gusara, koji bi htio da opljačka i zarobi naše obale. 

— Jamačno blistaju na jutarnjoj rosi njegove visoke brdine, 
okrunjene surim kamenjem. Mirišu njihovi obronci vrijesom i 
.kaduljom. ,, ' . 

Masline,- vinogradi, borovi, let i Zujanje pčela, sve, sve joj 
prolazi ispred očiju kao u kinu, A iznad svega izdiže se žuta osa- 
mljena vila pokojnog joj oca s velikim bijelim sidrom na pročelju. 
Raj... tii. raj... 

S No što joj se čarobnijom pričinjalo rodno poluostrvo, što joj 

je milijim i svetijim postajalo očinsko ognjište, to joj je nepoželj- 

nijom i nesimpatičnijom bivala ta čudna Velena,.. 

< — Ona bi bila samo profanacija, importirani kumir u tu sve- 

tinju nad svetinjama... 
€ * 


U tim mislima napustila je kuću i sišla na obalu. 

. Ribari su bili već iznijeli nekoliko kašeta ribe za prodaju. 
Sjedili su mrki uz svoju lovinu, pušili i Pijuckali rakiju, Pred njima 
je visjela prazna vaga. Ribe nije nitko kupovao, premda se bilo 
tu skupilo preko pedeset seljaka i seljakinja noseći krtolice u 
rukama, da se opskrbe ribom. 

Rade im se približila i upitala jednu Ženu, što čekaju. 

— Udarili su previsoku cijenu, pa čekamo, dokle popuste. 

udno su izgledala ta dva fronta. Ribari kao prodavači, 
mrki i osorni i nepopustljivi, dok se kupci pričinjahu bezbrižnima, 
kao da i ne mare za ribu. Nešto su šaptali, a kad su govorili na glas, 
pričali su o sasvim drugim stvarima negoli o cijeni ribe. Neki su 
se opet smiješili i čekali, kao da im se ni najmanje ne žuri. Rade 
je tu među njima opazila i šjoru Maru, Odmah joj se približila 
i povukla je na stranu. 

jora Mare je držala osobitom čašću, što ju je Rade prijazno i 
učtivo pozdravila. u prisutnosti njezinih seljana. Za razgovora 
češće je ispod oka pogledavala, da li seljaci svraćaju na nju pažnju, 
te vanredno uživala, što će njezin ugled još više porasti, jer će 
se toliki uvjeriti iza ovog njihova razgovora, da ona uživa oso- 
bitu naklonost učiteljeve tetke, koju su svi cijenili kao odličnu 
osobu, 

Rade je bez okolišanja prešla na stvar. 

— Draga moja — njezin je glas bio uzbuđen, — Vi ne možete 
pojmiti, koliko volim svoga sinovca. Moja žrtva, što sam je za 
nj pridonijela, jest silna. On je najsvetiji zalog moje doživotne 
ljubavi, kojom ga ljubim, On mi je sve. Moj svijet, moja jedina 
nada. Jedino mi još on daje smisao za život. Bez njega bih očajala. 
No opet voljela bih ga vidjeti mrtva nego nesretna, Svaka pomi- 
sao o tome zabrinjuje me i kolikogod mogu nastojim svim silama 

da uklonim i sjenu nesreće od njegove glave, ji a .. 
kad bih morala otkrivati tajne svoje obitelji pre aa one 
osobama, no uvjerena sam, da se Vama, gospođo Mare, g 
potpuno povjeriti. , 

— ž otpuno možete. 

— Ewo Kea da “ Vas zamolim. Vaša stanarka, gospo“ 
đica Velena, od nazad nekoliko vremena pokazuje odviše s je 
nosti prema mome Ivu, Tko znade, do čega sve kad mie . 
vede. Ja tu gospođicu poznam onako samo na o na da Ka 
prodrijeti u njezin intiman život, u njezinu dušu, ai rado) 
boravi već dvije godine, a kroz to vrijeme Vi ćete je bili ja o 
upoznali. Veoma ćete me zadužiti, ako mi iskreno 1 savj 
kažete, što mislite o toj djevojci. aa | 

Rade je uzdahnula, a oči joj se ovlažiše devasiie doe 

Mare se zamislila, sona mi povukla Radu, 

još više osamljene, te jedva čujno rekla : : 

dkg eri Kono se mladost silno pokvarila, Što ćete, 
djevojka. daleko od svoje kuće, bez ikoga svoga... K jon : 
Velena ohola — ne priznaje gospodara nad mag, senj 
je uvredljiva. Bog mi je svjedokom, da sam je svjetova s. 

rođena majka. Ona je s početka mučke prezirala rk savje ; 
a zatim me je nekoliko puta užasno napala, te sam o o a . : 
i koncem godine otkazati joj stan. Ne mogu trpjeti takve . : 
u svojoj kući. Zar da i gospodinu Bogu polažem za to račun Ea 
Što ću Vam dalje kazati, neka ostane među nama, sd ihem 
Bog, da nikome ne želim naškoditi. — Zamislite, gospo Mea i 
— ta djevojka većinom ostaje izvan kuće do iza "u dau H Logi 3 
li ja nju do te ure čekati £! Vi znadete, kako je ko pa . 
rim se radeći po cijeli dan, a već sam 1 u nje Katka: a 

jedva čekam, da se dokopam postelje... A ne smije piu a 
reći... Odmah se uzruja. Zadnje vrijeme počeo je g? njoj 
dolazi i nekakav mladić. Po cijelu noć ostaju sami, — Sto ho sa 
više... £! Žalosno, uprav žalosno ! Ja bih joj dotada a 
stan, no da je ne rao oj ep At ću se još ova dva 

j . A onda neka je Bog nosi od mene. de 

Mak > je sva geeettala, Zanijemila je od čuđenja i Sima 

— Ali molim Vas, neka ovo ne doznade ni crna zemlja! — 

— Ne bojte se, gospođo Mare. Bih li ja izdala osobu, < 
mi je učinila toliku a i je s mene i čast moje kuće, 

am sto puta najljepše blagodarim, X 
Pa aha su sepa ma cije ribe, Narod je stao da kupuje, 
pa se i one dvije požuriše, da ne ostanu zadnje. 


* 


Brzim koracima vratila se Rade kući, Pri duši joj je bilo 
užasno, U glavi su joj šumjele strahovite misli. Nešto neopisivo 
mučno, što graniči s trzajima smrti, ugnijezdilo se u njeno Pio 
Osjećala je. panički strah pred neizvjesnom budućnošću, koja 
može da potpuno uništi ono, što joj je najmilije. No u cijelome 

tome vrtlogu bolova i straha plaminjao je ipak plamen nade i 
neuzdrmane vjere u dobrotu i plemenitost njezina Iva. 

— On je još neiskusno dijete. Njemu nije poznata Velena. 
Ali kad on vidi crni bezdan, u koji bi ga strovalila i Velena i nje- 
gova ljubav prema njoj, on će se isprsiti kao lav, bacit će je za- 
uvijek od sebe i očeličit će se u borbi sa zmijom, koja mu je htjela 
da otruje nepokvareno srce. ,, 


To ju je tješilo. Stvaralo ju je junakinjom. Pritajivalo joj 
bolove. A njezina ljubav prema sinovcu razbuktila se vulkan- 
skom silom. 


Probudila ga je. Pripremila mu kavu i kad je unišao u blago- 
vaonicu, da kavu popije, njoj su se oči orosile suzama, 

Ivo je to opazio. Tjeskoba mu- je okupila dušu. 

— Što ti je, teto # ' 

— Ništa osobito. Malo prije vidjela sam fotografiju pokojne 
ti majke, te sam se sjetila njezinih riječi, kojima mi te je izručila 
prije smrti. Rekla mi je jedva dišući 1 »Eto, Ivo ostaje pravom 
sirotom, Nikoga nema osim tebe. Mnogo si za nj žrtvovala. Tu 
Žrtvu nosi do kraja. Pazi mi ga. Odsada budi mu i majkom l« 
Dolazi mi na pamet i obećanje, kojim se obvezah svome pokoj- 
nome ocu, a tvome djedu, Kad je naslutio, da se nalazi na pragu 
smrti, naglasio mi je svečanim glasom : »Rade, ti i nevjesta Fanny 
uzgajajte mi maloga Iva. On je jedini naš potomak. Neka me 
mrtva ne osramoti ! ' 

Krupne suze kanuše iz Radinih očiju. 

— Ne plači, teto, ti se dosada nijesi ogriješila o plemenite 
želje naših dragih pokojnika. Jamačno sam ja uzrok, da plačeš, 
Priznajem, da katkada brbljam koješta, Tebi to nije drago. Time 
sam te i uvrijedio i ožalostio. Ipak te moje riječi nijesu potjecale 
iz uvjerenja. Za njih sam se odmah i pokajao, ta u svojoj sam duši 
ostao uvijek tvoj mali Ivo, koga si ti najviše uzgojila.. Mislim, 
da me razumiješ. Ali što ćeš € Današnji svijet ne voli, da mu uvijek 
pred nosom zveckaš krunicom. Silno mi je žao, da plačeš radi 
mene, Budi mirna i reci mi, što tražiš od mene. ' 


— Ništa drugo, Ivo moj, nego da budeš potpun čovjek. 
šk 


Popodne došla je Velena k Ivu. 

Rade ju je opazila s prozora, kada se penjala uz strmu ulicu 
k njihovu stanu. Išla je bezbrižno, njišući se visokim, vitkim tije- 
lom poput šarena tulipana na laganu vjetriću, Kad je unišla u 
dvorište, zaustavila se trenutak, podigla oči prema prozorima i 
lagano se osmjehnula. i 

Rade je protrnula. Srdžba, gnušanje i prezir rasli su instink- 
tivno u njezinoj duši, i 

Velenina luksuriozno  ondulirana kosa i izazovna nošnja 
još je više razdražila Radina uznemirena čuvstva. Činilo joj se, 

da ta djevojka unosi požar u njezinu kuću, koja će se pretvoriti 


ševi epeo, ako ona ne bude njezina čuvarica. I htjela 
Lo odletjeti kei stube da dočeka Velenu, da joj pljune u lice, < na 
istjera napolje i da joj zatvori zauvijek vrata svoga ie pi A 
se svladala čvrsto ia obo 7 Pong bilo na koji nači 

iti željenu djevojku od svoga praga. he ' 
ka kad Ja sokjedla na pnjno predsoblja. Premda joj se nitko 
nije javio, otvorila ih je slobodno i unišla kao kućno ogni Istom 
onda, kad je bila unutra, pojavila se pred njome Rade. 

— Dobar dan! rekla joj je Velena. 

— Što biste htjeli € pogledala ju je ozbiljno Rade. 

— Ništa. Došla sam ij toa . 

j i vrata blagovaonice, X . 

Dok šte Vi z 1 Izvolite i idi — rekao je, no čisto se 
zbunio, kad je u tetinim očima pročitao negodovanje i ukor. . 

U pameti je učiteljeve tetke bila stvorena osnova za dalju 
iro i Velena sjeli su u blagovaonicu, Obadvoje su bili neras- 
položeni. On je listao nekakvu reviju, a ona je gledala u pama 
što je zanosno pjevao u krletki kraj prozora, na kome m. e 
nježnim crvenkasto-bijelim cvjetićima dvije velike egonije. 

Tetka je Rade ušla u blagovaonicu noseći u rukama ia 
već skrojeno za Ivovu košulju. Sjela je za šivaći stroj, razmotala 
platno, namjestila ga na stroju i stala da šije. ak 

Velena je opazila, da su Radine kretnje nervozne. Oči su joj 
se iskrile, a nosnice lagano podrhtavale. : Š 

U blagovaonici je atmosfera postajala sve to teža. Nitko 
nije mogao da progovori. Čulo se samo lupanje šivaćeg stroja 
i vesela kanarinčeva pjesma. ' kp . 

Kad je Rade prestala da okreće stroj uvlačeći pod njegovu 
iglu rukav košulje, Velena je prekinula šutnju: — i 

— Možda Vam dosađujem svojom prisutnošću. Odmah ću 
otići, ta ionako nemam što ovdje da radim. Došla sam, da slu- 
šam već po stoti put čudesan pjev vašega .kanarinca i o 
drugo. Zato sam jedino u svojim slobodnim časovima i dolazila 
k vama — i ni za što drugo, ama ni za što drugo. | 

Nešto cinično i odvratno zvučilo je u njezinu glasu. Ustala 
je te izašla. X ' ' ' ' 

Ivo je osjetio nenadan pritisak na tjemenu i plećima. ke 

— Bezobraznice ! smrsila je Rade i pogledala Iva, koji se 


skamenio nad rastvorenom revijom. Ivo nije proslovio ni riječi, 


samo se trenutak zamislio čudeći se tolikoj zlobi, koju je pokazala 
djevojka, o kojoj je bio još malo prije uvjeren, da je puna njež- 
nosti. Uvreda je gorjela kao zagušljiv sumpor u njegovoj duši, 
Ustao je, otišao u sobu, uzeo u ruke Veleninu fotografiju, rastr- 
gao je i zagledao se u tupom bolu kroz prozor. 


Valtazar Vijolić. 

SRDŽBA JAGANJČEVA 


Zanijemilo je selo, grad, 
I nigdje »Oj l« ne ječi, 
Povezo svima usta hlad 
I govori bez riječi. 


Pod svakim srcem buji trn 
I bode sve to jače, 

Nad svakim srcem gavran crn, 
Što krilom tukuć grače. 


O Janje Božje, Tvoj nas prut 
Po pravu ljuto mori: 

Mi gori bjesmo tisućput 

Od vukova u gori, 


Ti visio si razapet 

I gledo ljudstvo svoje, 
A s rumenih ti rana pet 
Sve srce plakalo je. 


Na križu šireć ruke sveđ 
To Srce si otkrivo, 
Neiskazanu trpeć žeđ 
Sve u nj si nas pozivo. 


Al ljubavi Ti silne trud, 
to za nas umirala, 
Razapinjo se uzalud: 

Tek prezir ona brala. 


Podnosio si rug i smijeh 
I mržnju bezbožnosti, 
Dok ne učini kraja grijeh 
Božanskoj strpljivosti. 


I grmnu srdžba užasna 
Vrh neharnog stvorenja : 
Već gnječe nas jahača dva 
Iz tajnog Otkrivenja. 


U prvog sijeva silni mač, 
U letu njime ništi ; 

Iza njeg oganj, krv i plač, 
Ispod njeg riđan vrišti. 

Otkrivenje sv. Ivana6. 
NA RIJECI IQIS. 


U ruci s vagom drugi gost 
Od jučer za njim trže, 
Iza njeg idu bijeda, post, 
Ispod njeg vranac rže. 


I treći još će banut svat, 
Da čovječanstvo zoblje, 
Ispod njeg siv će biti hat, 
Iza njeg puno groblje. 


O Janje Božje, Tvoj nas prut 
Po pravu ljuto mori: 

Mi gori bjesmo tisućput 

Od vukova u gori. 


Sagriješili smo Tebi mi, 
Zaslužili smo, Spase, 
Da rat i glad nas pokosi, 
Da kuga nas popase. 


Al milošću uz gnjev Ti sav 
Iz grudi Srce jeca; 

Na prijestup srćeš kao lav, 
Da spasu Ti se djeca. 


Zaslužila je strašna psost, 
Tvrdoća nemilosti, 
Zaslužila je oholost, 

Da sve nam skršiš kosti. 


Zaslužio je blatni blud 

I gadni pauk škrti, 

Da svijetu zadnji sudiš sud 
I vječnoj daš ga smrti, 


Al Janje Ti si. Bič Ti sam, 

to strašno njime viješ, 
Tek ljubavi je oštri plam ; 
Ti ljubiš 1 kad biješ; 


Toliki kroz taj paklen pir 
U vječnu radost grnu, 

to otpjevo bi dug ih mir 
U vječnu žalost crnu, 


Milan Pavelić D. L- 


POSTANAK SLAVENSKIH DRŽAVA 


Otkada je Herder u svojoj knjizi »Ideen zur: Philosophie der 
Geschichte der Menschheit« (g. 1784.—1791.) iznio svoje poznate 
nazore o idiličkoj nedržavotvornoj i neorganizatornoj. prirodi 
Slavena, taj se nazor u manje više moderniziranom obliku odr- 
žao u nauci sve do danas. Što više, činilo se, da ga rezultati novije 
historijske nauke još više utvrđuju. Glavni je naime dokaz za 
tu tvrdnju bila povijest postanka raznih slavenskih država, 
koja je međutim pokazala, da prvi počeci državnog života sla- 
venskih naroda padaju u kasnije doba nego počeci germanskih 
i što je još važnije, da su najveće slavenske države osnovane 
od neslavenskih naroda i družina. 

Međutim se postepenim slabljenjem humanitetskih ideala 
i sve većim štovanjem uloge države u životu naroda u smislu 
vladajuće Hegelove filozofije izmijenio tokom | XIX. stoljeća 
također sud o vrijednosti te posebne slavenske idiličke prirode. 
Dok su ranije u tome vidjeli najviši stepen humanitetskog ideala, 
kojemu stremi čovječanstvo, te su zbog toga Slavenima kao ču- 
varima tog ideala pripisivali upravo mesijanističku ulogu, počeli 
su sada pomanjkanje državnog i organizatornog smisla držati 
znakom nižih kulturnih sposobnosti Slavena prema Germa- 
nima i Romanima. Tako je ono obilježje, koje se prije isticalo 
na diku Slavena, postalo njihovom narodnom sramotom. 

Shvatljivo je stoga, da se u raznih slavenskih naroda stvo- 
rila struja, koja je nastojala najprije dokazati netačnost tvrdnje, 
da su glavne slavenske države bile osnovane od stranaca. To 
su u prvom redu kušali stariji ruski slavenofili pobijajući t. 
zv. varjašku teoriju o osnovanju ruske države. Međutim su 
u svom žaru mislili neki (Sobjestianski), da najprije treba 
opovrći tezu o mekom i pitomom slavenskom karakteru, jer 
je tobože slavenska slabija sposobnost državotvorna bila po- 
sljedica te mekoće njihova karaktera, dok je divlji i tvrdi 
karakter germanskih i turskotatarskih naroda bio uzrok njihove 
državotvorne i organizatorne sposobnosti. Gomilanjem brojnih 
historijskih primjera o slavenskim okrutnostima uspjelo je bar 
djelomično skinuti sa Slavena »ljagu« mekoće, ali naravno tim nije 
bila oborena teza o njihovoj slaboj državotvornoj sposobnosti. 

to više, nova socijološka struja u ispitivanju slavenske pro- 
šlosti (Gumplowicz i Peisker) sa svojom sklonošću za generalizi- 
ranje i stvaranje »općih historijskih zakona« postavila je bila tezu 
o bezizuzetnom osnovanju slavenskih država od stranih plemena, 
što je bila tobože posljedica posvemašnjega pomanjkanja državo- 
tvornog smisla u Slavena i njihove ne samo meke, nego upravo 
»ropske» ćudi. Dok je Gumplowicz držao Germane (u prvom 
redu Gote) pravim osnivačima slavenskih država, pa među osta- 
lim na temelju gotomanske zablude Popa Dukljanina i osnivačima 
hrvatske države, upozorio je Peisker na Turko-tatare (Avare, 
Bugare, Tatare) kao glavne tvorce starih slavenskih državnih 

tvorevina. I kod nas je ta struja našla odjeka u teoriji pokojnoga 
don Luke Jelića, da su saveznici Ostrogota, sarmatski Alani, 
osnovali hrvatsku državu. Tek detaljnija pojedinačna ispitiva- 
nja o postanku različnih slavenskih država počela su osloba- 
đati nauku od tih prebrzih generalizacija i utisaka, ali je opći 
dojam o prirođenoj slavenskoj nesposobnosti za stvaranje dr- 
žava ostao u nauci do danas. Čak i oni istraživači, koji otklanjaju 
pretjeranosti Peiskera i Gumplowicza, kao što su K. Kadlec, 
Balzer i K. Tymieniecki, usvajaju opću tezu o slaboj državotvor- 
nosti Slavena, 

Nužna posljedica toga stava jesu tri teorema, koji bi imali 
karakterizirati postanak slavenskih država prema postancima 
država germanskih naroda. To je u prvom redu tvrdnja, da nijedna 
slavenska država nije nastala osvojenjem tuđega područja i po- 
korenjem starosjedilaca od kojeg slavenskog naroda, dok je napro- 
tiv većina slavenskih država nastala zavojevanjem  tuđinaca. 
Drugi je teorem, da su se sve slavenske države, koje su nastale iz 
originalnog slavenskog korijena, razvile iz primitivne plemenske 
države i bar u prvo doba svog opstanka više predstavljale federa- 
cije plemena i župa nego prave države, Treći je pak teorem, da 
su se Slaveni mnogo kasnije od drugih naroda i plemena priučili 
na državni. život te da do X. vijeka nije bilo slavenskih država 
u pravom smislu te riječi. Sva ta stanovišta i teoremi imali su zna- 
čajan utjecaj i na rješenje najvažnijih pitanja hrvatske povije- 
sti, kao što je doseljenje Hrvata i osnutak hrvatske države. Pod 
njihovim utjecajem kušali su i prve početke hrvatske povijesti 
utisnuti u onu općeslavensku shemu, premda se baš hrvatska 
povijest prvih vremena dade najteže u tu tobožnju shemu utisnuti. 


Već prva teza, koja odriče Slavenima osvajačke sposobno- 


sti, dovela je uz druge (zapravo vrlo slabe ili nikakve filologijske - 


razloge) do potpunog zabacivanja pričanja Konstantina Porfi- 
rogeneta o doseljenju Hrvata i Srba i o oslobođenju kasnijih 
njihovih sjedišta od avarskih gospodara. Pod dojmom te teze 
stvorila se predodžba o amorfnoj bezimenoj slavenskoj ropskoj 
masi, koja je gurana od svojih gospodara Avara postepeno nase- 
lila ove krajeve ostajući na stepenu primitivne plemenske organi- 
zacije, dok se nijesu tek početkom VIII. stooljeća najjača plemena 
nametnula drugima i tako stvorila federativno župsko-plemensku 
državu, kojoj je na čelu bio knez, ali kao primus inter pares među 
županima. Po tome bi hrvatska država kao jedinstvena politička 
cjelina sa knezom kao pravim monarhom, komu su župani samo 
činovnici, bila tek tvorevina X. stoljeća, zapravo tvorevina To- 
mislavova. Ali i federativna župsko-plemenska kneževina ne bi 
po tom nazoru bila u Hrvatskoj starija od početka IX. v. odno- 
sno starija od kneza Borne. Prije toga vladao bi potpun kaos 
župa i plemena. Dokazi bi za to bili pomanjkanje izvora za to doba 
i ukorijenjena predrasuda o slavenskoj nedržavotvornosti. 
Obara naprotiv te predodžbe sigurni historijski fakat, da su 
karantantski Slovenci već g. 631. imali jedinstvenu, od Avara 

i Bavaraca te Longobarda nezavisnu vojvodinu pod vojvodom 
Borutom, te da su baš tu vojvodinu osnovali karantanski Hrvati 
(sigurno ogranak bijelih Hrvata), kao i činjenica, da je prvi hi- 
storijski dalmatinsko-hrvatski knez Borna po franačkim anali- 
stima vladao nad čitavim hrvatskim područjem kao pravi vladar, 
a i kasniji knezovi, kako ih vidimo u ispravama sve do Tomislava, 
nijesu bili puki župani najjače župe uz priznanje vrhovniš- 
tva drugih župana, a bez izravne vlasti nad drugim župama. 

Nesumnjivo je iz toga proizašlo, da se mora odlučno zaba- 
citi ranije mišljenje, da je do Borne u hrvatskim krajevima vladao 
kaos župa-državica, a od Borne do Tomislava da je knez bio samo 
Župan najjače župe. Što više državni kontinuitet karantantske 
kneževine od početka VII, do konca VIII. stoljeća učinio je po- 
sve vjerojatnim, da je takav kontinuitet postojao i kod jače dal- 
matinske grane Hrvata. To je čak ponukalo istraživače (Haupt- 
manna), da jedinim Hrvatima u starije doba pripišu državotvorne 
sposobnosti među ostalim slavenskim plemenima, jer su oni us- 
pjeli osnovati ne samo jednu, već tri (dalmatinsku, posavsku 1 
karantansku) kneževine u doba, kad kod drugih Slavena nema ni 
traga kakvom političkomu životu. 

Kako već Borninu kneževinu nalazimo na višem stupnju 
razvoja od poznatog tipa plemensko-federativne države, kakve 
nalazimo kasnije u Poljskoj, Češkoj i naročito u Polablju, to se 
logično mora zaključiti, da je ta kneževina već ranije nastala, 
jer je moralo proći dosta vremena za njezin ustavni razvitak. 
Kako je karantanska kneževina zajamčena već u prvo doba 
doseljenja Slavena, kraj takvog stanja stvari postaje posve vjero- 
jatnim, da i hrvatsko-dalmatinska kneževina potječe još od do- 
seljenja Hrvata u ove krajeve i što više, da su. Hrvati ovamo 
donijeli već gotove zametke državne organizacije, t. j. da su se 
doselili kao manje više organiziran narod, a ne kao amorfna masa. 

U najnovije se doba međutim sve više množe istraživanja, 
koja obaraju predodžbu o slavenskom državotvornom primiti- 
vizmu te dokazuju, da već dosta rano među Slavenima ima pra- 
vih monarhija, koje se posve razlikuju od tipične slavenske plemen- 
ske države. Takve su monarhije na pr. Samova država i Velika 
Moravska. Šteta je, što se ta istraživanja zasada odnose samo 
na zapadne Slavene (Oswald Balzer o »Najstarijim državnim 
oblicima u zapadnih Slavena«). dok se na razvoj najstarije takve 
državne tvorevine, kao što je nesumnjivo bila hrvatska kneževina, 
još ne obaziru, premda je ona jedina od tih pravih slavenskih 
monarhija sačuvala svoj historijski i ustavni kontinuitet pretvo- 
rivši se kasnije u kraljevinu. Ipak su i ovi prvi koraci iz tame hi- 
Storijskih »aksioma« i ustavnopravnih predrasuda jasan znak, 
da će prije ili kasnije i prvi počeci hrvatskog državnog organizma 
Zauzeti u historijskoj nauci onaj odličan položaj, koji mu kao 
zori slavenske državotvornosti i slavenske organizacijske sposob- 
nosti u povijesti slavenskih naroda pripada. Quod est in votis. 


Ljubomir Đurić. 

KRUNICA 


PRVO OTAJSTVO SLAVNO 


Vi, što ste tešku naklonili glavu 
u šumu bijesnih bura i oluja, 
dignite, zrnos, zapjevajte slavu, 
veliki, topli, slavni Aleluja ! 


Uskrsnuo je u prekrasnu zoru 

i sve vas, bolni, iz sna trudna budi, 
Ustajte, gordi, u dobru vas horu 
Krist cijelom dušom ushitima nudi 1 


Ustajte, hrabri! Pred vratima stoje 
znakovi mira, pobjedni trofeji. 

* Uzmite carstvo i barjake svoje 

ko novi vođe, smjeli korifeji ! 


Punite zemlju silom i pregnućem, 

od jednog kraja kličite do drugog. 
Zastave viju, a u srcu vrućem 

nek bukti pjesma nakon bola dugog | 


Neka vam duša uskrsne iz groba 
svih ovih tupih prezira i zala, 
da blistava se u opako doba 
uznosi Kristu ko Tereza mala! 


DRUGO OTAJSTVO SLAVNO 


Mi smo na svijetu kao kamen tvrdi, 

što je uz goru maticu prirasto, 

Uz njega kipar kini se 1 srdi, 

što mu se zaman s lijepim likom sasto. 


Jer ne će da se otrgne od gore, 
što mu je život sapela u hridi, 
o njeg se kiše s vihorima bore, 
pa mu se sipkost kroz jedrinu vidi. 


I doć će vrijeme sigurno i brzo: 
ne će se moći u oluji borit, 

i vjetar, što ga postojano trzo, 
u duboke će ponore ga sorit, 

— I mi smo, Hriste, kao kamen slijepi, 
te smo na ovoj obikli se grudi ; 

makar smo gordi, blistavi i lijepi, 

u nama ključa prkos tvrd i ludi. 


Tko će nas uzdić na priliku Tvoju, 
da vedar polet prema nebu klisi € 
— Zatočnik prvi, Ti si dušu svoju 
do veličajne uzdigao visi, 


Uzvisi i nas, da nam duša stane 

na krajnjem vršku Tvoga uzdignuća ! 
I ne ko kamen da u ponor pane, 

no kao zvijezda da treperi vruća! 


M. Soljačić. 


SVETIŠTE NA HUMCU 


Godine 1563. Turci porušiše franj. samostan sv. Ante i crkvu sv. Kate 
na Humcu kod Ljubuškoga. Na istom mjestu g. 1563. ubiše i biskupa fra Da- 
niiela_Vladimirovića. O, fra Jozo Cigić, poslije tri stoljeća (1853.) obnavlja 


OBNOVA SVETIŠTA 


Svanuo lijep danak iza kiše, 
Stijene se žare o proljetnom suncu, 
Fra Jozo raju sakuplja na Humcu. 
Po golom brdu lahor drače njiše, 
Trebižat tiho uvalom žubori, 


Zelembać šuška plašljivi u škrapi ; 
S kupine sunce pije rose kapi. 
Fra Jozo raji nevoljnoj prozbori : 


— Zora nam evo sviće iza tmuše ; 
Ko sokom mladim u proljet drveća 
Radošću i vi napunite duše ! 


Tu ćemo opet nakon tri stoljeća 
Osnovat župu, hram Gospodnji zidat, 
Duševne rane i tjelesne vidat... 


* 
...Ovamo spomen prošlosti nas zove: 
Prah ove zemlje natopljen je krvlju; 


Tu su nas sjekli, vješali o drvlju... 
Pod zaštitom ću sveca od Padove 

Obnovit župu. — Rukave zagrnu. 

— Pa makar smrt me mučenička čeka, 
Za Krista ona mila mi je seka. — 
Ustade, kamen iz škripi prevrnu. 


Za njim se seljak diže do seljaka, 
U radu slijede fra Jozu ujaka... 
...Rad ovaj je li sanak ili java € — 


Sve zgledaju se, put im podrhtava, 
Svi živo rade... Traci sunca zlate 
Svetište novo Čudotvorca Ante... 


*. NEPOBJEDLJIVI KRST 


I pade silnik, Umuknuše diljke. 

Mi još smo ovdje — sila nas ne skrši ; 
Kod ruševina stijeg Kristov strši, 

I množimo se ko u proljet biljke, 


Gdje djed nam za krst izdiso na kocu, 
Brencaju sveta zvona sa zvonika, 
Klecamo na prah dragih mučenika, 

I molimo se Anti Čudotvorcu... 


Proljetno sunce zlati hridi sure, 
Trebižat dalje šumi kroz gudure. 
Krst sveti sjaje, a mru zulumćari, 


I mijenjaju se zemlje gospodari ; 
Za fratrom fratar ovdje budno straži, 
I carstvo ruši nevjere i laži.. 


Nikola Kordić, seljak. 


PROSVJETITELJ 


FRA DIDAK BUNTIĆ PRVI UČI HERCEGOVAČKE 
SELJAKE SADITI I KALAMITI VOĆKE. 


IL 


— Gdje voće ne zri — ne znaju se slasti — 
Seljake Didak pred Ivanje kori, 

— Posta mi, oče — glavar progovori — 
— Ne može voćka u škrapama rasti, 


A Didak kalem uze među prste — 

— Gledajte! — reče, i pristupi trnu — 
Kruškom će rodit... — Brižno ga navrnu, 
Seljaci motre, od čuda se krste. 

Mrmljaju nešto. Ludo zube kese. 
Zaviče glavar: — Ovih mi brkova 
Trn uvijek trn je i uz tisuć dova! 


Slobodno, oče, iskopaj nam oči, 
Plod kruške ako ikada donese... * 
Didak se smiješi. Kalem bujno soči. 


II. 


Došao Didak. Kod Luke glavara 
Kupe se ljudi nakon svete mise. 
Pred kućom grožđa zreli grozdi vise. 
Divane ljudi uz dim od cigara. 


Općinski nalog čita Luka stari, 
Uz kafu Mara gle donese kruške, 
Seljake ko da sve pobi iz puške. 
Mramorom šute. Obraz im se žari. 


— Zborite, ljudi! — Didak ih sokoli. 
Promuca glavar, — znoj mu čelo poli: — 
— U zemlju, oče, upadamo crnu, 


Kruške su ove uzrasle na trnu... 
A Didak šanu: — Kalemi i sadi ; 
Žulj kuću diže, a znoj grlo sladi... 


Nikola Kordić, seljak. 


USPOMENA 


K< nevino dijete u osvitku mladog dana 
Oi, kako sam željno, Vječni, u grudi Te čeko, 
Til, siroče malo, s vijencem krasnih jorgovana. 


Proljetno je bilo jutro radosno i meko. 


Tad pred oltar malen ponizno i plaho sam kleko 
S poljupcem na usnama. I dok s ljiljanovih grana 
Djevičanski miris i proljetni sok je teko — 
Pjevala je duša moja, radosna i nasmijana. 


Fra Gašpar Bujas. 

ČARDAK 


I. 

U divnoj je bašči čardak. Šljive su guste, visoke i krošnjate. 
Trava zelena, bujna i meka kao svila. A čardak zapušten, oronuo. 
Daske padaju, a zidovi se rune, Šeper se vidi i počinje da trune. 
Od prozora još drveni demiri ostali. Tužan je Čardak, vrlo tužan, 

ardak je pust, ni žive duše u njemu, Gdjekad samo troma 
zmija ili gušter izađe na sunčanje, i to je sve. 

Još — vele — dolazi noću gadna sova te zatuli grozno i stra- 
šno. Zbog toga se još dublje kriju životinje, koje danju po zido- 
vima mile, 

Čardak kao da plače tužno, neutješljivo nad tužnom sudbi- 
nom svojom, A na lijepu je mjestu, i to mu pomaže, da se još više 
ističe onako bijedan u ovom lijepom i veselom proljeću, Tužan 
kontrast ! ' 

A Bosna mutna, obijesna i silovita teče ispod njega, Sve ruši 
i nosi. Gdjekada prođe koji panj, klada, a često i sirotinjski koko- 
šinjak, Nemilosrdna je, kao da se osvećuje | 

Možda se želi izliti do čardaka i odnijeti taj zadnji spome2- 

onik krvave prošlosti ! 


II. 


Večeras su ulice naše kasabe prilično žive. Blagi proljetni 
zrak izmamio je gotovo sve na ulicu, Sve se miče. Vika fijakerdžija 
na sve strane, galama prodavača novina, guranje hamala s broje- 
vima na poderanim rukavima, dozivanje staraca (koji se nijesu 
gotovo cijele zime vidjeli) i poznanika, sve to daje vrlo šaroliku 
sliku, Odavno ovako nije bilo ! 

Kod prodaje novih trešanja guranje i vika — — — Fehim- 
beg, sin Jusuf-bega, krade se među svijetom, nastojeći, da ga nitko, 
ne vidi. Onizak je, neobrijan. Brci pošišani nad gornjom usnom, 
inače dugi. Preda se gleda, Fes spustio nazad, gotovo na vrat 
tako da bi se sprijeda teško mogao opaziti. Još kad pogleda u svoje 
pantole (i sad uvijek žali, što ne može da kupi čakšire, koje može 
po pet šest godina nositi, a ove nove ne može ni pola) i cipele, 
srtsi mu prođu kroz cijelo tijelo. Sav se dao na promišljanje svoje 
bijede i nevolje. 

Malo se bio razveselio vidjevši, da mu se čardak još nije sru- 
šio, ali ugledavši mnogi svijet na ulici skrene u mrak, u pokrajnu 
malu ulicu, Kroz takvu ulicu pošao je kući. Kad je ugledao svoju 
kuću, još više se ražalostio, jer je čardak i sad bolji od nje. Čar- 
dak je visok i zračan, a ova potleušica mračna, vlažna i neugledna. 

Stidio se, ali se ipak radije sklonio u nju, nego da ga svijet 
vani motri i da mu se podruguje. : 

Unutra ga dočekaše žena i djeca. Oni su ga već prije ugledali 
kroz brvna, Nije ih ni pogledao. A zvali su ga lijepo i umiljato. 
Sažalilo mu se još više vidjevši toliku i tako veliku djecu, I oni 
se stide kao ion — — — 

Odmah je otišao u sobu za spavanje (a dvije su svega h), 
da ih nije nije ni razgledao. Bojao se, da ga to još više ne ražalosti. 

Legne na krevet onako, ne skinuvši ništa sa sebe. . 

— Babo! — dotrča odmah najstarija kći. — Babo, mi ćemo 
brzo večerati! — . , 

Ništa mu više nije rekla, On ju je odmah razumio, Tako mu 
je uvijek govorila. Samo se zacrvenio više nego obično. 

— Dobro! Nemoj me više.zvati! — dosta blagim glasom 
odgovori stari. Nije htio ljutito odgovarati, jer ju je volio silno, 
pa se bojao, da je ne ražalosti. old 

Ona ga je odmah ostavila. On se Zagledao u gredu i šašovce 
i neprestano mislio o istom, Kušao je više puta da promijeni 
i da svrati pozornost na što drugo, ali mu nije uspjelo. . : 

Brzo su zatim došli svi šuteći, mirno. Bog zna, jesu li uopće 
večerali. Svak je pošao na svoje mjesto, bojeći se da ga ne probude, 
A on se samo ušutio, pritajio, da djeca nesmetano zaspu. Izvana 
je prodirao žamor s ulice i svijetlo od mjeseca 1 od lampe, koja 
je upravo ispod njihova prozora visjela — — — 

* 

Sad je u sobi potpun mir. Gdjekad samo koje dijete zahrče 
ili se nakašlje u snu. I-opet mir. Dubok i strašan ! Fehim-beg 
se toga nije bojao. Naučio se svemu. Sve je pretrpio i proživio. 
Dosta dobra, ali mnogo i zla. : 2. 

U ovoj dubokoj tišini godilo mu da se poda sanjama, iluzi- 
jama i uspomenama na divnu i sjajnu prošlost svoju (kad već ne 
može nikako zaspati, premda to želi i nastoji!) Da bar u prošlo- 
sti nađe utjehe i oslona u ovoj velikoj borbi ! Tako su divne i mile 
uspomene njegove ! . rate 

On, beg! (Koliko samo u tome čara i privlačivosti!) | 

Mili njegov čardak, odakle je mogao svu okolinu vidjeti. 
Njegova bašča s divnom i mekanom travom, Imanje, ali nada sve 
njegov begluk, njegove »tretine« i subaše. Njegovi prijatelji! 

A sada € x 

Izgubivši sve u jedan zlokobni dan, kupio je ovu potleušicu, 
u kojoj se ne može nikako obiknuti. y 

Fehimbeg se naglo trgne iz slatkih uspomena. Trgnu ga svije- 
tlo 1 buka na ulici, m. 

Dvije krupne suze skotrljaše se niz njegovo naborano lice, 
Nehotice ! Bez njegove volje. Suze slatkih uspomena i sadanje 
bijede. Suze, od kojih srce puca! 

*k 
Preko sobe je prošao polako, na ptstitig, da ne probudi 
djece. Žao mu ih je. Ipak su ona njegova! 

: Kod vrata daa stade, da ih još dobro razgleda. Slabo 
svijetlo od lampe ispod prozora osvjetljivalo je blijeda lica djece, 
koja su još bljeđa pri svijetlu izgledala, Blijeda kao mjesečina ! 

Svako je pojedino razgledao, Nikad ovako i ovoliko sućuti 
prema njima nije osjećao. Svako bi pojedino poljubio, ali se bojao, 
da ih ne probudi, 

— Evala! Zbogom djeco do dana! Do viđenja! — reče 
u sebi polako zatvarajući sobna vrata. Izvuče se na pustu ulicu 
kao sjena. Sjene su potleušica izgledale duge kao sablasti. Duge 
i nejasne, neodređene (Bilo je dosta rano. Lampe su još gorjele 
po ulicama. Mjesec se sakrivao za brdo, kao da bježi, da ne vidi 
bijeg Fehim-bega iz vlastite kuće). 

Proljetno rano jutro bilo je prilično hladno i maglovito. 
On se žurio praznom ulicom, kao da ga tko goni, Nešto ga privlači 
i goni prema čardaku, a to nešto nije znao, nego samo duboko 
u sebi osjećao. 

Veliku je ugodnost osjećao. Zašto € Možda zato, što ga nitko 
ne vidi £! ' 

U žurbi na mostu, koji je dijelio kasabu na dvije strane, 
sretne stare znance i prijatelje : Salka, Halila, Jusufa i još neko- 
liko drugih, kojih nije u sjeni izdaleka poznavao. Oni su prilično 
veseli. Galame goneći dvokolicu punu raznih stvari (hamalski 
brojevi na rukama pri slabom svijetlu lampe rijetko se zasjaju). 
Drugi nose na leđima sanduke i žakove. Pogureni kašljucaju i 
psuju, tko ih toliko natovari. 

— E, Fehime, kuda ti u 'va doba € — upita jedan pozdra- 
Vivši se s njim. 

On se malo smeo, zbunio. Stid ga je, da je baš njih sreo. 

— Ma, eto vala! Pošo sam! — i odmahnu rukom. Ne zna, 
što bi odgovorio. Malo se smeo, ali ništa zato! Bar ga ne će više 
nitko sresti! Sad je slobodan, ne treba se stidjeti. 

Vrlo je lagano išao uz brdašce. Gdjekad bi udario o busen 
trave i skvasio cipele. One bi propustile rosu (a puštale su je na sve 
strane !) i on bi počeo osjećati studen. Studen, koja ide iz prstiju - 
kroz, cijelo tijelo. Zato se požuri, da se malo zgrije. 

U toj je žurbi i misli na studen došao i do čardaka, koji je iz- 
gledao kao prije : pust, ko strašilo u bostanu ! Fehim-beg je ve- 
seliji (tako uvijek, kad ugleda čardak )) Došao je, kud je želio. 
Osjećao se sretan i zadovoljan, ponosan i pomlađen ! 

Kao stari znanac brzo nađe najširu gredu na tavanu, na ko- 
joj se može ležati (Nije se još dobro vidjelo, inače bi ga razgledao 
svega). Poznaje ga još od mladosti. 

Cijeli se čardak drmao, upravo ljuljao. Grede su škripale. 
(Bio je truo i star, ali Fehim-beg to nije dao reći). 

Pružio se Fehim-beg po gredi. Leđa i glavu naslonio na rog 
od krova i kako je bio vas satrven od briga, boli i nespavanja, 
brzo zaspa ko dijete iza duga plača! — — — 

Sad- je duboku tišinu čardaka kvarilo hrkanje Fehim-bega, 
koje je ozvanjalo strašno ko tulenje sove u gluho doba noći. 

ardak je izgledao kao strašilo. — — — ' 


ILI. 


Divno je proljetno jutro! — — — ; 
Kiša saprala trave i drveće i sad sve raste. Zemlja se runi, 

puca, da dadne svemu prolaz kroz svoju koru. Sve to napunja 
nadom i snagom neodoljivom. . Bh m. 

U kasabi ide sve svojim starim redom! — = = ira 
begovi su rano ustali i čim su opazili, da njega nema, prepa : 
se. Strah je obuzeo sve zbog njega (jer dosad nije običavao tako 


rano ustajati). Ku HA 
Čim je sunce obasjalo bašču, vidio je svatko, da se čardak 


smanjio, srušio. Crtovs se i ne vidi od zelenila šljiva. Ne koči se 
više Nitko tije davao toma velike važnosti. Srušio se, pa šta! 
: oka deset sati dojavjeno s njegovima, s. i Fehim- 
i: gdo jo Dilo živo. TD orophiaije i raspravljanje 
Kč E rena ja Mod njih kla bistrija, ali još . B o siki 
kao da prijeti. : . 


VEČERNJA MOLITVA 


S bregova suton silazi u dole, 

Na pozdrav Gospi s tornja zvono breca, 
Sklapaju ruke na molitvu djeca, 

Sa starom bakom Mariji se mole : 


Za one, koji pravde radi pate, 
Da jaram žića dalje mirno nose ; 
Za one, koji koru hljeba prose ; 
Za duše mrtvih i za zdravlje tate. 


Upiru oči k Marijinoj slici ' 

Za one, koji lutaju po tmici, 

Izvoru Spasa bijedni da se vrate... 
.. .Milo ih gleda slika sa duvara 

I budno oko anđela čuvara, 
Radosna duša umornoga tate... 


Nikola Kordić, seljak. 

TIHO VEČE 


Polako kroz prozor provlače se sjene | 
Pa prelaze preko kreveta i slika, | 
A vani na snijegu dan umire, vene, 

Sumoran. Bez suza — bez samrtnog krika. 


Tiho veče. Noć već širi tamne skute 
I Zastire lice tužnog ovog dana. 

U grudima mojim tajne boli šute 
Kao davno, davno zacijeljena rana. 


Al u mašti niču teške sanje neke : 


Neki jadni ljudi, kola, žene, djeca, | 
to se sele tamo u zemlje daleke, | 

U krajeve tuđe, nepoznate strane. | 

Selo u mrak tone. Vjetar bolno jeca, 

A od zime cvile gole, hladne grane, 


Marić Đuka. 


MAŠTANJA 


Svakoga gotovo dana 

u sumrak: dolazim k vama, 
dok mrak već svuda se širi, 
a noć iz kutova viri 

i dan umire jedan 
polako... 


Ja tražim srcu utjehe 

i sjetnoj duši lijeka. 

Ja žeđam vašeg posmijeha, 
jer_ vaša lica meka 
sve boli moje blaže ; 

vas misli moje traže. 


Znam: 

proći će i ta maštanja 

ko šapat maloga zvona, 

što selom u veče jeca ; 

ko i sva draga nam ona 

igranja, ara i bajke 

1 nježni poljupci majke 

kad bili smo dobni ko 
' djeca... 


Marić Đuka. 

ŽENE MOGA OTOKA 


Danzs su valovi o moje šturo ostrvo tukli 

tako bijesno, ko da su ga na po razlomiti htjeli — 
na terasama su kaloperi od vrućine sveli — 
skitnici su po vrućim putovima košulje svukli. 


Ispred domova su ženske pod tezama u hlad sjele, 
predu... onda svaka svrši priču, što jučer je nače ; 
tu ima i djece — po koje na tlu uz majku plače — 
o, kako su lica tih ženskih 'Žuta, a ruke svele. 


To su žene mornara, koji okeanima plove, 
one vazda na njih misle... u crkvama za njih mole, 
o, kako ih danas ti valovi u srcima bole — 
sve im se k'o čini: netko iz tamnih dubina zove. 


Kada se probude, svaka rastvori po prozor plavi 
pa dugo niz pučinu sinju pase upale oči — 
po koji galeb u letu krila kadikada smoči, 
slano se more ljeska... niko ne će da im se javi, 


Mate Meštrović, 


PODNE NA LEDINI 


Tod van je, najprin, jedna ledina, 
po njoj kamenja, skuloba i hmeja — 
u zaboju moj brat, tvrd ka gredina, 
rućaje bevande, pogaće, zeja. 


Uza zid koza zadašćena žvaće, 

Iza brata sunce s podneva peće. 

S grma na grm tako ćuh blago skaće 
ka niz staklo da bistro uje teće. 


Moj brat nikad ne kanta, vazda mući — 
ko da matematićne formule napamet ući — 
Tod van je jedna ledina, 


raspukla od šuše, tvrda od nog — 
nju brat mi, jak ka gredina, 
krći za sina svog. ' 


Mate Meštrović. 

UMIRANJE LJETA 


Večeras umire ljeto. — 
Od tuge zelene trave 
spustiše krotko do zemlje 
svoje nevesele glave, 


U sumrak nad našim brdom 
sunce žalosno gasne. 

Zatvara cvijeće oči 

ko kaplje rose jasne. 


I rijeka se blago rumeni, — 
U suton odnosi drum 

kroz polja, žuta i zrela, 
njen predjesenji šum. 


Večeras umire ljeto. — 
Za kućom mrseći kose 
S očima punim rose 

brojim mu korake bose. 


Ivo Kozarčanin. 


ZAIGRALO MORE 


Zaigralo more ; 

valovi se pjene 

1 jure k obali sve brže i Življe, 
bacajuć se ludo, pomamno i divlje 
o vrletne stijene, 2 

i odbijaju se u sukobu naglu, 

a kapljice male prskaju im zrakom 
tvoreć sitnu, finu, svilenkastu maglu, 
koja sva odsijeva na zrakama sunca 
u tisuće boja... : 

Za časak se smiri, 

da doskora opet u zamahu jakom 

o kakove hridi baci se još jače 
urlajući grozno, kao da se buni 

prot nepravde ljudske, 

što ga sputat htjede. 

I more se baca i mahnito skače 
lupajući bijesno o klisi i grede. 


Šime Balen. 

JESEN 


U maglama joj ovito čelo, 

U maglama, što sunca žude, 

U maglama na pustim poljima 
tala je i gleda selo. 


A kad je pucanj lovačke puške 
oda sna prenuo pospane strane, 
trgla se s maglama na pustim poljima, 


i strah je prešao niz drume rane... 


Antun Paulić, 


TUGA PRED ZIMU 


Dolazi čas, 

da ostajem sama, 
već ruke mije mraz 
u ledenim pahuljama. 


Što vraća moje misli | 

na prošlost, na osjećaj gorak g 
Pečat su bola u me utisli 

ljudi i života surov korak. 


Ja ulazim u sebe, : 
osjećam sužnja samoću, 
srce mi za dobrotom zebe, 
iz jesenske tuge uteći hoću. 


Umire ljeto, prepuno žara, . 
gasnu boje u bakrenom venenju, 
kroz maglu i oblake sumor tumara 
i šulja se u tugu jesenju. 


Suton se tugaljiv sluti. 

O, kako je teška tuđina rođenog krova, 
kad lišće bolesnički treperi i žuti 

sa vitkih jablanova. 


Dugo će padat dažd po sokaku. 
Petrolejke gase upokojena sela, 
a ti se, bole, stišaj u mraku i 

i pođi pokraj patničkog Raspela. 


Zlata Štromar. 

PROSJAK 


I 


Veče, uznemireno sjenama i umorom, ušlo je u sve _ kuće i 
polagano se pretvaralo u noć i tišinu, 

Mnogi ne vole sada paliti svijetlo, jer je taj mrak u sobi 
tako intiman i topao, tako ispunjen neslućenim mirisom daleka, 
neznana puta i nepoznata vodiča, 

— Da, da, vodiča! — pomislio je sedamdesetgodišnji starac 
sjedeći u mračnoj izbi oniske kuće na dalekoj gradskoj periferiji. 
On je osjećao svom dušom, da bi trebao nekoga vodiča, koji bi 
ga izveo iz njegova tmurnoga položaja. 

— Djedo, djedo, daj, molim te, zapali svijetlo! začuje se 
djetinji glas iz tame, 

— Djedo, djedo, jako je tamno, ništa se ne vidi, podsjeti 
ga drugi dječak, sudeći po glasu još manji od prvoga. 

— Djedo, moj draagi, šta si već zaspao “ pridruži se treći 
glasić, najtanji i najslabiji od sviju. 

No djedo se ne odaziva, već šuti i guta tešku bol, koja mu je 
sapela grlo, prsa i ruke, tako da se ne usuđuje ni maknuti. U 
tami su djedove misli još življe, a te misli predočuju mu samo 
jednu golemu sablast, koja je raskrilila koštunjave ruke nad gla- 
vom njegovih triju unučića. To je sablast bijede, siromaštva i 
zapuštenosti. 

Mrak je u svome miru bio i dalje nesmetan, ali sablasti su 
pred dušom bile sve strašnije i dah u prsima sve suspregnutiji. 

I opet se javi glas najstarijega dječaka : 

— Djedo, a gdje je tata # 

Nova sablast javila se pred očima starca. Sablast s deset 
bodeža, koji su se zabijali starcu u mozak, u uši, u vrat, u srce 
i u cijelo tijelo. 

Gdje je otac ove sirotinje, a njegov zet f 

Negdje u zadimljenoj krčmi, gdje s drugovima i pokvarenim 
ženama troši svoju zaradu, a dotle njegova djeca očekuju tračak 
očinske ljubavi i toplu večeru, da ne jedu neprestano sam tvrdi kruh. 

O, kako je sve to drugačije bilo, dok je još Živjela majka 
ove djece, starčeva kći ! I zet je onda bio dobar. Okanio se momačke 
pokvarenosti, radio je marno, brinuo se za svoju djecu i za ženu, 
a i Za njega starca, 

A sada, poslije kćerkine smrti, sve se preokrenulo. Uzalud ga 
je starac opominjao : 

— Ivane, Ivane, zaboga, što radiš # Sve si već novce po- 
trošio, čak i moje, Ne ideš ni redovito na posao, ne staraš se za 
djecu. Ivane, Ivane, pobrini se barem za djecu. 

— Sta — uzvraćao je zet surovo i pijano. — Šta € Pobri- 
nut ću se ja, neka te ne boli glava. ' 

Ali promjene u vladanju nije bilo. Sve je išlo po određenom 
okviru, jedina je promjena bila u tom, što je zet postajao sve osor- 
niji prema starcu i sve nemarniji prema djeci. 

Starac je šutio, ali kada je morao prodavati neke svoje stvari, 
da plati stanarinu, opet je govorio zetu : : ' 

— Ivane, vidiš li, što je od nas nastalo im i "a 

A zet, koji je mislio, da tastu nije poznat njegov Život, izde 
i pi ni neprestance koriš, kao da sam kakav zločinac € 

šten čovjek ! X . mm 
Ja Ta Jodie se prelila čaša ustrpljivosti. Rekao je nešto sai : 

— Pošten čovjek ne može da se po noći poslat . onuda, 
kuda se povlačiš ti. Pošten čovjek misli više na mike ne. p 

Ivan je usplamtio. Uvidio je, da tast sve zna, ali baš Z 
toga uskipjela je u njem neodoljiva mržnja prema be md # 
mrzio je i starca i svoju djecu osjećajući, da mu oni samo si ju 
u njegovoj neljudski zamišljenoj slobodi. Bijesno je pog 
tasta 1 muklim mu glasom istresao svoju žuč u lice + pana 

— Šta... laješš# Ako = jednom ne prestaneš, ja ću ti 

: i pogrbljena matora leđa. 3 i 

. ei ate svađe šutio i čekao. Ali Ivan nije htio da re 
sa svojega puta. Već više od mjesec dana ne . tast i .. 
Djeca to vide, ali ne shvaćaju onaj jaz, koji je pukao ne Praši 
između djeda i oca, nego i između njih i oca. Oni E. ... 
pitaju za oca, koji im već dugo nije pribavio ni is ića dioni 
nego ih je morao uzdržavati njihov djed prodavajući sve a. 
vrednije stvari. Ali i tome je došao kraj, jer je i tih stvari nestalo, 
Valja misliti, kako će se dalje živjeti. : 

Noćas ili sutra ili prekosutra, kada otac dođe kući, da pro- 
spava svoje pijanstvo, reći će mu tast posljednji put, neka a po- 
stara za djecu. Da, reći će mu svakako, on je to Ai o ... 

Tama, neprozirna tama noći zavladala je u izbi. Valja djecu 
spremiti na počinak, a on će dalje čekati Ivana, | 

— Djeco, kasno je. Pođimo spavati ! X 

Djed je ustao, zapalio svijetlo, koje je pokazalo dva kreveta, 
prašan i klimav stol, dvije stolice i još jedan kut, kamo je starac 
spremio djecu, da spavaju. a. : 

Kada su djeca usnula, svjetiljka je bila utrnuta, 1 starac 
je ostao sam u bdijenju u tami. Polagano su mu prolazili noćni 
satovi u sablasnim priviđenjima i u jednoj očajnoj odluci. 2 
kušat će nagovoriti Živinskog oca, neka se stara za djecu, a ako 
otac ne bi htio, on imade već stalnu odluku, što će načiniti. 
Ne, ne će djeca propasti, on će pokazati, da se može i bez Ivana 
PM osin došao je zet kući, Zadah alkohola ispunio je usku izbu, 
Starac je upalio svjetiljku i proročkom ustrpljivošću zapitao a. 

— Ivane, posljednji te put pitam, hoćeš li da se postara 

: Ž | 
i o A tko se drugi i stara za njih, nego ja * protisnuo je 
bijesno zet iz promukla grla, A : 

— Ne staraš se ti, nego se staram ja! dobaci starac. . 

Zet se zaustavio nasred sobe. Ruka mu se podigla, da udari 

starca, Ali danas mu se starac pričinio neobično jakim i odluč- 
nim. Ruka se Ivanova spustila mlohavo niz tijelo. Činilo se, da 
će .se velik preokret zbiti u duši zalutala čovjeka, Ali u njem se 
javio čovjek mržnje, Prisiljen smijeh napunio je sobu. I uz smijeh 
Čule se riječi poruge : 

— Tako, moj stari ! Ti se staraš za moju djecu € A ne staraš 
li se možda i za mene € 

— Staram se i za tebe, jer ti ne plaćaš ni stana. 

— Gle, gle, dakle hoćeš da i iz stana odem € Pa neka ti bude, 
moj stari. Htio sam upravo da se okanim OVOga života i da živim 
kao i prije. Ali kad je tako, evo, ja idem od Vas, a vi Živite i dalje 
bez mene, ako možete... 

— Moći ćemo, Ivane! odvratio je starac odlučno, 

Ivan nije dugo čekao. Zacijelo je već i prije bio odlučio da 
ode od kuće, a sada se samo pretvarao, kao da ide radi toga, što 
ga tast tobože tjera. Pružila mu se prilika, koje ne smije propu- 
stiti. Otići će i bit će slobodniji. Nitko ga ne će koriti ni riječima 
ni nijemim pogledom ni šutnjom. 

Strpao je svoje stvari u dva kofera i izgubio se sam u zoru 
u gradskim ulicama. 

Svađa između djeda i oca i štropot kod spremanja stvari u 
kovčege probudiše i djecu. Ali ona se nijesu usuđivala da štogod 
Pitaju. Bojala su se očeve srdžbe, zato su pritajila dah pod po- 
krivačima; Istom kad su očevi koraci zamuknuli u daljini i djed 
se ukočeno zaustavio u sredini izbe, javio se najstariji unuk : 

— Djedo, a kuda je otišao tata € 

Kuda je otišao £ Starcu se pričinilo, kao da ga to pitanje 
ubija satanskom snagom. Što da odgovori # Istinu € Zar da u 


djeci ubije vjeru u oca € Ne, ne, to bi bila strašna odgovornost ! 


o — Otac... odgovarao je posrćući u suzama... — Otac 
je otišao na put i dugo se ne će povratiti. A mi ćemo se dotle 
iseliti iz ovoga stana. Tako je rekao tata. 


2 

Starac se preselio na posve drugi kraj grada. 

Našao je napuštenu baraku i nastanio u njoj svoju unučad, 
A on je postao prosjak. Postao je prosjak, jer je morao. Jer kao 
sedamdesetgodišnji starac nije ni znao ni mogao što drugo raditi. 
Postao je prosjak, jer nije htio da to postanu i njegovi unuci, 
Dokazat će on, da se može i ovako Živjeti. 

Pokrio je oči zelenim naočarima, glavu je nagrdio crnim, 
natuljenim, zamazanim i otrcanim šeširom, pustio je čupavu, 
sijedu bradu. I nitko ga više nije prepoznavao, to je njemu glavno. 

Svaki dan stoji na ulici velikoga grada, po kojoj kreću vreve 
bezbrižnih ljudi kraj njega. On je pečalan u množini tuge, koja 
kao prošlo spominjanje bulji u njega krvničkom neumoljivošću 
i briše vlagom suza svako nadanje iz lijepih i dobrih dana. ' 

On sada prosi. Prosi i one, koji su nekada možda njega mo- 
lili za kakvu uslugu. A to boli, tako boli onim bolom, koji se osjeća 
kod rezanja gnjile rane. 


140 








Prolaze mu dani u toj ulici, gdje sve dobiva smisao nekoga 
života. Njemu se čini, da točak životnih kola katkada eo 
Zacvili. No na čas. Taj cvilež onda laže, kada veli, da bi ia o 
htio provesti s njime koji tužniji dan 1 unijeti blagost u svako- 
dnevnu krutost njegova života. Krutost, koja će ga jednom : 
prigrliti kao svoju žrtvu. Taj je cvilež upao u razgovor io ia 
lijepe i bogate ulice ; taj je cvilež još jače istaknuo or ije i 
i izgruvanu priliku kao strašan diaskord među ovim udi, 
koji udaraju besmislenim mislima, riječima, pogledima i nehaj 
nim promatranjima po svakom njegovu dojmu. nica 

Pa kad dođe kiša, i svjetiljke zapale u suton svoje šuplje i 
staklene glave, a odgovore im rasvijetljeni izlozi pokazujući na- 
duvenošću svoj bogati sadržaj, tada se u njem javlja još strašniji 
osjećaj o vlastitoj bijedi. I kako sve ono, čega on nema, em 
izlažu njegovu pogledu! Zašto ne pokazuju vlažnu p aa 
koje je pun njegov život Zašto ne izlažu svu građu njegove vate 
forme 1 jada, koja bi zdrobila i kamena čuvstva, a kamoli ne nje- 
gova mekana i još više razmekšana od suza # 

Zar opet kiše $ — a " 

Zar opet cvokotanje, od kojeg se lome starački zubi JR 

Zar opet... opet... sve isto, samo opetovano, kao što es 
gljive uvijek rastu na plohi njegova bivstva “ Uvijek rastu, uvije 
jednake, uvijek otrovne... ja aa 

Godine prolaze, a on često plače, Tako jako, kao što su jučer 
plakali oblaci, a nebo je jecalo, bijeno teškim gromovima, 

Teški su dani, kada se ljudi omataju u kišne kabanice, da ne 
pokisnu. Ili izlaze rijetko, toliko koliko moraju. A on uvijek jed- 
nako i po svakom vremenu izlazi napolje. . i 

I drhtavo stoji, naslonjen na koju kuću, na slabašnoj nesi- 
gurnosti svojih nogu, a još ga k tomu trese i mokra odjeća, koju 
drugi zovu zgužvanim i prebačenim prnjama, iz kojih aj 
ruje prilika nemoćne sablasti i pruža ruke za suncem i top e 
ljudskih srdaca, koja su se valjda utopila u kišnoj atmosferi, kroz 
koju su opet uzalud prodirali gromovi opomene. . . : 

To su njegovi izmoždeni trenuci, koji svojom zamazanošću 
odbijaju dolazak onih drugih: trenutaka tek malo lijepih, tek 
neznatno pomilovanih, samo vječno željenih radi nekog najma- 
njeg komadića, koji je tek nešto bolji... .. 

Pa zapravo to je svejedno, da li danom vlada kiša ili oja 
Njegovoj je duši uistinu svejedno. On onako bez oslona, anti jen 
i zapušten, izgleda kao preglodan gnjio stup, koji će se svaki E 
srušiti na garište zeleni i vedre šume — na koprive i drač. Ali 
njegovu tjelesnom dijelu veoma je stalo do dana svijetloga sunca. 
Ljudi onda izlaze vedro i zadovoljno, mnogo se šeću i više dari- 
vaju prosjake... S m 

Kasno je. Suton je pošao u noć, utonuvši u njoj kao bojazan 
u duši, što je nesvijesno i ludo pozvana u jednoj varavoj i sumnji- 
čavoj zbrci... 

Sada se vraća kući, on noć u noći, I u toj bolnoj kasnoći 
kada se svaka nepomična spodoba kreće i personificira u zlo biće, 
njegove uspomene zapjevaju duševnu pjesmu — muk, On je sada 
meta tih priviđaja, koji bi ga htjeli preplašiti — da se požuri 
da projuri, posrne 1 da se smuti u strahu... Ali on ih se ne boji. 
To su spomenici prošle moći, a nosioci sadašnjeg sjećanja. 

Nekada se i bojao toga njihova meteža i strašno su ga bo- 
ljeli vidici ispunjeni tim priviđajima, A sada se više ne boji, ne 
nada se ničemu niti mu išta lijepo može pokvariti ova tjeskoba 
— koja postaje svakodnevna te je izgubila svu moć... 

I sada se uvijek rado sjeća, jer ima vremena za maštanje, 
dok prosi svoj težak, gorak i prezren kruh. Trpkost toga kruha 
podnosi jedino radi djece. Radi dvoje mališana, jer je treći, Jerko, 
već velik, ima mu petnaest godina. Jerko marljivo ide u školu, 
a usto i nešto zasluži. Pouči kojega kolegu, donese odnekud ne- 
kakve spise, prepisuje, zbraja i lakše je. 

Kasno je... Brže treba kući. Dalek je još put do nje, usput 
još mora kupiti večeru — — — 

Požuri se, Teško to ide. 

I kako već dugo ide | Spora je danas tromost njegovih nogu, 
A daleko je meta, još dalje od periferije. 

No već je sve bliže. Hvala Bogu. Već ga izbliza čeka njegova 
kućica, Kućica € Koliba € Baraka € Njegova £ Uistinu njegova, 
ako je nepozvani stanar vlasnik. No takva bezvrijednost, kao što 
je ta daščara, nema vlasnika, imade tek njih, stanare. Tko će se 
brinuti, dali ta podrtina još uvijek bulji ružnom starošću u svijet, 
ili joj se sunce smješka po razvalini # Jer je to daleko, još dalje 
i više od zapuštenosti predgrađa, u tmini a bez zavjetrine, gdje 
su vjetrovi hladniji, a noćne prikaze bezbrižnije i slobodnije. 
Tu ne vodi putić ili staza, nego jaruge i kamenje, preko kojih se 
posrće i preko kojih se lomi bolna šutnja. I starac se danas umo- 
rio i uleknuo u umor, dok je mogao pokucati i unići.,. 

— Djedo, djedo, djedo, jesi li mi šta donio... maleno i lijepo... 
pita najmanji Srećko, 

— Djede, djede, dragi moj djede, hvala Bogu, što si došao... 

— Dobar večer, djede! govori ozbiljno najstariji Jerko. 

— Djeco moja, djeco moja draga, draga djeco ! 

Pri tome njihovu pozdravljanju ušao je u njegovu dušu 
bljesak iz onog prijašnjeg života. U kratkoći jednog momenta, 
u brzom izmaku sreće, dok nisu kod slabašne večere izbili svi 
znakovi sadašnjice — teške kao tmurna istina. 

— Večera, djeco, večera... razastre im starac skromnu 
večeru, a sam sjedne podalje. 

— A ti, djede, ne ćeš da jedeš“ — upita Jerko. 

— Ja sam već vani jeo. 

— Ne... ali svejedno ćeš i sada jesti, govorio je Jerko 
znajući, da on po svoj prilici nije jeo, a sada ne će jesti, samo da 
bi oni što više imali. I dok je on to sasma jasno znao, osjećala 
su to druga dva mališa nesvijesno, kad su ga zvali. : 

— Djede, djede, jedi, jedi s nama, s nama... 
I posadiše ga između sebe. Sana: ' 
A vani je bilo čas tamnije, čas svjetlije, i ta je promjena 


udarala u oskudnost njihove sobice i večere, kakvu nekada nisu 
imali ni sluge u njihovoj pređašnjoj kući. 


Baš su svršili večeru, kad je vjetar napolju galamio refren 
i miješao čas jači, čas slabiji glas, kao da je zamotan u neprekidnu 
struju, koja sve žalove optiče, a zove se prolaznost... 


Premda je u gradu oduvijek bilo zabranjeno prosjačenje, 


ipak redari nijesu pazili ko zmajevi, da se ta naredba i vrši. Gla- 
vno im je bilo, da oni toga ne vide, Ali od nekog vremena ta se 
zabrana počela oštro provoditi. Poduzimale su se prave hajke 
na prosjake. Bit će da je to bilo radi vestetskog« izgleda grada, 
a ne radi humanih razloga. Glavno je bilo, da prosjaci ne nagr- 
đuju ljepotu velegradskih ulica, a što će biti s njima 1 kako će oni 
zapravo živjeti, o tom si nije nitko ozbiljnije razbijao glave. 
Starac nije znao za nov smjer bure, koja je stala da duva 
proti prosjacima. Ili možda nije htio znati * Možda je mislio, 
da se zabrana ne će shvaćati previše oštro, kako se nije shvaćala 
ni prije. “po , 
Polazio je i dalje u svoju ulicu, dok ga jedne večeri stražar 
nije odveo na redarstvo, Putem je starac molio i zaklinjao, da ga 


pusti kući, ali stražar je stao da žestoko viče na nj. Skupili su se 


oko njih i drugi ljudi. Neki su pristajali uz starca, a drugi su ga 
grdili, Čuo se razgovor : ' i 

— Prostak jedan! Što prosjači, kad zna, da se ne smije ! 

— Nemojte tako. Što će siromah jesti £ Vidite, kako je slab ! 
govorio je drugi. . ' 5 

— Ne starajte se vi za njega, — dobacivao je treći, — Ja vam 
kažem, da takve vucibatine bolje jedu i piju nego ja i vi. Imadu 
oni i novaca, Čitali ste u novinama... i 

— Da, da, požurio se četvrti, da pokaže, kako ion zna, što 
stoji u novinama, — Da, da, svaki dan pišu novine o takvim 
prosjacima, kako su im našli u haljinama i pod jastucima hilja- 
darke, . ' . 

I dalje se razgovor kretao prema duhu, kojim su ispunjene 
novine. One novine, koje javljaju, koliko imade mačaka, kakav je 
život milijunaša, što jede indijski radža, koji pliva u dijaman- 
tima, a kad je kakav glad, i od njega umire par tisuća ljudi, onda 
se o tome javi par redaka, Kad kojeg bogatog zločinca objese, 
napišu o njemu roman, ali o čovjeku, i to onom bijednom, ništa, 
nego mu se smiju, ako je ponizan; kažu mu, da je gluv, ako je 
bogobojazan. : . . 

Kad je stražar odveo starca, skupina se razišla. I nitko se 
nije sjetio mogućnosti, da bi te večeri troje djece moglo biti gladno 
i tjeskobno, i da bi se u jednoj duši mogao naći duševni slom i 
ludilo osjećaja... : . ' 

Želimir IZ, Gumhalier. 

RIJEČ BISKUPA PJESNIKA 


Prigodom 60. godišnjice života i 
40. godišnjice pjesničkog rada. 


Dragi uredniče našega prelijepog Al- 
manakaoSeloiGrad«! 

Drago mi je, da mi dolazite sa raznim 
pitanjima o mojoj poeziji i o našoj kato- 
ličkoj književnosti uopće. Baš ove go- 
dine 1931. navršujem četrdesetu godinu 
svojega književnog rada. Godine 1891. 
izašla je u »Vrhbosni« moja prva pjesma. 
Urednik Dr Andrija Jagatić stavio ju 
na čelo »Vrhbosne«, pred pjesmama 
mojih profesora. Tako me dobri Jagatić 
istaknuo i pretstavio hrvatskoj javno- 
sti. I u pismu me zove i nagovara, da 
pjevam u »Vrhbosni« jer da on voli 
religioznu pjesmu. I da nije bilo Jaga- 
tića i mojih profesora, Pater Celinšćaka, 
Pater Slavića, Pater Plha, pa i moga 
pretšasnika, nadbiskupa Stadlera, ja, 
valjda, ne bih bio baš tako zagrlio re- 
ligioznu poeziju. Toliki su moji drugovi 
propjevali, pa su i zamukli. A mene su, 
eto, moji stariji nukali i nagovarali, 
da se  prihvatim svojski religiozne 
pjesme. Osobito P. Pih, Čeh, moj pro- 
fesor iz matematike i učeni akademik 
češki, uvijek bi me pitao, da li sam opet 
ispjevao koju pjesmu. »Pjevaj, pjevaj«, 
govorio bi mi, »jer tako ćeš dobiti okre- 
tan i gladak stil i melodijski ritam, i 
poletan ćeš biti; a to sve dobro dođe 
svećeniku i propovjedniku Vječnih Is- 
tina. Svaki bi klerik i svećenik morao 
zavoljeti svetu religioznu poeziju. Sve- 
ćenikova je najijepša molitva Davidov 


psalam. I njegova najjača besjeda jest | 


ona, što je vadi iz Svetoga Pisma, u ko- 
jem je najuzvišenija religiozna poezija«. 
Tako mi je, eto, puno puta govorio 
ozbiljni Isusovac, moj dobri profesor 
P. Pih. Strogi matematik toliko je cije- 
nio religioznu poeziju. Ne mogu ga ni- 
kada zaboraviti. I kad je blaženo umro“ 


u Travniku, ja sam mu ispjevao malu 
pjesmicu, njemu, prijatelju religiozne 
pjesme. 


I Vi me sad najprije pitate, zašto sam 
osobitu pažnju posvetio lirici. Ovo je 
Vaše prvo pitanje : 

»Zašto ste osobitu pažnju posvetili u 
svojem pjesničkom stvaranju  liricif 

Evo zašto! Ja sam volio i pjevao i 
epsku pjesmu. Moj »Eleazar imoja 
»Judita« zamišljeni su već u prvim 
godinama mojega pjesnikovanja. I po 


TA 


krvi i baštini ja bih imao da budem 
epik. Moj je otac, makar čovjek grada, 
bio guslar. Puno je volio gusle. Travnik 
je za turskog vakta spadao na seosku 
župu Ovčarevo. Tu sam ja i kršten. 
I moj je pobožni otac išao svake ne- 
djelje i sveca u župsku crkvu ovčarevsku, 
koja je sat hoda daleko od Travnika. 
Tako je imao priliku, da čuje u seoskim. 
kućama iza ručka lijepe gusle javorove. 
I one su probudile u njegovoj pjesnič- 
koj duši zanosnu pjesmu. I građanin 
Anto Šarić nije se stidio objesiti gusle 
u svojoj odaji. On bi uz gusle umio 
opjevati svaki ljepši događaj. Pjevao je 
o Hadži-Loji, pjevao je o generalu Fi- 
lipoviću. Dosta bi mu bilo, da mu šta 
lijepo Fra Jako Dujić, prvi župnik u 
Travniku, pročita iz kojih novina Zagre- 
bačkih. On bi to odmah uz gusle ispje- 
vao. I lijepu poletnu prediku Fra Jakinu 
on bi nam iza večere uz gusle ispjevao. 
I dobri Fra Jako došao bi nam više puta 
na večeru, da čuje svojega prvog praka- 
ratura uz gusle. Kojiput do ponoći slu- 
šao bi ga naš komšiluk na prelu u našoj 
kući. On bi nam svima suze iz očiju 
izmamio. I one slatke večeri i noći uz 
guslara b4bu moga ne ispadoše mi ni- 
kada iz pameti. Ima jedna moja pjesma +: 
Gusle očeve« 

Ja sam dakle, volio epsku pjesmu. 
I povodio sam se za uglađenom dikcijom 
Fra Grginih »Osvetnika«. I kad je ono 
Fra Grgo Martić u g. 1902. slavio svoju 
osamdesetgodišnjicu, ja sam spjevao ep- 
sku pjesmu »Fra Grgi Martiću« 
On mi je onda zahvalio i pisao mi, da sam 
kao stvoren da budem njegov nasljednik 
u epskoj pjesmi. 

Ali se ja, ipak, nijesam posvetio epici, 
Prigrlio sam liriku. 

Rekao mi je jedamput nadbiskup 
Stadler ovo : »Pišite ono, što drugi ne će 
da pišuk A tko se prije 20 godina 
pravo bavio religioznom lirikom “ Baš 
nitko. U našim religioznim pjesmama 
nije bilo nikakva višega tona. Nije bilo 
u njima mekog i dubokog osjećanja. 
Naše crkvene pjesme bile su bez svjet- 
losti, i bez boje, i bez melodije. Previše 
proste i primitivne. I bez umjetničke 
teme i bez umjetničke forme. 

I ja sam u ime Božje počeo da pro- 
bijam led umjetničkoj religioznoj poe- 
ziji. Da postavim našu religioznu pjesmu 
u viši red. Moj svećenički karakter nad- 
jačao je krv i gusle očeve. I još više stao 

sam zavirivati u Svete Knjige. Povo- 
dio sam se za jednostavnim i glatkim 
stilom Sv. Pisma. To je opazio i pohvalio 
moj profesor iz hrvatskoga jezika. Sviđao 
se svima moj stil, pa me izabrali, da bu- 
dem u »Vrhbosni« stalan dopisnik ispod 
Vlašića. 

Kako znate, Sveto Pismo najvoli li- 
riku. Osobito Sveto Pismo Staroga Za- 
vjeta. Pa kad sam ozbiljnije uzeo da 
čitam Psalme i Proroke, postao sam 
totus quantus lirik i didaktik. Jer to su 
bili i hebrejski pjesnici. Lameh, prvi 
pjesnik hebrejski, pa njegov sin Jubal, 


pa Mojsije, pa kraljevi David i Salomon, * 


pa Samuel, Izaija i Jeremija, pa Samson 
i Job, pa Mirjam i Debora, svi su ovi 
djelova na mene kao jedna Objava 
Božja. Ja sam se divio njihovoj Pjesmi 
nad  Pjesmama, njihovim — Himnama, 
njihovim  Tužaljkama, njihovim  Psal- 
mima, njihovim Mudrim Riječima. Nji- 
hov jauk : 

»Jao ! Junak je pao, 

Pao Spas Izraelov !« 


i njihova Mudra Riječ : 


»Od pakosti proizlazi pakost«, 
ili: 

»Ocevi jedoše kiselo grožđe, 

Sinovima zubi utrnuše,« 


više su na me djelovali, nego sve drugo 
i ponajljepše štivo. Pjesnička mudrost 
u Sv. Pismu od Boga je i odnosi se na 
Boga, a to je najviši red, na koji se može 
da popne religiozna pjesma. 

Eto, gutao sam i na dušak čitao Psal- 
me Davidove i Salomonovu Pjesmu 
nad Pjesmama i Tužaljke  Jeremijine 
i Knjigu Mudrih Riječi i Mudrost Sa- 
lomonovu i Mudrost Sirahovu. Pa se 
sve pomalo odrazivalo u mojim »Pj e s- 
mama u »Salve_. Regina«q u 
»Sunce i Oblaciq u »Juditig 
u »Hagiji Sofiji« I time se ja, 
da Vam po duši kažem, ponosim. Re- 
ligiozna pjesma mora da se temelji i 
gradi na Objavi Božjoj. Religiozna se 
pjesma ne izmišlja. Ona se ne siše iz 
prsta. Bog govori u religioznoj pjesmi. 
Religiozni pjesnik samo je Božji vjesnik. 
Išto je tko veći Božji vjesnik, to je od- 
ličniji i originalniji religiozni pjesnik. 
Svi proroci Božji bili su veliki pjesnici. 
Oni bi odmah upali u ritam, u vezani 
govor, u pjesnički oblik, čim bi počeli 
da izgovaraju riječ blagoslova ili proklet- 
stva Božjega, riječ utjehe ili opomene 
Božje. I Bog je, kako to stoji u Knjizi 
Sirahovoj, »Bog pjesama« U jed- 
noj smjeloj slici veli 2r. Psalam o Bogu : 


»On ima svoj prijesto na pjesmama 
Izraelovim.« 


Mene je to sve dizalo i oduševljavalo 
za religioznu liriku u Svetim Knjigama. 
Pada mi ovdje na pamet i lirsko pokli- 
kivanje Izraela, kad bi mu se pokazao 
Sveti Kovčeg Zavjetni na Brdu Sionu: 

»Digni se, Jahve, da se rasprše Tvoji 

neprijatelji ! 

Digni se, digni, da pobjegnu od Tebe 

Tvoji mrzitelji!« 

Izraelovoj lirici, koja je eminentno 
religiozna, ja sam se sto puta više divio, 
negoli grčkoj dramatici i grčkom eposu. 
Izraelov pjesnik u svojim trenutnim 
ugođajima, u svojim. najsmjelijim = sli- 
kama stvorio mi se pred očima kao kakav 
Čudotvorac Božji. 

A mislim, da su tako držali o Izraelovu 
pjesniku i jedan Bernard od Clairvaux-a 
i jedna Mehtilda od Magdeburga i jedan 
Ivan od Križa. Njih je do ekstaze, do 
svetog misticizma zanosila divna pje- 
sma Izraelova. 

Na Vaše drugo pitanje: »Što je 
kasnije dalo najviše poticaja za razvoj 
Vaše poezijef« mislim, da sam već dosta 
odgovorio odgovarajući na prvo pitanje. 
Što sam, eto, pomnije i češće čitao 150 
Psalama Davidovih, to sam se više za- 
grijavao za lirsku religioznu poeziju. 
Hidža pjesnika arapskoga, a i hebrej- 
skoga, t. j. vatrena, živa pjesma, kojom 
je istočni pjesnik proklinjao dušmane 
naroda svojega, više im je nanijela 
štete, negoli sva sila i navala vojske. 
Tako je i na mene i na razvoj moje poe- 


ozije jako djelovala sveta pjesma Izrae- 


lova. Ona me je jednako poticala i po- 
dizala. Ona mi je davala svu onu bujicu 
riječi i epiteta, kojoj se malo čudi gdjekoji 
moj kritik. Ona je stvorila svih 5 svezaka 
mojih pjesama. Vi ste, g. uredniče, re- 
kli negdje, da nitko nije izdao toliki 
broj pjesama kao ja. A to je zato, jer 
možda nijedan od naših religioznih pjes- 
nika nije toliko čitao i učio svete pjes- 
nike kao ja. Oni su mi uvijek u ruci, 
kad nijesam zaposlen u službi. Oni su 
izvor i poticaj mojim pjesmama. Oni 
me, kao kakvi čarobnjaci, uprav začaraju. 
Pa su stari istočnjaci i zvali svoje pjes- 
nike čarobnjacima. 

Ida Vam pravo kažem, mene je puno 
potakla na pjevanje i ona jaka opomena 
engleskoga katoličkog pjesnika, Francisa 
Thompsona: »Katolici! Ako vi 
ne poznate vrijednosti poe- 
zije, pozna je Bog i neprija- 
telj Božji« Meni je religiozna poe- 
zija jedna potreba duševna. Pa govorim 

kao i stari Goethe: »Svaki dan 
treba pročitati po jednu 
lijepu pjesmu« I ja je čitam i 
pišem, gonjen od duha starih Božjih 
proroka i pjesnika. 

Mislili su neki, koji ne znaju vrijed- 
nosti pjesme i uopće katoličke književ- 
nosti, da ću ja, u biskupskoj časti, pustiti 
pjesmu. To nije učinio ni Augustin, ni 
Ambrozij, ni Alfonz Liguori, ni Leon 
XIII, ni toliki drugi katolički biskupi 
nijesu to učinili; pa nijesam učinio ni 
ja. Moj otac u vezirskom gradu nije se 
stidio gusala, pa se ni ja pod biskupskom 
mitrom ne stidim pjesama. I dobro mi je 
uz pjesmu. Ako me, kako vidite, voli naš 
svijet, vjerujte mi, da je toj ljubavi 
uzrok i moja čista religiozna pjesma, 
koju naš dobri svijet, pa i na selu, pjeva 
i napamet uči. Pa ako ja volim odlučnu 
i odvažnu gestu u svojoj biskupskoj 
službi, vjerujte mi i to, da je i tome 
uzrok moja čista religiozna pjesma. 
Ona mi, čista i sveta, ne da na stranu, 
već hoće, da mi sve bude po pravdi 
Boga Velikoga. 


Ne znam, da li ste poznavali pokoj- 
noga dra Martina Kenđelića, rodom iz 
Đurđevca. On je bio u Sarajevu pret- 
sjednik Vrhovnoga Suda za svu Bosnu 
i Hercegovinu. Uvijek otvoren čovjek 
Hrvat. Desni prijatelj nadbiskupu Stad- 
leru, I mene je volio. Volio me, jer sam 
ja volio pjesmu. I on bi svaku moju pje- 
smu u »Vrhbosni« pročitao. I dao bi je 
onda svojima, neka je čitaju. Pa kad sam 
postao biskup g. 1908., upitao me on 
jednom prilikom pred nadbiskupom Stad- 
lerom, a nekud zabrinuto, da li ću ja i 
kao biskup pjevati pjesme. Zagrlio me 
je, kad sam mu odmah odgovorio : »To 
se zna. Pjesma je moj život, moja moli- 
tva, moj uzdah, moje zvanje.« 

I kad mi je jedan duboklija jedamput 
rekao : »Kako se slaže duboka teologija 
i filozofija sa lirskom pjesmicom, ja sam 
mu se slatko nasmijao, i samo mu spo- 
menuo himne sv. Tome Akvinskoga i 
duboke mistične pjesme sv. Ivana od 
Križa. Čista religiozna pjesma jest jedna 
sveta molitva Bogu. A nema nijedne 
molitve, u kojoj ne bi bilo dubokih mi- 
sli, 

Moja pjesma slabo se ugledavala 
u naše pjesnike, Jer oni su se malo oba- 
zirali na Izraelovu pjesmu, koja je moj 
najdraži ugled i uzor. 

Pitate me, g. uredniče, i ovo: »U 
»Juditi« ste dali vrijedno djelo iz epske 
struke, Marulić je nekada htio »Juditom« 
dizati junaštvo Hrvata u borbi protiv 


Turaka. Jeste li i Vi imali naročite na- 
mjere pjevajući taj eps« 

Jesam. Eto, htio sam staviti na dušu 
i na srce svojemu Hrvatskome Narodu 
krepost svete Čistoće. Ta je evanđeoska 
krepost jača od svih Holoferna i paklenih 
sotona. Sveta Čistoća stvara junake, 
heroje. Zašto je katolička Crkva najjača 
organizacija na svijetu # Zato, jer u njoj 
kraljuje sveta Čistoća. U njoj su Aloj- 
Ziji Gonzage, Stanislavi Kostke, Ivani 
Berhmansi, Tome Akvinski, Antuni Pa- 
dovanski, Agneze, Katarine, Male Tere- 
zije. U njoj je jedinoj na svojoj visini 
Celibat, taj ponajljepši biser Katoličke 
Crkve. Tko je čist, taj je drugi Krist. 
Taj je jak kao najjači grad. O, kad bi se 
io našoj lijepoj Domovini Hrvatskoj 
moglo reći, što ja pjevam o čistoj juna- 
kinji Juditi: 

sTi nam junakinja prva, ti najvoliš 

svetu Čistoćul« 

Moja »Judita« dovikuje nam svima, 
i muškoj i ženskoj glavi: »Budite 
čisti,da budete čvrsti 

A htio sam svojom starozavjetnom 
Juditom proslaviti i  Juditu Novoga 
Zavjeta. Judita je divan tip Blažene 
Djevice Marije, koja nas svojom Čisto- 
ćom izbavlja od razbludnog i gadnog 
Sotone Holoferna. I zato ja onako, po 
Pjesmi nad Pjesmama, slavim i uzno- 
sim čistu junakinju Juditu.Jest, moja 
je Judita tip i prilika B. D. Marije i 
pretstavnica čistoće i prave snage na- 
rodne. I nije moja »Judita« bez razloga 
unišla u moju zbirku »Salve Re - 
gina« 

Vi mi, g. uredniče, stavljate još i ovo 
pitanje: »Kako  promatrate nastojanje 
novije hrvatske katoličke generacije, da 
stvori katoličku književnostf« 


Ja se osobito radujem i veselim tomu 
plemenitom nastojanju naše mlađe ka- 
toličke generacije. U  katolicizmu ima 
toliko najdivnijih motiva, toliko najjače 
emocije za umjetnička djela. Moj prija- 
telj pjesnik Silvije Strahimir  Kranj- 
čević puno bi me puta oduševljavao 
za religioznu poeziju. Ovako bi mi on 
govorio : »Uzmi, brate, Sveto Pismo 
i svete Oce i kršćansku svetu Tradiciju 
u svoje ruke! Ti si svećenik, ti voliš 
pjesmu, pa si uprav pozvan za to. U Sve- 
tom Pismu imaš ideja i motiva koliko 
hoćeš. Imaš u njemu najbogatiju riz- 
nicu Istine i Ljubavi, kojima si posvetio 
svoj svećenički i biskupski rad. Treba 
samo dati tim božanstvenim idejama 
zgodnu našu formu, I tvoja će onda pje- 
sma osvajati duše, U njoj će biti Vječna 

Ideja« I Silvije bi ovako zaključio: 
»Imamo dosta profane poezije, a malo, 
malo religiozne. Prihvati se, dakle, za 
religioznu pjesmu, pa će te više čitati 
nego mene! Ti to možeš, i moraš biti 
religiozni pjesnik, Vječne Riječi Božje 
vjesnik !« 

Dakle nam je prava dužnost nastojati 
oko katoličke književnosti i umjetnosti. 
I ja se, eto, ponosim, da sam kao ured- 
nik »Vrhbosne« od 1896. do 1908. podi- 
gao na blažene pjesničke noge i Milana 
Pavelića i Isidora Poljaka i Dragana 
Dujmušića i Eugeniju Šahovu, da ne 
spominjem druge nižega reda. Ja sam ih, 
kao Kranjčević mene, oduševljavao za 
religioznu pjesmu i katoličku književnost, 
radio sam zajedno s njima, ideje im davao. 
Eto, sve sam učinio, da udarimo temelje 
hrvatskoj katoličkoj književnosti i umjet- 
nosti. O tom bi mogli štošta kazati i 
danas živi Pavelić, pa Binički, pa Petra- 
vić, pa Talija, pa Ivo Dujmušić, i Mons. 
Cankar, i Predragović Isusovac, i toliki 
još drugi. Bila nas je jedna čitava četa 
mala. Radili smo kao pčele i mravi. 

Jest, puno može jedan katolički ured- 
nik. Držim, da ne bismo danas imali 
ni Milana, ni Isidora, ni Eugenije, ni 
Dragana, da nije bilo onda »Vrhbosne«, 
Onda je ona bila prava zlatna riznica 
hrvatske religiozne poezije i katoličke 
književnosti. I. onda je »Vrhbosna« bro- 
jila do 3000 pretplatnika. Znak, da naš 
hrvatski svijet voli čistu religioznu pje- 
smu i pravu katoličku književnost. 


Ja u tom pogledu i danas činim svoju 
dužnost. Sam radim, i po noći, za kato- 
ličku knjigu. I molim i kumim mladež 
oko sebe, osobito moje drage bogoslove, 
da prionu uz katoličku književnost, 
pa da i kušaju zapjevati sa svetim Da- 
vidom, sa svetim Ivanom od Križa, sa 
Evanđeljem Isusovim. Ja im govorim : 
»Kad možete pjevati, možete 
imoliti« I obratno im kažem :»K ad 
možete moliti, možete i pje- 
vati« Ja im i to reknem:»[ dragi 
je Isus bio pjesnik, pjes- 
nik nad pjesnicima« Treba se 
samo sjetiti Isusova Himna, koji u sebi 
ima uprav savršenu ljepotu, a započi- 
nje ovim povikom : : 

»Slavim te, Cče, Gospodine neba i 

zemlje, 

Što si ovo sakrio od mudrih i razumnih, 

A objavio malenima. 

Jest, Oče, jer tako je bila volja tvoja ! 

(Mt. 11, 25, 26.) 

I hvala Bogu, uspijevam dosta u svom 

nagovaranju. Dokazom je i onaj prelijepi 


Almanah »Grad na Goriq što su 
ga nedavno izdali moji bogoslovi. 

I još pomno pratim katoličku danas 
književnost i umjetnost kod nas Hrvata. 
Uprav je onako pratim, kako, kao biskup, 
pratim bogoslovsku znanost. Treba nam 
se držati one : »Unum facere, aliud non 
omittere« Ovo treba činiti, a ono ne 
ostaviti. (Mt. 23, 23.). 

Napokon da Vam odgovorim i na 
posljednje Vaše pitanje : 

»Koju biste misao stavili najviše na 
srce našim katoličkim pjesnicima i knji- 
Ževnicimas« 

Neka, eto, naši katolički pjesnici i 
književnici budu  iznajprije zadahnuti 
Duhom Kristovim! Neka budu uvijek 
iu svem uz Njega i s Njim ! Neka se oda- 
zovu Njegovu premilom pozivu : 

»Dođite k meni 
Iučite od mene l« Mit. Ir, 28, 29. 


Bez toga odziva nema nam prave i 
čiste religiozne pjesme, nema nam ka- 
toličke književnosti, 

I onda neka naši književnici i pjesnici 
marljivo čitaju i proučavaju Sveto Pi- 
smo i svete Oce i svete Mistike i svu našu 
svetu Tradiciju. A bez toga nikada pra- 
vog katoličkog pjesnika i književnika! 
Uopće bez teologije i filozofije ne može 
se ispjevati prava religiozna pjesma. 
Tko, recimo, ne proučava Mariologiju, 
ne može biti nikako. Gospin pjesnik. 
Naša draga Gospa ne trpi na sebi svaki 
nakit i epitet. Ona ima svoje posebno 
cvijeće i svoje posebne boje i svoje po- 
sebne haljine. ' 

I onda katolička književnost i umjet- 
nost, a naročito religiozna poezija treba 
da bude emocionalna i puna osjećanja. 
Takav je Psalmist, takvi su Proroci, 
takav je katolički mistik i pjesnik. 

I jasni neka budu naši katolički knji- 
ževnici, osobito pjesnici! Ništa gore, 
nego u maglama i tminama lutati i vrlu- 
dati. Nejasna, zagonetna pjesma ne prima 
se čovječjeg srca. 

I nastojmo mi, katolički književnici 
i pjesnici, da nam bude sav rad dobar i 
lijep! Bonum ex integra causa, malum 
ex quocunque defectu. Nemojmo samo 
za o»novim«, već uvijek za »dobrim«! 
Nove i stare dobrote, Nova et Vetera, 
pružajmo svome narodu! Radimo na 
tradiciji, nadovezujmo novo na staro! 
I onda će biti napredovanja i uspjeha. 

Hrvatski katolički književnici! Uno- 


site u hrvatsku knjigu što više bijeloga 


i sjajnoga cvijeća ! Ubacujte nam u duše 
iskrice ljepote ! U tom je prava i božan- 
stvena Poezija. Prkos, drskost, meko- 

putnost, besramnost, neobuzdanost, to 
nije nipošto umjetnička tema. Blato i 
smrad nijesu nikakva poezija, 

A sad naš plemeniti uredniče Almanaha 
»Selo i Grad« da Vam od svega 
srca čestitam na Vašemu neumornom 
i požrtvovnom nastojanju oko hrvatske 
katoličke književnosti ! 

I Vi uspijevate. Vaš rad nije Sisifov 
trud. Pa samo dalje tako! Tako pleme- 
nito, tako požrtvovno, tako istinito, 
tako dobro, tako lijepo! Macte virtute ! 

Eto, cvati, naše hrvatsko katoličko 
Cvijeće u. prelijepom Aimanahu »Selo 
i Grad«! Cvati kao ljiljan, i miriši 
slatkim mirisom, i slavi Gospoda u Nje- 
govim djelima ! 

»Florete, flores, quasi li- 
lium, et date _ odorem, et 
benedicite Dominum in ope- 
ribus suis!« 

S tom katoličkom porukom želim 
dragome Almanaku »Selo i Grad« 
svaku sreću od Boga i što više čitatelja 
i prijatelja, 

Dr Ivan Šarić, 
nadbiskup vrhbosanski. 


JUBILEJ ŠIBENSKE KATEDRALE 
I KNJIZEVNOST. 


Proslava 500. godišnjice ovakve gra- 
čevine, kakva je šibenska katedrala, 
pobudila bi zanos i u većih naroda, nego 
što je naš. Najveći povjesnici, pjesnici i 
publicisti bili bi tom zgodom nadahnuti 
za djela, koja bi tumačila veliko znače- 
nje toga historijskoga časa. Kod nas je 
proslava toga jubileja prošla čednije, 
ali nije ipak ostala bez utjecaja i na knji- 
ževnost. 

Prvu našu temeljitu monografiju o 
šibenskoj katedrali napisao je don Krsto 
Stošić, koji je i ovoga puta svojim ras- 
pravama u štampi i svojim organizacij- 
skim radom bio vrlo zaslužan za prire- 
đivanje jubilejskih svečanosti 25., 26. i 
27. stpnja. U samoj jubilejskoj godini 
dobili smo o katedrali još jednu mono- 
grafiju, koju je napisao dr Ljubo Kara- 
man. - 

Naša je duhovna književnost oboga- 
ćena i vrsnom homilijom, koju je prvoga 
dana jubilejske proslave, 25. srpnja, 
izrekao u katedrali preuzv. g. biskup 
šibenski dr fra Jerolim Mlileta. On je 
prošao kroz povijest Šibenika dozivajući 
svojim vjernicima u pamet njegove 
najznamenitije događaje. Od tvrđave 
velikoga hrvatskoga kralja Petra Kre- 
Ššimira razvio se Šibenik u znamenit 
grad jedino time, što je 1298. od pape 


Bonifacija VIII. dobio biskupsku stolicu. 
Katedrala koju je Šibenik sagradio, bila 
je djelo više vjekova. Novčana je sred- 
stva sakupljao čitav narod. Šibenski 
biskupi Bogdan Pulšić, Juraj Šižgorić, 
Luka Tolentić i Ivan Lucio Statileo 
starali su se za gradnju od 9. travnja 
1431., kada je posvećen temeljni kamen, 
pa sve do 28. travnja 1555., kada je ka- 
tedrala dovršena i blagoslovljena. Glavni 
su graditelji bili Franjo Jakov Massegna 
Juraj Dalmatinac (Matijević) i Nikola 
Fiorentinac. Najznačajniji odsjeci iz ho- 
milije preuzv. g. biskupa dra Jerolima 
Milete glase : 

»Kad ulazimo u ovu katedralu, često 
nam se nameće misao : Koji je onaj po- 
kretač, te je mogao tolikim generacijama 


davati takvog zanosa, takve neiscrpive 


snage, tako jakog poriva, da sve žrtvuju, 
sve pregaraju, samo da podignu ovakvu 
umjetninu Bogu na slavu * U ovo doba 
izmučeno nekom rek bi ognjicom za ma- 
terijalnim dobrima, kad se moderne 
generacije zanose za posvema drugim 
ciljevima, a ne će da znadu za pregara- 
nje za više ciljeve, izgleda neprotumačiv 
stoljetni život jednog grada za ovu 
građevinu. 

Ipak je odgovor jasan i svak ga pojmi. 
Vjera je bila onaj jaki motor, koji je sve 
pokretao. Vjera je nadahnula genij, da 
nađe ideja u svojoj arhitekturi i umjet- 
nosti. Vjera je poticala Šibenčane, da 
ustraju u svojoj presmjeloj osnovi t 
podignu Bogu dostojan hram. : 

Vjera je zastalno najjači pokretač 
svih ljudskih djela u historiji naroda. 
Ona je dala čovječanstvu u umjetnosti 
tolikih nedostižnih tvorevina. Uništite 
mišlju spomenike kršćanske  umjetno- 
sti od katakomba do našega doba. Uki- 
nite divote slikarstva i kiparstva, koje 
nalazimo po Evropi a koje je stvorio 
kršćanski genij, pa ćemo se tada najbo- 
lje osvjedočiti o istini, da je jedino vjera 
nadahnula pravu umjetnost i da je ona 
jedina bila začetnica svih umjetnih 
škola, kao što je katolička Crkva kao majka 
gajila umjetnike. Cijela Evropa je pri- 
krita spomenicima kršćanske vjere. Da- 
kle vjeri imamo da zahvalimo ovu našu 
katedralu. Ona je djelo vjere graditelja, 
umjetnika, nadahnutih na vjerskim ide- 
jama. Ona je djelo vjere svih građana 
svih generacija, koji su iz profinjenih 
i plemenitih vjerskih osjećaja dizali, 
uz toliko napora, najljepše djelo koje 
su mogli zamisliti:« 

»Zaista je malo samo  uzveličavati 
ljepotu katedrale, dičiti se njezinom 
umjetnošću, arhitekturom, a ne slijediti 

puteve, ne zanositi se za ciljevima, koje 
ona simbolizira i tako divno pokazuje 
svojom arhitekturom i simbolistikom ! 

Čitamo u Sv. Pismu krasnu stranicu, 
koja se odnosi na divni hram Jeruzolima. 
Slavni kralj bijaše dovršio hram i uzdi- 
gao svoje srce i molitvu Gospodu Iz- 
raela. Gospod u svetom templu progovori : 


»Ako se vi i sinovi vaši odvratite i 
ne pođete za mnom i ne uzdržite zapo- 
vijedi mojih i uredaba mojih, koje sam 
vam dao, istrijebit ću Izraela sa zemlje, 
koju sam mu dao, i hram koji sam posve- 
tio imenu svome odbacit ću od sebe, a 
Izrael će postati priča i podsmijeh svim 
narodima, a dom ovaj postat će primjer. 
Kojigod prođe pored njega, začudit će 
se i reći će: Zašto učini Gospod tako 
ovoj zemlji i ovome domu * 1 odgovorit 
će: Jer ostaviše Gospoda Boga svoga i 
pođoše za bogovima tuđim i stadoše im 
se klanjati i služiti« (III. knjiga Kralj. 
gl. 9, 6—9). : 

Vratimo se svojoj katedrali. Vratimo 
se onome, što nam ona predstavlja. 
Vratimo se Onome, komu je ona podig- 
nuta, Onome, čije je ona čedo. Oživimo 
u svojem srcu vjeru naših otaca ! 


Glasoviti francuski kipar Auguste Ro- 
dinu svojoj knjizi o katedralama u Fran- 
cuskoj kaže, da su katedrale Francuxska, 
»Dok ih promatram — nastavlja on — 
imam osjećanje, da naši pređi uzlaze 
i silaze u meni kao na dugoj ljestvici 
Jakovljevoj... Kad narod vodite u 
katedrale, vodite ga Bogu u njegov. dom, 
u tvrđavu njegove snage. Ne može pro- 
pasti domovina, dok su u njoj katedrale.« 


Katedrala naša — parafrazirat ću 
riječi francuskog velikana — to je Šibe- 
nik u prošlosti. Šibenik u sadašnjosti. 
Katedrala je Šibenik. Kad promatramo 
katedralu, osjećamo vjeru davnih pređa, 
koji nam s onih nebeskih visina govore 
i poručuju, da ostanemo vjerni katedrali 
i onome, što ona predstavlja, i na čiju 
je slavu podignuta. Šibenik ne će propa- 
sti, dok u njoj bude katedrale a u srcima 
građana vjere, koja je nju sazdala « 

Šibenski su jubilej proslavili i pjesnici. 
Naš suradnik g. Vinko Nikolić spjevao je 
tom prigodom himnu, kojoj početak 
glasi : : 


»Plani, rumena zoro ; melankoličnu lunu 
Zastri ognjenim zlatom, što se istokom 


Neka purpurnim zlatom, sjajem bojne 
nijanse 

Divna, gizdava bljesne. Tvorac Umjet- 
nik sklesa 

Službom genija ljudskog dragulj-stil 
X renesanse, 

Muzej velebni sali, krasno čedo nebesa, 


Suze, znoju i krvi: piće granitnog kama, 
Što vas istisnu svete; koja svemožna 


misog 

Vjera herojskih pređa snaga krasnog 
je hrama, 

Čiju vječnost u stijeni genij dlijetom 
je piso.« 


Još ljepši je književni prinos za ovaj 
jubilej stvorio profesor Pere Ljubić, 
o kojem mnogi kažu, da je najbolji sa- 
dašnji hrvatski čakavski pjesnik. On je 
ovoga puta štokavskim narječjem  is- 
pjevao ciklus od šest lirskih pjesama, 
koje prikazuju šibensku katedralu i mo- 
tive, uzete iz nje. Navodimo ovdje prvu 


.pjesmu, kojoj je naslov »Vizija«q a 


tekst joj je ovaj: 


»Gledahu je onda, kad je nije bilo, 
kako bijela lebdi iznad sivih kuća, 
kako se ljepotom svodova i ploha 
uzdiže nad gradom u bijela svanuća. 


Od kamena sklesat san o drugom svijetu 
i snom o ljepoti svladat život, muku! 
I gomile ljudi, kratkovjekih slabih, 

rvale se s brdom snagom tijela, ruku. 


Lomili su stijene, dizali i peli 

i napetom snagom vukli kola k gradu. 
Ovdje su sred vreve zveketala dlijeta 
I batovi tukli u žilavu radu. 


Zidali zidari, nosili nosači ; 

miješali su vapno kraj kamenja, klada. 
Gledali sa strane iznureni starci 
sjedeći pred kućom u zaštiti hlada. 


Kroz godine tako klesalo se, vuklo ; 
zidali zidari na početom zdanju ; 
umirali jedni, rađali se drugi 

i mislili o njoj i radili za nju. 
Govorili o njoj na polju težaci, 

na moru mornari pod jedrima bijelim, 
i kraj kuća žene i vesela djeca ; 

čulo se je o njoj okolišem cijelim. 


U dušama svima, gospode i puka, 
živjela je želja : vidjet da se svrši, 

i umrijeti poslije, danad gradom, djecom 
kroz vjekove bijela katedrala strši, 


tali... ; 
Spusti zlaćano snoplje, spleti draguljnu Gledahu je onda, kad je nije bilo, 
krunu, kako bijela lebdi iznad sivih kuća, 
Lovor triumfnog slavlja čarnoj div- kako se ljepotom svodova i ploha 
j katedrali uzdiže nad gradom u bijela svanuća,« 

CELESTIN MEDOVIĆ 
(Na io, godišnjicu njegove smrti. 
1920.-1930,) 


Ovaj je osvrt bio određen za lanjski 
broj ovog almanaka, ali ni sam ne znam, 
kako je izostao. Pisati o C. Medoviću 
inače nije nikada »post festum«. Uprkos 
toga što izgleda da je zaboravljen (Ljuba 
Babić na pr. pišući u pregledu naše 
umjetnosti o tolikim. mediokritetima pre- 
lazi mukom preko jednog Medovića !) 
ipak će ostati stvarno tu među nama, 
pa i u tuđini, kao dokumenat velikog 
i solidnog slikarskog talenta, koji je stva- 
rao djela neizbrisive umjetničke vrijed- 
nosti. 

Uz Bukovca se Medović najviše is- 
taknuo sa svojim koloritom, iako. nije 
volio tako otvoreno svijetlo u svijetlu 
(plein-air) kao Bukovac, no jasno je, 
da je Medović još uvijek ostao na popri- 
štu naše umijeće kao prvi naš kompozi- 
tor, U kompoziciji je valjda donio svoj 
»forte« iz škole monakovskog historičkog 
slikarstva, u kojemu se uzgojio, no bilo 
kako bilo, Medović komponirajući svoje 
popularne = (najpopularnije kod nas) 
slike, na pr. Dolazak Hrvata, Sabor 
Kralja Tomislava, Zaruke kralja Zvoni- 
mira, ostao je uza sve odlike slikarske 
škole u Miinchenu, iz koje je potekao, 
svoj na svomu, originalan, ekspresivan, 
sugestivan 1 rječit. Uzmite samo glavu 
Priora  Vranskoga u staroj  crkovnoj 
odeždi u »Saboru kralja Tomislava«, 
da se uvjerite, koliko realnog života i 
koliko ličnog umjetničkog izražaja ima 
u toj kompoziciji. Medović je inače 
volio štimunge, dakle pjesmu i viziju 
u slici, pa sam još i danas mišljenja, 
da u kompoziciji i štimungu i koloritu 
nije još niko od naših slikara nadmašio 
Medovićevu  historičku sliku  »Dolazak 
Hrvata« premda su neki našli zamjerke 
glede sadržaja, kao da su tobože naši 
stari tu predočeni kao surovi nomadi. 

Dok iza njega talmi-kritičari uzdižu 
u nebo talmi-umjetnike, koji su se ne- 
zasluženo  pročuli iza svjetskog rata 
svojim proizvoljnim kaprisama i bizar- 
nim formama, a nijesu mogli čak ni pri- 
rode svladati, a kamoli dati nešto svoje. 
C. Medović je dokaz, da umjetnik može 
nešto dati onda, ako je svladao vidljivu 
prirodu, kroz koju istom ima da progo- 
vori onaj osebujni umjetnikov ja. Forma 
je kod Medovića savršena. Njegova je 
tehnika solidna, jer se na svakom dijelu 
slike opaža Medovićev suvereni kapaci- 
tet u crtanju i koloritu, koji je upio ne 
samo sve Šare sunca (svijetla), nego i 


čitavog ambijenta, što zaokružuje pre- 
dočen predmet. . 

> I kao religiozni slikar Medović je kod 
nas dosada vazda prvi barjaktar. Istina 
je, da je i u svojim religioznim slikama 
kao i u historičkima Medović volio čar 
i sjaj boja i forme, ali nema sumnje, 
da je umio dati većini svojih svetačkih 
figura pečat mistične katoličke vizije i 
smirenosti, na pr. sv. Jeronimu u Slano- 
mu, sv. Antunu u Vrboski, Zarukama sv. 
Katarine, sv. Franu u dubrovačkoj 
Maloj Braći i u Strosmajerovoj galeriji 
slika u Zagrebu. Njegovi žanri, kao Pom- 
pejanke na terasi, Bako u trsju, Na mje- 
sečini — odlučno govore za to, da Medović 
zna da prikaže dušu predmeta i može da 
zaroni duboko u sredinu doba, koje 
predstavlja, dajući ljudskoj puti poput 
Bukovca neodoljivu draž, sugestiju i 
živahnost. Inače je Miedović poznat 
u tuđini najviše zbog svojih sjajnih pej- 
zaža, pa niko nije umio da prikaže čar, 
bogatstvo i život naših krajolika naro- 
čito peljeških tako snažnim, plastičnim 
i ljupkim koloritom kao Medović, Zato 


«je on na izložbama među našim umjet- 


nicima najbolje prolazio, i njegovi su 
krajolici kao mrtve prirode od domaćih 
i stranih posjetilaca bili formalno raz- 
grabljeni. 

Nije volio da se razmeće riječima, 
gestama i guranjem ; nije volio skakanja 
iz realnosti i solidnosti u — zrak i u ni- 
šta. Ostajao je vjeran pravoj umjetno- 
sti, koja nikad ne izumire, uprkos svim 
nemogućim skokovima najmlađih. Toj 
je umjetnosti ostao vjeran do smrti. 
Skroman, blag, tih i radišan, živio je 
gotovo nepoznat u suojem rodnom mje- 
stu na Pelješcu, pošto se iza poznatih 
afera raskrstio sa Zagrebom, valjda 
na golemu štetu monumentalne umjet- 
nosti. Ko ga je vidio i s njime govorio, 
nije mogao po vanjštini otkriti snažan 
umjetnički talenat u njemu. To je zato, 
što Medović nije trpio fraze, nego je 
tražio i hotio, da govori samo kist. Nje- 
gov kist govori još. Medović »defunctus 
adhuc loquitur,« 

N. Subotić. 


HRVATSKI PUČKI PJESNIK IVAN 
MILOVIĆ S PELJEŠCA 


(15. godišnjica njegove smrti 1917.-1932.) 


Od onog dana, kada se otvorio na gro- 
blju Sv. Jurja na G. Vrućici grob, da dne 
3. studenoga 1917. primi njegov lijes, 
sve je zamuklo i niko ga nije više spome- 
nuo. Grdna nepravda! Ali i taj muk 
odgovara onoj tišini i skromnosti, onoj 

samoći, u kojoj je živio ovaj dobričina 
za svoga života. 

Ivan Milović rodio se u Gornjoj Vru- 
ćici blizu Trpnja na poluotoku Pelješcu 
£. 1865. Pučku je školu svršio u bližnjem 
Trpnju, a poučavao ga je također nakon 
dovršene osnovne škole župnik Petko- 
vić u Trpnju, koji je držao dva viša te- 
čaja za izobraženje dječaka, koji su tra- 
žili nešto više Znanja. Inače je sam 
čitav život kod kuće učio kao samo- 
uk,a u San Franciscu u Kaliforniji po- 
hađao je kao odrasao mladić večernju 
školu u engleskom jeziku. Već izrana 
zavolio je pjesmu. Prvo pjesničko djelo, 
koje je napisao i koje je ugledalo svije- 
tlo, zove se »Herakleja« gdje opi- 
suje život američkih Indijanaca. Dru- 
žio se sa pastirima, guslarima i prosja- 
cima, bilježio njihove priče i pripovijetke 
o narodnim junacima, te je svoje bilješke 
pretočio u pjesme (deseterac), koje su 
izašle u 3 sveska pod naslovom »Naše 
narodne pjesme« (Zagreb 1907.-1913.). 
Jovan Hranilović je dao o ovim njego- 
vim pjesmama vrlo dobru ocjenu u 
Ljetopisu Matice Srpske u Novom Sadu, 
Pohvalio je tačno auktorovo poznavanje 
narodnog deseterca i prirođenu njegovu 
sklonost i sposobnost da u narodnom žar- 
gonu crta našu junačku prošlost. U tim 
se piesmama Ivan Milović najviše za- 
nio za junačke pothvate srpskih junaka 
i vođa na Kosovu i vožda Karađorđa 
i Obrenova. Slaba mu je kompozicija, 
također u narodnom desetercu, pod ime- 
nom »Vilinski dvori« (r912.), gdje 
fantazira o svome ročištu sa narodnim 
vilama na »Spasovu brdu« nad Gornjom 
Vrućicom i raspravlja suvislo o svačemu. 
Ali djelo zbog kojega bi Ivan Milović 
zaslužio da ostane u trajnoj uspomeni, 
jeste »Znamenita ljubav ro- 
mantična pripovijetka u dubrovačkom 
osmercu. Poput Ivana Mažuranića Mi- 
lović je posve uronio u narav i formu 
dubrovačkog dijalekta i osmerca. Kada 
čitaš njegove kitice, ne znaš ih razlikovati 
od Đorđićevih, nego samo po sadržaju, 
što ga obrađuju, tako je Milović naravan 
i iskren u dubrovačkom osmercu. To se 
objašnjuje i time, što su dubrovački 
pjesnici na Pelješcu, dubrovačkom te- 
ritoriju, popularni, te su stariji se- 
ljaci znali Gundulićeve »Suze sina razmet- 
noga« — neka poglavlja iz »Osmana« i 
Đorđićeve »Mandaljene« na izust. U 
»Znamenitoj ijubavi« — gdje je opje- 
vana nesuđena ljubav dvoje zaljublje- 
nih, nalazimo vrlo duhovito i zgodno 
isprepletenu fabulu sa jačom  pjesnič- 
kom  pretenzijom, a sve to skladno i 


lijepo složeno u konzervativnom bider- 
majerskom duhu, bez truna tuđinske 
frivolnosti, koju su naši oponašatelji 
uveli u našu pripovjedalačku beletri- 
stiku. 


Za vrijeme balkanskog rata sastavio 
je u desetercu junački epos, gdje slavi 
junačke  podvige srpske, crnogorske i 
bugarske vojske proti polumjesecu. Spra- 
vljao se na moj poticaj, da taj epos preda 
štampi, kada je buknuo svjetski rat. 
Kao poznatog srbofila žandari su ga 
uzeli pod pasku. Trpanjski narednik 
B. navlaš bi dolazio u njegovo selo i 
kad bi vidio Mlilovića, stao bi prijetiti 
i demonstrativno bi udarao sabljom o 
kaldrmu. Milović i onako kržljava zdravlja 
vječno je strahovao i u bojazni premeta- ' 
čine jednu večer na moju žalost bacio 
epos »Pobjeda složne braće u balkanskom 
ratu« u oganj. Bio je poštenjak od pete 
do glave, prožet katoličkim osjećajima, 
tih i blag u saobraćaju, ljubeći .prirodu, 
naročito svoj rodni kraj, i svoje pitome 
vinograde i maslinjake. FNlajveća mu je 
radost bila, kad sam mu dobavio iz 
Hercegovine u poklonio mu u znak pri- 
znanja za njegov rad nove gusle javo- 
Tove. Objesio ih je u svojoj sobi nad 
svoj pisaći stol, gdje je bilo sve lijepo, 
uredno i čisto. Kad sam jednom prigo- 
dom k njemu došao, reče mi tužno: 


»Evo tvoga dragocjenog dara između 


mojih knjiga. Moje su gusle umuknule, 


a brzo će i Zzacviljeti, jer tvoga Iva 
ne će biti na zemlji !« : 

To je bilo u travnju. Nakon pregažene 
Srbije srpska je vojska sa starim kraljem 
prešla preko albanskih gora. Svrhom 
oktobra 1917. naglo se Milović razbo- 
lio od upale pluća i prestavio se na mrtvi 
dan u večer. Tada su jedino »Novine«, 
koje je dr Eckert pokrenuo, o njemu pro- 
govorile, Ostao je nepoznat i samoj 
svojoj okolini. Nakon 15 godina pre- 
vrćem njegove pjesničke stranice. Nemam 
ništa da mijenjam ili brišem od onoga, 
što sam onda o njemu mislio i kazao. 
Usprkos njegovu nastojanju, da se pri- 
bliži umjeinoj knjizi, Ivan Milović o- 
staje ipak čovjekom iz puka, narodnim 
pjesnikom, u kolu onih, koji su nepo- 
sredno stvarali iz svoje seljačke duše. 
Inače je poznavao osim hrvatskoga 
engleski, francuski i talijanski jezik. 
U svojoj oporuci htio je da uprkos svo- 
joj čednoj imovini bude pomalo i Mece- 
nat, pa je Matici Hrvatskoj ostavio 
1000 kruna, a sv. Jeronimu 800 K. Neka 
mu je vječna uspomena ! 


N. Subotić. 

EUHARISTIJSKE PJESME SERA- 
FINA BUNIĆA. 


Od odličnoga suradnika »Sela i Grada« 
M. p. 0. Urbana Talije primio je urednik 
kao dopunu i popravak jedne tvrdnje 
u lanjskoj raspravi o hrvatskom euhari- 
stijskom pjesništvu ovu informaciju : 

»Pročitao sam Vašu studiju »Hrvatsko 
euharistijsko pjesništvo«, interesantnu za 
mističnu literaturu.  Upozorujem Vas 
na jednu stvar, što Vam može služiti, 
a inače ne oduzima vrijednost radnji. 
Govoreći o Serafinu Buniću Vučićeviću 
iznosite Vi dvije njegove pjesmice, i to 
kao još nigdje neštampane, a to su: 
»Molitva sv. Ruže prije pričešćenja« i 
»Molitva sv. Ruže poslije pričešćenja«. 

Obadvije su pjesmice bile štampane 
u molitveniku S. S. (Stjepan Skurla g. 
1875. 1. izdanje kod Pretnera u Dubrov- 
niku, pa i u poznijim izdanjima, kojih 
dosada imade sedam). Ja sam taj moli- 
tvenik imao kao dijete u pučkoj školi 
i baš te dvije pjesmice znao napamet, 
kao što i druga djeca uza me, te smo ih 
i molili napamet. Stari su Dubrovčani 
u rukopisima širili među narod nabožne 
pjesme, što su ih sastavljali, a narod, 
dobre i vjerne memorije, učio ih je na- 
pamet, molio, pjevao. Bila je sva sila 
takvih pjesmica u dubrovačkom puku, 
i originalnih i prijevoda — a mogu reći, 
čak boljih i vjernijih prijevoda, negoli 
su sada neki, koji hoće da uđu u litur- 
gijske knjige. Škola je sada učinila, da 
se mnogo toga zaboravi. Još možemo 
naći kod koje starije žene repertoire 
takvih molitava i pjesmica.« 

I dr Ivan Delalle upozorio me na 
starije euharistijske pjesme, koje se _pje- 
vaju u dalmatinskim katedralama, a od- 
likuju se velikom starinom te se pripi- 
suju Maruliću i drugim starim hrvat- 
skim pjesnicima. Da se naša tradicija 
što bolje izgradi, dobro bi bilo, kad bi 
se i o tim pjesmama napisala posebna 
kritična studija. P. G. 


MIŠLJENJE ŽIDOVSKOGA SLIKARA 
O ZADAĆI UMJETNOSTI. 


Težnja za duhovnim elementom, spo- 
jena s izbjegavanjem kršćanstva, odvela 
je mnoge evropske umjetnike na svako- 
jake  krivudaste putove. Kod Rusa 
Kandinskoga, kojega smo mogli 
proučavati g. 1931. i u Zagrebu na iz- 
ložbi njemačke likovne umjetnosti, uro- 
dilo je traganje za oduhovljenjem forme 
(das Geistige in der Kunst) posebnom 
mehanikom, koja nije valjda nikomu ra- 
zumljiva, Materija je kod njega gledana 


kroz nekakvu Rčontgenovu rasvjetu: iš- 
čeznuli su svi predmeti, ostali su jedino 
neki pravci, krivulje, uzlovi, mrlje, u 
kojima bismo imali gledati dušu mate- 
rije, a mi ostajemo zapravo nijemi pred 
tim crtama i bojama sjećajući se najviše 
grafičkoga prikazivanja sila i gibanja 
u fizici ili onoga bezličnoga meteža, 
što ga otkrivamo u močvarnoj kapljici 
vode, kad u njoj kroz sitnozor proma- 
tramo mnogobrojne pražive. 

I njemački je židovski slikar Lu d- 
wig Meidner, dijete ovakvoga po- 
kreta. Duh je njemu kod stvaranja ne- 
kakva epileptička snaga, koja nastoji 
da se oslobodi zemaljske teže i da sve 
predmete i osobe dovede pred nas u 
uzljuljanim linijama  zemaljskoga —po- 
tresa_ i u izlomljenoj deformiranosti 
tjelesnih udova, koji su iskrivljeni gr- 
čevima čudnih zanosa. U njegovu »Apo- 
kaliptičkom pejzažu« gledamo kuće, koje 
plešu, lađe, koje se uspinju uzbrdo, 
sunce, koje pada na zemlju, vulkan, 
koji je napunio obzorje gomilama lave, 
pepela i dima, Uznemirenost je kod toga 
razumljiva. Ali Meidner slika na isti 
način i one prizore, koji nijesu spojeni 
s potresom ili vulkanskom erupcijom. 
Njegove gradske ulice kao da nijesu 
sagrađene na čvrstu tlu, nego na lađama, 
koje se trzaju iznad uzburkanih valova. 
Kako sam priznaje, rijetki vole da se 
dadnu od njega portretirati. Njegov 
kist daje ljudskim likovima mačje i 
majmunske poteze. I najljepši čovjek 
mogao bi da osvane na njegovoj slici 
kao čudovište s konjskim zubalom, raz- 
rokim izbuljenim očima, sa zašiljenim 
podbratkom i nabreklom kvrgavom lu- 
banjom. Njegov sv. Pavao u zanosu 
izgleda kao poljsko strašilo, s bradom 
i pogledom očajnika, bačeno od ciklona 
u oblačne sfere, U istoj su maniri pri- 
kazani i njegovi likovi iz Biblije staroga 
zavjeta. 

Praksa nas dakle Ludwiga Meidnera 
ne može nikako oduševljavati. Ali nje- 
govi nazori zaslužuju u devet desetina, 
da ih potpišemo. On se iza mnogih lu- 
tanja, nijekanja i drzovita prkosa za- 
ustavio kod svoje tradicionalne židovske 
etike, koja mu je dala čvrst oslon u mo- 
dernom  tumaranju. Iako nas njegov 
rječnik katkada podsjeća na masone, 
ipak je njegov umjetnički confiteor pun 
iskrena kajanja radi prošlih_ lutanja i 
proniknut junačkom voljom da ubuduć- 
nosti služi istini. U svojoj autobiogra- 
fijskoj skici, koju je štampao u »Junge 
Kunst« napisao je Ludwig  Meidner 
o svojem shvaćanju umjetnosti i ovo: 

»Makar svi ljudi ovoga svijeta i svi 
umjetnici kovali u zvijezde čisto umjet- 
ničku umjetnost, ja ću sam za sebe 
slaviti sve više one majstore, koji oboga- 
ćuju moje srce i upravljaju moju unu- 
trašnjost u. ljubavi prema najvećemu 
Majstoru i darovatelju svih dobrih da- 
rova. Tko je naime mogao zaviriti dub- 
lje u zagonetke bitka, taj je pravo shva-_ 
tio problematičnost, omeđenost i prolaz- 
nost svih sjetilnih stvari i pred njim se 
otvara postepeno također bogatstvo i 
mnogolika ljepota onoga drugoga svijeta, 
koji se ne vidi tjelesnim očima, nego unu- 
trašnjim očima, koje mogu gledati mnogo 
dalje i mnogo dublje. 

Tako ja nastojim ne samo u prosuđi- 
vanju umjetnosti uopće, nego i u svojem 
vlastitom radu da oživim unutrašnji 
i duhovni svijet. Pa ako kod toga vjero- 
vatno i ne načinim ništa veliko ni trajno 
— jer samo velik talenat i pobožna duša 
mogu oblikovati religiozne predmete — 
ipak imadem zadovoljštinu, da ne radim 
protiv Božje volje i da i ja smijem po- 
dići malen glas na čast Svevišnjega. 
Jer i slike i njihovi autori bit će jedamput 
izmjereni i svi Coroti, Maneti, Renoiri, 
Cezannei, Matisse i bezbrojni drugi 
bit će pronađeni prelaki i bačeni u bez- 
dan paklene sramote. 

Neka umjetnici sjetilnoga svijeta bli- 
staju u svojem krivom sjaju — oni samo 
zamagljuju oči i zavode stvorenja na ta- 
štinu i prekomjernu ljubav prema svije- 
tu; pa makar oni davali sebe otvoreno 
i vedro, s plemenitom gestom, ipak iz 
njih izlazi tama, i srca postaju sve tvrđa, 
prkosna i nemirna i zatvaraju se zauvijek 
'vječnomu svijetlu. No stvaraoci, koji 
pripadaju Božjemu kraljevstvu, mogu 
pokazati tiša i manje blistava djela. 
Zato izlazi od njih struja ljubavi, koja 
čudesno dira svu Božju djecu i učvr- 
šćuje ih u službi i izdržljivosti, a viša 
korist za njihove stvaraoce jest u tom, 
da oni daju čast milosrdnomu Stvori- 
telju i Njemu služe slaveći na naslika- 
nim pločama moć i ljepotu Njegova imena. 

Takve se duhovne slikarije mogu naći 
u njemačkoj gotici, kod Hansa Mul- 
tschera, Diirera, Šležanina  Willmanna, 
Ph. O. Rungea i Corneliusa — dok se 
Konrad Witz, Meister Francke, Cranach, 
Grinewald i drugi gizdaju raskošnim 
bogatstvom veličanstvena kista, ali ipak 
ne odgovaraju Božjemu = kraljevstvu. 
Pa uopće posljednja su stoljeća postala 
glasnim i kričavim poganskim vremenom, 
i racionalistički i potpuno obezboženi 
svijet impresionista i sve to, što je u 
movije vrijeme stvorilo slikarstvo, bit 


će na sudnjem danu, kako sam rekao 
pronađeno prelakim. 

Govoreći sada ponovno o svojim dje- 
lima želim to učiniti potpuno ponizno 
i čedno. Providnost mi je naime daro- 
vala taj omeđeni talenat, pa iako sam 
goropadno želio da budem u  umjetno- 
sti velikan i bogataš, iako sam .bjesnio 
protiv svoje nemoći i pogrđivao svoja 
vlastita djela, ipak sam se morao zado- 
voljiti time, što mi je povjerio Svevi- 
šnji. Stoga također, kada se isporedim s 
pravim velikanima, mogu pjevati nebu 
samo malenu pjesmicu i samo slabim 
načinom dati svjedočanstvo za živoga 
Gospoda. I budući da sam Izraelićanin 
i moja mi vjera to zabranjuje, ne mogu 
prikazivati božanstvo ni božanska ču- 
desa Svetoga Pisma, nego samo  grješno 
stvorenje, kako uzdiže pogled prema 
svojemu Stvoritelju i Gospodu. Skru- 
šen, raskajan, pokornički čovjek,  grješ- 
nik, koji čeka obraćenje, osamljen moli- 
telj u razgovoru s Bogom i  uznesen 
molitelj, nasmiješen pobožan pojedinac 
u veselju duha i ushićenik, koji se kreće 
u svijetlom sjaju Božje divote : — to su 
predmeti, kojima kušam uvijek ponovno 
dati zoran lik. I na mojim se listovima 
nalazi još mnogo bizarnosti, a malo jod one 
uzvišenosti i čistoće duhovnoga svijeta, 
ali neka se pomisli, da sam i ja dijete 
vremena i da imadem udjela u njegovim 
bolestima i rugobama, a istom sam ne- 
davno koraknuo na hodočašće u kraljev- 
stvo istine — jer jučer sam još bio kao i 
drugi i nijesam radio bolje od njiho 

U daljem razlaganju žali Meidner, 
što je nekada pisao »gadne demagoške 
pamflete« Kušao je da svoje literarne 
grijehe popravi jednom religioznom knji- 
gom ispovijesti i jednim molitvenikom. 
Na koncu svojega članka u »Junge Kunst« 
veli on: 

»Daleko sam, daleko ostavio iza sebe 
spleen, naduvenu halabuku i besramnost, 
koji su vladali u mojoj ranijoj prozi, 
i vjera me je u Boga tako razbistrila i 
otrijeznila, da danas mogu one mlade- 
načke radove prelistavati samo s crve- 
nilom dubokog stida, Izašao sam iz mržnje 
i nemira, a svratio sam se u luku Božjega 
mira — doduše još ne dubokog i savrše- 
nog Gospodnjeg mira, ali ipak u tihu luku, 
koja donosi blaženstvo te me može ču- 
vati od lutanja i ludosti, u koje su još 
uvijek zapleteni svi moji prijatelji. A 
što se toga tiče, molim te, čitaoče, od 
srca, da se jedamput s velikom ozbilj- 
nošću za pola sata otreseš svake bahato- 
sti, svakoga prkosa i krive obrazovano- 
sti pa da promisliš svoj prošli život, 

da se sjetiš predobrog Djelitelja svih 
dobročinstava, koja si primio, i da budeš 
pravo svijestan svoje slabosti i ovisno- 
sti. A ako si dalje napredovao i ako te 
ispunja čežnja za neprolaznim, nemoj 
ići krivim prorocima, okultistima i teo- 
sofima, ni k naukama Budhe i Laotsea, 
koji su danas u svačijim ustima, nego 
otvori svoje srce starim izrekama i sti- 
hovima psalama, koje si naučio u svojem 
djetinjstvu i koji možda danas stoje u 
zakutku i nitko se ne stara za njih, pa ćeš 
možda naći u njima neslućeno bogat- 
stvo, koje usrećuje. 

Jest, tamo je spas, mir, blaženstvo i 
trajnost povrh zemaljskog dana! 

Riječ Božja pisana, i riječ Božja, koja 
govori iznutra u čovjeku, to je jedina 
istina, ta Riječ Božja donosi sreću i mir 
i sigurnost i pokazuje jedino pravi put, 
kojim se mora ići. Stoga zahvaljujmo 
iz dna srca Stvoritelju, Majstoru svih 
majstora i  Djelitelju svih darova za 
tu Njegovu riječ i za sve, čime nas svaki 
dan dariva! Amen, Amen < 


ČIFILUK. 


Komu se desi prilika proputovati 
Bosnom, njemu će pasti odmah u oči, 
kako se tu lice sela bitno razlikuje od onoga 
u Hrvatskoj ili Slavoniji. Tu nema uz 
glavnu cestu nanizanih i šorovima pre- 
sijecanih vesi, u kojima se kuća niže do 
kuće, nego su kuće po čitavom seoskom 
hataru raštrkane, svaka za se, kojiput 
od susjedove po kilometar i više udaljene, 
a samo oko crkve ili džamije stislo se 
par zgrada, mejhana ili kavana, koji 
dućančić i par kuća. Mislilo bi se, da je 
tomu  raštrkanom = naseljavanju uzrok 
gorovitost zemlje, ali bez razloga, jer 
ima i drugih gorskih zemalja, a sela su 
im ipak zbijena. I mišljenje, da bi tome 
bila uzrok nesnošljivost naroda, koji zazi- 
re od druževnosti, bilo bi posve neoprav- 
dano, a jedini donekle prilični razlog 
mogao bi biti taj, da bosanska seoska 
kuća leži usred njiva, što ih njeni uku- 
ćani obrađuju i da je time olakšan posao 
i nadzor nad usjevima. Međutim takva 
raštrkana naselja naći ćemo ne samo u 
Bosni, nego i u svim drugim balkanskim 
zemljama, koje su do nedavna potpadale 
pod tursku vlast, a tu su naročito stare 
ustanove  agrarnog zakonodavstva po- 
godovale baš ovakvomu načinu naselja- 
vanja. 

Po svoj turskoj carevini zemljišni 
seoski posjed bio je razdijeljen na čift- 
luke, a pod ovim se imenom razumije- 
vala količina oraće zemlje, koja se mogla 


jednim parom ili jarmom volova obra- 
diti, jer riječ čift znači par. Čift 
se opet dijelio na dva okuzluka 
(vola), a ovaj opet na dvije ziule ili 
Čivije, kojima se sapinje jaram volu oko 
vrata. Imenom čiftluk ne označuje 
se dakako neka stalna prostorna mjera 
zemlje, nego jedna ekonomska jedinica, 
koje opseg odgovara vrsti i vrijednosti 
zemlje. Već po najstarijim turskim zna- 
kovima dijele se čiftluci u tri grupe. 
Kod kojih je najbolja i najrodnija zem- 
lja, a naročito na kojima su se mogla 
urediti pirinčišta, tamose računa na čift- 
luk 75 dunuma; zemlje srednje ruke 
ide 100 dunuma na čiftluk a loše zemlje 
150. Pod dunumom se razumijeva pro- 
stor dug 40 a širok 40 koračaja ili, mjereći 
tesarskim aršinom po 6o a krojačkim po 
75 aršina. Prema tomu je jedan dunum 
površina od 1.600 četvornih koračaja, 
a računajući korake na 75 cm bio bi du- 
num 9goo četvornih metara. U Bosni je 
austrijska uprava ovu mjeru zaokružila 
na 1000 m? i po tome površina jednog 
čiftluka iznosi 7.5 do 15 hektara, 

Čiftlučka zemlja spada po turskim 
zakonima u vrstu erazimirije. Od nje 
se plaća državi odnosno spahiji, komu 
je to carskim beratom podijeljeno, zem- 
ljarina, a od svakog roda u ime poreza 
deseti dio. Ta zemlja baštinom prelazi 
automatski od oca na sina, zato se i u 
turskom zakonodavstvu zove našim ime- 
nom baština. Ako nema sinova, prelazi 
na kćer, ako ovih nema, na brata, oca 
ili majku, a ako iza vlasnika ne ostane 
nikakve rodbine, imadu na baštinu pravo 
ortak ili suseljani, koji nemaju inače 
svoje zemlje; ali bi svi ovi, osim sina, 
dužni su spahiji platiti tapiju t. j. 
nastupninu ili prenosnu pristojbu, koju 
određuju nepristrani ljudi. Čiftluk se 
osim toga ne smije zalagati i zaduživati, 
niti se njime može oporučno raspolagati, 
a prodaja je samo uz privolu spahije 
dozvoljena; ali kupac je dužan u ime 
prenosa platiti spahiji desetinu kupovne 
cijene. 

Uz svaki čiftluk ide jedan dunum ze- 
mlje za kuću i bašču. To je mulk, koji 
je oprošten od svakoga poreza. Na taj je 
način vlasnik prisiljen, da kuću, u kojoj 
će stanovati, gradi na samom čiftluku, 
i to je pravi uzrok, zašto su u Bosni 
raštrkana, a ne zbijena seoska naselja. 

Posjednik ovakvog čiftluka zvao se, 
bez obzira, da li je bio musliman ili kr- 
šćanin, rajom, a dužnost mu je bila, 
da zemlju redovito obrađuje i zasije, 
osim ako bi je, da se ne iscrpe, pustio 
godinu dana pod ugarom. Tko kroz tri 

godine svoju zemlju ne obradi, gubi 
na nju pravo vlasništva, a osim toga 
je morao spahiji, kao naknadu za izgu- 
bljenu desetinu, platiti 300 akči kao ot- 
štetu. 


Budući da je vlasnik zakonom vezan, ' 


da se brine za obrađivanje, mogao ju je 
davati i kome drugome u zakup ili na 


amanet,a on se mogao odseliti u grad | 


ili kasabu, da se bavi trgovinom ili za- 
natom. To su obično radili muslimani, 
koji su u gradovima nalazili bolje zarade, 
a oblik zakupa, pod koji bi dali svoj čift- 
luk bio je isti kao kod sredovječnog 
kmetstva, to jest vječni zakup, koji 
vrijedi za sve muške direktne potomke 
kmeta, a u ime zakupnine davao je ovaj 
posjedniku, koji se sada zove agom, 
odbivši od godišnjeg prihoda desetinu, 
treći dio ili rjeđe i polovinu. Vremenom 
prelazi sve više čiftluka u ruke kmetova 
i kmetstvo zamjenjuje prijašnje slobodno 
seljaštvo. Pravna narav čiftluka imala 
je za vlasnika tu dobru stranu, da_on 


“radi duga nije mogao doći na dražbu, 


a za kmeta opet tu, da ga sa zemlje nije 
mogao samovoljno nitko dizati. 


Budući da je, kako smo rekli, proda- 
vanje i kupovanje čiftluka bilo dozvo- 
ljeno samo privolom spahije, koji je kod 
toga pobirao tapijsku pristojbu, to su 
bogati ljudi — naročito sarajevski tr- 
govci — rado ulagali suvišni novac u 
kupovanje čiftluka, pri čemu se naravno 
nije smjelo dirati u postojeće kmetsko 
pravo zakupnika. Na taj se način u 
rukama bogataša nakupilo mnogo čift- 
luka, dapače čitava sela, i tako se vre- 
menom razvija  veleposjedništvo. Da 
spahije, koji su kod prenosa seoskih ne- 
kretnina zastupali državnu vlast, tu vlast 
ne bi zloupotrebili u svoju ličnu korist 
te u svojim spahilucima sami ponakupo- 
vali .čiftluke, koji bi pali pod tapiju, 
pobrinuo se zakon naročitom ustanovom, 
koja veli, da spahija u području svog 
timara, t.j. spahiluka ne smije posjedo- 
vati ni kupovati ni pedlja zemlje, a ova je 
zabrana vrijedila i za njegove sinove i 
za braću. 


Kako se vidi, u tursko su doba vladala 
sasvim druga načela o zemljišnom po- 
sjedu, nego u današnjem zakonodav- 
stvu, te su bila glavni i jedini uzrok 
da se u Bosni i drugim zemljama pod 
turskom upravom razvio tip raštrkanih 
naselja, kod kojih je kućište redovito 
vezano uz težačku zemlju i koja bismo 
zato mogli nazvati čiftlučkim tipom 


Dr Čiro Truhelka. 


AMERIKA ILI EVROPA * 


Jedna od mnogobrojnih posljedica 
svjetskoga rata jest neobičan uspon 
Sjedinjenih Država Amerike (USA). Ta 
nekadašnja britanska kolonija potisnula 
je s pijedestala najbogatije i najjače dr- 
žave pa i svoju bivšu majku-zemiju 
Veliku Britaniju i uspjela se svojim do- 
larom plasirati na prvo mjesto. Sve su 
evropske države dužnici Johna Bulla, 
i on može svaki čas da kao Shylock 
zatraži od njih funtu mesa. Ne osjeća se 
utjecaj Sjeverne Amerike samo na po- 
litičkom i ekonomskom polju. Evroplja- 
nin se danas ne može zamisliti bez Holly- 
voodskog tonfilma, bez Forda, Rocke- 
fellera, YMCA i girlsa i jazza. Dah 
Sjeverne Amerike prodro je i u duševnu 
atmosferu Evrope. 

Vodeći evropski publiciste hodočaste 
u Ameriku, da odgonetnu tajnu »novoga 
svijeta». Jedni (Andre Maurrois) ostaju 
zabllešteni neboderima, tehničkim  izu- 
mima, načinom života Amerike, i drže, 
da je to nova daljnja i bolja faza zapadne 
kulture dok, drugi (grof  Keyserling, 
Paul Morand) osjećaju nostalgiju za 
»starim svijetom«, koji je bolji i ljepši, 
jer je spiritualniji od materijaliziranog 
američkog života. Ovima se priključuje 
još jedan Francuz, zacijelo u Francus- 
koj najbolji poznavalac anglosaksonskog 
svijeta, profesor ekonomske geografije 
na Slobodnoj političkoj školi u Parizu, 
Andre Siegfried. Za razliku od ostalih 
proučavatelja Amerike on se služi znan- 
stvenom metodom u svom istraživanju, 
a ne samo svojim dojmovima. U svojoj 
debeloj studiji »Današnje Sjedinjene Dr- 
žave« (Les Etats-Unis d' aujoud' hui, 
Paris 1928.) daje on zanimljiv sud o 
vrijednosti  sjeverno-američke = civiliza- 
cije aa zapadni svijet. 

Po njemu Amerika ima zahvaliti ču- 
desni razvoj silnoj proizvodnji, koja 
počiva na bogatstvu zemlje i na moder- 
noj tehnici. Međutim karakteristika Ame- 
rike nije samo u njezinim golemim di- 
menzijama proizvodnje, kako se to obično 
misli, već i u samom načinu mišljenja i 
shvaćanja, tako da je sličnost njezina s 
Evropom samo površna. lako su istoga 
etničkoga (anglosaksonskog) i vjerskoga 
(puritanskoga) podrijetla, ipak se ova 
dva kontinenta razilaze u hijerarhiji 
vrijednosti, a temelj je tomu kontrastu 
u odnošaju živog pojedinca prema mrt- 
voj stvari. 

Sjeverna Amerika stavila je čovjeku 
na raspolaganje sve svoje prirodne iz- 
vore, koje on čudesnom tehnikom isko- 

rišćuje. Kad gledamo Evropu iz Amerike, 
izgleda nam ona zemljom siromaha, a 
Azija kontinentom bijednika. To iskori- 
šćenje materije u. svrhe čovjeka jest do 
sada neviđen fenomen u povijesti čovje- 
čanstva. Američko je društvo postavilo 


“sebi za jedini cilj uspjeh u poslu i pro- 


fit. Obitelj, škola i crkva (protestantska) 
odgajaju u tom duhu. Đak na sveučili- 
Štu ne traži od svog učitelja u prvom redu 
odgoj uma i srca, već znanje, koje će mu 
pružiti sredstva za uspjeh. Kalvinizam 
odnosno puritanizam izobličio je  kr- 
šćanstvo i učinio ga religijom poslova i 
uspjeha. Kristu je oduzeta sva natnarav- 
nost i on je snižen na nadčovjeka, koji 
ima biti ideal solidnu producentu i spret- 
nu trgovcu. 

Ali cijena, kojom plaća Amerika to 
svoje blagostanje, jest tragična, jer 
u njoj čovjek gubi svoju individualnost 
i u tom golemom procesu proizvodnje, 
tehnike, diobe i organizacije posla po- 
staje dio te mašinerije: automat. Čo- 
vjek američke civilizacije gubi ono, što 
je Evropljaninu najbitnije, t. j. samoga 
sebe. Evropljanin izgleda prema Ameri- 
kancu kao siromašan aristokrata prema 
bogatu kapitalisti. Siegfried se na koncu 
retorski pita, tko je na većem stupnju 
kulture, što je napredak i koji je cilj 
čovječanstva : čovjek u službi produk- 
cije (Amerika) ili produkcija u službi 
čovjeka (Evropa) € 

Opširan odgovor na to pitanje daje 
Siegfried u svom kasnijem djelu »Slika 
stranaka u Francuskoj« (Tableau des 
partis en France. Paris, 1930.), u kojem 
analizira političku Francusku. Tu dolazi 
do zaključka, da se u svijetu stvara novi 
društveni sistem, kojemu je na čelu Sje- 
verna Amerika. Taj se sistem temelji 
na kooperaciji, a ne na pojedinačnom 
radu, na disciplini, a ne na individuali- 
zmu, na profitu, a ne na slobodi. Prvi je 
sistem ideal germanske i anglosaksonske 
demokracije, dok je drugi ideal francuske 
demokracije.  Čovječanstvo stoji pred 
izborom. Tko vidi ideal i cilj društva u ži- 
votnoj udobnosti, u dizanju životnoga 
standarda, odlučit će se za Hoovera. 
Naprotiv komu je do čovjeka, njegovih 


prava i njegove slobode, poći će za vječ- 
no mladom Francuskom. 

Siegfried je izvrsno ocrtao Ameriku. 
Iznio je njezine dobre i zle strane. Anali- 
zirao je američko društvo i rastavio ga 
na sastavne dijelove. Osnovna je crta 
američke duše anglosaksonski puritani- 
zam Iz njega izvire onaj intolerantni 
američki nacionalizam, koji čak ne će 
asimilacije raznovrsnih sastojina Ame- 
rike, već ljubomorno čuva anglosakson- 
sku rasnu podlogu Amerike zabranom 
useljivanja i propagandom  eugenizma 
(čuvanja zdrave rase) i bori se protiv 
stranoga utjecaja najodvratnijim sred- 
stvima i terorom Ku-Klux-Klana. I 
prohibicija je samo manifestacija intole- 
rantnoga puritanizma. Na jednom mje- 
stu Siegfried dobro opaža blagotvorni 
utjecaj katolicizma u Americi, koji na- 
stupa kao utočište svih  progonjenih 
narodnosti i rasa i koji se jedini bori 
protiv svemoći države i društva nagla- 
šavajući neotuđiva prava obitelji na od- 
goj djece. Isto tako Siegfried je maj- 
storski orisao francusku malograđansku 
i »antiklerikalnu« demokraciju, formiranu 
na zastarjelim načelima francuske revo- 
lucije, anarhičnu i štedljivu. 

Međutim svakome se nameće pita- 
nje, mora li čovječanstvo postaviti di- 
lemu: Amerika ili Francuska, profit 
ili individuum€ To su samo dvije kraj- 
nosti, koje pokazuju, dokle ne bi smio 
doći razvoj kulture. Može biti da ame- 
ričko društvo naginje tomu, da žrtvuje 
pojedinca industrijskomu napretku, kao 
što i francusko dovodi do toga, da se 
slobodi žrtvuje društvo, ali i jednoga se i 
drugoga zapadni svijet mora kloniti. 
Nije u sukobu američka i evropska kon- 
cepcija, već najviše američka i francuska. 
Siegfried naime usprkos svoga velikoga 
vidokruga upada u pogrješku prosječnog 
Francuza, da u Evropi ne može pored 
francuskog naroda zamisliti nijedan drugi. 
koji bi bio mjerodavan za zapadnu kul- 
turu. Ideal zapadne kulture jest i mora 
biti sinteza i harmonija dvaju polova: 
pojedinca i društva, slobođe i koopera- 
cije, prava pojedinca i društvenog in- 
teresa. DrM.M. 


ERRATA CORRIGE: 


U članku ,Šofer i svećenik“ treba ime Kayserling promijeniti svagdje u 


Keyserling. 


U pjesmi ,Prije tijelov ske pričesti“ na str. 32. petnaesti stih odozge 
treba da glasi; to će dijete u zlatnoj kolijevci kao i dosađa. 

